
Kodėl turtingiausias žmogus Amerikoje ir didžiausias ištvirkėlis turi viską metęs leistis kosminiu laivu 
nežinia kur? Kokie paslaptingi dalykai privertė marsiečius užpulti Žemę? Kokios nežinomos jėgos valdo 


Kosmosą ir mus? Kur pažinimo ribos? Kokia gyvenimo prasmė? Į visus šiuos klausimus rasite atsakymus 
romane “Titano sirenos“. 


O Vertimas į lietuvių kalbą, trumpai apie romaną, Liuda Petkevičiūtė, 1993 
O “Alna litera“, 1993 


Skiriu ypatingajam 
pasiuntiniui 
Aleksui Vonegutui 
— su meile. 


Visi aliai vieno šios 
knygos veikėjai, įvykiai ir veiks- 
mo aplinkybės yra tikri, neiš- 
galvoti. Autoriui beliko įterpti 
tik kai kuriuos dialogus ir min- 
tis. Jis nepakeitė vardų nekal- 
tiesiems apsaugoti, kadangi vi- 
sagalis Viešpats pats juos ap- 
saugo, kaip Dausose nuo seno 
priimta. 

“Kas valandą Saulės siste- 
ma nuskrieja keturiasdešimt tris 
tūkstančius mylių link sferinio 
žvaigždžių spiečiaus M13 Herkulio 
žvaigždyne, bet vis dar pasitaiko ne- 
vešėlių, kurie užsispyrę neigia pro- 
greso buvimą" 

Rensomas K. FERNAS 

PIRMAS SKYRIUS 


TARP LAIMES IR LAIDYNĖS 


“Man regis, ten, aukštai, 
kažkas myli mane" 
Malačis KONSTANTAS 


DABAR kiekvienas kvailys žino, kaip surasti gyvenimo pras- 
mę pačiame savyje. 

Tačiau Žmonijai ne visada taip puikiai klojosi. Dar prieš 
kokį šimtą metų vyrai ir moterys nevaliojo taip lengvai įveikti 
slaptųjų užraktų savo viduje. 

Jie net nebūtų galėję išvardinti nė vienos iš penkiasdešimt 
trijų sielos prieigų. 

Tai buvo paskubomis sukurptų religijų klestėjimo metas. 

Žmonija, nepastebėdama prasmės, slypinčios kiekvieno žmo- 
gaus gelmėse, nuolat žvalgėsi į išorę ir per amžius veržėsi tik te- 
nai. Šitaip darydama ji tarėsi pažinsianti, kas ir dėl ko sukūrė šį 
pasaulį. 

Ji tolydžio svaidė išorėn geriausius savo pasiuntinius — vis 
bloškė ir bloškė juos vieną po kito į kosmosą, į tą bespalvę, be- 
skonę, besvorę, bekraštę išorės įūrą. 

Mėtė kaip akmenis. 

O tie nelaimėliai rado tenai vien tai,ko ir Žemėje pakako 
per akis — niekad nesibaigiantį beprasmybės košmarą. Kosmosas, 
toji klaiki išorės begalybė apdovanojo juos trimis dalykais: teise 
atlikti niekam nereikalingus žygdarbius, dalyvauti: šlykščiame farse 
ir pagaliau beprasmiškai numirti. 

Bet štai galiausiai išorybė neteko iš piršto laužto savo Ža- 
vesio. 

Tiktai vidaus platybės dar liko nelytėtos. 

Tiktai žmogaus siela plytėjo tarsi kokia /erra incognita. 

Prasidėjo išminties ir dorybės laikai. 


6 KURTAS VONEGUTAS M TITANO SIRENOS 


Kokie gi buvo Žmonės tada, labai seniai, kai jų sielas dar 
gaubė nežinios tamsa? 

Čia aprašyta tikra, nepramanyta istorija, nutikusi Košmar- 
amžiais, apytikriai tarp Antrojo pasaulinio karo ir Trečios di- 
džiosios depresijos. | 


Minia... 

Ji susirinko pasižiūrėti materializacijos. Materializuotis tu- 
rėjo vyras ir jo šuo — iš pradžių jie pasirodydavo ore tarsi per- 
regimi blankūs šešėliai, o paskui pamažu įgydavo tokius pat ap- 
čiuopiamus kūnus, kaip ir visi gyvi vyrai ir šunys. 

Beje, šito miniai niekas nesirengė rodyti. Tai buvo didžiai 
privatus dalykas, kuris be to dar vykdavo privačioje teritorijo- 
je. Todėl buvo griežtai atsisakyta leisti smalsuoliams paganyti 
akis. 

Materializacija, kaip ir šiuolaikinė civilizuota korimo pro- 
cedūra, turėjo įvykti už aukštos, aklinos, gerai saugomos užtvaros. 
O ir pati minia buvo labai panaši į tą, kuri susirenka prie kalė- 
jimo sienų, kai ten būna vykdoma mirties bausmė. 

Gerai žinodami, kad vis tiek nepavyks nieko pamatyti, tie 
žmonės jautė malonumą spiestis netoliese, sproginti akis į aukštą 
mūro tvorą ir bandyti įsivaizduoti, kas gi vis dėlto už jos dedasi. 

Neperregima užtvara materializacijos, lygiai kaip ir korimo 
ritualui, teikė dar daugiau paslaptingumo, o liguisti minios vaiz- 
diniai, stebuklingo nesveikos fantazijos žibinto šviesoje mirgantys 
ant aukštų akmens sienų, darė jį panašų į pornografiją. 

Veiksmo vieta — Niuportas, Rod Ailendas, JAV, Žemė, 
Saulės sistema, Paukščių Takas, aukšta siena aptverta Ramfordų 
vila. 

Likus dešimčiai minučių iki materializacijos, policijos agen- 
tai paleido gandą, kad ji įvyko kiek anksčiau ir, be to, šiapus 
sienos, ir kad abu, Žmogus ir jo šuo, matyti aiškiai kaip ant delno 
už kokių dviejų kvartalų. Minia šuoliais pasileido sankryžos pusėn 
žiūrėti stebuklo. 

Minia iš proto kraustėsi dėl stebuklų. 

Jos uodegoje rėplojo kokių trijų šimtų svarų moteriškė. Ji 
turėjo strumą, cukrinį obuolį ir maždaug šešerių metų mergytę 

paniurusiu veidu. Moteris laikė mergaitę už rankos ir eidama 
trūkčiojo tai į vieną, tai į kitą pusę lyg sviedinuką ant gumelės. 
“Vanda Džun, — piktai bambėjo ji, — jei tu blogai elgsies dau- 
giau niekada nesivesiu tavęs į materializaciją". 


Materializacija vykdavo kas penkiasdešimt devynios dienos 
štai jau devynetas metų. Mokyčiausi ir garbingiausi viso pasaulio 
vyrai verksmingai kaulijo malonės stebėti šį reiškinį. Nepaisant 
visų skambių žodžių, kuriais jie kreipdavosi, visi gaudavo kate- 
gorišką atsakymą, kaskart vis tokį pat, pasirašytą misis Ramford 
sekretoriaus: 


“Misis Vinston Nailz Ramford prašo Jums pranešti, kad neturi 
galimybės atsiųsti pakvietimą, kurio Jūs pageidaujate, ir tikisi, kad 
suprasite jos jausmus: reiškinys, kurį norite stebėti, yra ne kas kita, 
kaip šeimos tragedija, todėl vargu ar tinkamas rodyti pašaliniams, 
kad ir kaip tauriai jie motyvuotų savo smalsumą ". 


Misis Ramford ir visi jos šeimynykščiai neatsakė nė į viėną 
iš klausimų, kurių gaudavo dešimtis tūkstančių. Misis Ramford 
nesijautė privalanti teikti informaciją pasauliui, tiėsiog nemanė 
jam esanti tiek skolinga. Tai mikroskopinei skolai apmokėti, jos 
manymu, turėjo pakakti specialaus biuletenio, išleidžiamo praėjus 
dvidešimt keturioms valandoms po kiekvienos materializacijos. Šis 
kūrinys niekad neviršydavo šimto žodžių. Liokajus kaskart jmes- 
davo jį į stiklinę dėžutę, varžtais pritvirtintą prie sienos šalia vie- 
nintelio įėjimo į aptvertą vilos teritoriją. 

Tas vienintelis įėjimas vakarinėje sienoje buvo Alisos durys 
į stebuklų šalį — keturių su puse pėdų aukščio, apkaustytos ge- 
ležimi ir užrakinamos didžiule Jeilio spyna. 

Platūs vilos vartai jau kadai buvo užmūryti. 

Visi biuleteniai, atsidurdavę stiklinėje dėžutėje prie durų, 
buvo parašyti sausai ir blankiai, pateikti duomenys galėjo tik nu- 
liūdinti kiekvieną, turintį nors kruopelytę smalsumo. Juose pa- 
prastai buvo skelbiamas tikslus misis Ramford vyro Vinstono ir 
jo šuns Kazoko materializacijos ir dematerializacijos laikas. Žmo- 
gaus ir jo šuns sveikatos būklė būtinai būdavo “gera", 0 miglotos 

užuominos apie tai, kad misis Ramford vyras gali aiškiai matyti 
praeitį ir ateitį — be konkretesnių pavyzdžių apie tuos jo re- 
gėjimus abiejomis kryptimis. 


Taigi, minią nuviliojus toliau, prie mažų geležinių durelių 
vakarinėje sienoje netrukdomas privažiavo išsinuomotas limu- 
zinas. Iš jo išlipo stuomeningas vyras Edvardų epochos dabišiaus 
kostiumu ir atkišo kažkokį popierių duris saugojusiam policinin- 
kui. Vyro veidą slėpė tamsūs akiniai ir priklijuota barzda. 

Policininkas linktelėjo galva, ir dabišius, išsitraukęs iš kiše- 
nės raktą, atrakino juo spyną ir šmurkštelėjo vidun, garsiai uŽ- 
trenkdamas paskui save duris. 

Limuzinas nubirbė. 

“Saugokis šuns!" — bylojo užrašas virš mažų geležinių durų. 
Vasaros saulėlydžio atšvaitai blyksėjo aštriose stiklo šukėse, įmū- 
rytose sienos viršuje. 

Duris atsirakinęs vyras buvo pirmasis Žmogus, misis Ram- 
ford pakviestas į materializaciją. Jis nebuvo didis mokslininkas. 
Net neturėjo padoraus išsilavinimo. Jį pašalino iš Virdžinijos uni- 
versiteto vos įpusėjus pirmiesiems mokslo metams. Tai buvo Ma- 
lačis Konstantas iš Holivudo, Kalifornijos valstijos, turtingiausias 
Amerikoj žmogus ir didžiausias ištvirkėlis. 

“Saugokis šuns!" — buvo parašyta virš mažų geležinių du- 
relių. Tačiau už jų tįsojo tik šuns skeletas su baisiu spygliuotu 
antkakliu, prirakintu prie sienos. Tai buvo didžiulio angliško do- 
go griaučiai. Ilgėliausios iltys kietai sukąstos. Iš kaukolės ir ga- 
lingų žandikaulių buvo meistriškai sunertas šiuo metu jau nebe- 
pavojingas mėsos plėšymo mašinos veikiantis modelis. Pabaisos 
nasrai užsiverdavo štai taip: kaukšt. Čia buvo skvarbios akys, čia 
— budrios ausys, ten — jautrios šnervės, o šičia — mėsėdžio žvė- 
ries smegenys. Čia ir čia ėjo raumenų traukės, kurios užverdavo 
į mėsą įsikibusius nasrus. Štai taip — kaukšt! 

Tie griaučiai tebuvo simbolis, dekoracija, pretekstas pradėti 
pokalbį, sugalvotas moters, kuri, galima sakyti, su niekuo nekal- 
bėdavo. Nė vienas šuva nenudvėsė savo poste prie tos sienos. 
Misis Ramford nusipirko kaulus iš veterinoriaus. Jie buvo išba- 
linti, nulakuoti ir sukabinti vielutėmis. Griaučiai buvo vienas iš 

daugelio misis Ramford naudojamų būdų išreikšti savo kartėlį ir 
miglotus priekaištus laikui ir savo vyrui, iškrėtusiam jai tokį piktą 
pokštą. 

Misis Vinston Nailz Ramford buvo sveika, graži ir netgi 
talentinga moteris, turinti poetinių gabumų. Ji išleido eilėraščių 
knygelę neskelbdama savo pavardės. Knygelė vadinosi “Tarp lai- 
mės ir laidynės" ir buvo gana palankiai sutikta visuomenės. 

Pavadinimas kilo iš tos keistos aplinkybės, kad nedideliuose 
žodynėliuose visi žodžiai tarp “laimės" ir. “laidynės" susiję su 
laiku. 

Nors misis Ramford buvo gana dosniai apdovanota gamtos 
visais atžvilgiais, nesijautė rami ar patenkinta. Ji liepė prikaustyti 
prie sienos šuns griaučius, užmūryti vartus ir leido puikiems savo 
angliškiems sodams pavirsti Naujosios Anglijos džiunglėmis. 

Išvada: turtas, padėtis visuomenėje, grožis, sveikata ir gabu- 
mai — dar ne viskas. 

Malačis Konstantas, turtingiausias žmogus Amerikoje, įžen- 
gęs pro Alisos dureles į pasakų šalį, vėl užrakino jas. Tamsius 
akinius ir barzdą jis pakabino ant sieną apraizgiusios gebenės ir 
žvilgtelėjęs į savo laikrodį su saulėje pasikraunančiamis bateri- 
jomis, greitai nėrė pro tįsantį šuns skeletą. Po septynių minučių 
materializuosis ir išbėgs į sodą gyvas dogas, vardu Kazokas. 

“Kazokas kandžiojasi, — perspėjo pakvietime misis Ram- 
ford, — tad būkite punktualus". 

Konstantas nusišypsojo tai prisiminęs. Būti punktualiam 
reiškia egzistuoti kaip taškui — tam tikru laiku tam tikroje vie- 
toje, arba laiku kur nors atvykti. Konstantas kaip.sykis egzistavo 
kaip taškas, neįsivaizduodamas, kad galima būtų ir kaip nors 
kitaip. 

Be visų kitų dalykų, jis tikėjosi sužinoti ir šitą — kaip ga- 
lima egzistuoti kitoniškai. Misis Ramford vyras egzistavo kito- 
niškai. 

Vinstonas Nailzas Ramfordas andai nukreipė savo nuosavą 
erdvėlaivį į jokiame žvaigždėlapyje nepažymėtą chrono sinklastinę 
infandibulą, esančią už dviejų dienų skrydžio nuo Marso. Į pačią 
tos infandibulos širdį. Su juo buvo tiktai šuo. Dabar Vinstonas 
Nailzas Ramfordas ir jo šuva Kazokas tapo spinduliniu reiškiniu: 

jiedu kreiva spirale pulsuodavo iš Saulės į Betelgeizę“. 

Netrukus Žemė kaip tik turėjo kirsti tą spiralę. 

Ko gero, bet koks bandymas trumpai paaiškinti sąvoką 
“chrono sinklastinė infandibula" papiktins specialistus, tačiau 
mano galva, geriausią glaustą šio fenomeno aiškinimą duoda dak- 
taras Sirilas Holas “ Vaikiškos stebuklų ir pramogų enciklopedi- 
jos" keturioliktame tome. Leidėjams maloniai sutikus, pacituosiu 
čia visą jo straipsnį: 


“ Chrono sinklastinė infandibula. Įsivaizduok, kad tavo tėtis — 
protingiausias žmogus Žemėje, žinantis viską pasaulyje, visada teisus 
ir galintis įrodyti, kad yra teisus. O dabar įsivaizduok kitą vaikutį, 
gyvenantį kitame puikiame pasaulyje, už milijonų šviesmečių nuo 
tavęs, kurio tėvelis — protingiausias ano tolimo pasaulio žmogus. 
Jis toks pat išmintingas ir lygiai taip pat visada teisus, kaip ir tavo 
tėvelis. Abu jie protingiausi ir abu visada teisūs. 

Jiems kada nors susitikus kiltų siaubingas kivirčas, nes jie 
negalėtų dėl nieko susitarti. Žinoma, tu gali pasakyti, kad tavo 
tėvelis teisus, o to kito vaikučio tėvelis — ne, bet juk Visata baisiai 
didelė. Joje užtenka vietos devynioms galybėms tokių nesutariančių 
teisuolių. 

O judviejų tėveliai abu teisūs, nors žiauriai ginčijasi, kadangi 
pasaulyje yra begalė visokiausių tiesų. Taigi Visatoje yra vietų, kur 
kiekvienas tėvelis pagaliau ima ir supranta, ką jam porina kitas 
tėvelis. Jos yra ten, kur visokiausios skirtingos tiesos taip puikiai su- 
leistos ir taip gerai dera viena prie kitos kaip detalės tavo tėvelio 
saulės laikrodyje. Šias vietas vadiname chrono sinklastinėmis infan- 
dibulomis. 

Saulės sistemoje, reikia manyti, jų knibždėte knibžda. Tikrai 
žinoma, kad viena tokia dideliausia infandibula pasirinko sau vietelę 
tarp. Žemės ir Marso. Apie ją mes sužinojome, kai tenai pateko vie- 
nas Žemės žmogus su savo šunimi, taip pat iš Žemės. 

Tu gali pamanyti, kad būtų visai neblogai nukakti į tokią 
chrono sinklastinę infandibulą ir sužinoti visas tas skirtingas, bet 


"Žvaigždė Oriono žvaigždyne (Oriono a). Ven. 

kuo teisingiausias tiesas, tačiau tai labai pavojinga. Anas nelaimėlis 
žmogus ir vargšas jo šunelis tapo išblaškyti į visas puses ne tik erd- 
vėje, bet ir laike. 

Chrono (chro-nos) reiškia laiką. Sinklastinė reiškia visomis 
kryptimis išlinkusi į vieną pusę, visai kaip apelsino žievelė. Infan- 
dibula (in-andib-ull-a) senovės romėnai, tokie kaip Julijus Cezaris 
arba Neronas, vadino piltuvėlį. Jei nežinai, kas yra piltuvėlis, pa- 
prašyk mamytės, kad parodytų ". 


Raktą nuo Alisos durų į stebukių šalį Konstantas gavo kar- 
tu su pakvietimu. Malačis Konstantas įleido jį kailiu pamušton 
kelnių kišenėn ir patraukė vieninteliu takeliu, tįsančiu priešais. 
Jis ėjo tankių lapų ūksmėje, po medžiais, kurių viršūnės blankūs 
besileidžiančios saulės spinduliai buvo nudažę mėgstama Maks- 
fildo Perišo spalva. 

Konstantas ėjo ir mojavo pakvietimu, ties kiekvienu posūkiu 
tikėdamasis, kad kas nors ims ir šūktels jam. Pakvietimas buvo 
parašytas violetiniu rašalu. 

Nors misis Ramford teturėjo trisdešimt ketverius metus, jos 
raštas buvo seniokiškas — dygus ir su užraitymais. Ji atvirai nie- 
kino Konstantą, nors jie nebuvo net pažįstami. Pakvietimas dvel- 
kė, švelniai tariant, pasišlykštėjimu, tarsi būtų buvęs parašytas ant 
prišniurkštos nosinės. 

“Paskutinės materializacijos metu, — rašė ji, — mano vyras 
pareikalavo, kad jūs dalyvautumėt kitoje. Aš nesugebėjau atkal- 
bėti jo nuo šito daugeliu atžvilgių ydingo sumanymo. Jis atkakliai 
tvirtino, kad gerai jus pažįsta, kad neva esate bendravę Titane, 
kuris, kaip man vėliau buvo paaiškinta, yra Saturno mėnulis". 

Beveik kiekviename laiško sakinyje buvo žodžiai “primyg- 
tinai reikalauti". Misis Ramford vyras primygtinai reikalavo, kad 
ji darytų tai, kas prieštaravo jos įsitikinimams, 0 ši savo ruožtu 
— kad Malačis Konstantas elgtųsi kaip džentelmenas, kuriuo jis 
niekada nebuvo. 

Be to, jis kaip gyvas nesilankė Titane. Kiek save prisimena, 
net nebuvo anapus dujų apvalkalo, juosiančio jo gimtąją planetą 
Žemę. Iš visko sprendžiant, netrukus jis gaus sužinoti apie save 
šį bei tą naujo. 

Keliukas buvo labai vingiuotas, todėl negalėjai matyti, kas 
darosi priekyje. Konstantas pėdino tuo drėgnu žaliu takeliu platu- 
mo sulig elektrine šienapjove — čia iš tikrųjų ir buvo pravažiuota 
šienapjovės. Abipus žaliu mūru stovėjo į džiungles pavirtęs angliš- 
kas parkas. 

Pagaliau pradalgė atsirėmė į fontaną be vandens. Toje vieto- 
je Žmogus, stūmęs šienapjovę, pasielgė sąmojingai — takelis ša- 
kojosi. Konstantas galėjo apeiti fontaną iš bet kurios pusės. Priė- 
jęs tą vietą, jis sustojo ir užvertė galvą. Fontano būta neregėtai 
originalaus. Daugybė vis mažėjančių akmeninių taurių buvo tarsi 
pamautos ant keturiasdešimties pėdų aukščio kolonos. 

Keisto šišo pagautas Konstantas nepasuko nei į vieną, nei 
į kitą pusę, o įlipo tiesiai į fontaną. Jis kabarojosi iš vienos taurės 
į kitą, nusprendęs, kad iš viršaus bus patogiau dairytis, iš kur jis 
atėjo ir kurlink eina. 

Mindžikuodamas to keisto statinio viršuje, mažiausioje tau- 
rėje, pilnoje senų paukščių lizdų, Malačis Konstantas kaip ant 
delno matė ne tik visą dvaro sklypą, bet ir didelį gabalą Niuporto 
bei Naraganseto įlanką. Jis iškėlė laikrodį į saulę, kad tas galėtų 
pasistiprinti jos energija, kuri tam laikrodžiui buvo maždaug tas 
pat kaip Žemės gyventojams pinigai. 

Nuo jūros padvelkęs gaivus brizas pašiaušė melsvai juodus 
Konstanto plaukus. Tai buvo puikiai sudėtas vidutinio svorio 
tamsoko gymio vyras poeto lūpomis ir šviesrudėmis akimis, žvel- 
giančiomis iš po vešlių antakių. Jam.ėjo trisdešimt antri. 

Jis kainavo tris milijardus dolerių, kurių didžiumą buvo ga- 
vęs palikimo. 

Jo vardas reiškė “patikimasis pasiuntinys". 

Pagrindinis verslas — biržos spekuliacijos. 

Depresijų metu, kurios apimdavo ilgiau piktnaudžiavus alko- 
holiu, narkotikais ir moterimis, Konstantas troško tik vieno — 
kokios nors didingos, svarbios misijos, vertos, kad jis nuolankiai 
ją atliktų. Po striukės pažastimis pagal jo sumanymą buvo taip 
ir išsiūta: “Pasiuntinys laukia". 

Tikriausiai Konstantas tikėjosi pabūti tarpininku tarp Dievo 
ir kokio kito ne mažiau reikšmingo asmens. 

Jis vėl Žvilgtelėjo į savo saulės laikrodį. Per dvi minutes rei- 

kėjo nusikepurnėti žemėn ir nubėgti iki namo — kaip tik po tiek 
laiko materializavęsis Kazokas šoks draskyti atėjūnų. Konstantas 
patyliukais susijuokė, pagalvojęs, kaip apsidžiaugtų misis Ram- 
ford, jei tas vulgarus prastakilmis išsišokėlis iš Holivudo visą 
vizitui skirtą laiką prastyrotų štai taip fontano viršūnėje, baimin- 
damasis jos grynakraujo šunėko. Ko gero, ji net palieptų įjungti 
fontaną. 

Visai gali būti, kad ji stebi Konstantą. Juk nuo fontano iki 
namo, apie kurį šienapjovė buvo apvažiavusi kokius tris kartus, 
vos minutė kelio. 

Ramtfordų vila buvo marmurinė padidinta Vaitholo rūmų 
Londone banketų salės kopija. Kaip ir daugelis kitų monumen- 
talių Niuporto pastatų, ji buvo tolima po visas valstijas išbarstytų 
pašto kontorų ir federalinių teismų rūmų giminaitė. 

Ramfordų pilaitė iškalbingai ir įtikinamai bylojo: čia gyvena 
turtingi žmonės. Tai buvo vienas įspūdingesnių bandymų išreikšti 
būties solidumą ir tvirtybę nuo pat Cheopso piramidės laikų. Be- 
je, tvirtybės požiūriu jis gal net pranoko didžiąją piramidę, kuri 
tolydžio smailėdama dausų kryptimi galop pavirsdavo į nieką. 
Ramfordo rūmai likdavo nepakitę net akistatoje su dangum. Ap- 
verstį aukštyn kojom jie būtų atrodę lygiai taip pat. 

Tas vilos solidumas ir tvirtybė atrodė gana ironiškai dabar, 
kai jos šeimininkas, neskaitant vienos valandos per penkiasdešimt 
devynias dienas, buvo ne materialesnis nei Mėnulio šviesa. 

Konstantas nusiropštė nuo fontano viršaus, kaskart statyda- 
mas koją ant vis didesnės taurės krašto. Atsidūręs apačioje ūmai 
panoro, kad fontanas imtų veikti. Jis pagalvojo apie minią anapus 
sienos, apie tai, kaip apsidžiaugtų Žmonės, pamatę vandens tryš- 
kes. Kokia neapsakoma linksmybė apimtų juos išvydus, kaip van- 
duo iš mažos mažulytės taurelės pačiame pačiamiausiame viršu- 
kėlyje ima tekėti per kraštus į kitą mažytę taurelę, o iš tos, jai 
prisipildžius, ūžteli į dar žemiau esančią, 0 iš tos — į dar kitą, 
ir šitaip krenta vis žemyn ir žemyn, susiliedamas į džiaugsmingą 
srautų rapsodiją, kurioje kiekviena taurė klega vis kitokią vandens 
dainelę. O po tomis visomis taurėmis, taurytėmis ir taurelėmis 
kaip koks visų taurių Belzebubas, plačiai išžiojusi godžius nasrus 
kėpso pati didžioji iš jų, ištroškusi ir nepasotinama, ir laukia. 

laukia, kol pagaliau nukris ir jai bent vienas taip geidžiamas 
lašelis. 

Konstantas stovėjo sužavėtas tokio ryškaus veikiančio fon- 
tano vaizdinio. Tai buvo tarsi haliucinacija. O haliucinacijos, su- 
keltos, suprantama, narkotikų, buvo vienas iš nedaugelio malo- 
numų, kuriais dar galėjai nustebinti Konstantą. 

Laikas vis bėgo, tačiau Konstantas stovėjo nejudėdamas. 

Netoliese pasigirdo šuns ambrijimas, panašus į galingos 
tvoklės smūgius per didžiulį bronzos gongą. 

Konstantas pabudo iš fontano meditacijos. Loti galėjo ne- 
bent Kazokas, tas nelemtas erdvėšunis. Kazokas materializavosi. 
Kazokas užuodė prasčiokišką jo kraują. 

Konstantas vienu ypu įveikė atstumą iki namo. 

Bridžais apmautas senoviškas liokajųs atvėrė duris Malačiui 
Konstantui iš Holivudo. Liokajus raudojo iš laimės. Jis rodė pirš- 
tu į kažką, ko Konstantas negalėjo matyti. Liokajus bandė paaiš- 
kinti, dėl ko apsipylė tokiomis gausiomis džiaugsmo ašaromis, 
tačiau nepajėgė pratarti nė žodžio. Jam buvo suparalyžuotas žan- 
dikaulis. Konstantas išgirdo tik “Pat... pat... pat..." 

Vestibiulio grindys buvo išklotos „mozaika: auksinę saulę 
ratu juosė Zodiako ženklai. 

Vinstonas Nailzas Ramfordas, materializavęsis vos prieš aki- 
mirką, išėjo į holą ir atsistojo saulės vidury. Jis buvo gerokai 
aukštesnis ir stambesnis už Malačį Konstantą — P akivaizdoje 
Konstantas pirmąkart gyvenime pasijuto visai ne Žemės bamba. 
Vinstonas Nailzas Ramfordas ištiesė savo minkštą ranką ir. drau- 
giškai spūstelėjęs Malačio Konstanto delną, dainuote išdainavo 
savo gerkliniu Grotono tenoru pasisveikinimo žodžius. 

— Nuostabu, nuostabu, nuostabu, misteri Konstantai, — kar- 
tojo Ramfordas. — Kaip puiku, kad atv-v-vykote. 

„— Labai malonu. | 

— Girdėjau, jūs tikras laimės kūdikis, likimas jums buvo pa- 
lankiausias iš visų, kada nors gyvenusių Žemėje. 

— Gal kiek per stipriai pasakyta, — suabejojo Konstantas. 

— Bet juk jūs neimsite neigti savo fantastiškos finansinės 
kloties? — tarė Ramfordas. 

Konstantas papurtė galvą. 

— Ne, šitai padaryti būtų sunku. 

— Kaip jūs paaiškinsite tą savo nepaprastą sėkmę? — pa- 
klausė Ramfordas. 

— Kas žino, — Konstantas gūžtelėjo pečiais. — Man regis, 
ten, aukštai, kažkas myli mane, = pridūrė paskui. 

Ramfordas įsmeigė žvilgsnį į lubas. 

— Kokia žavinga koncepcija: kažkas ten, aukštai, myli jus. 

Konstantui, kuris visą pašnekesį spaudė Ramfordo delną, jo 
paties ranka ūmai pasirodė maža ir panaši-į Žnyples. 

Ramfordo delne pūpsojo nuospaudos, bet ne suragėjusios ir 
šiurkščios, kaip Žmonių, priverstų iki savo dienų galo dirbti vis 
tą patį sunkų darbą, o lygios ir švelnios, tokios, kokias palieka 
tūkstančiai maloniausių užsiėmimų, kuriuos taip mėgsta veiklūs 
veltėdžiai. 

Konstantas buvo visai užmiršęs, kad žmogus, kurio plaštaką 
jis dabar štai gniaužia, tėra tik vienas spindulinio reiškinio aspek- 
tas, vienas momentas spindulių kelyje iš Saulės į Betelgeizės 
žvaigždę. Rankos spūstelėjimas jam tai iš karto priminė — pirštai 
ėmė dilgčioti nuo silpnų elektros iškrovų. 


Konstanto neįžeidė misis Ramford rašyto pakvietimo tonas. 
Konstantas buvo vyras, o misis Ramford — moteris, todėl jis nė 
kiek neabejojo, kad progai pasitaikius visada galės įrodyti savo 
neginčijamą pranašumą. 

Vinstonas Nailzas Ramfordas buvo visai kas kita — mora- 
line, erdvine, socialine, seksualine ir elektros impulsų prasme. 
Vinstono Nailzo Ramfordo šypsena ir rankos paspaudimas taip 
mikliai demontavo aukštą Konstanto nuomonę apie save, kaip 
darbininkų rankos — velnio ratą mugei pasibaigus. 

Konstantas, neseniai mintyse siūlęsis į pasiuntinius pačiam 
Dievui, dabar, santūraus Ramfordo didingumo akivaizdoje, visai 
sumenko. Jis ėmė karštligiškai kuistis atmintyje, bandydamas ap- 
tikti kokių nors savo paties didybės įrodymų. Jis naršė po atmintį 
lyg kišenvagis po svetimą piniginę, bet rado tenai tik pluoštą 
perlaikytų ir gerokai aplamdytų nuotraukų, iš kurių į jį žvelgė 
moterys, su kuriomis jis miegojo, šūsnį niekam nereikalingų po- 
piergalių, liudijančių jį esant dar nereikalingesnių įmonių savi- 

ninką, krūvą charakteristikų, priskiriančių jam visokiausių dorybių 
ir puikių savybių kaip sykis už tris milijardus dolerių. Jis net 
aptiko sidabro medalį su raudonu kaspinu, gautą už antrą vietą, 
laimėtą šuolių į aukštį bei tolį varžybose Virdžinijos universitete. 

Ramfordas tuolaik šypsojosi vis plačiau. 

Jei ir toliau laikysimės palyginimo su kišenvagiu, benar- 
šančiu po svetimą kapšą, kai Konstantas net išardė savo atminties 
siūles, vildamasis rasti slaptą kišenėlę su paslėpta ten brangenybe. 
Deja, slaptos kišenėlės jam nepasisekė aptikti, jokių brangenybių 
taipogi. Konstantui liko tik jo atminties draiskanos — aptriušę, 
apgailėtini skutai. 

Senoviškas liokajus susižavėjęs žvelgė į Ramfordą — vaiz- 
duodamas vergišką nuolankumą jis maivėsi kaip sena bjauri senė, 
pozuojanti madonos portretui. “Se-e-iminy-y-kas", — vebleno jis, 
— “Jaunasis še-e-iminy-ykas". 

— Žinote, o aš skaitau jūsų mintis, — tarė Ramtordas. 

— Nejaugi? — sutrikęs paklausė Konstantas. 

— Man tai visai nesunku, — Ramfordas blykstelėjo akimis. 
— Jūs visai neblogas vyrukas, ypač kai užmirštate, kas toks esate. 
— Jis palietė Konstanto petį. Tai buvo politiko gestas, atliktas 
norint patikti publikai, vulgarus gestas žmogaus, kuris privačiame 
gyvenime stengiasi nieko šitaip neliesti. 

— Jei šiame mūsų pažinties lygmenyje jums taip svarbu pa- 
justi kokį nors pranašumą prieš mane, pagalvokite štai apie ką: 
jūs galite turėti palikuonių, 0 aš ne, — maloniai pasufleravo jis 
Konstantui. 

Paskui, atsukęs savo plačią nugarą, patraukė tolyn per di- 
dingas menes. 

Vienoje iš jų stabtelėjęs atkreipė Konstanto dėmesį į didžiu- 
lį aliejiniais dažais tapytą paveikslą. Jame maža mergytė laikė už 
pavadžio sniego baltumo ponį. Mergytės skrybėlaitė, krakmolinta 
suknytė, kojinės, pirštinaitės ir batukai taip pat buvo akinamai 
balti. 

Tokios švarutės ir šaltos mergaitės Malačis dar nebuvo ma- 
tęs. Jos veide buvo sustingusi keista išraiška, ir Konstantas nu- 
sprendė, kad tai baimė nors mažumytį susitepti. 

— Gražus paveikslas, — tarė jis. 

— Ar jums neatrodo, kad pargriūti į purviną balą jai būtų 

didžiausia tragedija? — paklausė Ramfordas. 
"Konstantas sutrikęs šyptelėjo. 

— Mano žmona vaikystėje, — ūmai tarė Ramfordas ir išėjo 
iš kambario. 

Jis pasuko vidiniu koridoriumi į ankštą patalpą, šiek tiek 
didesnę nei erdvus sandėliukas. Nors ji buvo tik dešimties pėdų 
ilgio ir šešių pločio, tačiau dvidešimties pėdų aukščio, kaip ir kiti 
rūmų kambariai. Todėl atrodė panaši į kaminą. Ten stovėjo du 
krėslai su aukštomis atkaltėmis. | 

— Architektūros klaida, — pratarė Ramfordas darydamas 
duris ir žvelgdamas aukštyn į lubas. 

— Kas taip? — nesuprato Konstantas. 

— Šis kambarys, — paaiškino Ramfordas ir sulenkta dešine 
ranka atliko magišką judesį, lyg būtų norėjęs parodyti įvijus laip- 
tus. — Vienas iš nedaugelio dalykų, kurių troškau vaikystėje visa 
širdimi — turėti šį kambariūkštį. 

Jis linktelėjo galva į šešių pėdų aukščio įstiklintas, nuosta- 
biai dailiai padarytas lentynas. Viršuje puikavosi beicuoto medžio 
lentelė su tamsmėlyniu užrašu: “ŠKIPERIO MUZIEJUS“". 

Škiperio muziejus buvo palaikų muziejus, vidinių ir išorinių 
griaučių rinkinys, kriauklių, koralų, kaulų, kremzlių ir chitonų 
kolekcija, žodžiu, seniai mirusių sielų dulkės, pelenai ir liekanos. 
Daugelį eksponatų vaikas, greičiausiai pats Škiperis, galėjo nesun- 
kiai aptikti Niuporto giraitėse ir paplūdimiuose. Kai kurie buvo 
brangūs — matyt, biologija susižavėjusiam vaikui juos dovanojo 
suaugę. Įspūdingiausiai iš jų atrodė suaugusio vyro skeletas. 

Čia dar buvo šarvuočio šarvai, papūgos iškamša ir ilga, sukta 
kaip kamščiatraukis narvalo iltis, Škiperio žaismingai pavadinta 
“Vienaragio ragu". 

"- Kas tas Škiperis? — paklausė Konstantas. 

— Tai aš, — atsakė Ramfordas. — Buvau. 

— O aš ir nežinojau, — nustebo Konstantas. 

— Žinoma, tik šeimos nariams, — tarė Ramfordas. 

— Hm, — išspaudė Konstantas. 

Ramfordas atsisėdo į vieną krėslą ir mostu pakvietė Kons- 
tantą sėstis į kitą. 

— Bet angelai irgi šito negali, — pasakė jis. 

— Negali ko? — paklausė Konstantas. 

— Turėti palikuonių, — atsakė Ramfordas. Jis pasiūlė Kons- 
tantui cigaretę, paskui vieną pasiėmė pats ir įstatė į ilgą kaulinį 
kandiklį. — Labai atsiprašau, kad žmona nepanoro nusileisti že- 
myn pasisveikinti. Bet ji vengia manęs, o ne jūsų. 

— Jūsų? — nustebo Konstantas. 

— Būtent. Ji nematė manęs nuo pat pirmosios mano ma- 
terializacijos. — Ramfordas liūdnai šyptelėjo. — Pakako vieno 
karto. 

— At... atleiskit, bet aš ne visai suprantu. 

— Jai nepatiko, kaip aš išpranašavau jos ateitį, — paaiškino 
Ramfordas. — Ji labai susikrimto dėl to, ką spėjau pasakyti. Dau- 
giau nebenori nieko girdėti. — Atsilošęs ir sunkiai atsidusęs jis 
tarė maloniu balsu: — Suprantate, misteri Konstantai, aiškinti 
žmonėms, kokioje žiaurioje ir negailestingoje Visatoje jie gyvena, 
— sunkus ir nedėkingas darbas. 

— Ji tvirtina, kad tai jūs liepėte mane pakviesti, — pasakė 
Konstnatas. 

— Perdaviau jai per liokajų raštelį, — paaiškino Ramfordas. 
— Mečiau jai iššūkį, nes kitaip niekada nebūtų jūsų pakvietusi. 
Atsiminkite, vienintelis būdas priversti šią moterį ką nors padaryti 
— pasakyti jai, kad niekad to neišdrįs. Žinoma, jis nėra visagalis. 
Pavyzdžiui, jei dabar pasiųsčiau jai raštelį, kad ji neišdrįs pažvelgti 
į akis savo ateičiai, ji atsakytų man taip pat raštu, kad aš teisus. 

— Ar... ar jūs tikrai mokate nuspėti, kas bus? — paklausė 
Konstantas. Jo delnai sudrėko, o veidas įsitempė ir paraudo. 

— Kalbant punktualiai — taip, — atsakė Ramfordas. — Kai 
pasukau savo erdvėlaivį į chrono sinklastinę infandibulą, mane 
nudiegė mintis, kad visa, kas kadaise įvyko, bus amžinai, o tai, 
kas kažkada įvyks, visada buvo. — Jis šyptelėjo. — Tai atima iš 
pranašavimo visą žavesį ir padaro jį paprasčiausiu ir banaliausiu 
dalyku pasaulyje. 

— Jūs pasakėte žmonai viską, kas turi jai nutikti? — paklau- 
sė Konstnatas. Tai buvo tik priedanga. Ramfordo žmonos likimas 
Konstanto visai nedomino — jam rūpėjo greičiau išgirsti apie sa- 
vąjį. Apie misis Ramford jis paklausė tik iš kuklumo. 

— Visai ne. Ji nebūtų leidusi pasakyti visko. Tas truputis, 

kurį suspėjau, atėmė jai norą klausytis toliau. 

— Su... suprantu, — linktelėjo Konstantas, nors nesuprato 

nieko. . 
— Taigi, — maloniai tarė Ramfordas, gūžteldamas pečiais, 

— pasakiau, kad judu susituoksite Marse, tikriau sakant, ne susi- 

tuoksit, o marsiečiai jus sukergs kaip gyvulius. 


Vinstonas Nailzas Ramfordas priklausė vienintelei neginči- 
jamai tikrų amerikiečių klasei. Ji buvo neginčijamai tikra todėl, 
kad jau bemaž du šimtmečius gyvavo visiškai atsiribojusi nuo 
kitų. O apie tas ribas, be abejo, žinojo taip pat tik labai savi 
žmonės. Toji ne itin skaitlinga klasė, kuriai priklausė ir Ram- 
fordas, davė Amerikai dešimtadalį jos prezidentų, ketvirtadalį 
tyrinėtojų, trečdalį rytinio pajūrio gubernatorių, pusę etatinių 
ornitologų, tris ketvirčius garsių buriuotojų ir praktiškai visus 
reikliausius operos vertintojus. Šioje klasėje trūko tik šarlatanų, 
išskyrus, žinoma, politinius šarlatanus. O ir politinis šalratanizmas 
čia buvo naudojamas tik norimai vietai gauti ir niekada netu- 
rėdavo įtakos privačiam klasės narių gyvenimui. Gavę postus jie 
visi beveik be išimties tapdavo labai padorūs. 

Nors Ramtfordas ir apkaltino marsiečius, kad jie kergia žmo- 
nes kaip gyvulius, iš esmės jis prikišo jiems viso labo tik tai, kas 
buvo nesvetima ir jo paties klasei. Mat jos galia priklausė ne tik 
nuo mokėjimo gerai investuoti kapitalą, bet dar labiau — nuo ve- 
dybų, ciniškai rengiamų norimos rūšies palikuonims gauti. 

Išrinktųjų gretas turėjo papildyti sveiki, žavūs, protingi vai- 
kučiai. | 

Rimčiausiai, nors gana sausai, Ramfordo klasę šiuo požiūriu 
išnagrinėjo Volthemas Kitridžas savo studijoje “Amerikiečių filo- 
sofijos karaliai". Kaip tik jis įrodė, kad ši bendrija yra tarsi 
medis, kurio viršutinės šakos per pusbrolių ir pusseserių vedybas 
linksta atgal į kraujo giminystės kamieną. Beje, Ramfordas buvo 
savo žmonos trečios eilės pusbrolis, ir jiedu nekentė vienas kito. 

Kuomet Kitridžas pabandė pavaizduoti Ramfordo klasę gra- 
tiškai, išėjo painus priraizgytas apskritimas, kokius piešia beždžio- 
nės arba dar visai maži vaikai. 

Volthemas Kitridžas savo knygoje “Amerikiečių filosofijos 

karaliai" dažnai suklumpa, mėgindamas žodžiais perteikti Ram- 
fordo klasės atmosferą. Kaip ir visi koledžų profesoriai, Kitridžas 
griebėsi skambių frazių, bet neradęs tinkamų, prisigamino dau- 
gybę naujų, skaitytojui bemaž nesuprantamų. 

Iš viso to.vapaliojimo bendrinėje kalboje prigijo tik vienas 
terminas, “neneurotinė drąsa". 

Kaip tik tos rūšies drąsa paskatino Ramfordą išskristi į kos- 
mosą. Tai buvo tikrasis narsumas, ne tik nesuteptas šlovės ar pi- 
nigų troškimo, bet laisvas ir nuo bet kokių kitų vidinių impulsų, 
kuriais atsiduoda neurotikų bei pamišėlių išsišokimai. 

Beje, kalboje egzistuoja pora sodrių, visiems gerai žinomų 
žodžių, kuriais galima būtų puikiausiai pakeisti visus tuos Kit- 
ridžo išvedžiojimus. Tai “šaunumas" ir “narsa". 

Kai Ramfordas pirmasis iš Žemės gyventojų įsigijo nuosavą 
kosminį laivą, suplojęs už jį penkiasdešimt aštuonis milijonus 
dolerių iš savo kišenės, tai buvo šaunumas. 

Kai atradus chrono sinklastines infandibulas įvairių valstybių 
vyriausybės nutraukė kosmoso tyrinėjimus, o Ramfordas nuspren- 
dė skristi į Marsą, tai buvo šaunumas. 

Kai Ramfordas pareiškė, kad į kelionę pasiima savo didžiulį 
šunį, tarytum erdvėlaivis tebūtų prabangus sportinis automobilis, 
o skrydis į Marsą — promenada Konektikuto greitkeliu, tai buvo 
šaunumas. 

Kai niekam dar nežinant, kas nutinka patekus į chrono sin- 
klastinę infandibulą, Ramfordas nukreipė savo laivą į patį jos 
vidurį — tai buvo tikroji narsa. | 


O dabar Vinstoną Nailzą Ramfordą iš Niuporto ir Amžiny- 
bės palyginkime su Malačiu Konstantu iš Holivudo. 

Ramfordas, jei ko imdavosi, viską darydavo prašmatniai ir 
šauniai, garsindamas savo ir visos Žmonijos vardą. 

Visa, ką darydavo Konstantas, tebuvo pretenzijos į prašmat- 
numą, šlykšti jo profanacija, kurią jis griebdavosi įgyvendinti vi- 
suomet agresyviai, triukšmingai, vaikėziškai, išlaidžiai, NASA MAS 
gėdą sau ir visai Žmonių giminei. 

Konstantas trykšte tryško drąsa, bet tai buvo kaip tik toji 
minėta neurotiko beatodaira. Visus jo drąsuoliškus poelgius gali- 

ma paaiškinti pagieža ir vaikystėje įskiepytu požiūriu, kad jausti 
baimę gėdinga. 


Konstantas, ką tik išgirdęs iš Ramtordo, kad bus suporuotas 
Marse su jo žmona, nusisukęs ėmė tyrinėti muziejaus eksponatus. 
Jis taip stipriai suspaudė rankas, kad jam nuo įtampos ėmė tvink- 
čioti kraujas. 

Konstantas keletą kartų kostelėjo, paskui, prispaudęs liežuvį 
prie gomurio, plonai švilptelėjo. Apskritai jis elgėsi kaip Žmogus, 
kuris laukia, kol praeis baisus skausmas. Užmerkęs akis jis pro 
dantis įtraukė oro. 

— Kad jį kur paibelis, misteri Ramfordai, — tyliai tarė jis. 
Paskui atsimerkė, — Sakote, Marse? 

— Marse, — patvirtino Ramfordas, — nors jis ir nėra galu- 
tinis būsimų jūsų kelionių tikslas, kaip ir Merkurijus. 

— Merkurijus? — Konstantas kažkaip nepadoriai sukarksėjo, 
tardamas šį mielą vardą. 

— Galutinis jūsų tikslas — Titanas, — pasakė Ramfordas. 
— Bet prieš patekdamas tenai, aplankysite Marsą, Merkurijų ir 
trumpam vėl sugrįšite į Žėmę. 


Labai svarbu atkreipti dėmesį, kurioje kosmoso tyrinėjimų 
istorijos stadijoje Malačis Konstantas išgirdo Žinią apie jo lau- 
kiantį apsilankymą Marse, Merkurijuje ir Titane. Žemės gyven- 
tojų suvokimo lygis kosmoso pažinimo atžvilgiu buvo maždaug 
toks koks Europoje — Atlantikos tyrinėjimų atžvilgiu iki Kristo- 
foro Kolumbo kelionės. 

Tačiau tuodu dalykus skiria esminiai skirtumai: tyrinėtojams 
kelią pastojo ne išgalvotos, o pačios tikriausios ir bjauriausios 
pabaisos, jų būta be galo daug ir įvairių, ir visos grėsė katakliz- 
momis. Be to, net visai nedidelė, kukli ekspedicija galėjo paleisti 
elgetomis daugelį tautų. Tvirtai tebuvo žinoma tik tiek, kad nė 
viena iš tų ekspedicijų neduos rengėjams jokio pelno. 

Trumpiau tariant, remiantis sveika nuovoka ir naujausiais 
mokslo duomenimis, kosmoso tyrimų naudai negalima buvo pasa- 
kyti nė vieno žodžio. 

Seniai praėjo tie laikai, kai viena kuri tauta, paleidusi er- 

dvėn kokį nors sunkų daiktą, galėjo didžiuotis tuo prieš kitas. 
Korporacija “Galaktikos erdvėlaiviai", kurios kontrolinis akcijų 
paketas priklausė Malačiui Konstantui, buvo gavusi, ko gero, 
paskutinį užsakymą pagaminti tokį parodomąjį niekalą, trijų šim- 
tų pėdų aukščio ir trisdešimt šešių pėdų skersmens raketą. Ją, 
žinoma, pagamino, bet įsakymo paleisti taip ir negavo. 

Erdvėlaivį pavadino paprastai — “Banginis". Jame buvo 
įrengtos gyvenamosios patalpos penkiems keleiviams. 

Visus tolesnius darbus nelauktai nutraukė chrono sinklas- 
tinės infandibulos atradimas. Ji buvo apskaičiuota matematiškai, 
ištyrus nepilotuojamų žvalgybinių raketų skrydžio schemas. 

Atradus chrono sinklastinę infandibulą, žmonijai kilo klau- 
simas: “Kas verčia tave manyti, kad tu kur nors nuskrisi?“ 

Šita situacija pasirodė labai palanki Amerikos pamokslinin- 
kams fundamentalistams. Jie greičiau nei filosofai, istorikai ar kiti 
kokie mokslininkai rado ką pasakyti apie tą netikėtai užtrukusį 
žengimą kosminėn eron. Praėjus vos dviem valandom po to, kai 
“Banginio" paleidimas buvo atidėtas neribotam laikui, šventasis 
tėvas Bobis Dentonas jau plyšavo Vakarų Virdžinijoje, kryžiaus 
Žygyje meilei Vilingo mieste apginti: 

— Ir nužengė Viešpats pažiūrėti miesto ir bokšto, kurį statė 
žmonių sūnūs. Ir tarė jis: “Štai viena tauta, viena kalba kalbanti, 
ir niekas nesuturės jų nuo to, kas šovė į galvą jiems padaryti. 
Eime, sumaišykim jiems kalbą taip, kad vienas nesuprastų, ką 
porina kitas". Ir išblaškė juos Viešpats po visą žemę, ir liovėsi 
jie miestą statyti. Todrin pavadintas buvo jis Babilonu. Nes su- 
maišė ten Viešpats visos žemės liežuvį ir iš ten išblaškė juos po 
platųjį Žemės veidą. 

Bobis Dentonas švystelėjo į savo klausytojus karštos meilės 
sklidiną žvilgsnį ir ėmėsi čirškinti podraug visus ant jų nuodėmių 
žarijų. 

— O ar dabar ne bibliniai laikai? — griaudėjo jis. — Ar ne- 
pastatėm iš plieno ir mūsų pasipūtimo šlykšytnės, daugelįsyk 
aukštesnės už senąjį Babilono bokštą? Argi nesigviešiam, kaip tie 
senovės mūrininkai, per jį patekti tiesiai dangopi? Argi nesam 
girdėję ne kartą, kad mokslinčių kalba tarptautinė? Visi jie 1e- 
mena tuos pačius lotynų ir graikų Žodžius ir susišneka skaičių 

šnekta! — Paskutinysis argumentas pačiam Dentonui atrodė triuš- 
kinantis, ir kryžiaus Žygio meilei apginti dalyviai niūriai sutiko su 
juo, nors ne visai suprasdami, kur jis čia lenkia. 

— Tad ko turėtume niršti ir piktintis dabar, kai Viešpats 
sako mums tą patį, ką ir Babilono bokšto statytojams: “Gana! 
Nešdinkitės iš ten! Su šiuo daiktu jūs nepateksit nei dangun, nei 
kur kitur! Taigi išsisklaidykite, ar girdite? Gana jums kalbėti 
mokslo kalba! Niekas nesuturės jūsų nuo to, kas šovė į galvą 
jums padaryti, jei ir toliau sapaliosite tąja mokslo šnekta, 0 aš 
nenoriu šito! Aš, jūsų Aukščiausiasis, jūsų Viešpats Dievas, noriu, 
kad susiturėtumėt nuo šito, todėl nukreipkite savo mintis nuo 
palaikių bokštų ir dangun smingančių erdvėlaivių į savo kai- 
mynus, žmonas, vyrus, dukteris ir sūnus! Neieškokite išsigelbėji- 
mo raketose, ieškokite jo savo būstuose beigi bažnyčiose!" 

Bobio Dentono balsas pasidarė kimus ir duslus. 

— Jūs norite į kosmosą? Dievas jums sukūrė puikiausią erd- 
vėlaiųį visame pasaulyje! O taip! Greitis? Jums reikalingas greitis? 
Kosminis laivas, kurį jums padovanojo Viešpats, per valandą nu- 
skrieja šešis tūkstančius mylių ir lėks šitaip visą amžinybę, jei tik 
to panorės Aukščiausiasis. Jums reikalingas laivas su visokiais 
patogumais? Jame telpa ne vienas koks turčius su savo šunėku, 
ne penki, ne dešimt žmogynų! Ne! Dievas ne skrudžas! Jis pado- 
vanojo jums laivą, kuriuo gali pakilti milijardai vyrų, moterų ir 
vaikų! Taip! Ir jiems nebūtina prisisegti saugos diržais prie kė- 
džių ar maukšlintis ant galvų akvariumus. Ne! Viešpaties erdvė- 
laivyje šito daryti nereikia. Viešpaties erdvėlaivyje Žmonės gali 
maudytis, vaikštinėti saulėkaitoje, žaisti beisbolą, čiužinėti pačiū- 
žomis, o sekmadienį po bažnyčios ir vištienos kepsnio važinėtis 
su visa šeima automobilyje! 

Bobis Dentonas pakinkavo galva: 

— Taip! Ir jei kas nors mano, kad Dievas yra blogas, nes 
esą spendžia mums visokius spąstus kosmose, kad negalėtume 
tenai laisvai skraidyti, tegu prisimena tą Viešpaties mums dova- 
notą kosminį laivą, kuris lekia be degalų, ir mums nereikia sukti 
galvos, kokį kurą geriau panaudojus. Ne! Viskuo jį aprūpina pats 
Aukščiausiasis! | 

Ir jis išmokė mus, ką turime tame nuostabiame laive daryti. 

Jis parašė mums taisykles tokia kalba, kuri prieinama kiekvie- 
nam. Kad ją suprastum, nereikia būti nei didžiam fizikui, nei 
chemikui, nei Albertui Einšteinui. Ne! O ir tų taisyklių ne taip 
jau daug. Man pasakojo, kad norint paleisti “Banginį", reikėtų 
atlikti vienuolika tūkstančių įvairiausių testų, ir tik po to galima 
būtų pasakyti, ar jis pasirengęs kelionei. Tai yra: ar tas vožtuvas 
uždarytas, ar anas vožtuvas atidarytas, ar čia kontaktai tvarkoje, 
ar tenai bakas pilnas... Ir taip tolliau, ir taip toliau, ir taip toliau. 
Vienuolika tūkstančių kartų! Čia, Viešpaties erdvėlaivyje, Vieš- 
pats reikalauja mūsų patikrinti tiktai dešimtį dalykų, nors skren- 
dame mes ne į kruizą prie didžiulių negyvų nuodingų akmenų 
krūvos kažkur bekraštėje erdvėje, o Viešpaties karalystėn! Pagal- 
vokite apie tai! Kur norėtumėt rytoj atsidurti: Marse ar Vieš- 
paties karalystėje? 

O ar žinote, kokį testą Dievas reikalauja atlikti, kad galė- 
tume šiuo žaliu apskritu erdvėlaiviu lėkti tiesiai dangaus kara- 
lystėn? Ar norite išgirsti, kaip Dievas skaičiuoja sekundes prieš 
startą? 

Meilės kryžiaus žygio dalyviai suriko, kad nori. 

— Dešimt! — tarė Bobis Dentonas. — Ar geidžiate savo 
artimo namo, tarno, tarnaitės, jaučio, asilo ar kito kokio daikto? 

— Ne! — sušuko meilės kryžiaus žygio dalyviai. 

— Devyni! — tarė Bobis Dentonas. — Ar šmeižiate savo 
artimą? 

— Ne! — sušuko meilės kryžiaus žygio dalyviai. 

— Aštuoni! — tarė Bobis Dentonas. — Ar vagiate? 

— Ne! — sušuko meilės kryžiaus žygio dalyviai. 

— Septyni! — tarė Bobis Dentonas. — Ar ištvirkaujate? 

— Ne! — sušuko meilės kryžiaus žygio dalyviai. 

— Šeši! — tarė Bobis Dentonas. — Ar žudote? 

— Ne! — sušuko meilės kryžiaus žygio dalyviai. 

— Penki! — tarė Bobis Dentonas. — Ar gerbiate tėvą ir 
motiną? 

— Taip! — sušuko meilės kryžiaus žygio dalyviai. 

— Keturi! — tarė Bobis Dentonas. — Ar atsimenate šventa- 
dienį, ar švenčiate jį? 

— Taip! sušuko meilės kryžiaus žygio dalyviai. 

— Trys! — tarė Bobis Dentonas. — Ar garbinate stabus? 

— Ne! — sušuko meilės kryžiaus žygio dalyviai. 

— Du! — tarė Bobis Dentonas. — Ar minite Viešpaties var- 
dą be reikalo? 

— Ne! — sušuko meilės kryžiaus žygio dalyviai. 

— Vienas! — tarė Bobis Dentonas. — Ar gerbiate labiau 
kitus dievus nei savo vienintelį tikrąjį Viešpatį? 

— Ne! — sušuko meilės kryžiaus žygio dalyviai. 

— Startas! — džiugiai suriaumojo Bobis. Dentonas. — Mūsų 
tikslas — rojus! Pirmyn, mano vaikai, ir amen!.. 


— Na, ką gi, — sumurmėjo Malačis Konstantas tame į ka- 
miną panašiame kambarėlyje po laiptais Niuporte. — Atrodo, 
pagaliau bus pasinaudota pasiuntinio paslaugomis. 

— Ką jūs pasakėte? — nesuprato Ramtordas. 

— Mano vardas... jis reiškia “patikimasis pasiuntinys", — 
paaiškino Konstantas. — Kokia būtų mano misija? 

— Atsiprašau, bet man nieko nežinoma apie jokią misiją, — 
tarė Ramfordas, pašaipiai pakreipęs galvą. — Argi jums kas nors 
kalbėjo apie misiją? 

Konstantas iškėlė rankas. 

— Tada kurių galų turėčiau baladotis į tą Tritoną? 

— Titaną, — pataisė Ramfordas. 

— Titanas, Tritonas — ar ne tas pats? Kokio švilpio tu- 
rėčiau tenai trenktis? — “Švilpis" buvo nekaltas prėskas skau- 
tiškas keiksmažodis, per daug prėskas Konstantui. Kurį laiką ir 
pats negalėjo suprasti, kodėl pavartojo būtent jį. Tą žodelį mėgo 
kartoti kosminės laivybos kursantai iš televizijos, kai meteoritas 
nukirsdavo kontrolinį bloką arba laivo šturmanas pasirodydavo 
esąs kosminis piratas iš Cirkono planetos. Konstantas atsistojo. 
— Kurių perkūnų turėčiau tenai belstis? 

— Tačiau jūs tai padarysite, patikėkit manim, — ramiai tarė 
Ramfordas. 

Konstantas priėjo prie lango. Jam vėl sugrįžo įprastinis 
pasipūtimas. — Sakau jums dar kartą — niekur aš nežadu skris- 
ti. 
— Labai apgailestauju tai girdėdamas, — pasakė Ramfordas. 

— Argi aš turiu atlikti tenai ką nos dėl jūsų? 

— Ne, — atsakė Ramfordas. 

— Tuomet kodėl jūs apgailestaujate? Kas jums darbo? 

— Žinoma, jokio, — atsakė Ramfordas. — Tik man gaila 
jūsų. Jūs šį tą pralošite. 

— Ką, pavyzdžiui? 

— Na, kad ir klimatą. Tokio puikaus klimato daugiau niekur 
nerasite. 

— Klimato?! — paniekinamai sušuko Konstantas. — Aš, 
turėdamas namus Holivude, Kašmiro slėnyje, Akapulke, Mani- 
tobe, Taityje, Paryžiuje, Bermuduose, Romoje, Niujorke ir Keip- 
taune, ieškosiu mat puikesnio klimato kitose planetose! 

— Titanas garsus ne vien klimatu, — tarė Ramfordas. -Jo 
moterys — žaviausios būtybės visoje erdvėje tarp Saulės ir Be- 
telgeizės. 

Konstantas griausmingai nusikvatojo. 

— Moterys! Jūs manot, man trūksta žavingų moterų? Ma- 
not, degu iš geismo, ir vienintelis būdas jį numalšinti su gražia 
moterimi — tuoj pat ropštis į raketą ir lyg akis išdegus zvimbti 
į vieną iš Saturno mėnulių. Jūs juokaujat, ar ką? Esu turėjęs 
tokių gražuolių, kad bet kuris vyras nuo Saulės iki pat tos jūsų 
Betelgeizės išvirstų iš klumpių, jei nors viena iš jų pasakytų jam 
“labas ". 

Jis išsitraukė piniginę ir išėmė iš jos savo paskutinės paverg- 
tos moters fotografiją. Ką ir kalbėti — mergina išties buvo svaigi- 
namai graži. Tai buvo mis Kanalo Zona, užėmusi antrąją vietą 
“Visatos mis" konkurse, o iš tikrųjų daug gražesnė negu jo lai- 
mėtoja. Tiesiog jos grožis sutrikdė Žiuri narius. 

Konstantas padavė nuotrauką Ramfordui. 

— Ar Titane yra kas nors panašaus? — paklausė jis. 

Ramfordas žvilgtelėjo į nuotrauką ir grąžino ją atgal. 

— Ne, —- tarė jis. — Titane nieko panašaus nėra. 

— Okei, — Konstantas vėl pasijuto savo likimo šeimininkas. 
— Klimatas, gražios moterys, kas daugiau? 

— Daugiau nieko, — tyliai tarė Ramfordas ir gūžtelėjo pe- 
čiais. — Tiesa, dar meno kūriniai, jei jūs, Žinoma, vertinat tuos 
dalykus. 

— Turiu didžiausią pasaulyje meno kūrinių kolekciją, — pa- 
aiškino Konstantas. 

Tą savo garsią meno kūrinių kolekciją jis paveldėjo. Ją su- 
rinko Konstanto tėvas, tikriau sakant, tėvo agentai. Šiuo metu ji 
buvo išblaškyta po viso pasaulio muziejus, prieš tai paženklinus 
eksponatus Konstanto kolekcijos ženklu. Visa tai padaryta kor- 
poracijos “Didingas kūrinys" tarptautinių reikalų direktoriui 
patarus. Toji korporacija tvarkė išimtinai Konstanto reikalus. 

Šia kolekcija buvo norima parodyti visam pasauliui, kad kai 
kurie milijardieriai yra nepaprastai dosnūs ir itin neabejingi gro- 
žiui, o tuomi labai naudingi visuomenei. Be kita ko, kolekcija pa- 
sirodė esanti puikiausias būdas saugiai investuoti kapitalą. 

— Vadinasi, jūs rūpinatės menu, — tarė Ramfordas. 

Konstantas jau norėjo įkišti mis Kanalo Zonos atvaizdą 
atgal į piniginę, bet ūmai pamatė turįs rankoje ne vieną, o dvi 
fotografijas. Po mis Kanalo Zonos nuotrauka buvo dar viena. Jis 
nusprendė, kad tai mis Kanalo Zonos pirmtakės atvaizdas, ir pa- 
manė Ramtordui būsiant sveika pasižiūrėti, kokiai dangiškai lė- 
lytei jis, Konstantas, parodė duris. 

— Štai... Štai dar viena, — pasakė Konstantas, duodamas 
antrąją nuotrauką Ramfordui. 

Ramfordas nė nemanė jos imti. Jis net nežvilgtelėjo ton 
pusėn. Jis žiūrėjo Konstantui tiesiai į akis ir gudriai šypsojosi. 

"Konstanas nukreipė žvilgsnį į nuotrauką, kurios Ramfordas 
iš jo nesiteikė paimti. Tia buvo visai ne mis Kanalo Zonos pirm- 
takės atvaizdas, o paveiksliukas, kurį jam pakišo Ramfordas. Be 
to, ne paprasta fotografija, nors blizgančiu paviršiumi ir baltais 
pakraščiais. | 

Tarp tų pakraščių plytėjo mirganti gelmė. Tarytum pro sta- 
čiakampį langą būtum žiūrėjęs stačiai į skaidrų koralų rifo užu- 
tekį. Jo dugne buvo matyti trys moterys — balta, auksinė ir ruda. 
Jos žvelgė į Konstantą, maldaudamos greičiau ateiti ir pripildyti 
jas meilės. 

Jų spindulingas grožis palyginus su kukliu mis Kanalo Zo- 
nos žavesiu atrodė tarsi saulės šviesa palyginus su apgailėtinu 
jonvabalėlio mirksėjimu. 

Konstantas vėl nugrimzdo į krėslą. Jis turėjo nusigręžti nuo 

tos grožybės, kad neprapliuptų ašaromis. 

— Galit, jei norite, pasilikti fotografiją sau, — pasiūlė Ram- 
fordas. — Ji kaip sykis tinka jūsų piniginei. 

Konstantas nepajėgė atsakyti nieko. 

— Kai atsidursite Titane, mano žmona vis dar bus su jumis, 
— paaiškino Ramfordas, — tačiau neims trukdyti, jei sugalvosite 
kiek pasilinksminti su tomis trimis jaunomis damomis. Jūsų sū- 
nus bus irgi toks pat tolerantiškas kaip ir Beatričė. 

— Sūnus? — nustebo Konstantas. Jis neturėjo jokio sūnaus. 

— Taip, puikus berniukas, vardu Chronas, — tarė Ram- 
fordas. 

— Chronas? 

— Marsietiškas vardas, — paaiškino Ramfordas. — Mat jį 
Beatričė pagimdys Marse. Nuo jūsų. 

— Beatričė? — atkartojo Konstantas. 

— Mano žmona. — Ramfordas ūmai tapo permatomas, 0 jo 
balsas įgijo metalinį atspalvį, lyg būtų sklidęs iš pigaus radijo 
imtuvo. — Daiktai, mano berniuk, lakioja tai šen, tai ten, — 
kalbėjo jis. — Ko norėti, — chaosas, nes Visata dar tik gimsta. 
Ir šis tapsmas, teikiantis mums šviesą, šilumą ir energiją, blaško 
žmogelį į visas puses. — Pranašystės, pranašystės, pranašystės, — 
Ramfordo balsas skambėjo mąsliai ir paslaptingai. — Ar tik ne- 
pamiršau jums ko nors pasakyti? O-0-0, taip, taip, taip. Tas jūsų 
vaikas, berniukas, vardu Chronas... Marse jis aptiks metalinį stry- 
pą, kurį pavadins savo talismanu, — tęsė Ramfordas. — Gerai 
įsidėmėkite tą talismaną, misteri Konstantai. Nepaprastai svarbus 
daikčiukas. | 

Vinstonas Nailzas Ramfordas lėtai ištirpo ore — pradedant 
pirštų galiukais ir baigiant pašaipia šypsena, kuri dar kiek sklandė 
ore jam pačiam jau visai išnykus. 

— Iki pasimatymo Titane, — pasakė šypsena. Ir tuoj pat 
dingo. | 

— Ar jau baigėsi, Monkrifai? — paklausė liokajaus mis 
Vinston Nailz Ramtord, stovėdama įvijų laiptų viršuje. 

— Taip, mem, jis išnyko, — atsakė liokajus. — Ir šuva taip 
pat. 

— O tas misteris Konstantas? — pasidomėjo misis Ramford, 

Beatričė. Ji atrodė taip, lyg būtų buvusi sunkus ligonis — svirdu- 
liavo į šalis, sunkiai kilnojo akių vokus ir kalbėdama švogždė tarsi 
vėjas medžių viršūnėse. Ji vilkėjo ilgą baltą peniuarą, kurio klos- 
tės buvo susisukusios spirale visai kaip laiptai — priešais laikro- 
džio rodyklę. Peniuaro šleifas kabojo nusviręs nuo pirmojo laip- 
telio, darydamas Beatričę vilos architektūrinio sumanymo detale. 

Tačiau svarbiausias dalykas visoje šioje ekspozicijoje buvo 
jos aukšta tiesi figūra. Veido bruožai čia jokios reikšmės netu- 
rėjo. Jos galvą pakeitus patrankos sviediniu, didinga kompozicija 
vis tiek nebūtų suirusi. | 

Nepaisant šito Beatričė turėjo veidą — ir ne bet kokį. Tai 
buvo jauno indėnų kario veidas su šiek tiek atsikišusiais į priekį 
skruostikauliais. Beje, kiekvienas, balsu pastebėjęs šį panašumą, 
skubėdavo pridurti, kad ji puiki. Jos veidas, kaip, beje, ir paties 
Malačio Konstanto, buvo vienintelis toks — lyg kokia netikėta 
gerai Žinomos temos variacija, verčianti suvokti, kad yra dar ir 
štai šitoks būdas gražiai atrodyti. Tačiau tai, ką su savo veidu 
padarė Beatričė, būtų galėjusi atlikti ir kiekviena neišvaizdi mer- 
gelė. Ji prislėgė jį didingumo, kančios ir gilios inteligencijos kau- 
ke, pikantiškai paspalvinta geroka doze kekšizmo. 

— Taip, tas misteris Konstantas vis dar čia, — atsiliepė iš 
apačios Konstantas. Jis stovėjo matomiausioje vietoje, atsirėmęs 
į koloną po arka, vedančia į vestibiulį, bet užėmė tokią žemą 
vietą šioje kompozicijoje ir buvo taip užgožtas kitų architek- 
tūrinių detalių, kad atrodė beveik nepastebimas. 

— O! — sušuko Beatričė. — Sveiki gyvi! — Tai buvo tuščias, 
nieko nereiškiantis pasisveikinimas. 

— Sveiki, — atsakė Konstantas. 

— Man belieka kreiptis į jūsų įgimtą padorumo jausmą ir 
prašyti negarsinti pasimatymo su mano vyru detalių, — tarė Beat- 
ričė. — Nors puikiai suprantu, kokia didelė pagunda pasielgti 
kaip tik atvirkščiai. 

— Žinoma, — pasigavo jos žodžius Konstantas, — galėčiau 
parduoti savo pasakojimą už krūvą pinigų, išpirkti užstatytą dvarą 
ir tapti pasauline garsenybe. Galėčiau net gerti prie vieno stalo 
su pasaulio didžiaisiais ir beveik didžiaisiais ir bendrauti su vi- 
somis karūnuotomis Europos asabomis. 

— Prašau man atleisti, jei negalėsiu tinkamai įvertinti 
pašaipos ir kitų neeilinio jūsų proto privalumų, misteri 
Konstantai. Kiekvienąksyk apsilankius mano vyrui aš jaučiuosi 
nekaip. 

— Bet juk jūs daugiau nė karto jo nematėte, tiesa? — pa- 
klausė Konstantas. 

— Mudu matėmės per pirmą jo materializaciją, ir to pa- 
kako, kad būčiau ligonis visą likusį gyvenimą, — pasakė Beatričė. 

— O man jis labai patiko, — paprieštaravo Konstantas. 

— Kartais ir psichiškai nesveiki žmonės būna žavingi, — 
atrėmė Beatričė. 

— Nesveiki? — paklausė Konstantas. 

— Nejaugi jūs, toks prityręs Žmogus, misteri Konstantai, ma- 
note, kad asmuo, pranašaujantis šitokias nesąmones, nėra be- 
protis? 

— Kaip čia pasakius, — tarė Konstantas. Argi taip jau kvaila 
pranašauti, kad Žmogus, kuriam prieinamas didžiausias žmonijos 
istorijoje erdvėlaivis, skris į kosmosą? 

Žinia, kad Konstantui prieinamas kosminis laivas, išgąsdino 
Beatričę. Taip išgąsdino, kad ji pasitraukė atatupsta ir puikios 
kompozicijos su įvijais laiptais nebeliko. Tas vienas vienintelis 
mažas žingsnelis padarė ją tokią, kokia ji buvo iš tikrųjų — maža 
įbauginta moteris, pasimetusi milžiniškame name. 

— Vadinas, jūs turite kosminį laivą? — paklausė ji. 

— Man priklausanti kompanija laiko vieną, — tarė Konstan- 
tas. — Ar girdėjote ką nors apie “Banginį": 

— Taip, — linktelėjo Beatričė. 

— Mano kompanija pardavė jį vyriausybei. Bet toji, man re- 
gis, dar labai apsidžiaugtų, jei kas jį nupirktų po penkis centus 
už dolerį. 

— Sėkmės jūsų darbuose, — pasakė Beatričė. 

Konstantas nusilenkė. 

— O jums — jūsų. 

Ir netardamas daugiau nė žodžio, pasuko prie durų. Vesti- 
biulyje, žengdamas per spindinčius Zodiako ženklus, Konstantas 
jautė, kad laiptai dabar leidžiasi žemyn, o ne kyla aukštyn. Kons- 
tantas tapo pradiniu tašku likimo sūkuryje. Eidamas pro duris, 

jis su malonumu pajuto, kad išsineša nurėkštą Ramfordų vilos 
aplombą. 

Kadangi Beatričei buvo lemta vėl su juo susitikti ir net pa- 
gimdyti jam vaiką, vardu Chronas, Konstantas neketino mergintis 
tai moteriai ar ieškoti jos palankumo. Jis nusprendė tvarkyti savo 
reikalus, nes pasipūtėlė Beatričė vis tiek turės kada nors pulti 
jam į glėbį, kaip ir kiekviena kita šliundra. 

Jis nusijuokė dėdamasis tamsius akinius ir klijuodamasis 
dirbtinę barzdą ir išėjo pro mažas geležines dureles sienoje. 

Jo laukė limuzinas. Ir minia. 

Policininkai padarė jam siaurą praėjimą, ir Konstantas 
skuoste nuskuodė prie mašinos. Praėjimas už jo užsivėrė kaip 
Raudonosios jūros vandenys už Izraelio sūnų nugarų. Atskiri 
riksmai susiliejo į vieną bendrą minios pasipiktinimo ir gėlos 
šauksmą. Minia, kuriai nieko nebuvo žadėta, jautėsi apgauta nie- 
ko negavusi. 

Vyrai ir paaugliai ėmė siūbuoti Konstanto limuziną. 

Vairuotojas įjungė variklį ir mašina nuplaukė per įnirtusios 
mėsos jūrą. 

Kažkoks plikis bandė pasikėsinti į Konstanto gyvybę, 
sviesdamas į langą bandelę su įkepta dešrele. Bandelė ištiško, 
dešrelė perlūžo, ir per stiklą nutekėjo bjauri garstyčių padažo 
dėmė. 

— Sa, sa, sa! — klykė graži jauna moteris, demonstruodama 
Konstantui tai, ko tikriausiai nerodė nė vienam vyrui. Ji parodė 
jam, kad du viršutiniai priekiniai jos dantys dirbtiniai. Ji ištraukė 
juos iš dantenų ir staugė kaip ragana. | 

Kažkoks berniūkštis užsiropštė ant kapoto, užstodamas vai- 
ruotojui visą priekinį stiklą, nulupo valytuvus ir sviedė juos, į 
minią. Prireikė trijų ketvirčių valandos perplaukti tą įniršio van- 
denyną. Jo pakraščiuose būriavosi jau nebe puspročiai, o galima 
sakyti, beveik normalūs žmonės: tenai pagaliau pasidarė įmanoma 
suprasti šauksmus. 

— Nagi, pasakok! — rėkė kažkoks vyras. Jis nebuvo žiaurus, 
tik gerai nupenėtas. 

— Mes turime žinoti tiesą! — reikalavo moteris, rodydama 
Konstantui du mielus savo vaikučius. 

— Mes turime teisę žinoti, kas darosi aplinkui, — šaukė 
kitą. 

Tais laikais siautėjama buvo visur, net moksle ir teologijoje 
— gyvenimo būdu ieškota atsakymo į mįslę: kasgi vis dėlto yra 
gyvenimas. 

Vairuotojas, pagaliau pamatęs prieš akis laisvą kelią, iki 
galo nuspaudė akseleratorių, ir automobilis nuzvimbė tolyn. 

Pro šalį šmėstelėjo didžiulis skydas: “Į SEKMADIENIO 
PAMALDAS VISI ATSIVESKIM PO DRAUGĄ!" 

ANTRAS SKYRIUS 


SIMFONAI SMAUGYKLOSE 


“Kartais man atrodo, kad mąstanti ir jaučianti medžiaga mumyse yra didžiulė 
gamtos klaida: ji sudaro tiek rūpesčių. Nors, kita vertus, akmenis ir mėnulius 
galima apkaltinti, kad jie pernelyg flegmatiški ". 

Vinstonas Nailzas RAMFORDAS 


LIMUZINAS kurį laiką zvimbė į šiaurę nuo Niuporto, pas- 
kui pasuko į žvyrkelį ir juo atburzgė į randevu su pievelėje lūku- 
riuojančiu malūnsparniu. 

Šis Malačio Konstanto šuolis iš limuzino į malūnsparnį 
buvo sumanytas tam, kad niekas negalėtų susekti, kas tas aki- 
niuotas barzdotas Ramfordų vilos svečias. 

Niekas nežinojo, kur dingo Konstantas. 

Nei vairuotoojas, nei pilotas nenutuokė, kas toks iš tikrųjų 
yra jų keleivis. Konstantas jiems abiems pasisakė esąs Jona 
K.Roulis. 

— Misteri Rouli, sere... — tarė vairuotojas, Konstantui li- 
pant iš limuzino. 

— Taip, klausau. 

— Ar jūs neišsigandote, sere? — paklausė viaruotojas. 

— Ar neišsigandau? Ko gi? — Konstantas nuoširdžiai nu- 
stebo išgirdęs tokį klausimą. 

— Kaip ko? — vairuotojas, matyt, nelabai tikėjo Konstanto 
nuoširdumu. — Taigi tų pirdžių, norėjusių mus nulinčiuoti. 

Konstantas nusišypsojo ir papurtė galvą. 

Per visą tą laiką jam net mintis nekilo, kad su juo gali pa- 
prasčiausiai susidoroti. 

— Kažin ar baimė ką nors padėtų tokiu atveju, — pasakė 
Konstantas ir tuoj pat susigriebė kalbąs Ramfordo žodžiais, net 
išgirdo savo balse jo aristokratišką jodlį. 

— O tu, vaikine, matyt turi neblogą angelą sargą, jei taip 
šaltai žiūri į viską, — susižavėjęs tarė vairuotojas. | 


2. Titano sirenos 

Ši frazė padarė Konstantui įspūdį, kadangi geriausiai tiko 
paaiškinti jo šaltakraujišką laikyseną minioje. Iš pradžių jis vai- 
ruotojo žodžius suprato kaip metaforą, kaip poetišką savo būse- 
nos įvardijimą, tačiau gerai pamąsčius — taip jaustis tokioje si- 
tuacijoje galėjo tik Žmogus, neabejotinai turintis angelą sargą. 

— Taip, sere! Jus tikrai saugo kažkas tokio, — nusprendė 
vairuotojas. 

"Tuomet Konstantui dingtelėjo: “Bet juk viskas taip ir yra!" 

Iki pat šio prašviesėjimo Konstantas savo nuotykį Niuporte 
vertino kaip dar vieną narkotikų sukeltą haliucinaciją, dar vieną 
pasismaginimą su pejotliu — aiškią, originalią ir patrauklią viziją, 
ne daugiau. 

Mažos durelės.... Kaip sapne... Paskui tas bevandenis fon- 
tanas... Didžiulis baltutėlės pasipūtėlės mergytės su sniego baltu- 
mo poniu portretas... kambarys-kaminas po įvijais laiptais... ir 
trijų Titano sirenų nuotrauka... Ramfordo pranašystės... ir Beat- 
ričės Ramford išgąstis laiptų viršūnėje... 

Malačį Konstantą išpylė šaltas prakaitas, ėmė trūkčioti akių 
vokai, kojos per kelius sulinko. Pagaliau jis aiškiai suvokė, kad 
visa tai nutiko iš tikrųjų. Ir siautėjančios minios tirštynėje išliko 
ramus, nes žinojo, kad jam lemta mirti ne Žemėje. 

Kažkas tikrai jį tarytum saugojo. 

Ir tas kažkas rūpinosi jo kailiu tik tam, kad... 

Konstantas net suvirpo, ant pirštų suskaitęs visas Ramfordo 
išpranašauto maršruto įžymybes. 

Marsas. 

Paskui Merkurijus. 

Paskui vėl Žemė. 

Paskui Titanas. 

Kadangi maršrutas baigėsi Titane, tenai, ko gero, ir buvo 
lemta baigti savo dienas Malačiui Konstantui. Jis turėjo numirti 
kaip tik ten. 

Tačiau kodėl Ramfordui buvo taip linksma? 


Konstantas įsispraudė į malūnsparnį. Tas didelis ore virpan- 
tis paukštis sulingavo nuo jo svorio. 
— Jūs Roulis? — paklausė pilotas. 

— Tas pats, — atsakė Konstantas. 

— Jūsų keistas vardas, misteri Rouli, tarė pilotas. 

— Ką jūs pasakėte? — nutaisęs kuo šlykštesnį balsą pa- 
klausė Konstntas, pro plastikinį kabinos kupolą žvelgdams į vaka- 
rėjantį dangų. Ir pagalvojo: nejaugi tikrai kas nors stebi jį iš 
aukštybių ir mato kiekvieną jo žingsnį? O jei tas kažkas ten vir- 
šuje ir nori, kad jis kur nors vyktų ar ką nors atliktų, tai kaip 
galės jį priversti visa tai daryti? 

O Dieve! Bet juk tenai taip šalta ir nyku! 

— Aš pasakiau, kad jūsų keistas vardas, — pakartojo pilotas. 

— Koks vardas? — Konstantas niekaip negalėjo prisiminti 
to kvailo vardo, kuriuo pasivadino dėl konspiracijos. 

— Jona, — tarė pilotas. 


Po penkiasdešimt devynių dienų Vinstontas Nailzas Ram- 
fordas ir jo ištikimasis šuva Kazokas vėl materializavosi. Per tą 
laiką Žemėje atsitiko daug permainų. 

Pirmiausia Malačis Konstantas pardavė visas korporacijos 
“Galaktikos erdvėlaiviai" akcijas. Tos pačios korporacijos, kuriai 
priklausė kosminis gigantas “Banginis". Jis tai padarė, norėdamas 
nutraukti paskutinę giją, siejančią jį su vienintele jam žinoma 
priemone nusigauti į Marsą. Gautą kapitalą jis inVestavo į tabako 
įmonę “Mėnulio ūkai". 

“Antra, Beatričė Ramford, pardavusi visą krūvą vertybinių 
popierių, supirko korporacijos “Galatikos erdvėlaiviai" akcijas, 
manydama šitaip įgysianti teisę spręsti “Banginio" likimą. 

Trečia, Malačis Konstantas įniko rašinėti Beatričei Ramford 
užgaulius laiškeliūkščius, norėdamas visiems laikams sukelti tai 
moteriai pasišlykštėjimą. Užtenka žvilgtelėti į vieną iš tų draikalų, 
kad suprastum, ko verti visi kiti. Paskutinysis buvo pakeverzotas 
ant firminio korporacijos “Didingas kūrinys" blanko. Toji korpo- 
racija, beje, tvarkė Malačio Konstanto finansinius reikalus. 

"Audringi linkėjimai iš saulėtos Kalifornijos, kosmine pupy- 
te! Dieną naktį svajoju padulkinti tokią klasišką damutę dviejų 
Marso mėnulių šviesoje. Tu kadras kaip tik tos rūšies, kokios dar 
nesu ragavęs, bet kertu lažybų, tam reikalui esi pati geriausia! 

Ate. Pradžiai — karštas bučkis. Melas ". 


36 KURTAS VONEGUTAS K TITANO SIRENOS 


Ketvirta, Beatričė įsigijo kalio cianido ampulę — daug pa- 
tikimesnę priemonę nei Kleopatros angis. Beatričė ketino ją pra- 
ryti, jei tik jiedu su tuo šlykščiu tipu atsidurtų vienoje laiko 
juostoje. 

Penkta, kainos biržoje krito, ir Beatričę Ramford ištiko ban- 
krotas. Už kiekvieną “Galaktikos erdvėlaivių" akciją ji mokėjo 
nuo 151,5 iki 169 dolerių. Per dešimtį prekybos sesijų jų kaina 
nukrito iki šešių dolerių ir sustingo tokiame lygyje, nežymiai 
svyruodama. Kadangi Beatričė išpirko garantinį užstatą ir mokėjo 
grynais, ji prarado viską, neišskiriant nė namo Niuporte. Jai liko 
tik rūbai, geras vardas ir puikus išsilavinimas. 

Šešta, Malačis Konstantas, grįžęs Holivudan, į trečią dieną 
iškėlė siautulingą puotą, kuri tik dabar, po penkiasdešimt šešių 
dienų, ėmė ristis į pabaigą. 

Septinta, kažkoks jaunikaitis su tikra barzda, vardu Martinas 
Koradubianas, pareiškė, kad tas barzdotas paslaptingasis, pakvies- 
tas į Ramfordo materializaciją, buvo būtent jis. Bostone šis tipas 
vertėsi laikrodžių su saulės baterijomis taisymu ir tuo, kad buvo 
apveidus sukčius. 

Vienas mėnraštis nupirko jo rašliavą už tris tūkstančius do- 
lerių. 

Vinstonas Nailzas Ramfordas, sėdėdamas Škiperio muziejuje 
po įvijais laiptais, labai patenkintas ir susižavėjęs skaitė Koradu- 
biano straipsnį, kuriame tas tvirtino, esą Ramfordas atskleidęs 
jam, kas būsią dešimtmilijoniniais mūsų eros metais. 

Anot Koradubiano, dešimtmilijoniniais mūsų eros metais 
įvyksiąs grandiozinis apsivalymas. Visi raštai, atsiradę nuo Kris- 
taus mirties iki milijoninių mūsų eros metų, būsią sukrauti į 
žagus ir sudeginti. Taip atsitiksią dėl to, kad per muziejus bei 
archyvus Žemėje visai nebeliks vietos gyvybei. 

Anot Koradubiano, milijonas metų, apie kurį parašytas visas 
tas sudeginti tevertas šlamštas, būsiąs reziumuotas vienu sakiniu: 
“Po Kristaus mirties prasidėjo pertvarka, kuri tęsėsi milijoną 
metų". 

Vinstonas Nailzas Ramfordas nusikvatojo ir padėjo Kora- 
dubiano straipsnį į šalį. Jis dievino visokias sąmojingas klastotes. 
“Dešimtmilijoniniai metai, — pacitavo jis garsiai, — tai gran- 

diozinių fejerverkų, paradų, pasaulinių mugių ir džiugaus susido- 
rojimo su senovės paminklais laikotarpis, kai iš žemės gelmių bus 
pradėtos kasti laiko kapsulės". 

Tuos žodžius Ramfordas pasakė ne pats sau. Škiperio mu- 
ziejuje kartu su juo buvo dar vienas asmuo. 

Tas kitas asmuo buvo Beatričė Ramford. 

Ji sėdėjo krėsle aukšta atkalte veidu į vyrą. Ji nulipo žemyn 
prašyti jo pagalbos sunkios nelaimės valandą. 

Ramfordas mandagiai nukreipė pokalbį kita linkme. 

Beatričė su baltu peniuaru buvo panaši į vaiduoklį. Jos vei- 
das papilkėjo, tapo švino spalvos. 

— Na ir optimistiškas gyvulys tas žmogus, — linksmai sušu- 
ko Ramfordas. — Įsivaizduoja, kad gyvens ištisus dešimt milijonų 
metų, lyg būtų suręstas taip tvirtai kaip koks vėžlys! — Jis gūž- 
telėjo pečiais. — Beje, kas Žino, gal žmonių padermė ir pratemps 
šitiek — vien dėl savo užsispyrimo. Kaip tu manai? 

— Apie ką? 

— Apie tai, kiek dar gyvuos žmonių padermė. 

Pro sukąstus dantis Beatričė išleido ilgą, šaižų garsą, tokį 
aukštą, kad Žmogaus ausis vos pajėgė jį pagauti. Jis buvo šiurpus 
ir grasinantis, tarsi krintančios bombos kaukimas. 

Paskui bomba sprogo. Beatričė pašoko apversdama krėslą ir 
čiupusi griaučius, sviedė juos tolyn į kampą. Nubraukusi nuo Ški- 
perio muziejaus lentynų ir nuplėšusi nuo sienų eksponatus, Beat- 
:1čė sutrypė juos kojomis. 

Ramfordas apstulbo. 

— Dieve mano... — sumurmėjo jis. — Ko gi tu dabar? 

— Nejaugi tu nieko nežinai? — suspigo Beatričė. — Argi tau 
reikia dar aiškinti? Perskaityk mano mintis! 

Ramfordas delnais suspaudė smilkinius ir išplėtė akis. 

— Trukdymai, vieni trukdymai, — tarė jis. | 

— O kas daugiau gali būti be trukdymų? — šaukė Beatričė. 
— Mane tuojau išmes į gatvę be skatiko kišenėj, o mano vyrelis 
lyg niekur nieko linksmai leidžia laiką mindamas man mįsles! 

— Tai buvo ne paprasta mįslė, — tarė Ramfordas. — Aš pa- 
klausiau, kiek, tavo nuomone, dar gyvuos žmonių giminė. Man 
pasirodė, kad tai būtų galėję tau padėti spręsti tavo problemas. 


36 KURTAS VONEGUTAS K TITANO SIRENOS 


— Velniai rautų tą tavo žmonių giminę! — suriko Beatričė. 

— Bet juk tu taip pat jai priklausai, — priminė Ramfordas. 

— Tada geriau jau pavirsti šimpanze! — suriko Beatričė. — 
Šimpanzės vyras tikriausias negalėtų ramiai stovėti nuošalėje ir 
abejingai spoksoti, kaip kas nors iš jo žmonos atima paskutinius 
kokoso riešutus. Joks šimpanzė nenorės, kad jo žmona taptų kaž- 
kokio pašlemėko iš Kalifornijos sugulove, ir dar kosmose. 

Išrėkusi šiuos baisius žodžius, Beatričė nuščiuvo. Paskui pa- 
vargusi papurtė galvą. 

— Na, ir kiek gi ta giminė žada gyvuoti, maestro? 

— Nežinau, — atsakė Ramfordas. 

— O aš maniau, jums žinoma viskas, — įgėlė Beatričė. — 
Bereikia tik mestelti akį į ateitį. 

— Aš žvelgiu į ateitį ir matau, kad tuo metu, kai išnyks 
žmonių giminė, manęs jau nebus Saulės sistemoje, — tarė Ram- 
fordas. — Taigi žmonijos galas man tokia pat paslaptis kaip ir 
tau. 


Prie Malačio Konstanto baseino Holivude, Kalifornijoje, 
kabinoje iš kalnų krištolo įkyriai čirškė žydras telefonas. 

Kiekvienas Žmogus, tapęs panašus į gyvulį, atrodo ap- 
gailėtinai, o ką jau kalbėti, jei jis yra buvęs pranašesnis už 
kitus. 

Malačis Konstantas tįsojo plačiame nutekamajame latake 
šalia inksto formos savo baseino, mirtinai įmigęs kietu prasigė- 
rėlio miegu. Latake buvo prisirinkę apie ketvirtis colio drungno 
vandens. Konstantas mūvėjo mėlynai žalias išeigines kelnes ir vil- 
kėjo auksu atausto brokato smokingą. Drabužiai buvo permirkę 
kiaurai. 

Aplinkui — nė gyvos dvasios. 

Kadaise baseino paviršiuje vilnijo žalias gardenijų kilimas. 
Dabar pastovus rytmečio brizas buvo suvaręs augalus į vieną 
kampą, ir jie atrodė kaip į kojūgalį nuspirta antklodė. Nubloškęs 
apklotą, vėjas atidengė prišiukšlintą baseino dugną. Ten mėtėsi 
stiklo šukės, trešnės, citrinų žievelės, pejotlio kankorėžiukai, apel- 
sinų škiltelės, marinuotos alyvos, supuvę svogūnai, televizorius, 
medicininis švirkštas ir balto fortepijono nuolaužos. Paviršiuje 

plūduriavo cigarų nuorūkos, kai kurios — su marihuana. 

Baseinas labiau panešėjo į velnių krikštinę pragare negu į 
maudymuisi skirtą vietą. 

Viena Konstanto ranka karojo panirusi į tą jovalą. Ant jos 
po vandeniu blyksėjo saulės laikrodis. Jis buvo sustojęs. 

Telefonas spiegė net springdamas. 

Konstantas kažką sumurmėjo, bet nepajėgė pajudėti iš 
vietos. | 

Telefonas nuščiuvo, tačiau po kokių dvidešimties sekundžių 
prapliupo dar įnirtingiau. 

Konstantas dusliai suvaitojęs atsisėdo. 

Iš namo vidaus ataidėjo aiškus, dalykiškas aukštų kulniukų 
kaukšėjimas į plytelėmis klotas grindis. Tai buvo žavinga blondinė ' 
vario atspalvio plaukais. Metusi į Konstantą išdidžios paniekos 
kupiną žvilgsnį, ji pasuko prie telefono kabinos. 

Jos žandikauliai energingai malė kramtomą gumą. 

— Taip! — pasakė ji į ragelį. — O, tai vėl jūs? Taip, jis 
pabudo. Ei! — spigiai šūktelėjo ji Konstantui. Jos balsas buvo 
panašus į strazdo. — Ei tu, kosminis gimnaziste! 

— M-m-m-? — atsiliepė Konstantas. 

— Tas tipas, na, tavo kompanijos prezidentas, nori pasikal- 
bėti su tavimi. 

— Kokios kompanijos? 

— Jūs kokios kompanijos prezidentas? — paklausė blondinė 
telefono. Jai bvo atsakyta. — “Didingojo kūrinio", — tarė ji. — 
Rensomas K.Fernas iš “Didingojo kūrinio". 

— Pasakyk... Pasakyk jam, kad aš pats paskambinsiu. 

Moteris perdavė jo žodžius Fernui ir tuoj pat gavo atsa- 
kymą: | 

— Jis sako, kad išeina iš darbo. 

Konstantas jau stovėjo stačias ir trynė rankomis veidą. 

— Išeina? — pakartojo jis bukai. — Senis Rensomas palieka 
mane? 

— Taip, — patvirtino moteris ir piktdžiugiškai nusijuokė. — 
Jis sako, kad tu nebeturėsi iš ko mokėti jam atlyginimo. Sako, 
kad atvažiuotum su juo šnektelėti, kol jis neišvyko namo. — Ji 
vėl nusikvatojo. — Jis sako, kad tau bankrotas. 

Tuo metu Niuporte triukšmas, kilęs prasiveržus Beatričės 
Ramford jausmams, patraukė Monkrifo, liokajaus, dėmesį. 

— Ar kvietėte, mem? — paklausė jis nuo “Škiperio muzie- 
jaus" slenksčio. 

— Teisingiau būtų pasakius — spiegiau, Monkrifai, — tarė 
Beatričė. 

— Labai dėkui, jai nieko nereikia, — nuramino liokajų 
Ramfordas. — Mes tiesiog karštai ginčijomės. 

— Kaip tu drįsti sakyti, kad man nieko nereikia? — užsi- 
puolė Beatričė Ramfordą. — Pradedu suprasti, kad tu ne toks jau 
visažinis, kokiu dediesi. Įsivzaizduok sau, kad man vis dėlto kai 
ko reikia! Net labai reikia kai kurių dalykų! 

— Mem? — paslaugiai sukluso liokajus. 

— Prašom įleisti šunį, — paliepė Beatričė. — Noriu jį pa- 
glostyti, kol jis dar neištirpo. Man įdomu, ar ta chrono sinklast- 
inė infandibula naikina meilę ir gyvuliuose, ar tik žmonėse. 

Liokajus nusilenkė ir išėjo. 

— Tu suvaidinai puikią sceną prie tarno, — tarė Ramifordas. 

— Apskritai kalbant, — atrėmė Beatrčiė, — mano nuopelnai 
šeimai gerokai didesni nei tavo. 

Ramifordas nuleido galvą. 

— Aš tave kada nors apvyliau? Tu tai nori pasakyti? 

— Kada nors? — Beatričė netvėrė įniršiu. — Tu tai darei 
nuolat! 

— Na, ir ką aš, tavo nuomone, turėjau dėl tavęs atlikti? 

— Galėjai bent perspėti, kad biržoje man gresia bankrotas! 
— sušuko Beatričė. — Galėjai apsaugoti nuo to, kas dabar manęs 
neišvengiamai laukia. 

Ramfordas bejėgiškai skėsčiojo ore rankomis tarytum steng- 
damasis užčiuopti tenai kokį nors pasiteisinimą. 

— Na, ką pasakysi? — neatlyžo Beatričė. 

— Kodėl gi mudu abu nepatekome į tą chrono sinklastinę 
infandibulą? — krimtosi Ramfordas. — Tada būtum iškart viską 
supratusi. Galiu tik pasakyti, kad mano nesugebėjimas tavęs per- 
spėti dėl katastrofos biržoje toks pat lemtingas ir neišvengiamas 
„kaip Halio kometa. Piktintis dėl vieno ar kito lygiai taip pat be- 
prasmiška. 

— Vadinas, tu visai neturi valios ir nejauti jokios atsakomy- 
bės dėl mano likimo, — tūžo Beatričė. — Man labai nemalonu 
sakyti tau tokius dalykus, bet juk tai gryna teisybė. 

Ramtfordas palingavo galvą. 

— Tiesa, bet, Viešpatie, labai jau punktuali tiesa. 

Jis vėl ėmė sklaidyti žurnalą. Tas savaime atsivertė per vi- 
durį, kur buvo patalpinta cigarečių “Mėnulio ūkai" reklama. Ta- 
bako firma “Mėnulio ūkai" neseniai tapo Malačio Konstanto 
nuosavybe. | 

“Palaima gelmėse!“ — skelbė reklaminis užrašas. Po juo 
puikavosi trys Titano sirenos — baltaodė, auksaspalvė ir rudaodė 
mergina. 

Auksaspalvės gražuolės kairės rankos pirštai ant krūtinės 
buvo kiek praskėsti, sudarydami dailininkui patogią progumėlę 
įdėti tarp jų cigaretę “Mėnulio ūkai". Cigaretės dūmas vingu- 
riavo pro pat baltos ir rudos merginų nosis, ir atrodė, kad tarp- 
žvaigždinis jų gašlumas nukreiptas vien į tą mentolu kvepiantį 
dūmą. 

Ramfordas žinojo, kad Konstantas būtinai pasistengs išnie- 
kinti atvaizdą, panaudodamas jį komercijai. Juk kažkada panašiai 
pasielgė ir Konstanto tėvas, suvokęs, kad Leonardo *“ Monos Li- 
zos"“ negaus nusipirkti už jokius pinigus. Senis nubaudė Moną 
Lizą, panaudojęs jos žavingą šypseną medicininėms žvakutėms 
reklamuoti. Šitaip laisvojo biznio pasaulyje buvo tramdomas gro- 
žis, jei tik pamėgindavo būti nepriklausomas. 

Ramfordas pro lūpas išleido blerbiantį garsą. Jis paprastai 
taip darydavo pajutęs, kad jį apima užuojauta. Šį kartą užuojauta 
Malačiui Konstantui, kuriam dabar buvo kur kas sunkiau nei 
Beatričei. 

— Ar tai viskas, ką tu gali pasakyti? — paklausė Beatričė, 
atsistojusi už Ramfordo krėslo. Rankas ji buvo susidėjusi ant 
krūtinės, ir Ramfordas, skaitęs jos mintis, žinojo, kad smailios, 
į šonus atsikišusios jos alkūnės jai pačiai buvo panašios į mata- 
doro rapyras. | 

— Atsiprašau, neišgirdau? 

— Šitą tylėjimą, tą dangstymąsi žurnalu turiu suprasti, kad 
tu nesutinki ką nors daryti dėl manęs? 

— Nesutinki — koks punktualus žodis, jei taip galima pa- 
sakyti. Aš sakau tau ką nors, su kuo tu nesutinki, paskui aš nesu- 
tinku su tavim. Galiausiai ateina kas nors trečias, kuris nesutinka 
su mumis abiem. — Ramfordas gūžtelėjo pečiais. — Kažkoks koš- 
maras, kuriame visi vienas su kitu nesutinka. 

— O ar negalėtum dabar tuoj pat suteikti informacijos, kuri 
padėtų man susigrąžinti tai, ką praradau biržoje ir dar šį tą vir- 
šaus? — paklausė Beatričė. — Ir jei jauti man nors kruopelę gai- 
lesčio, pasakyk tiksliai, kokiu būdu tas Malačis Konstantas žada 
nusitempti mane į Marsą? Gal tuomet galėčiau jį kaip nors per- 
gudrauti. 

— Žinai ką? — atsakė į tai Ramfordas. — Punktualaus žmo- 
gaus gyveniams — tai važinėjimasis nuo mechaninių kalniukų 
luna parke. 

Ir atsisuko, kad Beatričė matytų, kaip jis nusiplauna rankas. 

— Tau nutiks aibė visokiausių dalykų! Žinoma, aš puikiai 
matau visus tuos kalniukus ir net galėčiau parūpinti tau sche- 
mutę, kur būtų sužymėti visi vingiai, posūkiai ir siaubai, tykantys 
tavęs tunelyje. Bet tau tai nė kiek nepadės. 

— Kodėl gi? 

— Vien jau todėl, kad vis tiek reikės įveikti tuos kalnelius, 
— atsakė Ramfordas. — Ne aš juos sugalvojau, ne man jie pri- 
klauso, ne aš sprendžiu, kam jais važiuoti, o kam — ne. Žinau 
tik, kaip jie atrodo. 

— Ir Malačis Konstantas yra tų kalniukų dalis? — pasido- 
mėjo Beatričė. 

— Taip, — atsakė Ramfordas. 

— Ir jo niekaip negalima išvengti? . 

— Ne. 

— Tikiuosi, tu pasakysi, kokiomis aplinkybėmis mes su juo 
atsidursim kartu, kad galėčiau nors ką nors bandyti pakeisti. 

"Ramfordas gūžtelėjo pečiais. 

— Na ką gi, jei jau taip nori, — abejingai tarė jis, — jei tau 
nuo to bus lengviau, klausykis. Kaip tik šią minutę Jungtinių 
Valstijų prezidentas skelbia Naujos Kosminės Eros pradžią, šitaip 
ketindamas išspręsti bedarbių problemą. Bus išleista milijardai 
dolerių nepilotuojamiems kosminiams laivams gaminti vien todėl, 

kad žmonės gautų darbo. Kosminės eros pradžia bus iškilmingai 
pažymėta kitą antradienį. Ta proga bus paleistas “ Banginis", 
kurio pavadinimas mano garbei bus pakeistas į “Ramfordą". Juo 
keletas bandomųjų bedždžionių skris Marso pusėn. Judu su Kons- 
tantu dalyvausite iškilmingoje ceremonijoje. Tu, kaip numatyta 
ceremoniale, drauge su kitais pakilsi į laivą ir kažkam netyčia 
spūstelėjus mygtuką, išlėksi drauge su beždžionėmis į paskirties 
"vietą. 

Čia bus geriau nutraukti Ramfordo postringavimus ir paaiš- 
kinti, kad visas tas paistalas — vienas iš nedaugelio atvejų, kai 
Vinstonas Nailzas Ramfordas griebėsi melo. 

Iš to, ką jis pasakė, tiesa pasirodė tik tai, kad “ Banginis" 
pakeistu vardu tikrai buvo paleistas antradienį, o Jungtinių Vals- 
tijų prezidentas iš tikro paskelbė Naują Kosminę Erą. 

Kai kurie prezidento teiginiai nebuvo nauji, tačiau “pažan- 
gą" net keletą sykių ištaręs kaip “pražangą", suteikė sąvokai iš 
esmės naują atspalvį. Dar jis panašiai paspalvino žodžius “sifo- 
nai" ir “saugykla", tardamas juos “simfonai" ir “smaugykla". 

— Kai kas dabar mėgsta paburbėti, atseit, Amerikos ekono- 
mika ligota ir sukriošusi, — nėrėsi iš kailio prezidentas. — Bet 
aš, tiesą pasakius, nelabai suprantu, kaip tokiems ir liežuvis apsi- 
verčia, kadangi dabar pas mus sąlygos pražangai visose gyvenimo 
srityse geresnės negu bet kada žmonijos istorijoje. 

Negana to, yra viena sritis, kurioje galime pasiekti iki šiol 
neregėtų laimėjimų — tai didysis kosmosas. Sykį jis mums davė 
atkirtį, tačiau ne amerikiečių būdui kam nors nusileisti, jei kal- 
bama apie pražangą. 

Kiekvieną dieną Baltuosiuose Rūmuose mane aplanko silp- 
nadvasių Žmonių. Jie nesiliauja verkšlenti ir vaitoti: “O, ponas 
prezidente, mūsų smaugyklos kimšte prikimštos automobilių, lėk- 
tuvų, virtuvės prietaisų ir įvairiausių kitokių prekių. O, ponas 
prezidente, — veblena jie, — visai nebereikia, kad fabrikai dar ką 
nors gamintų, nes kiekvienas turi visa ko po du, tris, o kartais 
ir keturis daiktus". | 

Ypač man įsiminė vienas žmogelis, gaminęs simfonus. Jis 
šiek tiek persistengė ir paskui nebegalėjo galvoti apie nieką kitą, 
kaip tik apie tuos simfonus, kurių prikimštos visos jo smaugyklos. 

Aš ir sakau tam nelaimėliui: “Per kokius dvidešimt metų 
žmonių Žemėje taps dvigubai daugiau, ir visi tie naujai gimę 
milijardai negalės apsieiti be jūsų simfonų, todėl galite ir toliau 
drąsiai juos gaminti. O kol kas pamirškite tuos nelemtus simfonus 
savo smaugyklose ir pagalvokite geriau apie pražangą kosmoso 
srityje". 

Štai ką dar aš tariau jam tada, sakau jums dabar ir nesiliau- 
siu kartoti kiekvienam: “ Kosmosui vieni niekai suvirškinti trili- 
jonų Žemės dydžio planetų produkciją. Net jei metų metais ga- 
minsime ir leisime erdvėn aibes raketų, vis vien nepajėgsime 
užpildyti kosmoso ar pažinti jo iki galo". 

Žinoma, mėgėjai padejuoti ir paverkšlenti gali vėl paklausti: 
“Ponas prezdiente, o kaip chrono sinklastinė infandibula, kaip 
tas, kaip anas?" Tuoj pat jiems atsakyčiau: “Jei žmonija klausytų 
tokių kaip jūs, jokios pražangos pasaulyje nebūtų. Nebūtų net 
telefono. O be to, — sakau tai jiems, kartoju jums ir nesiliausiu 
tvirtinęs kiekvienam, — mes nemanome į raketas kišti žmonių. 
"Tam mes panaudosime žemesniuosius gyvūnus..." 

Ir taip toliau ir panašiai. 


O tuo tarpu Kalifornijoje Malačis Konstantas iš kalnų kriš- 
tolo telefono būdelės išėjo blaivus kaip angelas. Akys perštėjo, 
burnoje — tarsi arklių pristovėta. 

Jis buvo tikras, kad minėtą žavią blondinę mato pirmąsyk 
gyvenime. | 

Jis uždavė jai tradicinį klausimą, kokie paprastai užduodami 
didelių sukrėtimų akivaizdoje: “O kur visi kiti?" 

— Tu visus išvijai lauk, — pasakė moteris. 

— Aš? — nustebo Konstantas. 

— Taip, — patvirtino ji. — Vadinasi, tau liko šnipštas? 

„ Konstantas nežymiai linktelėjo. Po penkiasdešimt šešių die- 
nų lėbavimo jis pasiekė tokią ribą, už kurios jau nebuvo nieko. 
Jo tikslas buvo tapti nevertu bet kokios, net pačios menkiausios 
lemties ar misijos ir pasidaryti per daug dideliu ligoniu, kad galė- 
tų kur nors keliauti. Teisybę pasakius, jam tai neblogai pavyko. 

— O, tai buvo tikras spektaklis, — tarė moteris. — Tu links- 
minaisi ne mažiau negu kiti, drauge su visais stumdamas forte- 

pijoną į baseiną. Bet kai pagaliau jis ten atsidūrė, tave ištiko 
klaikus isterijos priepuolis. 

— Isterijos priepuolis, — tarsi aidas -atkartojo Konstantas. 
Tai buvo šis tas nauja. 

— Taip. Tu pareiškei, kad tavo vaikystė buvo nelaiminga ir 
visus privertei išklausyti, kokia ji buvo žiauri. Tu verkšlenai, kad 
tavo tėvas nė sykio gyvenime nėra metęs tau sviedinuko. Niekas 
nesuprato nė pusės, ką tu ten paistai, o iš to, ką suprato, viskas 
buvo apie kažkokius sviedinukus. 

Paskui ėmei svaičioti apie motiną. Pasakei, kad jeigu ji ir 
buvo šliundra, tai tu didžiuojiesi būdamas šliundros sūnus, paža- 
dėjai po naftos gręžinį kiekvienai moteriai, kuri paspaus tau 
ranką ir pasakys garsiai, kad visi išgirstų: “ Aš esu šliundra kaip 
ir tavo motina". 

— O toliau? — paklausė Konstntas. 

— Tu visoms baliaus moterims padovanojai po naftos grę- 
Žinį, o paskui ėmei dar šlykščiau darkytis. Ištempei mane į salės 
vidurį ir ėmei visiems aiškinti, kad aš vienintelė būtybė visoje 
Saulės sistemoje, kuria galima pasitikėti. Tvirtinai, kad visi tik ir 
laukia, kol tu užsnūsi, kad galėtų įbrukti tave į raketą ir paleisti 
į Marsą. Paskui tu liepei nešdintis velniop visiems, netgi tarnams, 
išskyrus mane. 

Paskui mudu nuskridome į Mechiką, ten susituokėme ir 
grįžome, o dabar štai paaiškėja, kad tu neturi nei naktipuodžio, 
kur pasisioti, nei lango, pro kur jį išpilti. Geriau pėdink tuoj pat 
į kontorą ir pasidomėk, kokia ten velniava tave ištiko, nes turiu 
draugelį gangsterį, kuris kaip mat tave nupils, jei pasakysiu, kad 
prastai manim rūpinies. 

— Po velnių, — tūžo blondinė. — Mano vaikystė buvo kur 
kas šlykštesnė nei tavo. Mano motina tikrai buvo šliundra, 0 tėvo 
nė akyse nemačiau, be to, mes skurdome. Tu tai nors milijardais 
aptekęs... 


Tuo metu Niuporte Beatričė Ramford atsuko savo vyrui 
nugarą. Ji stovėjo ant Škiperio muziejaus slenksčio, įsmeigusi akis 
į koridorių, kuriame aidėjo liokajaus balsas. Liokajus, nuėjęs prie 
laukujų durų, šaukė vardu kosminį šunį Kazoką. 

— Aš irgi Žinau kai ką apie tuos kalnelius, — tarė Beatričė. 

— Tai gerai, — abejingu balsu atsakė Ramfordas. 

— Kai man buvo dešimt metų, — ėmė pasakoti Beatričė, — 
tėvui šovė į galvą padaryti man malonumą ir pavėžinti nuo tų 
kalnelių. Mes vasarojome Kodo iškyšulyje. Taigi nuėjome į poil- 
sio parką prie Folo upės. Tėvas nupirko du bilietus, nes norėjo 
pasivažinėti kartu su manimi. Kai pažvelgiau į tuos kalnelius, jie 
man pasirodė tokie kvaili, nešvarūs ir nesaugiai padaryti, kad 
griežtai atsisakiau jais važinėtis. Net tėvas negalėjo priversti ma- 
nęs to padaryti, nors ir buvo Niuporto centrinės geležinkelio 
valdybos pirmininkas. Mes apsisukome ir nuvažiavome namo, — 
išdidžiai tarė Beatričė. Jos akys svaidė žaibus ir kalbėdama ji 
energingai linkčiojo galva. — Štai kaip reikia elgtis su visokiais 
kalneliais, — užbaigė ji. 

Beatričė žengė iš Škiperio muziejaus į fojė laukti Kazoko. 

Nugara ji pajuto nuo vyro sklindančius elektros impulsus. 

— Bi, — tarė Ramfordas, — jei aš atrodau abejingas tavo 
nelaimėms, tai tik todėl, kad žinau, kaip gerai viskas baigsis. Ir 
nesipiktinu tuo, kad tu būsi suporuota su Konstantu, visai ne iš 
žiaurumo, 0 dėl tos paprastos priežasties, jog viliuosi jį būsiant 
geresnį vyrą tau, nei buvau ar kada nors būsiu aš. — Bi, — tęsė“ 
Ramtfordas, — lauk valandos, kai tau bus lemta pirmąkart iš 
tikrųjų pamilti. Lauk tos dienos, kai subtilios taps ne tik tavo 
manieros, bet ir siela. Lauk, kada tau liks vien tavo kilnumas, 
švelnumas ir protas, padovanoti tau Viešpaties, ir iš šitų, vien iš 
. šitų vertybių tu sukursi kažką nepaprasta. 

Ramfordo balsas staiga skambtelėjo kaip paridenta skardinė, 
O jis pats ėmė pamažu tirpti ore. 

— Dieve mano, — tarė jis, — tu bijaisi kažkokių kalnelių... 
O ar pagalvojai kada nors, kokioj velniavoj aš atsidūriau? Vieną 
gražią dieną pakliuvusi į Titaną tu suprasi, kaip negailestingai 
manimi buvo pasinaudota ir koks šlykštus ir niekingas galas ma- 
nęs laukia. 

“Į vidų, šlepsėdamas atvipusiomis pėdsekio šuns lūpomis, 
įpuolė Kazokas. Jo užpakalinės kojos slydo išblizgintomis grin- 
dimis. Kurį laiką jis bėgo vietoje, bandydamas pasisukti Beatričės 
pusėn. Nors ir labai stengdamasis, šuo nesugebėjo pajudėti iš 

vietos. Ūmai jis tapo perregimas. 

Pašėlusiai šnypšdamas jis ėmė trauktis ir tirpti tarsi teniso 
kamuoliukas ant įkaitusios keptuvės. 

Paskui jis išnyko. 

Lyg jokio šuns nebūtų nė buvę. 

Beatričė neatsisukdama pajuto, kad vyro už jos nugaros taip 
pat nebėra. 

— Kazokai, — tyliai pašaukė ji ir pabandė spragtelėti pirš- 
tais, kad atkreiptų į save šuns dėmesį, tačiau pirštai buvo nutirpę 
ir nespragtelėjo. — Geras šunelis, — sukuždėjo ji. 

TREČIAS SKYRIUS 


GERIAU JAU FIRMA 
“SKLINDŽIAIS EIK PIRMAS" 


“Sūnau, įprasta manyti, kad šioje šalyje nėra karalių, bet jei nori, aš tave 
išmokysiu, kaip tapti Jungtinių Amerikos Valstijų monarchu. Reikia tik 
rmurktelėti į klozeto skylę ir išlįsti iš ten kvapniam kaip rožė." 

Noelis KONSTANTAS 


LOS ANDŽELO korporaciją “Didingas kūrinys", kuri 
tvarkė finansinius Malačio Konstanto reikalus, įkūrė Malačio 
tėtušis. Jos kontora įsikūrė įspūdingame trisdešimt vieno aukšto 
pastate. Nors firmai priklausė visas tas namas, ji puikiausiai tilpo 
trijuose viršutiniuose aukštuose, o kitus išnuomodavo jai priklau- 
sančioms korporacijoms. Tos, kurias “Didingas kūrinys" parduo- 
davo, išsikeldavo, o įsikeldavo kitos, naujai nupirktos. 

Tarp nuomininkų buvo “Galaktikos erdvėlaiviai", tabako 
firma “Mėnulio ūkai", “Fandango kuras", “Lenokso vienbėgis", 
“Greitpuodžiai", farmacijos firma “Springalai", “Lujiso ir Mar- 
vino siera", “Diupri elektroprekės", “Universali pjezoelektroni- 
ka", “Psichokinezė be ribų", “Edo Muro kompanionai", “Mak- 
smoro staklės", “ Vilkinsono lakai ir dažai", “Amerika ore", 
“Greitotekis", “Karaliaus O'Bimbyriaus marškinai", “Galutinės 
katastrofos simbolis" ir “ Kalifornijos draudimo kompanija". 

“Kūrinio" pastatas buvo grakšti dvylikabriaunė prizmė, 
įstiklinta iš visų dvylikos pusių. Viršuje stiklai buvo melsvai žals- 
vi, o apačioje — rožiniai. Anot architekto, dvylika briaunų esą 
simbolizuoja dvylika stambiausių pasaulio religijų. 

Jam tiesiog pasisekė, kad iki šiol dar niekas nepaprašė jas 
išvardinti, nes vis tiek nebūtų pajėgęs to padaryti. 

Ant stogo buvo įrengta aikštelė malūnsparniams nutūpti. 


Konstanto malūnsparnio šešėlis, virpantis nutūpimo aikšte- 
lėje, daugeliui iš apačios galėjo atrodyti kaip šiurpi mirties angelo 

sparnų paunksmė. Reikalas tas, kad biržą ištiko krachas, o darbo 
juk taip reikia. Be to, labiausiai nukentėjo Malačio Konstanto 
įmonės, padarydamos didžiulių nuostolių visiems, kas buvo su 
jomis susiję. 

Konstantas pats vairavo savo malūnsparnį, kadangi aną nak- 
tį pabėgo visas personalas. Reikia pasakyti, kad lakūnas iš jo 
buvo prastas. Jis taip nevykusiai nutupdė skraidyklę, kad sudre- 
bėjo visas didžiulis pastatas. 

Konstantas atvyko pasitarti su “Didingo kūrinio" prezidentu 
Rensomu K.Fernu. 

Fernas laukė Konstanto trisdešimt pirmame aukšte, kuris 
buvo vienas didžiulis tuščias kambarys, vadinamas Konstanto 
kabinetu. 

To kambario baldai atrodė vaiduokliškai, kadangi visi buvo 
be kojelių. Reikiamame aukštyje juos laikė magnetinis laukas. 
Stalai, valdymo pultas, baras, kušetės tarytum plūduriavo klam- 
pioje masėje. Kėdės buvo pasvirusios ir paslankesnės, lyg masė, 
kurioje jos plūduriavo, būtų buvusi skystesnė. Bet klaikiausiai 
atrodė bloknotai ir pieštukai, kybantys ore tai čia, tai ten po visą 
patalpą, kad jais bet kuriuo momentu galėtų pasinaudoti kiekvie- 
nas, kam šaus į galvą ką nors užsirašyti. 

Kilimas atrodė žalias kaip žolė — dėl tos paprastos priežas- 
ties, kad tai ir buvo tikrų tikriausia pievelė, sodri ir sultinga, kaip 
gerai prižiūrimoje golfo aikštelėje. 

Tiesiai iš malūnsparnio Malačis Konstantas specialiu liftu 
nusileido į savo kabinetą. Kai lifto durys tyliai šiugždėdamos 
prasivėrė, Konstantas sustingo ir baugščiai įsistebeilijo į bekojus 
baldus, į ore plūduriuojančius pieštukus ir bloknotus. Jis čia 
nebuvo įkėlęs kojos aštuonetą savaičių. Per tą laiką kažkas pakei- 
tė visą interjerą. 

Senyvas “Didingo kūrinio" prezidentas Rensomas Fernas 
stovėjo prie didžiulio, nuo lubų iki pat grindų įstiklinto lango ir 
žvelgė į miestą. Kaip visada jis buvo su juoda fetrine skrybėle ir 
vilkėjo juodą prigludusį paltą su aksomine apykakle. Kairėje pa- 
žastyje, kaip visuomet, styrojo bambukinė lazdelė. Prezidentas 
buvo vis toks pat nežmoniškai liesas. 

“Tarsi kas būtų sustatęs vieną ant kito du bičus, — saky- 

davo Malačio Konstanto tėvas Noelis. — Fernas panašus į kupra- 
nugarį, kuris jau spėjo suvirškinti abi savo kupras ir neseniai 
ėmėsi to, kas dar liko, neliesdamas tik plaukų ir veizolų". 

Vidaus finansų biuro duomenimis, Fernas buvo brangiausiai 
apmokamas tarnautojas visoje šalyje. Jis gaudavo milijoną dolerių 
per metus grynais, neskaitant premijų už sėkmingas operacijas 
biržoje ir pragyvenimo minimumo. 

Fernas atėjo dirbti į “Didingą kūrinį" būdamas dvidešimt 
dvejų metų. Dabar jam suėjo šešiasdešimt. 

— Kaž... Kažkas pakeitė baldus... — tarė Konstantas. 

— Taip, — neatitraukdamas akių nuo miesto panoramos 
atsakė Fernas. — Kažkas juos pakeitė. 

— Jūs? — paklausė Konstantas. 

Fernas paniekinamai prunkštelėjo ir tik po to atsakė; 

— Aš manau, mes privalome rodyti nors kiek lojalumo bent 
šiokiai tokiai savo produkcijai. 

— Aš... Aš kaip gyvas nesu matęs nieko panašaus, — suva- 
pėjo Konstantas. — Be kojyčių... ir sklando ore... 

— Juk tai magnetizmas, — susierzinęs atšovė Fernas. 

 — Ne, kodėl gi... Dabar, kai apsipratau, atrodo visai nieko. 
O ką, juos gamina viena iš mūsų kompanijų? 

— “Amerika ore", — tarė Fernas. — Jūs liepėte ją nupirkti, 
mes ir nupirkome. 

Rensomas K.Fernas atsigręžė nuo lango. Jo veide keistai 
derėjo dar visai žalia jauunystė ir brandi senatvė. Jame visiškai 
nepaliko pėdsakų kitos amžiaus pakopos — jokių žymių, kad šis 
vyras kažkada persirito per trisdešimt, keturiasdešimt ar penkias- 
dešimt metų. Buvo matyti ryškūs vien ankstyvosios jaunystės ir 
senyvo amžiaus atspaudai, tarytum septyniolikmetį vaikėzą būtų 
staiga išdžiovinęs karšto oro gūsis. 

Fernas perskaitydavo po dvi knygas per dieną. Manoma, kad 
Aristotelis buvo paskutinis, išsamiai susipažinęs su visu savo tau- 
tos kultūros palikimu. Rensomas K.Fernas ėmėsi įspūdingos ini- 
ciatyvos prilygti Aristoteliui, tačiau jam pastebimai prasčiau sekėsi 
suvokti esmę viso to, ką jis kimšosi į galvą. 

Ir ką jūs manot, šis intelekto kalnas kaip reikiant paplušėjęs 
pagimdė filosofijos pelytę (Fernas pirmasis prisipažino, kad tai 

tikrai būta pelės), be kita ko, dar ir gerokai apšiurusią. Štai taip 
Fernas reikšdavo savo filosofines pažiūras: 

“Prieini prie Žmogaus ir klausi: “Kaip reikalai, Džo?“ O 
jis tau: “Puikiai, kaip niekada!" Bet žvilgteli tam tipui giliau į 
akis, ir kaip ant delno matai, kad iš tikrųjų jam visai prasti po- 
pieriai. Tačiau jei tik pabandai kuo nors padėti, pasidaro dar 
šlykščiau, — ir jam, ir tau. Taigi visa šios sumautynės esencija ta, 
kad bet kokia pagalba — oro leidimas pavėjui, ir tiek". 

Tokia filosofija visai neliūdino Ferno ir neužkrovė jam sun- 
kių minčių naštos. 

Tik padarė jį apdairų ir beširdį. 

Be to, ji padėjo bizniui, kadangi leido manyti, kad kitas 
žmogus bet kokiu atveju yra silpnesnis ir menkesnis, negu iš 
pažiūros atrodo. | 

Beje, sveikų plaučių Žmogėnams tos Ferno nuolat bamba- 
mos sentencijos atrodydavo netgi visai smagios. 

Kita vertus, jo pareigos Noelio Konstanto, o vėliau ir Mala- 
čio korporacijoje buvo tokios, kad visi jo posakiai aplinkiniams 
atrodė šmaikštumo ir sąmojaus viršūnė, kadangi jis tikrai pranoko 
Konstantus, pere ir fils," visais atžvilgiais, išskyrus tik vieną vie- 
nintelį, bet, deja, patį svarbiausią: vulgariems nemokšoms ir iš- 
sišokėliams Konstantams kiekviename žingsnyje nuo ausies iki 
ausies šiepėsi toji sena žabala kvaiša, vardu Fortūna. 

Bent jau iki šios dienos. 

Malačiui Konstantui dar reikėjo suvirškinti tą skaudų faktą, 
kad ana malonioji ponia staiga visiems laikams nei iš šio, nei iš 
to atsuko jam nugarą. Konstantas vis dar nebuvo iki galo suvokęs 
šito, nors Fernas telefonu ir pranešė jam baisią naujieną. 

— Nagi kuo ilgiau žiūriu į tuos baldelius, tuo labiau jie man 
patinka, — prisipažino Konstantas. — Tikriausiai prekyba jais 
einas kaip sklindžiai per sviestą. 

Kai Malačis Konstantas prabildavo apie biznį, jo veide pasi- 
rodydavo graudinga ir kartu atstumianti išraiška. Visai kaip tėvo. 
Senis Noelis Konstantas taip pat visiškai nieko nenuraukė apie 
reikalus. 


"tėvą ir sūnų (pranc.) 


52 KURTAS VONEGUTAS M TITANO SIRENOS 


Toji menka kruopelytė šiokio tokio Konstantų žavesio kaip- 
mat išgaruodavo, vos tik jiems užeidavo šišas parodyti, esą jų 
biznis taip gerai klojasi tik dėl to, kad jiedu neblogai skiria galvą 
nuo sėdynės. 

Apskritai kupinas optimizmo, apdairus ir veržlus milijardie- 
rius atrodo stačiai nepadorus. 

— Jei norit Žinoti, tai labai vykęs būdas investuoti kapitalą, 
daug išmanančiai tęsė Konstantas. — Kalbu apie kompaniją, kuri 
gamina štai tokius baldus. 

— Geriau jau firma “Sklindžiais eik pirmas", — atrėmė 
Fernas. Tai buvo jo mėgstamas priežodis. Būdavo, jei ateina kas 
nors patarimo, kur čia geriau įdėjus kapitalą, kad tas per šešias 
savaites išaugtų antra tiek, Fernas visai rimtai pasako kokį 
išgalvotą firmos pavadinimą. Pasitaikydavo kvailių, kurie iš tikrųjų 
bandydavo paklausyti jo patarimo. 

— Sėdėti ant kušetės “Amerika ore" kebliau nei stovėti sta- 
čiam beržo tošies kanojoje, — šaltai paaiškino Fernas. — Pamė- 
ginkite atsilošti kuriame nors iš tų vadinamųjų krėslų, ir jis tėkš 
jus į sieną tarsi kūlį iš timpos. Prisėskite prie savo valdymo pulto 
ir bemat imsite suktis valso sūkuriuose tarsi vienas iš brolių 
Raitų filme “Kiti Hok". 

Konstantas palietė valdymo pultą, ir tas nervingai suvirpėjo. 

— Na ką gi, paprasčiausiai jie dar nespėjo pašalinti kai ku- 
rių nesklandumų, ir tiek, — tarė ramiai. 

— Kad jau tiesa, tai tiesa, — sutiko Fernas. 

Tuomet Konstantas pirmąsyk gyvenime išrėžė štai kokį ar- 
gumentą: | 

— Juk visiems pasitaiko retsykiais suklysti... 

— Retsykiais?! Visus tris praėjusius mėnesius jūs daugiau 
nieko ir nedarėte. Jums puikiausiai pavyko tai, kas man iki šiol 
atrodo neįmanoma: paleisti vėjais beveik keturių dešimčių metų 
pramatymo įkvėpto darbo vaisius. 

Rensomas K.Fernas pačiupo ore kybantį pieštuką ir trekš- 
telėjo jį pusiau. 

— “Didingo kūrinio“ daugiau nebėra. Be mudviejų šiame 
pastate nė gyvos dvasios. Su visais tarnautojais atsiskaityta ir 
atsisveikinta. 

Jis nusilenkė ir pasuko durų link. 

— Komutatorius sutvarkytas taip, kad visi telefono signalai 
keliautų tiesiai į jūsų pultą čia. Išeidamas neužmirškite užgesinti 
šviesą ir užrakinti lauko duris. 


Na, dabar, manau, pats laikas papasakoti korporacijos “Di- 
dingas kūrinys" istoriją. 

Viskas prasidėjo nuo jankio komivojažieriaus, prekiavusio 
virtuvės rakanadais su variniu dugnu. Tas jankis, vardu Noelis 
Konstantas, kilimo iš Niu Bedfordo Masačiūsetso valstijoje, buvo 
ne kas kitas, kaip Malačio tėtušis. 

Paties Noelio tėvas buvo Silvanas Konstantas, audimo stak- 
lių derintojas Niu Bedfordo milo fabrike Natavenos apskrityje, 
priklausiusiam “Didžiajai respublikos vilnos kompanijai". Jis bu- 
vo anarchistas, nors niekad neturėjo nemalonumų dėl tokių savo 
pažiūrų, neskaitant konfliktų su žmona. 

Per nesantuokinės meilės vaisių jų giminė siekia Bendža- 
miną Konstantą, nuo 1799 iki 1801 metų Napoleono tribūną ir 
Onos Luizos Žermenos Neker, baronienės Stal-Holštein, to meto 
Švedijos pasiuntinio Prancūzijoje žmonos, meilužį. 

Šiaip ar taip, kartą naktį Los Andžele Noeliui Konstantui 
šovė į galvą pasidaryti biržos makleriu. Tuo metu jis buvo tris- 
dešimt devynerių metų vienišas, nei fiziškai, nei dvasiškai nepa- 
trauklus nevykėlis. Beje, toji mintis jam toptelėjo besėdint vienui 
vienam ant siaurutės lovos du šimtai dvidešimt trečiame “ Vilbur- 
hemptono" viešbučio kambariūkštyje. 

Galingiausia bet kada vienam žmogui priklausiusi korpo- 
racija vargu ar galėjo turėti kuklesnę kontorą, tegu ir pačioje 
savo egzistavimo pradžioje. Du šimtai dvidešim trečias “ Vilbur- 
hemptono" viešbučio kambarys buvo vienuolikos pėdų ilgio ir 
aštuonių pločio, be telefono ir be rašomojo stalo. 

Jame stovėjo lova, komoda su trimis -stalčiais, kurių dugne 
mėtėsi keli seni laikraščiai, o apatiniame — Gideono firmos leista 
Biblija. Viduriniajame buvo įtiestas kažkokio dienraščio puslapis 
su keturiolikos metų senumo biržos kainomis. 

Mislė: ar žmogus gali pramisti uždarytas patalpoje, kurioje 
yra guolis ir atspausdintas kursyvu kalendorius? 


54 KURTAS voNEGUTAS MK TITANO SiRENOS 


Atsakymas: gali. Jis valgys raguolį ir užsigers syvais iš kalen- 
doriaus. 

Na, štai ir atsidūrėme prie pačių “Didingojo kūrinio“ išta- 
kų. Ištekliai, iš kurių Noelis Konstantas pradėjo lipdyti savo pasa- 
kišką turtą, vargu ar buvo didesni, nei iš guolio gali prikepti 
raguolių ar iš kursyvo prisunkti syvų. 

“Didingas kūrinys“ atsirado iš plunksnakočio, čekių kny- 
gelės, keleto valdiškų vokų, Gideono leidimo Biblijos ir aštuonių 
tūkstančių dviejų šimtų dvylikos dolerių sąskaitos banke. 

Pastaroji buvo Noeliui tekusi tėtušio anarchisto palikimo 
dalis. Palikimą daugiausia sudarė valstybinių paskolų obligacijos. 

Kapitalo investavimo programą Noelis sudarė pats. Tai buvo 
paprastumo kvintesencija. Vienintelis Noelio konsultantas šiuo 
klausimu buvo ir visą gyvenimą liko Biblija. 

Tie, kas vėliau studijavo Noelio Konstanto investicijų sis- 
temą, nusprendė, kad jo būta arba genijaus, arba naudotasi to- 
bula, ligi šiol neregėta pramoninio špionažo sistema. Mat biržoje 
jis kiekvienąkart kuo tiksliausiai atspėdavo pagrindinių vaidmenų 
atlikėjus vos prieš kelias dienas ar net valandas iki spektaklio 
pradžios. Per dvylika mėnesių Konstantas, beveik neišeidamas iš 
du šimtai dvidešimt trečiojo kambario “Vilburhemptono" viešbu- 
tyje, padidino savo kapitalą iki milijono dviejų šimtų penkiasde- 
šimties tūkstantčių. 

Noelis Konstantas tai padarė be jokio genialumo ir be špio- 
nažo. 

Jo sistema tokia idiotiškai paprastutė, jog dar ir dabar yra 
žmonių, kuriems ji lieka nesuprantama, kad ir kiek beaiškintum. 
Jos niekaip nepajėgia suvokti tie, kuriems ramiau gyventi nuo 
minties, jog milžiniškus turtus galima sukaupti tik nepaprasto 
sumanumo dėka. 

Štai kokia buvo toji Noelio Konstanto sistema. 

Jis atsivertė minėtąją Gideono leidimo Bibliją ir perskaitė 
pirmą sakinį. 

Tikriausiai kai kas dar prisimena, jog pirmasis “Pradžios" 
knygos sakinys skamba taip: “Iš pradžių Dievas sukūrė dangų ir 
žemę". Noelis Konstantas perrašė šią frazę didžiosiomis raidėmis, 
po kiekvienos padėjo tašką ir suskirstė jas poromis. Išėjo štai kas: 

LŠ., P.R., A.D., Ž.I., U.D., LE., V.A., S.S., U.K., Ū.R., Ė.D,, 
AN,, G.U., LR., Ž.E., ME. 

Paskui jis išsirinko korporacijas, kurių pavadinimai prasidėjo 
šiomis raidėmis, ir ėmė supirkinėti jų akcijas, kiekvienąkart už 
visus turimus pinigus įsigydamas tik vienos kurios korporacijos 
pajus, 0 jų kainai pašokus dvigubai, tuoj pat juos parduodavo. 

Pirmiausia jis savo pinigus investavo į firmą “Iglezijos šil- 
kas", pasku — į “Pramoninius robotus", “Aviamotorų danga- 
lus", “Žiurknuodžių industriją", “Undinių duoną", “Indianos 
elevatorius", “ Vatines antklodes", “Sviestinius sausainius", “UI- 
tramadingas kelnes", “Ūkinius rankšluosčius", “Ėdžias danie- 
liams*, “Alabamos Li “ Galantiškus užkandžius", “Im- 
bierinius ragaišius", “Zvalumo eliksyrą“ ir pagaliau “Maistą 
eruditams". 

Jo programa kitiems dvylikai mėnesių buvo vėl “Pramo- 
niniai robotai", “Aviamotorų dangalai", * Žiurknuodžių indust- 
rija", “Undinių duona", “Indianos elevatoriai", “ Vatinės ant- 
klodės", “Sviestiniai sausainiai", “Ultramadingos kelnės", “Ūki- 
niai rankšluosčiai", “ Alabamos naujovės“, “Galantiški užkan- 
džiai", “Imbieriniai ragaišiai", “Žvalumo eliksyras" ir “ Maistas 
eruditams". 

Trečiąkart pirkdamas “ Aviamotorų dangalų“ akcijas, jis 
nusipirko visą šią firmą, kaip sakoma, su visais ragais, nagais ir 
kanopomis. 

Po dviejų dienų kompanija sudarė su vyriausybe ilgalaikę 
sutartį, pagal kurią įsipareigojo tiekti šaliai tarpkontinentines 
balistines raketas. Dėl to jos kaina pakilo mažų mažiausiai iki 
penkiasdešimties devynių milijonų dolerių. Noelis Konstantas 
spėjo ją įsigyti už dvidešimt du milijonus. 

Vienintelį savo nurodymą kompanijai jis pasiuntė atvir- 
laiškiu su “Vilburhemptono" viešbučio atvaizdu. Atvirukas, adrė- 
suotas kompanijos prezidentui, bylojo, kad firmos pavadinimą 
reikia pakeisti į “ Galaktikos erdvėlaivius“, kadangi ji seniai jau 
nebeturėjo nieko bendra nei su aviamotorais, nei su dangalais. 

Kad ir koks menkas, šis Konstanto kūrybinės minties pasi- 
reiškimas atrodo savotiškai svarbus, kadangi liudija pagaliau pra- 
budusį Konstanto susidomėjimą tuo, kas, šiaip ar taip, buvo jo 

nuosavybė. Be to, nors kompanijos akcijų vertė pakilo daugiau 
nei dvigubai, jis nepardavė jų visų iš karto, o tik keturiasdešimt 
devynis procentus. | 

Nuo to laiko Konstantas, nors ir toliau tardavosi tik su Gi- 
deono leidimo Biblija, pasilikdavo didesnę dalį akcijų tų firmų, 
kurios jam buvo labiausiai prie širdies. 

Pirmuosius dvejus metus, praleistus “ Vilburhemptono" vieš- 
bučio du šimtai dvidešimt trečiajame kambaryje, Noelį Konstantą 
lankė vienas vienintelis asmuo, kuris nė neįtarė jį esant tokį 
turtingą. Tas žmogus buvo kambarinė, vardu Florensė Vaithil. Už 
menkutį atlyginimą ji kas dešimtą naktį praleisdavo su juo. 

Florensė, kaip ir kiti viešbučio tarnautojai, tikėjo Kons- 
tantą esant pašto ženklų pardavėją. Noelis neturėjo įpročio per- 
nelyg švarintis, todėl kiekvienas galėjo nesunkiai patikėti jį nuolat 
turint reikalų su augaliniais klijais. 

Apie jo turtus žinojo tik Mokesčių departamento ir buhal- 
terinės apskaitos firmos “Klo ir Higinsas" darbuotojai. 

Praėjus dvejiems metams, Noelis Konstantas sulaukė antro 
lankytojo. 

Tai buvo liesas žydraakis dvidešimt dvejų metų budraus 
žvilgsnio jaunikaitis. Jis iškart patraukė Noelio Konstanto dėmesį, 
dar nuo slenksčio pareiškęs esąs Jungtinių Valstijų mokesčių 
departamento biuro tarnautojas. 
lovos. Pats jis liko stovėti. 

— Jie atsiuntė man kūdikį, ar ne taip? — paklausė Kons- 
tantas. | | 

Lankytojas dėl to nė trupučio neįsižeidė. Pašaipą jis tučtuo- 
jau pavertė sau naudinga, pateikdamas tokį triuškinantį įvaizdį: 

— Kūdikį su akmens širdimi ir mangusto reakcija, misteri 
Konstantai, — tarė jis. — Be to, aš mokiausi Harvardo biznes- 
menų mokykloje. 

— Visai įmanomas dalykas, — nesipriešino Konstantas. — 
Tačiau abejoju, ar galite būti man pavojingas. Valdžiai aš nesko- 
lingas nė cento. 

Geltonsnapis lankytojas linktelėjo. 

— Žinau, — tarė jis. — Visur tvarka kaip bažnyčioje. 

Jauniklis apsidairė aplink. Jo nė kiek nenustebino kambario 
skurdumas. Jis buvo per daug praktiško proto, kad įžvelgtų jame 
kokią nors anomaliją. 

— Aš peržiūrėjau paskutinių dvejų metų jūsų pajamų mo- 
kesčių sąskaitas, — tarė jaunuolis. — Pagal mano apskaičiavimus, 
jūs esat didžiausias laimės kūdikis, kada nors gyvenęs pasaulyje. 

— Laimės kūdikis? — nustebo Noelis Konstantas. 

— Man taip atrodo. O jums atrodo kitaip? Tada pasakykit, 
ką gamina kompanija “Indianos elevatoriai"? 

— “Indianos elevatoriai"? — sutrikęs pakartojo Noelis 
Konstantas. 

— Per du mėnesius jūs įsigijote penkiasdešimt tris procentus 
jų akcijų, — tarė jaunasis lankytojas. 

— Na... elevatorius... Tai toks daikčiukas įvairiems sunku- 
mams kiloti, — ėmė veblenti Konstantas. — O taip pat kitoms 


prekėms... 
Jaunasis lankytojas kažkaip katiniškai nusišiepė. 
— Informuoju. “Indianos elevatoriai" — pavadinimas, kurį 


per praėjusį karą vyriausybė suteikė superslaptai laboratorijai, 
tobulinančiai povandeninius klausymosi aparatus. Po karo kom- 
panija buvo parduota privačiam verslininkui, tačiau pavadinimas 
išliko tas pats, kadangi ji ir toliau gamino superslaptus įrengimus, 
kurių vienintelė vartotoja taip ir liko vyriausybė... 

O gal pasakytumėte, dėl ko jums pasirodė verta investuoti 
pinigus į “ Alabamos naujoves“? — nenustygo jaunikaitis. — Gal- 
būt jūs manote, kad ši firma gamina pliauškynes vaikų baliams? 

— Nejaugi Mokesčių biuras rimtai reikalauja, kad atsakyčiau 
į visus tuos kvailus klausimus? — įniršo Noelis. — Argi tam, kad 
turėčiau teisę į savo pinigus, privalau smulkiai išvardinti, ką ga- 
mina kiekviena mano firma? 

— Aš klausiu vien iš smalsumo. Sprendžiant iš reakcijos, jūs 
neturit nė mažiausio supratimo apie tas “ Alabamos naujoves". 
Tai galiu jums pranešti, kad ši firma negamina nieko, tik turi 
įsigijusi kažkokių ypatingų patentų padėvėtiems protektoriams 
atnaujinti. 

— Gal geriau pakalbėkime apie Mokesčių biuro reikalus? 
— atžagriai nutraukė jauniklio postringavimus Konstantas. 

— Aš daugiau ten nebedirbu, — ramiai paaiškino tas. — 
Šįryt palikau savo tarnybą, už kurią gaudavau šimtą keturiolika 
dolerių per savaitę, nes pereinu į kitą, kur gausiu du tūkstančius. 

— Pas ką gi? — pasidomėjo Konstantas. 

— Pas jus, — atsakė jaunikaitis. Jis atsistojo ir ištiesė ranką. 
— Mano vardas Rensomas K.Fernas, — prisistatė jis. — Vienas 
profesorius Harvardo biznesmenų mokykloje tvirtino, kad aš gana 
sumanus, bet jei noriu tapti turtingas, turiu susirasti savo vaiki- 
ną. Jis nepaaiškino plačiau, ką reiškia tie jo žodžiai, tik pasakė, 
kad anksčiau ar vėliau aš pats šitai suprasiu. Aš paklausiau, kaip 
man ieškoti to vaikino, jis man patarė metus kitus padirbėti 
Mokesčių biure. 

Kai aš, misteri Konstantai, peržiūrėjau jūsų popierius, man 
staiga toptelėjo, ką norėjo pasakyti mano profesorius. Aš kruopš- 
tus ir apsukrus, bet man nelabai sekasi. Vadinasi, aš privalau rasti 
žmogų, kurį lydėtų nepaprasta sėkmė. Štai aš jį ir radau. 

— Kurių galų turėčiau mokėti jums du tūkstančius dolerių 
per savaitę? — pasipiktino Kosntantas. — Štai visi mano įrengi- 
mai ir visas personalas. Ir jūs puikiai žinote, ko aš su jais pa- 
siekiau. 

— Žinoma, tarė Fernas, — bet aš jums tuojau parodysiu, 
kaip jūs, galėdamas padaryti du šimtus milijonų, padarėte tik 
penkiasdešimt du. Jūs visiškai .nieko neišmanote nei apie korpo- 
raciją, nei apie mokesčių įstatymus, nei apie biznio tvarkymą, 
kuris reikalauja daug sveikos nuovokos. 

Paskui Fernas netruko įrodyti Noeliui Konstantui, Malačio 
tėvui, kad kalba gryną teisybę, ir išdėstė jam naujos korporacijos, 
vardu “Didingas kūrinys", planą. Tai buvo nuostabi mašina, skir- 
ta sutramdyti tūkstančius įstatymų be mažiausio konflikto EE) 
su miesto savivaldybe. 

Šis veidmainystės ir suktybės monumentas Konstantui pa- 
darė tokį stulbinantį įspūdį, kad jis tučtuojau užsimanė nusipirkti 
jo akcijų net nepasikonsultavęs su savo Biblija. 

— Misteri Kosntantai, sere, nejaugi jūs nieko nesupratote? 
— sušuko Fernas. — Juk “Didingas kūrinys" — jūs pats. Jūs 
korporacijos pirmininkas, 0 aš — prezidentas. 

Misteri Konstantai, — tęsė jis toliau. — Šiuo metu Mokes- 

čių biurui prižiūrėti jus taip pat lengva kaip žmogelį, prekiaujantį 
gatvėje kriaušėmis ir obuoliais. Bet įsivaizduokite, kiek jiems 


prikimštą biurokratų, žmonių, kurie vis ką nors pameta, užpildo 
ne tuos blankus, patys sugalvoja vis naujų ir reikalauja visko po 
penkis egzempliorius, nesupranta nė trečdalio, kas jiems sakoma, 
į klausimus atsakinėja painiai, kad išloštų laiko pagalvoti, patys 
k4 nors sprendžia tik galutinai prispirti prie sienos ir tuoj pat 
sunaikina savo veiklos pėdsakus, visiškai netyčia pridaro sudėties 
ir atimties klaidų, iš nuobodumo šaukia susirinkimą po susirin- 
kimo, patys pirmi skuba rašyti skundus, vos tik pajunta kieno 
nors antipatiją ir niekada nieko neišmeta lauk, nebent tai grėstų 
jiems patiems. Vienas vienintelis biurokratas, jei tik jis pakan- 
kamai judrus ir nervingas, gali prirašalioti toną niekam nerei- 
kalingų popieriukų, kuriuos išstudijuoti Mokesčių biurui prireiks 
ne mažiau kaip metų. O “Didingo kūrinio" ofise tokių bus tūks- 
tančiai. Mudu su jumis įsikursime viršutiniuose dviejuose aukš- 
tuose, tad galėsite ir toliau stebėti viską iš tolo, kaip kad dabar. 

Jaunasis Fernas apsidairė. 

— Beje, o kaip jūs tai darėte iki šiol? Nudegusiu degtuku 
fiksuojate duomenis telefonų knygos paraštėse? 

— Savo galvoje, — patikslino Noelis Konstantas. 

„ — Noriu pabrėžti dar štai ką, — neatlyžo Fernas. — Vieną 
gražią dieną sėkmė nusigręš nuo jūsų ir tuomet jums prireiks 
apsukriausio ir kruopščiausio reikalų tvarkytojo, nes antraip tuoj 
išlėksite į orą. 

.— Jūs priimtas, — tarė Noelis Konstantas, Malačio tėvas. 

— Na, tai kur statysim mūsų ofisą? — nedelsdamas griebė 
jautį už ragų Fernas. 

— Man priklauso šis viešbutis, o viešbučiui — štai tas skly- 
pas anapus gatvės. Jame ir statysime, — pasakė-Konstantas. Jis 
iškėlė kreivą tarsi alkūninis velenas pirštą. — Atminkite... 

— Taip, sere? 

— Aš nežadu niekur kraustytis, aš pasilieku čia. 


Tie, kuriuos domina “Didingojo kūrinio" istorijos smulkme- 
nos, gali artimiausioje bibliotekoje paprašyti Levinos Voters ro- 

mantiškos apysakos “ Ar pernelyg drąsi svajonė?" arba nepaly- 
ginamai nuobodesnės Krauterio Gomburgo studijos “Pirmykštės 
sistemos ". 

Misis Voters kūrinyje biznio reikalai išdėstyti painiai ir 
miglotai, tačiau ten gana išsamiai aprašyta, kaip kambarinė Flo- 
rensė Vaithil pasijuto esanti nėščia nuo Konstanto ir kaip suži- 
nojo, kad jis multimilijonierius. 

Noelis Konstantas vedė kambarinę, padovanojo jai vilą bei 
milijoną dolerių banke ir liepė pavadinti kūdikį Malačiu, jei gims 
berniukas, arba Prudense, jei gims mergytė. Jis paprašė Florensės 
ir toliau lankyti jį kas dešimt dienų “ Vilburhemptono" viešbučio 
du šimtai dvidešim trečiajame kambaryje, tik nesinešti su savimi 
vaiko. 


Gomburgo knygoje, atvirkščiai, puikiai išnagrinėta visa, kas 
liečia biznį, tačiau įspūdį gadina autoriaus peršama mintis, kad 
“Didingas kūrinys“ atsirado iš nepilnavertišikumo komplekso 
meilės reikaluose. Negana to, skaitytojui puslapis po puslapio 
darosi vis aiškiau, kad ko gero, pats studijos autorius yra niekie- 
no nemylimas ir visiškai nesugeba mylėti pats. 

Beje, nei misis Voters, nei Gomburgas nesugebėjo atskleisti 
tikrosios Noelio Konstanto metodo paslapties. Nepadarė to nė 
Rensomas K.F'ernas, nors ir labai stengėsi. 

Ją Noelis Konstantas patikėjo vieninteliam Žmogui pasaulyje 
— Savo sūnui Malačiui per dvidešimt pirmąjį jo gimtadienį, kurį 
"jie atšventė dviese “ Vilburhempotno" viešbučio du šimtai .dvide- 
šimt trečiajame kambaryje. Tai buvo pirmoji sūnaus ir tėvo pa- 
žintis. 

Noelis pakvietė Malačį jį aplankyti. 

Taip jau sutvarkytas Žmogus, kad Malačiui daugiau įstrigo 
į atmintį kambario išvaizda nei būdas, kaip daryti milijonus ar 
net milijardus. 

Beje, šis mokslas pasirodė esąs toks paprastutis, kad ir atsi- 
minti nebuvo ko. Sudėtingiausia jo dalis bylojo apie tai, kaip 
Malačiui perimti ir nešti toliau “Didingojo kūrinio" deglą, kai 
anksčiau ar vėliau Noelis paleis jį iš rankų. Jaunasis Malačis 
turėjo gauti iš Rensomo K.Ferno “Didingojo kūrinio" investicijų 

sąrašą ir nustatyti, iki kurios Biblijos vietos priėjo tėtušis. 

Iš visų du šimtai dvidešimt trečiojo kambario daiktų Malačį 
labiausia sudomino jo paties fotografija, daryta, kai jam tebuvo 
treji metai. Iš jos žvelgė džiugus žavingas bamblys, krykštaujantis 
vandenyno pakrantėje. 

Nuotrauka buvo smeigtuku prismeigta prie sienos. 

Tai buvo vienintelis paveikslėlis visame kambaryje. 

Senis Noelis, pamatęs, jog Malačis neatitraukia akių nuo 
fotografijos, visiškai nieko neišmanydamas apie sūnų ir tėvų san- 
tykius, siaubingai susidrovėjo ir sutriko. Jis ėmė karštligiškai 
raustis atmintyje, ieškodamas ten kokio šiltesnio žodžio, tačiau 
beveik nieko neaptiko. 

— Mano tėvas davė man viso labo du patarimus, — pagaliau 
tarė jis. — Tačiau tik vienas ištvėrė laiko bandymą. Štai jie: “Ne- 
švaistyk savo kapitalo“ ir “Nelaikyk šnapso miegamajame". — 
Senis nebežinojo kur dingti iš drovumo ir konfuzijos. — Na, lik 
sveikas, — ūmai tarsi kirviu nukirto jis. ' 

— Lik sveikas, — apstulbęs pakartojo jaunasis Malačis ir 
pasuko link durų. 

— Nelaikyk šnapso miegamajame, — tarė senis jam pavymui 
ir nusisuko. 

— Klausau, sere, — atsakė Malačis. — Viso labo, sere, — ir 
jis išėjo. 

Tai buvo pirmas ir paskutinis Malačio Konstanto pasima- 
tymas su gimdytoju, kuris po to dar nugyveno penkerius metus, 
ir Biblija jo nė karto neapvylė. 

Noelis Konstantas mirė kaip tik baigęs sakinį: “Ir sukūrė 
Dievas du didžius šviesulius: didesnį — dienai, o mažesnį — nak- 
čiai. Ir Žvaigždes". | 

Paskutinis jo valia atliktas kapitalo įdėjimas buvo “Elektros 
suktukų" akcijos po septyniolika su ketvirčiu dolerio už vieną. 

Sūnus tęsė toliau nuo tos vietos, kur sustojo tėvas, tačiau 
į * Vilburhemptono" viešbučio du šimtai dvidešimt trečiąjį kam- 
barį keltis nepanoro. 

Penkerius metus jį lydėjo tokia pat neįtikėtina sėkmė kaip 
ir tėvą. 

Bet štai netikėtai “Didingas kūrinys" nei iš šio, nei iš to 

ėmė ir subyrėjo į šipulius. 

Malačis Konstantas stovėjo savo kabinete ant tikros žolės 
kilimo tarp skrajojančių baldų ir niekaip negalėjo patiktėi, kad 
sėkmė tikrai nusigręžė nuo jo. 

— Nieko neliko? — vos girdimai ištarė jis ir net išspaudė 
kažką panašaus į šypseną, skirtą Rensomui K. Fernui. — Na, na, 
seni, juk turėjo kas nors likti... 

— Dešimtą ryto ir man pačiam taip atrodė, — prisipažino 
Fernas. — Sveikinau save, kad turiu paruošęs “Didingam kūri- 
niui" tinkamą apsaugą tokio smūgio atveju. Taigi mes jį ištvė- 
rėme visai pusėtinai, ir jūsų klaidas taipogi. 

Tačiau penkiolika po dešimtos mane aplankė vienas juristas, 
iš visko sprendžiant, jūsų vakardienos pasismaginimo dalyvis. 
Kiek supratau, praėjusią naktį jūs į kairę ir į dešinę dalinote 
naftos versloves, 0 tam juristui užteko proto surašyti popierius, 
kurie galioja, jei yra jūsų parašas. Jie visi buvo su jūsų parašu. 
Taigi vakar naktį jūs išdalinote penkis šimtus trisdešimt vieną 
naftos gręžinį, šitaip nušluodamas nuo žemės paviršiaus “In- 
dianos naftą". 

— Vienuoliktą, — tęsė Fernas, — Jungtinių Valstijų prezi- 
dentas paskelbė, kad su korporacija “Galaktikos erdvėlaiviai", 
kurią neseniai pardavėte, Naujos Kosminės Eros proga sudaroma 
sutartis trims milijardams dolerių. 

Vienuoliktą trisdešimt, — varė toliau Fernas, — man buvo 
įteiktas Amerikos medikų draugijos žurnalo numeris, mūsų visuo- 
meninių ryšių skyriaus direktoriaus pažymėtas raidėmis “J.Ž.". 
Jei savo kabinete būtumėt praleidęs nors kelias valandas per visą 
gyvenimą, be abejo, žinotumėt, kad šios raidės reiškia: “Jūsų 
žiniai". Aš atverčiau pažymėtą vietą ir perskaičiau, savo žiniai, 
kad cigaretės “Mėnulio ūkai" buvo ne viena iš daugelio, 0 svar- 
biansia jas rūkiusių abiejų lyčių piliečių nevaisingumo priežastis. 
Šį faktą atrado ne žmogus, o kompiuteris. Kiekvienąkart pateikus 
duomenis apie šių cigarečių rūkymą, mašina siaubingai susijau- 
dindavo, tačiau niekas negalėjo suprasti, kodėl. Ji tarytum šten- 
gėsi pasakyti savo operatoriams kažką labai svarbaus. Ji tiesiog 
iš kailio nėrėsi, kol pagaliau privertė operatorius paklausti reika- 
lingą klausimą. 

Klausimas buvo apie ryšį tarp cigarečių “Mėnulio ūkai" ir 
nevaisingumo. O ryšys buvo toks: asmenys, kurie rūkė cigaretes 
“Mėnulio ūkai", niekada negalės turėti vaikų, — pasakė Fernas. 
— Žinoma, visokie suteneriai, šliundros ir Niujorko gyventojai 
bus labai patenkinti išsivadavę nuo savo biologinės priklauso- 
mybės, tačiau “Didingo kūrinio“ juridinio skyriaus nuomone, 
suformuluota, kai šis skyrius dar egzistavo, keletas milijonų žmo- 
nių gali visai sėkmingai paduoti jus į teismą už tai, kad cigaretės 
“Mėnulio ūkai" atėmė jiems tokią gana vertingą savybę. Ką ir 
kalbėti — tikra “Palaima gelmėse". 

Šalyje atsiras apie dešimt milijonų rūkalių, kurie vartojo 
“Mėnulio ūkus" — dabar jie visi sterilūs. Jei nors kas dešimtas 
paduotų jus į teismą ir pareikalautų tik labai kuklios penkių 
tūkstančių dolerių kompensacijos, iš viso susidarytų penki mili- 
jardai dolerių ir dar teismo išlaidos. Jūs penkių milijardų netu- 
rite. Po kracho biržoje ir įsigijus tokią vertybę kaip “ Amerika 
ore", jūs ir penkių milijonų nesukrapštysite. 

Tabakas “Mėnulio ūkai" — tai jūs. “Didingas kūrinys" — 
taip pat jūs. Jums bus iškelta byla, kurią neišvengiamai pralai- 
mėsite. Nukentėjusieji vargu ar sugebės pačią ropę iškasti, bet 
lysvę tai jau būtinai ištryps. 

Fernas dar sykį nusilenkė: 

:— Turiu atlikti savo paskutinę pareigą šioje tarnyboje, tai 
yra, pranešti, kad jūsų amžinatilsį gimdytojas paliko jums laišką, 
kurį liepė įteikti tik tuo atveju, jei jums pradėtų nesisekti. Man 
buvo nurodyta padėti tą laišką “ Vilburhemptono" viešbučio du 
šimtai dvidešimt trečiajame kambaryje po pagalve. Prieš valandą 
aš taip ir padariau. 

O dabar, kaip nuolankus ir ištikimas jūsų korporacijos tar- 
nas, prašau jūsų vienos mažytės paslaugos. Jei tas laiškas nors 
kiek padės jums susivokti, kame šio gyvenimo prasmė, skamb- 
telkit man, būsiu labai dėkingas. | 

Rensomas K.Fernas atsisveikino, kilstelėjęs lazdelės bum- 
bulą prie savo fetrinės skrybėlės krašto. 

— Likite sveikas, misteri “Didingas: kūriny" jaunesnysis. 
Viso geriausio. 

Senamadiškas Tiudorų stiliaus trijų aukštų “ Vilburhemp- 
tono" viešbutis kėpsojo kitapus gatvės priešais įspūdingą “Didin- 
gojo kūrinio" pastatą ir taip derėjo prie jo, kaip sujauktas kekšės 
patalas prie arkangelo Gabrieliaus kojų. Prie nutinkuoto fasado 
prikaltos pušinės lentjuostės turėjo imituoti plytų ir medinių sijų 
kontrukciją. Kraigas įmantriai įlaužtas, kaip kad didžiosios epo- 
chos statiniuose, stogo kraštai žemai nukarę, be to, padaryti taip, 
kad atrodė šiaudiniai. Mažyčiai langeliai — rombo formos. 

Nedidukė viešbučio svetainė-baras buvo vadinama paskalų 
kambariu “Viena bobutė sakė". 

"Tuo metu paskalų kambaryje buvo trys žmonės: barmenas 
ir lankytojų porelė — prakauli dama ir kūningas vyras. Abu atro- 
dė gerokai padėvėti. “ Vilburhemptone" anksčiau jų niekas ne- 
matė, tačiau iš pažiūros galėjai pamanyti, kad čionai jiedu kiurkso 
jau visą amžinybę. Prie aplinkos jie buvo prisitaikę idealiai. Gerai 
įsižiūrėjęs galėjai pamatyti ir sijų imitaciją, ir įlaužtą kraigą su 
šiaudiniu stogu, ir net mažyčius langelius. 

"Tuodvi žmogystos tvirtino esą pensininkai pedagogai iš vel- 
niaižin kokios aukštosios mokyklos Vidurio Vakaruose. Dručkis 
pasivadino Džordžu M.Helmholcu, atsargos kapelmeisteriu. 
Džiūsna senė prisistatė kaip Roberta Vaili, buvusi algebros dės- 
tytoja. 

Paguodą alkoholyje ir cinizme ši porelė regimai aptiko jau 
gerokai gyvenimo saulėlydyje. Jie nė sykio neužsisakė to paties 
gėrimo antrą kartą, ir vis klausinėjo, kas šitame butelyje, o kas 
aname, kas yra “ Auksaspalvis punšas", “Elenos giraitė", “Plui 
d'or"" arba sidras “Linksmoji našlė". 

Barmenas tuojau sumetė, kad jie ne alkoholikai. Jis neblo- 
gai pažinojo tokios rūšies žmogelius ir juos mėgo; priešais sėdėjo 
du senstelėję “Vakaro žinių" šeštadieninio priedo personažai. 

Kai jie neklausinėdavo apie gėrimus, atrodė tokie pat, kaip 
ir milijonai kitų Amerikos barus apgulusių kandžių tą pirmą Nau- 
jos Kosminės Eros dieną. Lygiai taip pat tvirtai sėdėjo ant aukštų 
taburečių ir bukai spoksojo į priešais išrikiuotų butelių eiles. Jų 
lūpos be atvangos nerimastingai krutėjo — tai šiepėsi be jokio 


“ “Aukso lietus? (pranc.) 

reikalo, tai visai ne vietoje kraipėsi arba rodė visokias nevykusias 
grimasas. 

Evangelisto Bobio Dentono žodžiai apie tai, kad Žemė 
esanti kosminis Viešpaties laivas, labiausiai tiko tokioms štai barų 
kaliausėms. Helmholcas ir misis Vaili elgėsi tarytum pirmasis ir 
antrasis erdvėlaivio pilotai begalinio kosminio skrydžio metu. 
Nesunkiai galėjai patikėti, kad šią kelionę jie pradėjo žvalūs, 
trykštantys jaunyste ir puikiai techniškai pasiruošę, o prieš jų nosį 
išrikiuoti buteliai — tai prietaisai, kuriuos jie stebi štai jau dau- 
gelį daugelį metų. 

Taip pat nesunkiai galėjai įsivaizduoti, kaip sulig kiekviena 
diena šis kosminis berniukas ir kosminė mergaitė mikroskopišku 
greičiu smuko vis žemiau ir žemiau, kol pagaliau pavirto tuo, kas 
buvo dabar — tikra gėda visai pangalaktinei kosminei tarnybai. 

Dvi Helmholco kelnių antuko sagos buvo neužsegtos. Ant 
kairės ausies buvo likę skutimosi kremo. Be to, jo kojinės buvo 
skirtingos. 

Mis Vaili, mažiukė, susitraukusi, iš pažiūros visai trenkta 
iškaršusi sena pana liesa ištįsusia fizionomija, turėjo užsimaukš- 
linusi juodą sugarbiniuotą peruką, kuris atrodė taip, lyg būtų visą 
amžinybę iškabojęs ant tvarto durų. 

— Aš nutuokiu, kurių galų prezidentas paskelbė tą Naują 
Kosminę Erą: tikriausiai nori pamėginti šitaip nors kiek apmal- 
šinti nedarbą. 

— U-hu, — vienu metu pritardami burbtelėjo ir Helmholcas, 
ir mis Vaili. 

Tik labai pastabus ir įtarus Žmogus būtų pajutęs falšą tos 
porelės elgesyje: ir Helmholcą, ir mis Vaili labai jau domino 
laikas. 

Kaip Žmonės, kurie visai neturi ką veikti ir kur skubėti, 
jiedu pernelytg dažnai žvilgčiojo į laikrodžius — mis Vaili į vy- 
rišką rankinį, o misteris Helmholcas — į auksinį kišeninį. 

Reikalas tas, kad nei Helmholcas, nei mis Vaili visai nebuvo 
dėstytojai pensininkai. Tai buvo puikūs maskavimosi specialistai, 
beje, abu vyrai, geriausi marsiečių armijos agentai, verbuotojų 
brigados, kabojusios skraidančioje lėkštėje dviejų šimtų mylių 
aukštyje, akys ir ausys. 


3. Titano sirenos 

Malačis Konstantas nė neįtarė, kad jie tyko kaip tik jo. 


Helmholcas ir mis Vaili neužkalbino Konstanto, kai šis 
įžengė į “Vilburhemptoną". Jie nė nemirktelėjo, tarytum laukė 
visai ne jo. Nė nepažvelgė jo pusėn, kol jis ėjo iš vestibiulio į 
"liftą. 

Jiedu tik vėl pasižiūrėjo į savo laikrodžius, 0 pastabus ir 
įtarus žmogus būtų pamatęs, kaip mis Vaili spustelėjo mygtuką, 
paleisdama į darbą trūkčiojančią sekundmačio strėliukę. 

Nei Helmholcas, nei mis Vaili nesiruošė pagrobti Malačį 
Konstnatą jėga. Dar niekada prieš nieką jiedu nenaudojo prie- 
vartos, tačiau vis viena sugebėjo užverbuoti į Marsą keturiolika 
tūkstančių savanorių. 

Paprastai jiedu apsimesdavo civiliais inžinieriais ir siūlydavo 
nelabai sėkmės išlepintiems vyrams ir moterims padirbėti trejus 
metus slaptame vyriausybės objekte kokiame nors Dievo užmirš- 
tame Žemės rutulio kampelyje už devynis dolerius valandai su 
nemokamu persikėlimu, maistu ir pastoge. Helmholcas ir mis 
Vaili mėgdavo pajuokauti, kad nė karto nepaminėjo, kokia vy- 
riausybė finansuoja objektą, juolab kad nė vienas rekrūtas ne- 
susiprato šito paklausti. 

Devyniasdešimt devyniems nuošimčiams rekrūtų vos atvykus 
į Marsą būdavo atliekama amnezija, tai yra specialistai psichiatrai 
išvalydavo jiems atmintį, o marsiečių chirurgai implantuodavo į 
jų kaukoles specialias antenas, kad tuos bėdžius būtų galima 
valdyti radijo bangomis. Rekrūtams duodavo naujus, kuo absur- 
diškiausius vardus ir paskirdavo į gamyklas, statybos būrius, admi- 
nistraciją arba armiją. 

Tokio likimo išvengdavo tiktai tie, kurie pareikšdavo norą 
visa širdimi tarnauti Marsui be jokio specialaus medicininio pa- 
ruošimo. Tie nedaugelis laimingųjų patekdavo į negausų slaptos 
vadovybės ratą. 

Jam priklausė ir slaptieji agentai Helmholcas ir mis Vaili. 
Niekas nekontroliavo jų atminties ir nevaldė per radiją. Jiedu ir 
be viso to dievino savo darbą. 

— O kokia čia slyvinė? — paklausė Helmholcas barmeno, 
dėbčiodamas į dulkėtą butelį apatinėje lentynoje. Jis ką tik iš- 

maukė porciją dygiųjų slyvų džino su sodos vandeniu ir citrina. 
— O aš ir nežinojau, kad jos dar yra, — nustebo barmenas. 
Jis pastatė butelį ant baro ir palenkė į šoną, kad galėtų per- 
skaityti etiketę. — Slyvų brendis, — pagaliau perskaitė. 
— Manau, būtų visai neblogai jo gurkštelėti, — pareiškė 
Helmholcas. 


*Vilburhemptono" viešbučio du šimtai dvidešimt trečias 
kambarys po Noelio Konstanto mirties buvo laikomas neapgyven- 
dintas — lyg koks memorialas. 

Dabar Malačis Konstantas žengė į šitą kambarį, kuriame 
nesilankė nuo tėvo mirties dienos. Jis uždarė duris ir paėmė iš 
po pagalvės laišką. Išskyrus skalbinius čia niekas nebuvo kei- 
čiama. Ant sienos kabojo ta pati Malačio vaikystės fotografija, 
kurioje jis Žaidė ant smėlėto vandenyno kranto. 

Laiškas buvo toks: 


“Brangus Sūnau, tau atsitiko rimta bėda, kitaip tu neskai- 
tytum šito laiško. Rašau jį tau, norėdamas pasakyti: nusiramink ir 
negalvok apie visokias baisybes, o verčiau apsidairyk aplinkui ir 
pasistenk atrinkti, kokia proga, kad ją kur blusos užkapotų, mudu 
su tavim taip žaibiškai pralobom, o paskui nei iš šio, nei iš to vėl 
praradom visą savo gabažį. Gal, sakau, tau pavyks sučiuopti, ar tik 
kartais nevyksta aplink kas nors nepaprasta, ar vis dėlto viskas tėra 
šlykštus jovalas be jokio ryšio, kaip kad atrodė man? 

Jei aš buvau ne itin koks tėvas ir apskritai ne kažin kas vi- 
sais kitais atžvilgiais, tai tik dėl to, kad gyvaliojau, gali sakyti, miręs 
dar gerokai prieš savo mirtį. Niekas manęs nemylėjo, buvau ne- 
vykėlis, joks darbas prie nagų nelipo ir pagaliau man taip apkarto 
dienų dienas pardavinėti tuos sumautus puodus ir keptuves, 0 pas- 
kui iki apsivėmirmno spoksoti į televizorių, kad nuo viso to pasidariau 
bemaž kaip gyvas lavonas ir per daug ilgai toks išbuvau, kad nors 
kada būčiau galėjęs prisikelti. 

Taigi kaip tik toks mirėsis buvau, kai pradėjau tą terlionę su 
Biblija, o kaip viskas klostėsi toliau, tu jau žinai. Panašu į tai, kad 
kažkas panoro, jog įsigyčiau visą planetą, nors ir buvau beviltiškas 
stipena. Dairiaus akis išpūtęs, kad tik nepražiopsočiau ko nors 

tokio, kas būtų galėję paaikšinti, ką visa tai reiškia, tačiau nieko 
nepastebėjau, tik vis lobau ir lobau. 

Bet štai motina atsiuntė man tavo nuotrauką paplūdimyje. Iš 
to, kaip tu žvelgei į mane toje nuotraukojoe, aš pamaniau, kad 
galbūt tai dėl tavęs surengta visa ši kebeknė su vis augančiomis 
įplaukomis? Man toptelėjo, kad tikriausiai taip ir užversiu kanopas, 
neperkandęs, kurgi vis dėlto čia šuo pakastas. Bet gal, sakau, tu 
būsi tas, kuriam ūmai viskas nušvis kaip ant delno? Žinok, netgi 
paskutiniam dvasnai darosi koktu gyventi nesuvokiant, kuriem vel- 
niam viso to reikia. 

Aš liepiau Rensomui K.Fernui perduoti tau šitą laišką tik 
ištikus didelei bėdai, kadangi žmogus niekad nesusimąsto ir nieko 
aplink nepastebi, kol jam puikiai klojasi. O ir kuriem galam? 

Taigi, berniuk, gerai apsižvalgyk vietoje manęs. Jei likai plikas 
kaip tilvikas ir pas tave kas nors atėjo su beprotišku pasiūlymu, kad 
ir koks jis būtų keistas, patariu tau — sutik. Tu privalai kai ką su- 
prasti, kol dar turi ūpo. Aš per visą savo gyvenimą perpratau tik 
viena: vieniems žmonėms sekasi, o kitiems — ne. O kodėl taip yra, 
neraukia net didžiausi galvočiai, nors ir baigę Harvardo biznesmenų 
mokyklą. 

Visada Jūsų... tavo tėtušis ". 


Į du šimtai dvidešimt trečiojo kambario duris kažkas pa- 
beldė. 

Jos prasivėrė anksčiau, nei Konstantas suskubo atsiliepti. 

Tarpduryje stovėjo Helmholcas ir mis Vaili. Jie įžengė pačiu 
patogiausiu momentu — vyresnybė sekundės tikslumu pranešė 
jiems, kada Malačis baigs skaityti laišką. Lygiai taip pat tiksliai 
jiems buvo nurodyta, ką ir kaip su juo kalbėti. 

Mis Vaili nusimaukšlino peruką ir tapo perkarusiu džen- 
telmenu, o Helmholcas mikliai nutaisė įsakinėti pratusio bebai- 
mio šaunuolio miną. 

— Misteri Konstantai, — prabilo Helmholcas, — turiu jums 
pranešti, kad Marsas — gyvenama planeta. Dar daugiau — ten 
gyvuoja veikli, skaitlinga ir karybos bei pramonės srityje toli 
pažengusi visuomenė. Jos nariai skraidančiomis lėkštėmis iš Že- 
mės buvo atgabenti į Marsą. Mes įgalioti jums pasiūlyti, kad ir 

tuoj pat, marsiečių kariuomenės papulkininkio laipsnį. 

Jūsų padėtis Žemėje beviltiška. Jūsų žmona — gyvulys. Be 
to, mūsų žvalgyba pranešė, kad čia, Žemėje, per visokius teismus 
jūs ne tik liksite be skatiko kišenėje, bet ir pakliūsite į kalėjimą 
už nusikalstamą aplaidumą. 

Mes galime jums užtikrinti ne tik daug didesnį užmokestį 
ir privilegijas negu tos, kuriomis naudojasi Žemės armijų papul- 
kininkiai, bet ir apsaugoti nuo visų teisminių sunkumų bei su- 
teikti galimybę aplankyti naują įdomią planetą ir pažvelgti į savo 
gimtąją Žemę iš šalies — visiškai objektyviai ir absoliučiai ne- 
tikėtu apsektu. 

— Jei jūs sutinkate su mūsų pasiūlymu, — galop prabilo ir 
mis Vaili, — tuomet pakelkite kairę ranką ir kartokite paskui 
mane... 


Kitą dieną Modževo dykvietės viduryje buvo rastas tuščias 
Malačio Konstanto malūnsparnis. Nuo jo ėję vyriškų batų 
pėdsakai už keturiasdešimties pėdų nutrūko. Atrodė, tarsi Mala- 
čis Konstantas, nuėjęs tuos keturiasdešimt pėdų, būtų ištirpęs 
Ore. 

Dar kitą dieną, tai yra, antradienį, kosminis laivas, vadintas 
“Banginiu" buvo perkrikštytas į “Ramfordą" ir paruoštas skry- 
džiui. 

Beatričė Ramford, labai patenkinta savimi, visą šią cere- 
moniją stebėjo už dviejų tūkstančių mylių — per televizorių. Ji 
vis dar buvo Niuporte. “Ramfordas" ruošėsi pakilti lygiai po 
minutės. Jei lemtis būtų norėjusi įbrukti Beatričę į tą geldą, tai 
švelniausiai tariant, jai būtų reikėję šiek tiek pasiskubinti. 

Beatričė triumfavo. Ji įrodė sau daug šaunių dalykų. Pir- 
miausia, kad ji — savo likimo šeimininkė, bet kada galinti tarti 
jos vyrelio gąsdinimai — paprasčiausias blefas ir kad jis toks pat 
pranašas kaip Jungtinių Valstijų oro prognozių biuras. 

Be to, Beatričė sugalvojo būdą, kaip prasimanyti lėšų pa- 
doriam pragyvenimui iki pat jos dienų galo ir tuo pačiu metu 
deramai atsilyginti savo brangiajam. Jau per kitą materializaciją 
jų kieme šurmuliuos žioplių minia. Už įėjimą pro Alisos dureles 

į stebuklų šalį Beatričė rengėsi imti po penkis dolerius nuo 
galvos. 

Tai buvo ne tuščios svajonės. Ji viską aptarė su dviem žmo- 
geliais, kuriuos manė esant būsimus dvaro savininkus, ir juodu 
ištiko entuziazmo priepuolis. 

Dabar jie visi trys sėdėjo prie televizoriaus ir žiūrėjo, kaip 
ruošiamas startui “Ramfordas". Televizorius stovėjo kaip tik 
kambaryje su didžiuoju Beatričės portretu, kuriame maža skaisti 
mergytė su baltutėle suknele laikė už pavadžio savo sniego baltu- 
mo ponį. Beatričė nusišypsojo žvelgdama į paveikslą — mažai 
švaruolėlei vis dėlto teks šiek tiek susitepti. 

Televizijos diktorius iš lėto ėmė skaičiuoti paskutines sekun- 
des, likusias iki “Ramfordo" starto. 

Beatričės mintys tuo metu skrajojo tarsi paukštytės, O ir ji 
pati vargiai nustygo vietoje. Tačiau tai buvo džiugus laimės ir pa- 
sitenkinimo virpulys, nieko bendro neturintis su nerimu ar lau- 
kimu. Juk jai buvo tiesiog nusispjaut, pakils “Ramfordas" ar ne. 

Abu jos svečiai, atvirkščiai, atrodė nejuokais susirūpinę — 
galėjai įtarti juodu patyliukais meldžiantis, kad tik raketa pakiltų 
sėkmingai. Tai buvo vyras ir moteris — misteris Džordžas M. 
Helmholcas ir jo sekretorė, mis Roberta Vaili. Toji mis Vaili, iš 
pažiūros surukusi trenkta sena vyža, buvo stebėtinai guvi ir 
sąmojinga. 

„Raketa riaumodama ėmė kilti. 

Viskas pavyko kuo puikiausiai. 

Helmholcas, kaip paprastai daro vyrai, atsilošė ir atsiduso 
su palengvėjimu. Nusišypsojęs jis džiugiai pliaukštelėjo rankomis 
per savo storas šlaunis. 

— Velniai rautų, — šūktelėjo džiugiai. — Aš didžiuojuosi, 
kad esu amerikietis ir kad gyvenu tokiu metu. 

— Gal norėtumėte ko nors išgerti? — paklausė Beatričė. 

— Labai ačiū, bet aš linkęs nepainioti reikalų su malo- 
numais. 

— Argi jūsų reikalai dar nebaigti? — nustebo Beatričė. — 
Argi mes visko neaptarėme? 

— Kaip čia pasakius... Mudu su mis Vaili tikėjomės apžiū- 
rėti svarbiausius vilos pastatus, — tarė Helmholcas. — Bet, ko 

gero, jau tamsu. Ar kieme nėra prožektorių? 

Beatričė papurtė galvą: — Deja, ne. 

— O gal kartais atsirastų stiprus žibintuvas? — neprarado 
vilties Helmholcas. 

— Žibintuvas yra, bet, man atrodo, visai nebūtina tenai eiti, 
— pasakė Beatričė. — Aš galiu jums viską apie juos pasakyti. — 
Ji paskambino liokajui ir liepė jam atnešti žibintuvėlį. 

— Štai ten patalpa tenisui žaisti, oranžerija, sodininko na- 
melis, kuriame gyveno vartų sargas, garažai, priestatas svečiams, 
dirbtuvė, šuns būda ir senasis vandens bokštas. 

— Kuris iš šių pastatų naujas? — paklausė Helmholcas. 

— Naujas ? — nustebo Beatričė. 

— Metalinis, — patikslino mis Vaili. 

— Metalinis? — Beatričė apstulbo dar labiau. — Jokio meta- 
linio pastato čia nėra. Gal kartais žiba koks nors lietaus nu- 
skalautas stogas? — Ji suraukė antakius. — O kas jums sakė, kad 
čia yra metalinis statinys? 

— Mudu patys jį matėme eidami čionai, — tarė Helmholcas. 

— Prie pat takelio, krūmuose prie fontano, — pridūrė mis 
Vaili. 

— Tiesiog galva neišneša, kas tai galėtų būti, — sutriko 
Beatričė. 

„— Gal einam pažiūrėti? — pasiūlė Helmholcas. 

— Taip, žinoma, — linktelėjo Beatričė ir pakilo eiti. 

Trijulė perėjo vestibiulį, žengdama per mozaiką, vaizduo- 
jančią Zodiako ženklus, ir paniro į vasaros kvapais dvelkiančią 
nakties tamsą. 

Priekyje šokčiojo Žibintuvėlio šviesa. 

— Man pačiai įdomu, ką jūs vis dėlto tenai matėte, — tarė 
Beatričė. | 

— Jis panašus į surenkamą aliuminio konstrukciją, — tarė 
mis Vaili. | 

— Arba į grybo formos vandens cisterną, — pridūrė Hel- 
mholcas. — Tik kad kėpso tiesiai ant Žemės. 

— Nejaugi?! — šūktelėjo Beatričė. 

— O žinote, kas tai yra mano nuomone? — paklausė mis 
Vaili. 

— Ne, — atsakė Beatričė. 

— Geriau aš kalbėsiu pašnibždomis, — maivydamasi pareiš- 
kė mis Vaili, — nes kam nors dar gali kilti mintis įgrūsti mane 
į beprotnamį. — Ji sudėjo delnus vamzdeliu prie burnos ir su- 
šnypštė tiesiai Beatričei į ausį: — Tai skraidanti lėkštė! 

KETVIRTAS SKYRIUS 


“TRAMDYT IR TREMPT, 
IR TREMPT, IR TREMPT!" 


Būgnų tratėjimas Marse. 


ŽMONĖS marširavo aikštėje kurtinamai tratant būgnams, 
kurie bylojo štai ką: 


Tramdyt ir trempt, ir trempt, ir trempt! 
Tramdyt ir trempt! 

Tramdyt ir trempt! 

Tramdyt ir tramdyt, ir tramdyt, ir trempt! 
Tramdyt ir trempt, ir trempt, ir trempt! 


Tai buvo dešimties tūkstančių pėstininkų divizija, išrikiuota 
kvadrato pavidalo aikštėje, ant gamtinės kilmės mylios storio 
geležies plokštės. Staiga kareiviai visi kaip vienas sustingo “ra- 
miai"“ ant oranžinių plokštės rūdžių. Ir eiliniai, ir karininkai ju- 
dėjo tarsi irgi būtų buvę padaryti iš geležies. Apšerkšnijusių ker- 
pių spalvos uniformos buvo pasiūtos iš šiurkštaus prasto audinio. 

Rikiuotė sustingo “ramiai" visiškoje tyloje — be jokios gar- 
sinės ar regimos komandos. Jie tai padarė stebėtinai sutartinai, 
visi kaip vienas. 

Pirmos marsiečių smogiamosios pėstininkų divizijos antro 
pulko trečio bataliono antros kuopos pirmo būrio antrosios gran- 
dies trečias pagal numerį karys prieš trejus metus iš papulki- 
ninkių buvo pažeimintas į eilinius. | 

Marse jis išbuvo aštuonerius metus. 

Žmogus, kuriam šiuolaikinėje armijoje nuplėšiami antpečiai, 
paprastai jau per senas būti eiliniu, todėl ginklo draugai, apsi- 
pratę su tuo, kad jis nebe karininkas, iš pagarbos jo maudžian- 

tiems sąnariams, apsilpusiam regėjimui ir nuolat kamuojančiam 
dusuliui paprastai jį vadina Seniu, Kurmiu arba Duslium. 

Pirmos marsiečių smogiamosios pėstininkų divizijos antro 
pulko trečio bataliono antros kuopos pirmo būrio antros grandies 
trečiąjį karį vadino kaip tik Duslium. Ne per seniausiai jis persi- 
rito per keturiasdešimt. Tai buvo dailiai sudėtas, vidutinio svorio, 
tamsaus gymio vyras poeto lūpomis ir rusvomis akimis giliose 
akiduobėse po plačiais kromanjoniečio antakiais. 

Apie Duslių buvo pasakojamas štai toks anekdotas. 

Sykį, kai Dusliaus grandis prausėsi duše, grandinis Henris 
Brekmenas paprašė iš kito pulko atvykusį seržantą išrinkti ge- 
riausią grandies karį. Atvykėlis nedvejodamas parodė į Duslių, 
kadangi tvirtas, puikiai suplūktas, šilto ir šalto regėjęs vyras tarp 
vaikėzų iš karto krito į akis. 

Brekmenas užvertė akis į dangų: 

— Jėzau, tu taip manai? Juk tai mūsų grandies šikpuodis! 

— Na, jau skiedi, — nustebo seržantas. 

— Ką čia velnią paskiesi! Tu tik pasižiūrėk į jį: dešimt mi- 
nučių riogso po dušu, o dar nė sykio prie muilo neprisilietė. 
Dusliau! Ei, Dusliau! Ar pabusi tu pagaliau! 

Duslius krūptelėjo ir tarytum iš kažkur toli grįžo po šilto 
vandens čiurkšlėmis. Jis dėbtelėjo į Brekmeną niūriomis abejin- 
gomis akimis. 

— Paimk muilą, Dusliau! — paliepė Brekmenas. — Velniai 
rautų, paimk muilą! 

„„ Dabar Duslius kartu su kitais stovėjo sustingęs. “ramiai" 
geležinėje aikštėje. Kvadratinės įdaubos viduryje styrojo akmeninis 
stulpas su geležiniais žiedais, į kuriuos įvertos barškėjo grandinės, 
o jomis prie stulpo buvo prirakintas rudaplaukis karys, patrauk- 
laus sudėjimo vyrukas, bet, matyt, nelabai koks kareivis, nes jam 
visut visutėliai pagražinimai, skiriamieji Ženklai, diržas, kakla- 
raištis ir net sniego baltumo getrai buvo nudraskyti. 

Užtat visi kiti, neišskiriant nė Dusliaus, buvo iščiustyti kaip 
lėlytės. Žodžiu, visi kiti atrodė nuostabiai gražūs. 

Žmogui prie stulpo turėjo nutikti kažkas baisaus, kažkas 
tokio, ko jis visa širdimi troško išvengti, tačiau išvengti negalėjo, 
nes buvo prirakintas grandinėmis. 

Ir visi kareiviai turėjo TAI pamatyti. 

TAS įvykis buvo laikomas itin reikšmingu. 

Net žmogus prie stulpo sustingo “ramiai" — juk buvo pui- 
kiai išmuštruotas ir žinojo, kaip tokiose aplinkybėse elgtis. 

Ūmai visi dešimt tūkstančių atsistojo “laisvai", nors vėlgi 
niekas jokios regimos ar girdimos komandos nedavė. 

Beje, žmogus prie stulpo padarė tą patį, ką ir kiti. 

Paskui kareiviai atsipalaidavo, lyg kas būtų davęs komandą 
"atsipalaiduoti". Jie atsipalaidavo tyloje, nė vienas nebrūkštelėjęs 
koja. Jiems buvo leista šiek tiek pakrutinti smegenis, pasižvalgyti 
ir perduoti akimis informaciją, jei tik jie iš viso galėjo turėti 
kokios nors informacijos ir kam ją perduoti. 

Žmogus prie stulpo įtempė grandines ir ištiesė kaklą, lyg 
norėdamas pasižiūrėti, kokio aukščio yra stulpas, prie kurio jį 
prirakino. Tarytum jam būtų šovusi mintis, jog pavyks išsigelbėti, 
jei tik sužinos, kokio aukščio stulpas ir iš ko jis padarytas. 

Stulpas buvo penkiolikos pėdų, šešių ir penkių trisdešimt 
antrųjų colio aukščio, neskaitant dvylikos pėdų ir dviejų bei vie- 
nos aštuntosios colio, įbestų į geležį. Stulpo skersmuo svyravo 
nuo dviejų pėdų, penkių ir vienuolikos trisdešimt antrųjų colio 
iki dviejų pėdų, septynių ir vienos trisdešimt antrosios colio. 
Stulpo akmuo buvo sudarytas iš kvarco, druskožemio, lauko špato 
ir žėručio su turmalino bei raginukės priemaišomis. Žmogaus prie 
stulpo Žiniai: jis buvo už keturiadešimt dviejų milijonų šimto 
keturiasdešimties šešių tūkstančių devynių šimtų vienuolikos my- 
lių nuo Saulės ir į pagalbą jam niekas neskubėjo. 

Rudaplaukis vyrukas prie stulpo neišleido nė garso — karei- 
viams po komandos “atsipalaiduoti" tai daryti buvo uždrausta. 
Tačiau akimis jis į visas puses siuntė informaciją, kad jam norisi 
klykti iš siaubo. Jis siuntė ją kiekvienam, kuriam tik pavykdavo 
pažvelgti į akis. Ypač troško ją perduoti vienam kareiviui — savo 
geriausiam draugui Dusliui. Jis akimis ieškojo Dusliaus. 

Niekap negalėjo tarp kitų rasti Dusliaus veido. 

O ir pamatęs nebūtų įžvelgęs jame nė šešėlio draugiškumo- 
ar bent užuojautos. Juk Duslius ką tik išėjo iš bazės ligoninės, 
kur buvo gydomas nuo psichinės ligos, ir jo protas buvo šva- 
rutėlis tarsi naujagimio. 

Duslius nepažino savo geriausio draugo, pririšto prie stulpo. 
Duslius nepažino nieko. Jis nebūtų žinojęs net savo vardo arba 
kad yra kareivis, jei jam šito nebūtų pasakę išrašydami iš li- 
goninės. 

Į rikiuotę jis pateko tiesiai iš ten. 

Ligoninėje jam nuolatos kalė į galvą, kad jis — geriausios 
pasaulyje armijos geriausios divizijos geriausio bataliono geriau- 
sios kuopos geriausio būrio geriausios grandies geriausias karys. 

Duslius sumetė, kad tuo reikia didžiuotis. 

Ligoninėje jam vis tvirtino, kad vienu metu jis buvo labai 
pasiligojęs berniukas, tačiau dabar pasveiko galutinai. 

Tai reikėjo suprasti kaip džiugią naujieną. 

Ligoninėje jam pasakė jo seržanto vardą, kas yra seržantas 
apskritai ir kokie skiriamieji rangų, laipsnių ir kariuomenės rūšių 
ženklai. 

Dusliui taip rūpestingai iškuopė atmintį, kad jį reikėjo mo- 
kyti iš naujo darbuotis rankomis ir kojomis, aiškinti, kas yra 
kvėpavimo davinys parai, sutrumpintai KDP, o kareiviškai bez- 
dapūslės, ir kad jas reikia ryti kas šešias valandas po vieną, kitaip 
užtrokši. Tai buvo mažutės kapsulės su deguonimi, iš kurių 
sprendžiant, Marso atmosferoje nėra deguonies. 

Ligoninėje Dusliui turėjo išsamiai išdėstyti, kad jo kaukolėje 
po momenėliu įmontuota radijo antena, kuri sukels jam skausmą, 
jei tik jis padarys ką nors, kas nedera geram kareiviui. Be to, 
antena perduos įsakymus ir būgnų tratėjimą, pagal kurį reikia 
žygiuoti. Dusliui sakė, kad tokias antenas turi visi: ir gydytojai, 
ir slaugės, ir net keturi žvaigždėti generolai. Mat ši armija esanti 
labai demokratiška. 

Dusliui dingtelėjo, kad tai turėtų būti neblogas dalykas. 

Ligoninėje Dusliui buvo parodytas trumputis skausmo pa- 
vyzdys, kad jis žinotų, kas jam bus, jei vis dėlto padarys ką nors 
netinkama. 

Skausmas pasirodė esąs stačiai siaubingas. 

Duslius buvo priverstas sutikti, kad tik beprotis gali bandyti 
elgtis netinkamai. 

Ligoninėje jam įkalė, kad svarbiausia — tučtuojau ir be 
išlygų vykdyti bet kokį tiesioginį įsakymą. 

Dabar, stovėdamas geležinėje aikštėje, Duslius mąstė, kokią 
daugybę dalykų jam reikės pažinti ir suvokti iš naujo. Ligoninėje 
jam papasakojo toli gražu ne viską, ką būtina žinoti apie gy- 
venimą. 

Antena jo galvoje davė komandą stovėti “ramiai", ir jo 
mintys nutrūko. Paskui ji perdavė “laisvai", po kiek laiko — vėl 
“ramiai", paskui liepė “gerbti šautuvu" ir vėl komanda 
“laisvai ". 

Jis vėl ėmė mintyti. Ir dar sykį vogčiomis apsidairė. 

“ Toks yra mūsų gyvenimas — didžiulės tuštumos ir trumpi 
sąmonės blykstelėjimai mūsų smegeninėje, o protarpiais — aki- 
nantys baisaus skausmo žaibai, jei darome ką nors ne taip", — 
apibendrino Duslius savo patyrimą. 

Žemai pakibęs virš jo galvos violetiniu dangumi greitai 
skuodė mažas mėnulis. Nežinia kodėl Duslius nusprendė, kad 
mėnulis juda pernelyg greitai, kažkaip neteisingai, ne taip kaip 
reikia. Ir dangus, pamanė jis, turi būti ne violetinis, o mėlynas. 

Be to, Duslius žvarbo ilgėdamasis šilumos. Šitas nuolatinis 
šaltis jam atrodė toks pat klaidingas ir netikęs kaip ir per daug 
greitas mėnulis violetiniame danguje. 

Dusliaus divizijos vadas kažką įsakė Dusliaus pulko vadui. 
Dusliaus pulko vadas perdavė tai Dusliaus bataliono vadui. Dus- 
liaus bataliono vadas — Dusliaus kuopos vadui. Dusliaus kuopos 
vadas — Dusliaus grandies vadui, tai yra seržantui Brekmenui. 

Brekmenas, priėjęs prie Dusliaus, liepė jam žygiuoti prie 
stulpo ir pasmaugti pririštą Žmogų. 

Brekmenas pridūrė, kad tai tiesioginis įsakymas. 

Taigi Duslius tučtuojau ėmė jį vykdyti. 

Žygio žingsniu jis nukaukšėjo prie stulpo, kilnodamas kojas 
į taktą būgnų tratėjimui. Iš tikrųjų šis sausas metalinis garsas 
skambėjo vien jo galvoje. Jis sklido iš antenos: 


Tramdyt ir trempt, ir trempt, ir trempi, 
Tramdyt ir trempt, ir trempt, ir trempt, 
Tramdyt ir trempt! 

Tramdyt ir trempt! 

Tramdyt ir tramdyt, ir tramdyt, ir trempt! 

Priėjęs artyn Duslius akimirką dvejojo — rudaplaukis atrodė 
toks nelaimingas. Bet tučtuojau, tarsi įspėdamas, jį nudiegė trum- 
pas, bet velniškai aštrus skausmas galvoje, tarsi dantistui pradėjus 
gręžti skaudamą dantį. 

Duslius uždėjo nykščius ant rudaplaukio gerklės ir skausmas 
beregint praėjo. Jis nespaudė nykščių, nes Žmogus iš paskutiniųjų 
stengėsi jam kažką pasakyti. Iš pradžių Duslius stebėjosi, kodėl 
žmogus tyli, bet paskui suprato, kad tai antena trukdo kalbėti. 

Didvyriškai kentėdamas baisų skausmą žmogus įveikė an- 
tenos valią ir prabilo trūkčiojančiu balsu, stengdamasis kalbėti 
greitai: “Dusliau... Dusliau... Dusliau... — nugalėti anteną buvo 
ne taip paprasta: žmogus užsikirto lyg mėšlungio sutrauktas ir 
ėmė beprasmiškai kartoti Dusliaus vardą. —- Žydras akmuo, Dus- 
liau... Dvyliktas barakas... Laiškas..." | 

Dusliaus smegenis vėl tarsi perspėdamas nudiegė baisus 
skausmas, ir jis paklusniai ėmė smaugti prie stulpo prirakintąjį 
— gniaužė jo gerklę, kol nelaimingojo veidas pamėlo ir išsikorė 
liežuvis. 

Duslius žengė žingsį atgal, sustingo “ramiai", paskui šauniai 
apsisuko “aplink" ir grįžo atgal į savo vietą rikiuotėje, kilno- 
damas kojas pagal ausyse skambantį būgnų tratėjimą: 


Tramdyt ir trempt, ir trempt, ir trempt! 
Tramdyt ir trempt, ir trempt, tr trempi! 
Tramdyt ir trempt! 

Tramdyt ir trempt! 

Tramdyt ir tramdyt, ir tramdyt, ir trempt! 


Seržantas Brekmenas linktelėjo Dusliui ir draugiškai pa- 
merkė. 

Ir vėl visi dėšimt tūkstančių kareivių sustingo “ramiai". 

Baisu ir sakyti, bet numirėlis žvangindamas grandinėmis irgi 
pabandė atsistoti “ramiai". Žinoma, jam tai nepavyko. Nepavyko 
būti pavyzdingu kareiviu. Ir ne dėl to, kad nebūtų šito norėjęs, 
bet dėl tos paprastos priežasties, kad buvo nebegyvas. 

Didžiulė rikiuotė suskilo į smulkesnius stačiakampius, ir 
kareiviai bukais veidais ėmė žygiuoti lauk iš aikštės, kiekvienas 

klausydamasis būgnų tratėjimo savo galvoje, nors pašalinis stebė- 
tojas nieko nebūtų išgirdęs, nebent sunkių kareiviškų batų 
trepsėjimą. 

Pašalinis stebėtojas jokia galybe nebūtų supratęs, kas gi vis 
dėlto duoda visas tas komandas, kadangi net generolai judėjo 
tarsi už virvių tampomos marionetės į taktą be galo idiotiškiems 
žodžiams: 


Tramdyt ir trempt, ir trempt, ir trempt!. 
Tramdyt ir trempt, ir trempt, ir trempt! 
Tramdyt ir trempt! 

Tramdyt ir trempt! 

Tramdyt ir tramdyt, ir tramdyt, ir trempt! 

PENKTAS SKYRIUS 


LAIŠKAS NUO NEPAŽĮSTAMO 
HEROJAUS 


“Mes galime žmogaus atminties centrą padaryti toki pat sterilų kaip ką tik iš 
autoklavo ištrauktas skalpelis, tačiau jame tučiuojau po kruopelę pradeda 
kauptis nauja patirtis. Iš tų kruopelyčių formuojasi nauji modeliai, ne visada 
tinkantys kariškam mąstymu. Deja, ši antrinio užsiteršimo problema atrodo 
neišsprendžiama ". 

Daktaras Morisas N.KASLAS, Marso psichiatrijos centro direktorius. 


DUSLIAUS rikiuotė sustingo priešais granito baraką, tūks- 
tančius kartų pasikartojantį bekraštėse geležinės lygumos platy- 
bėse. Priešais kas dešimtą baraką styrojo flagštokas su vėliava, 
šlepsinčia Žžvarbiame, kaulus stingdančiame vėjyje. 

Visos jos buvo skirtingos. 

Ta, kuri tarsi angelas sargas pleveno virš Dusliaus kuopos 
teritorijos, buvo itin smagi, išmarginta raudonais ir baltais dry- 
želiais, o mėlyname lope švietė spiečius žvaigždučių. Tai buvo 
vienos iš Žemės valstybių, Jungtinių Amerikos Valstijų, vėliava. 

Ant kito stiebo ryškiu raudoniu švietė Tarybinių Socialisti- 
nių Respublikų Sąjungos vėliava. 

O dar toliau plaikstėsi nuostabus žalios, oranžinės, geltonos 
ir tamsraudonės spalvos derinys, kuriame puikavosi liūtas su špa- 
ga. Tai buvo Ceilono vėliava. 

Už jos buvo matyti raudonas skritulys baltame fone — Japo- 
nijos simbolis. 

Vėliavos rodė, kokias šalis turės pulti ta ar kita marsiečių 
kariuomenės dalis, kai prasidės karas tarp Marso ir Žemės. 

Duslius visas tas vėliavas pamatė tik tada, kai antena leido 
jam nuleisti pečius ir atpalaiduoti raumenis, žodžiu, davė koman- 
dą “išsiskirstyti ". Jis spoksojo į tolyn nutįsusias barakų ir flagš- 
tokų eiles. Ant barako, priešais kurį jis stovėjo, durų buvo nu- 
piešti didžiuliai skaitmenys: 576. 

 Kažkuriai Dusliaus esybės daliai tie skaičiai pasirodė nuos- 

tabiai Žavingi, ir jis ėmė atidžiai juos žiūrinėti. Staiga jis prisiminė 
egzekuciją ir rudaplaukio žodžius apie mėlyną akmenį ir dvyliktą 
baraką. 


Penki šimtai septyniasdešimt šeštajame barake Duslius valėsi 
ginklą, ir jam šis darbas atrodė nepaprastai malonus. Jis paste- 
bėjo, kad neužmiršo, kaip išardyti šautuvą. Šiaip ar taip, nors šitą 
atminties dalį jam paliko ligoninėje. Jis apsidžiaugė, slapčia vilda- 
masis, kad galbūt išliko ir dar šis tas daugiau. Bet, kita vertus, 
nė pats gerai nesuprato, kodėl šitai turėtų jį džiuginti. 

Duslius atsidėjęs šiūravo šautuvo vamzdį. Tai buvo vienuo- 
likos milimetrų viena kulka užtaisomas vokiškas mauzeris, gerą 
vardą Žemėje pelnęs amerikiečių-ispanų kare: tokius šautuvus per 
- tą karą naudojo ispanai. Maždaug panašaus amžiaus buvo visi 
marsiečių armijos ginklai. Žemėje slapčia besidarbuojantys mar- 
siečių agentai įsigudrino beveik už dyką supirkti galybę tokių štai 
mauzerių, angliškų enfildų ir amerikietiškų springfildų. 

Kiti taip pat.šveitė savo šautuvus. Gardžiai kvepėjo alyva. 
Joje sumirkyti skudurai, kemšami į vamzdį, trukdė judėti grūs- 
tuvui, ir tai buvo įdomu. Visi dirbo tylėdami. 

Ką tik įvykdytai mirties bausmei, regis, niekas neteikė ko- 
kios nors ypatingos reikšmės. Jei kas ir suvokė ją kaip pamoką, 
tai suvirškino taip pat lengvai kaip ir visą kitą kasdien čia gau- 
namą peną. 

Vienintelis žmogus užsiminė apie egzekuciją. Tai buvo ser- 
žantas Brekmenas. 

— Tu viską padarei kaip reikiant, — pagyrė jis. 

— Ačiū, — burbtelėjo Duslius. 

— Vaikinas viską padarė kaip reikiant, ar ne? — Brekmenas 
kreipėsi į kitus. | 

Keli linktelėjo, bet Dusliui pasirodė, kad jie būtų linksėję 
atsakydami į kiekvieną teigiamą klausimą ir uoliai purtę galvas, 
gavę neigiamą. 

Duslius ištraukė iš vamzdžio grūstuvą ir skudurus ir pakišo 
po atvira spyna nykštį. Ant alyvuoto nago sublyksėjo saulės Zui- 
kutis. Nagą jis pakreipė taip, kad atspindys patektų į vamzdį. 
Prikišęs vamzdį prie akies, ėmė gėrėtis jo grožiu. Būtų galėjęs 

valandų valandas štai šitaip nuščiuvęs spoksoti į taisyklingą srie- 
gio spiralę vamzdžio viduje, svajodamas apie stebuklingą pasakų 
šalį, į kurią vedė apskriti vartai kitame kiaurymės gale. Švelniai 
rausva Oda po alyvuotu nagu darė jį panašų į rožinį rojų. Dusliui 
dingojosi, kad vieną gražią dieną jis vamzdžiu nusigaus į tą rojų. 

Tikriausiai ten šilta — godojo Duslius, — ir mėnulis tik 
vienas. Jis apskritas, didingas, lėtas. Ūmai Dusliui į galvą atėjo 
dar vienas įvaizdis, susijęs su tomis rožinėmis dausomis, nu- 
stebinęs nepaprastu savo ryškumu. Tai buvo trys nuostabios mo- 
terys. Keisčiausia, kad Duslius tiksliai žinojo, kaip jos atrodo. 
Viena buvo balta, kita auksinė, trečia — rudaodė. Auksinė rūkė 
cigaretę. Duslius dar labiau apstulbo pajutęs, kad žino cigaretės 
rūšį. 

Tai buvo “Mėnulio ūkai“. 

— Pardavinėkite “Mėnulio ūkus", — garsiai pasakė Duslius. 
Buvo stebėtinai malonu tarti tuos žodžius, jie skambėjo solidžiai, 
tarsi pranašystė. 

— Ką? — pašoko jaunas tamsiaodis kareivis, čia pat kuitęsis 
su savo šautuvu. — Ką tu pasakei, Dusliau? — Tam kareiviui 
buvo dvidešimt treji. Kairę jo marškinių kišenę puošė juoda juos- 
telė su geltonais siūlais išsiuvinėtu jo vardu. 

Kareivio vardas buvo Bouzas. 

Jeigu marsiečių žrmijoje būtų leidžiama abejoti ir įtarinėti, 
Bouzas būtų buvęs kaip tik tas asmuo, kuriuo itin pasitikėti ne- 
verta. Nors jis vilkėjo pirmos kategorijos eilinio uniformą tokios 
pat kerpių spalvos, kaip ir priklausė, tačiau iš daug plonesnės 
medžiagos ir kur kas dailiau pasiūtą negu visų, neišskiriant nė 
seržanto Brekmeno. Kitų uniformos buvo negrabiai sukurptos iš 
šiurkščios medžiagos, kreivai nuvarytomis storomis siūlėmis ir 
šiek tiek padoriau atrodė tik tada, kai jų savininkai išsitempdavo 
“ramiai". Visais kitais atvejais jos negrabiai išsipūsdavo ir judant 
traškėjo tarsi popierinės. 

Bouzo rūbai tiko jam kaip nulieti, siūlės buvo dailios, vos 
įžiūrimos. Bet labiausiai stebino batai, žvilgantys sodriu, giliu 
rubino raudoniu. Kareivių apavo niekada nebūtum taip nubliz- 
ginęs — galėjai šveisti kiek tinkamas. Mat Bouzo batai skirtingai 
nuo kitų buvo pasiūti iš tikros odos, atgabentos iš Žemės. 

— Tu raginai kažką pardavinėti, Dusliau? — paklausė 
Bouzas. 

— Užverskite rinką cigaretėmis “Mėnulio ūkai", realizuo- 
kite jas, — murmėjo Duslius, visiškai nesuvokdamas tų žodžių 
prasmės. Kalbėjo tai, kas savaime veržėsi jam iš burnos. — Par- 
davinėkite jas visur, — vėl mįslingai tarė jis. 

Bouzas patenkintas piktai išsišiepė: 

— Pardavinėti, sakai? Okei, Dusliau, pardavinėsime. — Jis 
pakėlė antakius. — Tai kuo mudu ruošiamės prekiauti, ką, Dus- 
liau? — jo vyzdžiai keistai blyktelėjo ir pasidarė dygūs. 

Dusliui tos negeros ugnelės, ūmai sužibusios kiaurai verian- 
čiose Bouzo akyse, sukėlė nerimą, kuris nuo įkyraus Bouzo spok- 
sojimo stiprėjo vis labiau. Pagaliau Duslius nukreipė akis į šalį 
ir sutiko keleto kareivių žvilgsnius, tokius pat vienodus ir pilkus 
kaip ir jų uniformos. Net seržanto Brekmeno akys žvelgė tuščios 
ir bereikšmės. 

O Bouzas nesiliovė kiaurai gręžęs Duslių ir aiškiai norėjo, 
kad tas žiūrėtų jam į akis. Jo vyzdžiai buvo aštrūs kaip deimantai. 

— Tu manęs neprisimeni, Dusliau? — paklausė Bouzas. 

Duslius pajuto pavojų. Kažkodėl jam atrodė svarbu nepri- 
siminti Bouzo, todėl buvo dėkingas, kad iš tikrųjų jį visai 
užmiršo. 

— Aš Bouzas, Dusliau, — neatstojo juodukas. — Aš Bouzas. 

Duslius linktelėjo. 

— Sveikas, — tarė jis. 

— Patikėk, aš nepadariau tau nieko blogo, — Bouzas papur- 
tė galvą. — Nejaugi tu nieko apie mane neprisimeni, Dusliau? 

— Ne, — atsakė tas, o kai jo atmintis ėmė tylutėliai zirzenti, 
kad gerai pasispaudęs, galėtų iš jos išpešti šį tą apie Bouzą, Dus- 
lius tiesiog liepė jai prikąsti ležuvį. — Labai gaila, bet mano galva 
visai tuščia. 

— Juk mudu porininkai, — sufleravo juodukas. — Du drau- 
gužiai — Duslius ir Bouzas. 

— Hm, — teištarė Duslius. 

— Dusliau, ar atsimeni, ką reiškia būti porininku? — neat- 
lyžo juočkis. 

— Ne. 

— Mūsų armijoje kiekvienas karys turi savo porininką. Jiedu 
sėdi viename apkase, kartu eina į ataką, dengia vienas kitą, jei 
kas. Jei kuriam iš jų pasidaro striuka grumtynėse vienas prieš 
vieną, kitas prisėlinęs suvaro peilį priešui į nugarą. 

— Hm, — vėl numykė Duslius. 

— Na, nieko sau, — postringavo toliau Bouzas. — Vienus 
dalykus žmonės ligoninėje pamiršta, o kitus prisimena, nors tu 
juos uždek. Juk mudu... mudu ištisus metus buvome porininkai, 
bet tu mane užmiršai. O kalbi apie kažkokias cigaretes. Kokios 
tai cigaretės, Dusliau? 

— Aš... Aš neatsimenu. 

— Pasistenk. Juk tu ką tik jas minėjai, — ir jis prisimerkęs 
suraukė antakius, tarytum padėdamas Dusliui. — Nejaugi tau 
neįdomu, ką gali prisiminti žmogus, išėjęs iš ligoninės? Nagi, 
pakrutink smegenis, pažiūrėsim, kas ten dar liko. 

Bouzo elgesyje buvo kažkas moteriška — jis panėšėjo į besi- 
seilėjantį homoseksualistą, koketiškai tapšnojantį meilužiui per 
smakrą. Iškart krito į akis, kad pašnekovas jam patinka. 

Duslių staiga apėmė klaikus jausmas, kad jiedu su Bouzu — 
vieninteliai gyvi žmonės tame akmeniniame barake, o visi kiti — 
tik robotai stiklinėmis akimis, be to, nelabai kokybiški. Sakykim, 
kad ir seržantas Brekmenas, tas vadinamasis viršininkas .— su- 
plėkusių pelų maišas ir tiek. 

— Nagi, Dusliau, pažiūrėkim, ką tu dar prisimeni, — saldžiu 
balsu suokė Bouzas. — Na, mielasis, pasistenk iškloti viską viską... 

Dar nespėjus nieko pagalvoti, Dusliaus kaukolę. pervėrė 
klaikus skausmas, tas pats, kuris privertė jį atlikti egzekuciją. Tai 
nebuvo trumpas įspėjamasis dieglys. Bouzas abejingai stebėjo savo 
porininką, o skausmas vis stiprėjo, kol pagaliau smogė viską 
deginančia ugnine banga. 

„Duslius pašoko, išmetė šautuvą, svyruodamas griebėsi už 
galvos, suriko ir prarado sąmonę. 

Jis atsipeikėjo ant barako grindų. Bouzas šaltu drėgnu sku- 
duru trynė jam smilkinius. 

Aplink ratu abejingais veidais stovėjo pulko draugai, kurie 
viską suprato labai paprastai: Duslius padarė ką nors, kas nedera 
kariui, ir už tai buvo nubaustas. Jiems tai atrodė visai natūralu 

— juk Duslius galėjo padaryti kurį nors iš griežčiausiai uždraustų 
dalykų: atsistoti visu ūgiu dangaus fone, valyti užtaisytą ginklą, 
čiaudėti sargyboje, slėpti, kad serga venerine liga, nevykdyti tiesio- 
ginio įsakymo, pramiegoti, pasigerti tarnyboje, provokuoti kalbas 
apie tai, kas įslaptinta, laikyti savo skrynutėje knygą arba rankinę 
granatą su ištrauktu žiedu, ar pagaliau klausinėti, kas ir kodėl 
sugalvojo armiją... 

Bouzas, atrodė, vienintelis užjautė Duslių. 

— Tai aš dėl to kaltas, — sielojosi jis. 

Pro kareivius artyn prasibrovė seržantas Brekmenas ir palin- 
ko ties Bouzu ir Dusliumi. 

— Ką jis iškrėtė, Bouzai? — paklausė Brekmenas. 

— Tai aš jį sukursčiau, seržante, — prisipažino Bouzas. — 
Kalbinau, kad pasistengtų kuo daugiau prisiminti. Nemaniau, kad 
jis iš rimtųjų ims tai daryti. 

— Sugalvok tu man pristoti prie vaikino, kurį ką tik išrašė 
iš ligoninės, — kimiai sududeno Brekmenas. 

— Na, kaltas, kaltas, — Bouzas, rodėsi, plyš iš gailesčio. — 
Mano draugužis, — nerado jis sau vietos. — Kad mane perkūnas 
nuplotų! 

— Dusliau, argi ligoninėje tavęs neįspėjo dėl atsiminimų? — 
paklausė Brekmenas. 

Duslius abejodamas pakraipė galvą. 

— Gal ir įspėjo. Man tenai daug visko prikalbėjo. 

— Dusliau, galvoti apie savo praeitį — visų didžiausias nusi- 
žengimas, — pamokomai tarė Brekmenas. — Juk kaip tik dėl šito 
tave ir paguldė į ligoninę. Dėl to, kad tu per daug visko atsi- 
minei. 

Jis sudėjo savo trumpapirštes rieškučias, tarsi suimdamas į 
jas visą banalią problemą, kurią įkūnijo Duslius. — Dieve bran- 
gus, tavo galvoje tiek visko knibždėjo, kad kaip kareivis sudilusio 
skatiko nebuvai vertas. 

Duslius atsisėdo ir priglaudęs ranką prie krūtinės pajuto, 
kad visas marškinių priekis šlapias nuo ašarų. Jis norėjo paaiš- 
kinti Brekmenui, jog visai neketino ką nors prisiminti, Žžino- 
damas, kad šito daryti nevalia, o skausmas vis tiek jį apniko. 
"Tačiau iš baimės, kad priepuolis vėl pasikartos, Duslius nepratarė 

nė žodžio. Jis sudejavo ir užsimerkęs nuspaudė ant blakstienų 
likusias ašaras. Nuo šiol jis vykdys tik įsakymus. 

— O tu, Bouzai... Tiesiog nežinau, ką daryti, — garsiai 
samprotavo Brekmenas. — Gal savaitė budėjimo išeinamoj vietoj 
atpratins tave kvailai šaipytis iš draugo, ką tik grįžusio iš li- 
goninės?.. 

Miglota, neaiški nuojauta pakuždėjo Dusliui įdėmiai sekti 
Brekmeno ir Bouzo pokalbį. Tai kažkodėl atrodė svarbu. 

— Savaitė budėjimo, seržante? — nustebo Bouzas. 

— Taip, velniai rautų, — atšovė Brekmenas. Bet po šių Žo- 
džių jis krūptelėjęs užsimerkė. Sprendžiant iš visko, jam trumpai 
dilgtelėjo antena. 

— Visą, visą savaitę? — nutaisęs nekaltą miną, pakartojo 
Bouzas. 

— Užteks dienos, — Brekmeno žodžiai nuskambėjo greičiau 
kaip klausimas negu įsakymas. Ir vėl jis visas suvirpėjo nuo 
skausmo. 

— Tai kada pradėti? — paklausė Bouzas. 

Brekmenas sumojavo trumpapirštėmis savo rankomis. 

— Tiek to, — pratarė trumpai ir palenkė galvą į šoną, tary- 
tum šitai galėjo padėti įveikti skausmą, jei jis sugrįžtų. Atrodė 
sutrikęs ir išsigandęs. — Kad man daugiau jokių fokusų, velniai 
jus rautų, — pridūrė ir trenkęs durimis tekinas išdūmė į savo 
kambarį barako gale. | 

Netikėtai į baraką daryti patikrinimo užsuko kuopos vadas 
„kapitonas Arnoldas Berkas. | 

Pirmas jį pamatė Bouzas ir atliko tai, ką tokiu atveju pri- 
valo kiekvienas kareivis — visa gerkle suriko “R-r-r-amiai!", nors 
neturėjo jokio laipsnio. Tai yra viena iš daugelio armijos keiste- 
nybių — kad paprasčiausias eilinis gali duoti komandą “ramiai" 
sau lygiems ir net puskarininkiams, jei būdamas bet kokioje pa- 
stogėje ne mūšio lauke pirmas pamato karininką. 

Antenos eilinių ir puskarininkių galvose suveikė žaibiškai: 
ištiesino nugaras, surakino sąnarius, įtraukė pilvus ir sėdmenis, 
ištuštino semgenis. Duslius irgi pašoko kaip įgeltas ir virpėdamas 
išsitempė it styga. 

Tik vienas žmogus neskubėjo vykdyti komandos. Tai buvo 

Bouzas. Jis pabrėžtinai iš lėto ir nenoromis atsistojo “ramiai". 
Kapitonas Berkas, įsižeidęs dėl tokio įžūlumo, jau norėjo kažką 
sakyti, bet vos tik pravėrė burną, tarpuaky pajuto klaikų skausmą. 
Kapitonas kaipmat užsičiaupė, nespėjęs pratarti nė žodžio. Svili- 
namas niūraus ir pikto Bouzo žvilgsnio, kapitonas sustingo “ra- 
miai", apsisuko “aplink" ir klausydamas galvoje aidinčio būgnų 
tratėjimo, paradiniu žingsniu išdrožė iš barako. 

Jam išėjus, Bouzas neperdavė komandos “laisvai", nors tai 
buvo jo valioje: priekinėje dešinėje kelnių kišenėje jis nešiojosi 
valdymo blokelį, kuriuo galėjai priversti kareivius daryti ką tin- 
kamas. Blokas buvo sulig pintos talpumo gertuve ir lygiai taip pat 
patogiai išgaubtas, kad priglustų prie kūno. Bouzas mėgo jį ne- 
šiotis ant kietos išsipūtusios savo šlaunies. Jame kyšojo šešetas 
mygtukų ir keturios svirtelės, kuriais Bouzas gebėjo valdyti visus, 
kam galvoje įtaisytos antenos: sukelti bet kokio stiprumo skaus- 
mą, priversti sustingti “ramiai", išgirsti būgnų tratėjimą, žygiuoti, 
sustoti, susirikiuoti, išsivaikščioti, atiduoti pagarbą, pulti, trauktis, 
šokinėti, įveikti kliūtis, strakalioti... 

Paties Bouzo kaukolė neturėjo jokios antenos. 

Noriu — spjaudau, noriu — gaudau — štai tokia buvo Bou- 
zo valios laisvė. 


Bouzas buvo vienas iš tikrųjų marsiečių armijos vadų. Savo 
žinioje jis turėjo dešimtadalį tos kariuomenės, kuri, prasidėjus 
karui su Žeme, turėjo užpulti Jungtines Amerikos Valstijas. Dar 
buvo dalys, skirtos užpulti Rusiją, Šveicariją, Japoniją, Australiją, 
Meksiką, Kiniją, Nepalą, Urugvajų... 

Slapto valdymo privalumai yra akivaizdūs. Bet koks maištas 
tikriesiems vadams būtų visai nepavojingas. O karo atveju priešas 
galėjo sunaikinti kad ir visus aliai vieno karininkus — vis tiek 
nebūtų pakenkęs armijai. 

— Septyni šimtai devyniasdešimt devyni, — garsiai pats save 
patikslino Bouzas. Vienas iš tikrųjų vadų jau miręs, — pririštą 
pries stulpo jį pasmaugė Duslius. Pasmaugtasis buvo eilinis Sti- 
vensonas, pravardžiuojamas Titnagu, būvęs Britanijos smogikų 
divizijos vadas. Jį taip paveikė Dusliaus pastangos susivokti visoje 
toje maišalienėje, kad pats to nepastebėdamas, ėmėsi jam padėti. 

Už tai Stivensonas patyrė didžiausią pažeiminimą - į jo 
kaukolę buvo įmontuota antena, 0 jis pats priverstas paradiniu 
žingsniu nužygiuoti prie stulpo ir ten laukti gėdingos mirties nuo 
savo globotinio rankos. | 

Taigi Bouzas paliko savo draugus stypsoti “ramiai" — vir- 
pančius nuo įtampos, be jokios minties nieko nematančiose aky- 
se, 0 pats, nuėjęs prie Dusliaus lovos, su visais didžiuliais bliz- 
gančiais savo batais nuvirto ant rudos antklodės. Susidėjęs rankas 
už galvos, rąžydamasis išrietė kūną lanku. 

— Ū-ū-ūch, — lyg sustenėjo, lyg nusižiovavo. — U-ū-ūch, 
bičai, bičeliai, bičiukai, — kartojo be jokios prasmės. — Tai va, 
perkūnas jus nuplotų, — Bouzas tingiai kartojo tuos bepras- 
miškus žodžius. Jam jau šiek tiek atsibodo tie visi Žaidimai. Pa- 
galvojo, kad būtų neblogai sukelti muštynes, bet susigriebė, pri- 
siminęs, kad įkliuvęs susilauktų tokios pat bausmės kaip ir 
Stivensonas. 

„— Ū-ū-ūch, tai va, bičiukai... Tai va, reiškiasi... — be ryšio 
vebleno jis. — Kad jį kur velnias, taigi čia aš viską sugalvojau. 
Ir jums teks su tuo susitaikyti. Kriošena Bouzas, kaip jūs pa- 
sakytumėt, visada erelis. 

Jis nusirito nuo lovos, pasitursino keturpėsčias ir grakščiai 
kaip pantera pašoko ant kojų. Veide nušvito akinanti šypsena. 
Bouzas iš kailio nėrėsi, mėgaudamasis visais savo sėkmingo gy- 
venimo privalumais. 

— O jūsų popieriai irgi ne tokie jau prasti, — porino jis 
padėrusiems savo pulko draugams. — Jei manot, kad su.jumis 
blogai elgiamasi, verčiau pažiūrėtumėt, ką mes išdarinėjame su 
generolais. — Jis ėmė krenkšti ir kretėti iš juoko. — Užpereitą 
naktį mes, tikrieji viršininkai, susilygom, reiškiasi, kuris generolas 
greičiausias. Nieko nelaukę išvertėm visus dvidešimt tris generolus 
plikais pasturgaliais iš lovų, išrikiavome kaip kumelius lenktynėse, 
sudėjom pinigus — kiekvienas už savąjį, ir paleidom juos lėkti 
tokia zovada, tarytum nuo velnių motinos būtų nešę kudašių. 
Generolas Stoveris, reiškiasi, atpūškavo pirmas, po jo generolas 
Harisonas, o trečias atsivilko generolas Mošeris. 

Kitą rytą visi armijos generolai nei rankų, nei kojų ne- 
begalėjo pajudinti. Bet svarbiausia, kad nė vienas neprisiminė, 

kas jiems dėjosi naktį. 

Bouzas patenkintas sukrizeno, paskui jam tpotelėjo, kad jo 
sėkmingai susiklostęs gyvenimas iš šalies atrodys dar patrauk- 
lesnis, jeigu jis nusiteiks rimtai ir duos suprasti aplinkiniams, 
kokia milžiniška atsakomybė slegia jo pečius ir kaip jis didžiuojasi 
tąja atsakomybe. Bouzas tuojau visas persimainė ir užkišęs už 
diržo nykščius, apmetė visus rūsčiu žvilgsniu. 

— Bet tai, gink Dieve, ne Žaidimas, — tarė iškilmingai. Iš 
lėto, krypuodamas jis prisiartino prie Dusliaus ir prisikišęs artyn 
nužvelgė jį nuo galvos iki kojų. — Dusliau, brolyti, ar žinai, kiek 
aš apie tave galvojau, kiek jaudinausi... — Bouzas suposi nuo 
pirštų galų ant kulnų. — Tu pasistengsi, kad vienąkart visa tai 
pasibaigtų, tiesa? Ar Žinai, kiek kartų buvai ligoninėje, kad tau 
išvalytų tą prakeiktą atmintį? Septynis! Septyniskart, Dusliau! O 
ar žinai, kiek kartų paprastai gana, kad žmogui kaip reikiant 
išvalytų makaulę? Vieno! Vieno vienintelio, Dusliau! — Bouzas 
spragtelėjo Dusliui panosėje pirštais. — Ir to visiškai pakanka. 
Viso labo vienui vieną kartelį ten apsilankęs daugiau neprisimena 
nieko. — Jis stebėdamasis papurtė galvą. — Bet tik ne tu, velnio 
vaike! 

Duslius krūptelėjo. 

— Aš per ilgai laikau tave padėtyje “ramiai", ar ne, brolyti? 
— Bouzas grikštelėjo dantimis. Kartais jis negalėdavo susilaikyti 
nepakankinęs Dusliaus. 

Mat kai Duslius Žemėje turėjo viską, Bouzas — ničnieko. 
Be to, Bouzas buvo, tiksliau, būtų buvęs labai priklausomas nuo 
Dusliaus, kai tik jie pasiektų Žemę... Bouzas į Marsą pakliuvo 
keturiolikos metų amžiaus ir visiškas našlaitis, todėl neturėjo nė 
menkiausio supratimo apie pasilinksminimus Žemėje. Jis vylėsi, 
kad Duslius parodys, kaip tai daroma. 

— Nori žinoti, kas tu, iš kur ir kas buvai kadaise? — pasi- 
teiravo Dusliaus, kuris stovėjo kaip mietą prarijęs, be jokios 
mintelės galvoje, nevaliodamas suprasti ničnieko iš to, ką jam 
porino Bouzas. O tas kalbėjo visai ne Dusliui. Jis greičiau pats 
su savimi šnekėjosi apie būsimą savo porininką Žemėje, su ku- 
riuo visada ir visur laikysis kartu. 

— Vyruti, Žemėje tu buvai laimingiausias iš visų bet kada 

ten gyvenusių žmonių, — pareiškė Bouzas, piktai varstydamas 
Duslių akimis. — Žemėje tu buvai tūzas! 

Kaip ir visa kita informacija, gauta jau būnant Marse, duo- 
menys apie Duslių buvo gana padriki ir migloti. Bouzas net ne- 
galėjo pasakyti, iš kur juos žino. O sužinojo jis viską iš armijoje 
sklindančių gandų ir nuogirdų. Būdamas uolus kareiva, Bouzas 
nereikalingų klausimų užduoti nemėgdavo, tad Dusliaus istorija 
taip ir liko skendinti miglose. 

Juk geram kareiviui nedera turėti aiškaus supratimo apie 
nieką. 

Taigi nieko tikro apie Duslių Bouzas nežinojo, tiktai buvo 
girdėjęs, kad tam kadaise žvėriškai sekėsi. Na, ir ėmė milą iš to 
velti. 

— Vadinasi, turėjai visko į valias ir nieko tau netrūko, ir 
galėjai daryti kas į galvą šaus, ir važiuoti kur širdis geidžia. 

Kuo daugiau jis gražbyliavo, piešdamas didingą nepaprastos 
sėkmės Žemėje vaizdą, tuo aiškiau jį persekiojo prietaringa nuo- 
jauta, kad jam pačiam Žemėje nieko gero tikėtis neverta. 

Pagaliau Bouzas griebėsi trijų magiškų žodžių, kurie, jo 
nuomone, simbolizavo didžiausius malonumus, kokie tik žmogui 
prieinami Žemėje: “Naktiniai Holivudo klubai". Jis niekada ne- 
matė Holivudo ir kaip gyvas nebuvo naktiniame klube. 

— Tai va, biče, tu dieną naktį šlaisteisi po Holivudo nakti- 
nius klubus, — vapėjo jis Dusliui.— Biče, — dėstė jis tam nieko 
nesuvokiančiam bėdžiui. — Žemėje tu turėjai viską, ko reikia, 
kad gyventum žmoniškai ir, velniai rautų, žinojai, kaip tai daryti. 
— Biče, — neatlyžo Bouzas, stengdamasis paslėpti apgailėtiną 
savo troškimų neapibrėžtumą, — mudu palandžiosim po visokias 
puikias vieteles, užsisakysime ten nuostabių dalykėlių, pasitrai- 
niosim su rinktiniais Žmogeliais, žodžiu, paūšim kaip reikiant. — 
Jis pačiupo Duslių už peties ir papurtė jį. — Juk esam porinin- 
kai, bičiuk. Mudu būsime puiki porelė, visur šlaistysimės, viską 
darysim, visokius šaunius reikaliukus tvarkysim, ar ne? “Žiūrėk, 
štai eina laimės kūdikis Duslius ir jo draugužis Bouzas!", — 
kalbėjo Bouzas, nuoširdžiai tikėdamas, kad žmonės tikrai taip 
sakys, pamatę juodu po to, kai jie nukariaus Žemę. — “Štai jie 
eina laimingi kaip du balandėliai!" — Bouzas sukrizeno, įsi- 

vaizdavęs tą laimingą paukštyčių porelę. Umai jo šypseną lyg kas 
būtų nupūtęs. Beje, ji niekada ilgai neužtrukdavo jo veide. Giliai 
viduje Bouzą graužė baimės nerimas — jis klaikiai bijojo prarasti 
tarnybą, kadangi niekad dorai nesuprato, kaip ir kodėl pavyko 
gauti ir ją, ir visas privilegijas. Jis net nenujautė, kieno dėka tai 
įvyko. 

Bouzas neturėjo jokio supratimo, kas valdo tikruosius vadus. 

Jis niekada negaudavo įsakymų iš tų, kurie buvo viršesni ir 
už tikruosius vadus. Kaip ir jo kolegos, savo sprendimus ir poel- 
gius jis grindė tuo, ką taikliausiai būtų galima pavadinti paska- 
lomis. Paskalomis ir gandais, plintančiais tarp tikrųjų vadų. 

Vakarais, susirinkę pagerti alaus su traškučiais ir sūriu, tuo- 
jau pradėdavo vis tas pačias šnekas: apie nuostolius produktų 
sandėliuose ir kaip būtų puiku, jęi per džiudžitso pratybas kariai 
kautųsi iš tikrųjų ir susižeistų rimtai, dar apie šlykštų kareivių 
įprotį praleisti skylutes varstantis autus. Bouzas perduodavo tas 
kalbas toliau, neturėdamas nė menkiausio supratimo, kas jas 
pradėjo ir kokiam galui, tačiau savo pasaulėvaizdį jis lipdė būtent 
iš jų. 

Beje, šiuo kanalu išplito ir žinia apie Titnago Stivensono 
egzekuciją, atliktą Dusliaus. Nei iš šio, nei iš to ji tapo pagrin- 
dinė visų pokalbių tema. 

„ Lygiai taip pat nei iš šio, nei iš to tikrieji armijos vadai 
areštavo patį Stivensoną. 

Bouzas užčiuopė kišenėje valdymo pultą, bet mygtukų ne- 
spaudė. Jis įsimaišė tarp kitų, išsitempė “ramiai", spūstelėjo 
reikalingą mygtuką ir drauge su kitais atsipalaidavo. 

Jis panoro gurkštelėti ko nors stipresnio. Juolab kad turėjo 
teisę tai daryti kada tinkamas. Tikriesiems vadams iš Žemės buvo 
reguliariai atgabenama į valias įvairiausių ir puikiausių rūšių 
alkoholio. Karininkai taip pat galėjo gerti iki soties, tačiau jie 
negaudavo nieko gero. Jiems būdavo tiekiamas šlykštus žalias 
vietinės gamybos birzgalas iš raugintų kerpių. 

Tiesa, Bouzas niekada negirtuokliavo, nes, visų pirma, sau- 
gojosi, kad alkoholis nepakenktų jo kariškiems sugebėjimams, o 
antra, bijojo, kad įkaušęs neprarastų galvos ir nepasiūlytų išgerti 
kokiam nors eiliniui. 

Tikrajam vadui, jei jis pasiūlytų tokį dalyką eiliniam ka- 
reiviui, grėsė mirties bausmė. 

— Taip, Viešpatie!... — pasakė Bouzas, prisidėdamas prie 
bendro šurmulio, kilusio po komandos “laisvai". 

Už dešimties minučių seržantas Brekmenas paskelbė poilsį, 
kurio metu visi privalėjo išeiti į lauką ir Žaisti vokišką betbolą, 
labai populiarų marsiečių armijoje. 

Duslius patyliukais nuo visų paspruko. 

Jis nusėlino prie dvylikto barako ieškoti laiško po mėlynu 
akmeniu, to laiško, kurį minėjo jo pasmaugtas rudaplaukis. 

Barakai toje zonoje stovėjo tušti. 

Net vėliavos nebuvo ant stiebo — vien skaidri beorė erdvė. 

Šiuose barakuose kažkada gyveno rinktinis marsiečių desan- 
to diversantų batalionas. Prieš kokį mėnesį nakčia desantininkai 
dingo. Užsidengę veidus kaukėmis ir sutrumpinę šunų pavadėlius, 
kad nežvangėtų, jie sulipo į raketas ir dingo nežinoma kryptimi. 

Rinktiniai marsiečių desantininkai diversantai kaip niekas 
kitas mokėjo smaugti sargybinius kilpomis iš pianino stygų. 

O toji nežinoma kryptis buvo Žemės mėnulis. Karą su Že- 
me jie turėjo pradėti iš tenai. 

Didelį mėlyną akmenį Duslius pamatė prie dvyliktojo ba- 
rako katilinės. Tai buvo turkis. Turkių Marse apstu. Turkis, kurį 
aptiko Duslius, buvo pėdos storio plokštė. 

Žvilgtelėjęs po ja, Duslius rado aliuminį cilindrą su užsu- 
kamu dangteliu, o jo viduje — ilgėliausią laišką, rašytą pieštuku. 

Duslius neturėjo nė menkiausio supratimo, kas jį parašė ir 
net negalėjo spėlioti, kadangi žinojo tik tris vardus: seržantas 
Brekemnas, Bouzas ir Duslius. 

Jis įsmuko į katilinę ir uždarė duris. 

Jis labai jaudinosi, nors nesuvokė kodėl. Pagaliau pradėjo 
skaityti prisikišęs prie šviesos, sklindančios pro apdulkėjusį langą. 


“Brangus Dusliau, Dievas mato, kiek nedaug teišmanau, bet 
užtat kai ką žinau tvirtai. Gale tu rasi pluoštą klausimų, į kuriuos 
žūt būt turi atsakyti. Jie nepaprastai svarbūs. Juos rašydamas galvą 
sukau daugiau, negu ieškodamas į juos atsakymų, kuriuos, beje, jau 
turiu. Štai pirmas dalykas, kurį žinau tiksliai: 

“1. Jei klausimai beprasmiški, tai tokie pat ir atsakymai ". 

Visa, ką laiško autorius tvirtino tikrai žinąs, buvo sunu- 
meruota, lyg norint pabrėžti skausmingai lėtą šio Žaidimo eigą. 
O žinojo jis šimtą šešiasdešimt aštuonis dalykus. Kadaise buvo 
surašęs šimtą aštuoniasdešimt penkis, bet paskui septyniolika 
išbraukė. 

“2. Aš esu vadinamasis gyvas organizamas. 

3. Aš esu vietoje, kuri vadinama Marsu. 

4. Aš esu dalis visumos, kuri vadinama armija. 

5. Armija yra skirta žudyti kitus vadinamuosius gyvus orga- 
nizmus, esančius vietoje, kuri vadinama Žemė". 

Pirmieji aštuoniasdešimt punktų nė vienas nebuvo išbrauk- 
tas. Juose autorius nuosekliai gvildeno vis painesnius ir sudėtin- 
gesnius dalykus, tad klaidų radosi vis daugiau. 

Bouzą jis perkando ir išmetė iš žaidimo dar pačioje pra- 
džioje. 

“46. Būk atsargus su Bouzu, Dusliau. Jis ne tas, kuo apsi- 
meta. . 

47. Dešinėje kelnių kišenėje Bouzas turi kažką, nuo ko žmo- 
nėms skauda galvą, jei jie daro tai, kas nepatinka Bouzui. 

48. Kai kurie kiti taip pat turi tai, nuo ko skauda galvą. Iš 
išvaizdos šito atspėti neįmanoma, tad stenkis būt malonus su visais. 

„71. Dusliau, drauguži, beveik viską iš to, ką žinau iš tikrųjų, 
suvokiau, nugalėdamas skausmą, sklindantį iš antenos. Vos tik 
pradedu dairytis, norėdamas ką nors geriau įžiūrėti man ima žiau- 
riai skaudėti, bet aš vis tiek nesiliauju, nes žinau, kad tuojau pa- 
matysiu tai, ką man draudžiama matyti. Jei vos tik iškilus kokiam 
klausimui prasideda tas skausmas, aš žinau, kad klausimas tei- 
singas. Tada skaidau Jį dalimis ir tiriu kiekvieną jų atskirai. Paskui, 
sudėjęs mažesnius atsakymus į krūvą, gaunu atsakymą į didįjį 
klausimą. 

72. Kuo daugiau skausmo pajėgiu pakelti, tuo daugiau su- 
žinau. Dabar tu bijai skausmo, Dusliau, bet jo nepatyręs taip nieko 
ir nesužinosi. Kuo daugiau tu suvoksi, tuo džiugiau tau bus kęsti 
tą skausmą". 

Duslius trumpam atidėjo laišką į šalį. Jam norėjosi verkti, 
nes pasijuto esąs nevertas to pasitikėjimo, kurį jam rodė šis did- 

vyriškas žmogus. Duslius negalėjo iškęsti nė menkos dalelės to 
skausmo, kurį ištverdavo laiško autorius, ir nejautė, nė iš tolo 
nejautė tokio didžiulio Žinių troškimo. 

Net tas trumpai smilktelėjęs parodomasis dūris ligoninėje 
jam atrodė nepakenčiamas. Duslius mėšlungiškai žioptelėjo lyg 
ant kranto išmesta Žuvis, kai prisiminė klaikų veriantį skausmą, 
sukeltą Bouzo. Jau geriau mirti, negu patirti tokias kančias dar 
kartą. 

Jo akys sudrėko. Gerklę gniaužė rauda. 

Vargšas Duslius nebenorėjo daugiau jokių nemalonumų. 
Kad ir ką jis sužinotų iš laiško, kurį parašyti prireikė didvyriškų 
kito Žmogaus kančių, visas Žinias rengėsi panaudoti vienam tikslui 
— bet kokia kaina išvengti skausmo. 

O gal vieni gali pakelti daugiau negu kiti, mąstė Duslius. Jis 
pagalvojo, kad tai, ko gero, ir lemia viską, todėl nusprendė, kad 
tiesiog yra per daug jautrus tokiam dalykui. Nelinkėdamas laiško 
autoriui nieko bloga, Duslius vis dėlto norėjo, kad tas nors kartą 
pajustų skausmą taip, kaip jautė jis. 

O gal laiškas skirtas kam nors kitam? 

Duslius negalėjo kritiškai vertinti laiške pateiktos infor- 
macijos. Jis priėmė ją visą — be jokių išlygų. O kartu su ja — 
ir rašiusiojo pasaulėžiūrą. Taigi Dūslius pasinėrė į filosofiją. 

Į ją dar buvo primaišyta įvairių gandų, istorijos, astrono- 
mijos, biologijos, teologijos, geografijos, psichologijos, medicinos 
ir net anekdotų. 

Štai keletas pripuolamai parinktų pavyzdžių. 

Gandas. “22. Generolas Bordersas vaikšto nuolat užsipylęs 
akis.. Jis taip prisilupa, kad nebepajėgia susivarstyti batų. - Karininkai 
tokie pat apdumti ir nelaimingi kaip ir visi kiti. Tu irgi kažkada 
buvai karininkas, Dusliau, ir turėjai savo žinioje visą batalioną". 

Istorija. “26. Visi marsiečiai atskrido iš Žemės. Jie manė, 
kad Marse Jiems bus geriau. Niekas iš jų nebepamena, ką gi bloga 
patyrė Žemėje". 

Astronomija. “11. Danguje viskas vienąkart per parą apsi- 
suka aplink Marsą". 

Biologija. “58. Nauji žmonės atsiranda iš moterų po to, kai 
jos pamiega su vyrais. Marse žmonės atsiranda, ko gero, ne iš 

moterų, kadangi vyrai ir moterys čia miega atskirai ". 

Teologija. “15. Kažkas sukūrė visa tai, turėdamas kažkokį 
tikslą ". 

Geografija. “16. Marsas apvalus. Vienintelis jo miestas va- 
dinasi Febas. Niekas nežino, kodėl jis taip pavadintas ". 

Psichologija. “103. Dusliau, didžiausia bėda su mulkiais yra 
ta, kad per savo bukumą jie nepajėgia suvokti, jog kažkas gali 
paprasčiausiai turėti šiek tiek nuovokos ". 

Medicina. “73. Kai čionai, Marse, žmogui išvalo atmintį, ją 
ištrina ne visą, 0 tik vidurį. Pakraščiais dar daug ko lieka. Yra net 
anekdotas: keliems ėmė ir taip iškuopė, išgramdė viską, kad tie 
bėduliai nebernokėjo nei vaikščioti, nei kalbėt, nei apskritai ką nors 
daryti. Nieko geresnio nesugalvoję, šiaip taip vėl išmokė juos prašytis 
savo reikalu, įkalė į galvas po kokį tūkstantį žodžių ir įdarbino 
karinės arba pramoninės informacijos skyriuose ". 

Nelabai ilgas apsakymas. “89. Dusliau, geriausias tavo 
draugas yra Titnagas Stivensonas. Jis didelis, stiprus, linksmų plau- 
čių vyras, kasdien išmaukia po kvortą viskio. Jo galvoje nėra an- 
tenos, todėl jisai prisimena viską, kas jam gyvenime atsitiko. Jis 
apsimeta, kad tarnauja žvalgyboje, o iš tiesų yra vienas tikrųjų vadų. 
Radijo bangomis jis valdo pėstininkų smogikų kuopą, kuri turės 
užpulti tokią vietą Žemėje, kuri vadinama Anglija. Titnagas pats iš 
Anglijos. Jam patinka tarnauti marsiečių armijoje, nes čia viskas 
taip juokinga. Jis visą laiką juokiasi. Titnagas išgirdo apie tave, 
kokie prasti tavo popieriai, ir atėjo tavęs pasižiūrėti. Jis apsimetė 
esąs tavo draugas, norėdamas pasiklausyti tavo kalbų. Netrukus tu 
Juo patikėjai ir išklojai jam kai kurias slaptas savo mintis apie tai, 
kas dedasi Marse. Titnagas bandė iš viso to pasijuokti, bet suprato, 
kad tu iškapstei tokių dalykėlių, apie kuriuos jis pats nė nejtarė. 
Šitai išmušė jį iš vėžių — Juk jam derėjo žinoti viską, o tau — nieko. 
Paskui tu uždavei Titnagui aibę didelių klausimų, kurių jis atsakė 
„ tik pusę. Stivensonas grįžo į savo baraką, o klausimai, į kuriuos jis 
nežinojo kaip atsakyti, vis sukosi ir sukosi jo galvoje. Tą naktį jis 
taip ir neužmigo, nors pylė į lempą kaip vamzdis. Jis seniai nujautė, 
kad kažkas juo naudojasi kaip įrankiu, bet neturėjo žalio supratimo, 
kas tai galėtų būti. Jis net nežinojo, kam reikalinga visa ta armija 
Marse ir kurių galų jai trūks plyš reikia pulti Žemę. Kuo dažniau 

jis prisimindavo Žemę, tuo aiškiau suvokė, kad marsiečių armijos 
tenai laukia toks pat likimas, kaip sniego gniūžtės pragaro kaitroj, 
kad pulti Žemę - tikrų tikriausia savižudybė. Stivensonas ėmė sukti 
galvą, su kuo čia pašnekėjus apie visa tai, tačiau be tavęs daugiau 
nebuvo su kuo. Likus gal valandai iki saulėtekio, jis išsiropštė iš 
lovos, nusvirduliavo į tavo baraką ir prižadino tave. Jis išklojo viską, 
ką žinojo apie Marsą, ir prižadėjo, kad nuo šiol praneš tau kiek- 
vieną smulkmeną, kurią jam pavyks iškapstyti, o tu turėsi savo 
ruožtu papasakoti jam viską, ką būsi sužinojęs. Judu susitarėt pro- 
tarpiais susitikti kur nors atokiau nuo pašalinių akių ir suvesti visas 
savo žinias į vieną daiktą. Stivensonas išsitraukė butelį viskio ir 
Judu pakaitomis gėrėt iš jo, ir Tiinagas pasakė, kad tu jo geriausias 
draugas ir kad kito tokio jis neturi visame Marse, nors ir visur rodo 
dantis nesusičiaupdamas. Staiga jis prapliupo raudoti ir vos .ne- 
prižadino miegojusių aplinkui. Jis liepė tau nenuleisti akių nuo 
Bouzo ir grįžęs į savo baraką užmigo kaip kūdikis ". 

"Toliau laiškas pasakojo apie sėkmingą žvalgybinės grupės 
“Stivensonas ir Duslius" veiklą. Nuo tos vietos beveik visi auto- 
riaus tikrai žinomų dalykų aprašymai prasideda žodžiais: “Tit- 
nagas tvirtino...", “Tu pastebėjai...", “Titnagas pasakė tau..." ir 
“Tu Titnagui įrodei, jog...", “Sykį judu su Titnagu prisišvampote 
šaudykloje iki žemės graibymo ir padarėte išvadą..." 

Bet reikšmingiausia tų dviejų trenktų psichų išvada buvo ta, 
kad Marse viską rikiuoja iš pažiūros geraširdis, maloniai besi- 
šypsantis stambus jodlio dainininkas. Šalia jo visada būdavo di- 
džiulis šuo. Sprendžiant iš laiško, šis žmogus ir jo šuo. maždaug 
kas šimtą dienų apsilankydavo slaptuose tikrųjų armijos vadų 
susirinkimuose. 

Laiško autorius to Žmogaus vardo nepaminėjo, nes jo ne- 
žinojo, tačiau tai buvo Vinstonas Nailzas Ramfordas ir jo kos- 
minis šuva Kazokas. Ir Marse jiedu pasirodydavo visai ne kada 
papuola. Pakliuvę į chrono sinklastinę infandibulą, Ramfordas su 
Kazoku, kaip Halio kometa, apsireikšdavo tvarkingai. Jiedu apsi- 
lankydavo Marse kas šimtą vienuolika dienų. | 

Laiške buvo rašoma: “155. Anot Titnago, tas žaliūkas su 
šunimi tikrųjų vadų pasitarimuos kaip mat visus apžavi. Jis toks 
velniškai patrauklus, kad kiekvtenas tučtuojau užsidega noru manyti 

taip, kaip jis. Visos idėjos kitų galvose kyla iš jo. Tas tipas tik sėdi 
visas švytėdamas, šypso ir murkauja vingriu balsu kaip jodlio dai- 
nininkas, 0 žmonėms nuo to kyla visokios idėjos, ir jie ima skelbti 
jas kaip savas. Jis iš proto eina dėl vokiško betbolo. Niekas nežino, 
kuo jis vardu. Jis ima juoktis, kai jo kas nors šito paklausia. Pa- 
prastai jis dėvi jūrų pėstininkų oro desanto uniformą, bet tikrieji jūrų 
pėstininkų oro desanto vadai dievagojasi, kad mato jį tiktai per 
slaptus pasitarimus". 

“156. Dusliau, drauguži, — bylojo laiškas, — kai tik judu su 
Titnagu surasite ką nors nauja, užrašyk čionai. Saugok šį laišką 
kaip savo akį. Keisdamas slėptuvę kaskart pranešk tai Titnagui. 
Tuomet netgi tada, kai tau ligoninėje išvalys atmintį, jis pasakys tau, 
kur nueiti ją vėl prisipildyti ". 

“157. Dusliau, ar žinai, kas tave palaiko? Ogi tai, kad tu turi 
moterį ir vaiką. Beveik niekas Marse to neturi. Tavo draugužės 
vardas Bi. Ji dirba instruktore kvėpavimo pagal Šlimaną mokykloje 
Febe. Tavo sūnaus vardas Chronas. Jis gyvena pradžios mokykloje 
Febe. Titnagas Stivensonas tvirtina, kad Chronas yra geriausias 
vokiško betbolo žaidėjas visoje mokykloje. Chronas ir Bi, kaip ir visi 
kiti Marso gyventojai, išmoko apsieiti vienas be kito. Tavęs jie irgi 
nepasiilgsta. Neti neprisimena. Tačiau tu privalai įrodyti, kad esi 
Jiems reikalingas labiausiai už viską pasaulyje". 

“158. Dusliau, šuns kumpi, aš tave myliu. Matau, kad esi ne 
iš kelmo spirtas. Kai surinksi draugėn mažą savo šeimynėlę, nu- 
švilpk raketą ir šiauškit į kokią nors ramią ir dailią vietelę, kur 
nereikėtų be paliovos gurkti tų velnio bezdapūslių. Ir pasimk su 
savimi Titnagą. O kai jūsų gyvenimas pamažu susigulės, pasistenkite 
visi kartu sučiuopti, kurių galų tas, kuris sukūrė viską, privirė tiek 
košės ". 

Pagaliau liko perskaityti tik parašą. 

Parašas buvo kitame puslapyje. 

Preiš jį atversdamas, Duslius pabandė įsivaizduoti laiško 
autoriaus išvaizdą ir būdą. Pirmiausia jis atrodė bebaimis. Ir taip 
mylėjo tiesą, jog dėl jos buvo pasiryžęs iškęsti bet kokį skausmą 
— kad tik daugiau sužinojus tiesos. Be to, jis buvo pranašesnis 
už Duslių ir Titnagą. Jis stebėjo jų ardomąją veiklą ir rašė apie 
ją bešališkai, žaismingai, su meile. 


4. Titano sirenos 

Duslius įsivaizdavo baltabarzdį senį galingais kalvio pečiais. 

Pagaliau atvertęs puslapį perskaitė parašą ir sentimentalų 
“Visada tavo" priešais jį. 

Pats parašas užėmė kone visą puslapį — septynios didžiulės 
šešiacolės raidės riebiais, vaikiškai džiugiais štrichais išvedžiotos 
kažkuo buku ir juodu. Štai toks: 


Vl 


Parašas buvo Dusliaus. 

Taigi Duslius ir buvo tas didvyris, parašęs laišką. 

Jis parašė laišką pats sau prieš išvalant atmintį. Tai buvo 
tikrų tikriausia, be to, puiki literatūra, kadangi įkvėpė Dusliui 
narsos, pažadino jo dvasią, budrumą, laisvės troškimą ir labai 
sunkiu jam metu padarė didvyriu jo paties akyse. 

Duslius neįtarė, kad žmogus, kurį jis andai pasmaugė prie 
stulpo, buvo jo geriausias draugas Titnagas Stivensonas. Sužinojęs 
tai, ko gera, būtų pasidaręs galą. Tačiau likimas dar ilgus metus 
slėpė nuo jo tą Žiaurią tiesą. 

Kai Duslius grįžo į baraką, tenai visi kaip- pašėlę galando 
peilius ir durtuvus, visą erdvę pripildydami šaižaus džeržgesio. 
Veiduose švietė romios nekaltų avelių šypsenėlės — avelių, pasi- 
ryžusių bet kurią akimirką tapti žudikais. 

Pulkas ką tik gavo įsakymą skubėti į savo raketas. 

Prasidėjo karas su Žeme. 

Priešakiniai marsiečių rinktinės desantininkų diversantų di- 
vizijos pulkai sunaikino žmonių įrengimus Žemės mėnulyje ir iš 
ten visiems didiesiems Žemės miestams jau davė paragauti pra- 
garo saldybių. 

O vietoje padažo prie šių velnio vaišių marsiečių radijo 
stotys be atvangos liurlino į Žemę vis tą pačią giesmelę: 

“Ei, žmonės, juodi, geltoni ir balti, pasiduokit arba būsit 
nukauti". 

"ŠEŠTAS SKYRIUS 


KARO METO DEZERTYRAS 


“Niekaip negaliu suprasti, kodėl vokiškas betbolas 
vis dar netapo svarbiausia Olimpinių žaidynių šaka." 
Vinstonas Nailzas RAMFORDAS 


NUO stovyklos iki lauko, kuriame stovėjo paruoštos skry- 
džiui raketos, buvo šešios mylios važiuojant šiaurvakariu Febo pa- 
kraščiu. 

Jei tikėsime Vinstono Nailzo Ramfordo “Kišenine Marso 
istorija", Febo klestėjimo laikais tenai gyveno aštuoniasdešimt 
septyni tūkstančiai gyventojų. Visa, kas gyva ir negyva, jame buvo 
tiesiogiai susiję su karo pramone. Didžiuma Febo darbininkų 
buvo valdomi lygiai kaip ir kareiviai — kaukolėse įmontuotomis 
antenomis. 

Dusliaus kuopa kartu su visu pulku šiaurvakariu Febo pa- 
kraščiu žygiavo raketų link. Buvo nuspręsta, kad nėra reikalo per 
antenas niukinti kareivius, mat juos ir taip buvo kaip reikiant 
apnikęs karo šišas. 

Sunkiai būpsėdami kaustytais puspadžiais į geležinę lygumos 
plokštę, jie iš visų plaučių plėšė žygio dainą. Tai buvo tikras 
kraugerių maršas: 


Siaubas, ašaros, skausmai! 

Trept, dunkst, bumpt, būpt! 

Žemės tautai kiekvienai! 

Trept, dunkst, bumpt, būpt! 

Sprink kraujais ir ryki ugnį! 

Zvangink, Zeme, grandines! 

Trept, dunkst, bumpt, būpt! 

Trempsim mes žemiečių dvasią, trypsim jų smegenines! 
Trept, dunkst, bumpt, būpt! 

Klyksmas! Dunkst, bumpt, būpt! 
Kraujas! Dunkst, bumpt, būpt! 
Mirtis! Dunkst, Ji būpt! 


Febo gamyklos ir toliau dirbo visu pajėgumu, tad gatvėse 
nebuvo kam Žiopsoti į gerklojančius desantininkų diversantų ba- 
taliono šaunuolius. Languose mirgėjo ir žybčiojo akinanti prie- 
taisų šviesa, pro duris kamuoliais virto dūmai ir geltonų žiežirbų 
spiečiai, kylantys pilstant įkaitusį metalą į formas, o tarp dainos 
žodžių pynėsi šlifavimo staklių Žviegimas. 

Virš miesto sklendė trys žydros žvalgybinės skraidančios 
lėkštės. Jos melodingai burkavo, skleisdamos keistus aukšto daž- 
numo garsus. “Tudlioū-ū-ū", — maždaug taip niūniavo jos, grakš- 
čiai čiuoždamos horizontalia trajektorija, o Marso paviršius, ro- 
dėsi, linko po jomis. Keletas mirksnių — ir jos nutolo žybsė- 
damos bekraštėje dangaus erdvėje. 


“Siaubas, ašaros, skausmai!" — visa gerkle plyšavo karinės 
pajėgos. 

"Tik vienas kareivis krutino lūpas be garso. Tai buvo Duslius. 

Jis ėjo dešiniajame priešpaskutinės gretos krašte. Tiesiai už 
jo žingsniavo Bouzas, ir Dusliui nuo jo žvilgsnio dilgčiojo spran- 
das. Jie dabar buvo tarytum Siamo dvyniai, nes dviese LS ilgą 
šešiacolio apgulos pabūklo vamzdį. 

sans Trept, dunkst, bumpt! — dainavo kariai. — Mirtis! 

— Dusliau, senas kriene... — tarė Bouzas. 

— Taip, senas kriene? — tarsi aidas abejingai atsiliepė Dus- 
lius. Tarp daugybės kareiviško savo rūbo raukšlių ir klosčių jis 
laikė paruošęs rankinę granatą. Jos žiedas jau buvo ištrauktas. 
Beliko ją švystelti, ir po trijų sekundžių ji sprogtų. 

— Aš išrūpinau mudviem gerą paskyrimą, — šnekėjo Bou- 
zas. — Kas jau kas, o senis Bouzas moka pasirūpinti savo drau- 
gužiu, ar ne taip, bičiuk? 

— Taip, bičiuk, — mechaniškai atitarė Duslius. 

Bouzas viską taip patvarkė, kad juodu su Dusliumi turėjo 

skristi kuopos bazine raketa, kuri iš esmės buvo civilis erdvėlaivis, 
nors dėl tiekimo tarnybos apsirikimo turėjo gabenti pabūklo 
vamzdį. Ji buvo paruošta dviem keleiviams. Visa kita jos erdvė 
buvo prikrauta gardumynų, sporto priemonių, muzikos įrašų, 
konservuotų šnicelių, stalo Žaidimų, deguonies kapsulių, beal- 
koholinių gėrimų, Biblijų, laiškinio popieriaus, skutimosi prie- 
monių, lyginimo lentų ir kitų gėrybių, skirtų kovinei dvasiai 
palaikyti. | 

— Mums žiauriai nuskilo, kad patekome į bazinę raketą, ar 
ne, seni? — neatstojo Bouzas. 

— Nuskilo, seni, — atkartojo Duslius. Praeidamas jis ką tik 
švystelėjo granatą į kanalizacijos šulinį. 

Tenai driokstelėjo sprogimas ir pro angą išsiveržė ugnies 
stulpas. Kareiviai sutartinai šlumštelėjo kniūpsti. Bouzas, kaip ir 
dera vadui, pirmasis pakėlė galvą. Pamatęs kamuoliais virstančius 
dūmus, jis nusprendė, kad šuliny užsidegė dujos. Įbrukęs ranką 
į kišenę ir spustelėjęs reikalingą mygtuką, davė kuopai komandą 
keltis ir kartu su visais pakilo ant kojų. 

— Velniai rautų, seni, ko gera, tai buvo ugnies krikštas! — 
šūktelėjo Bouzas ir čiupo savąjį pabūklo vamzdžio galą. 

Kito galo nebuvo kam čiupti. 

Duslius patraukė ieškoti savo Žmonos, sūnaus ir geriausio 
draugo. 

Jis persirito per nedidelę kalvą ir atsidūrė lygutėlėje Marso 
plynėje. 

Dusliaus sūnaus vardas buvo Chronas. 

Žemės laiku matuojant jam buvo aštuoneri. 

Vardą jis gavo to mėnesio, kurį gimė. Marso metuose dvi- 
dešimt vienas mėnuo: dvylika po trisdešimt dienų ir devyni po 
trisdešimt vieną. Tai sausis, vasarais, kovas, balandis, gegužė, 
birželis, liepa, rugpjūtis, rugsėjis, spalis, lapkritis, gruodis, vins- 
tonas, nailzas, ramfordas, kazokas, niuportas, chronas, sinklastas, 
infandibulas ir salas. 


Kad būtų lengviau atsiminti, kiek kuris turi dienų, yra su- 
kurtas specialus ketureilis: 
Balandis, infandibulas, rugsėjis ir ramfordas, 

Nailzas, chronas, vinstonas, niuportas, 
Salas, lapkritis, kazokas ir birželis 
Turi tiktai trisdešimt dienų, vaikeli. 


Salo mėnuo buvo pavadintas vardu būtybės, su kuria Vins- 
tonas Nailzas Ramfordas susipažino Titane. Titanas yra be galo 
malonios atmosferos Saturno mėnulis. 

Salas, artimiausias Ramfordo draugas Titane, atskriejo iš 
kitos galaktikos. Jis buvo priverstas nutūpti Titane, sugedus jo 
raketos energijos blokui. Tėvynainiai jam turėjo atsiųsti reikalingą 
detalę. 

Jis kantriai laukė štai jau du šimtus tūkstančių metų. 

Jo raketa, kaip ir, beje, marsiečių karo mašinos, energiją 
gaudavo iš vadinamojo VKV, arba Visatos Kūrybinės Valios. 
VKV —- kaip tik tai, kas iš tuščios vietos sukuria visatas, pri- 
verčia nieką tapti kuo nors. 

Daugelis Žemės gyventojų negali atsidžiaugti, kad Žemė 
neturi savo VKV. 

Kaip toj populiarioj gatvės dainuškoj): 


Vilis aptiko Visatos Kūrybinės Valios 

Ir jos į kramtomą gumą įbėrė žiupsnelį. 
Jam kosminės vaišės liūdnai atsipirko: 

Į šešetą Paukščių Takų vargšelis pavirto. 


Dusliaus sūnus Chronas, būdamas vos aštuonerių metų 
amžiaus, puikiai žaidė žaidimą, vadinamą vokiškuoju betbolu. Tai 
buvo vienintelis dalykas pasaulyje, kuris jį domino. Vokiškas 
betbolas buvo pagrindinė sporto šaka Marse. Jį žaidė visi — ir 
mokykloje, ir kariuomenėje, ir darbininkų poilsio zonose. 

Marse iš viso gyveno penkiasdešimt du vaikai, todėl jiems 
pakako vienos vienintelės mokyklos Febo centre. Visus penkias- 
dešimt du mažylius tėvai pradėjo ne Marse. Jie juos pradėjo arba 
Žemėje, arba, kaip Chroną, raketoje, gabenančioje rekrūtus į 
Marsą. 

Mokykloje vaikai, galima sakyti, nieko nesimokė, nes mar- 
siečių visuomenei tai ne per daugiausiai rūpėjo. Jie beveik visą 


KURTAS VONEGUTAS K TITANO SIRENOS 1 03 


laiką Žaidė vokišką betbolą. 

Šis žaidimas žaidžiamas minkštu meliono dydžio kamuoliu. 
Kamuolys ne lengvesnis nei lietaus vandens pripilta dešimties 
galonų talpos pūslė. Žaidimas šiek tiek panašus į beisbolą. Svie- 
dęs kamuolį į priešininkų aikštę, žaidėjas bėga aplink bazes. Prie- 
šininkai stengiasi pagauti lekiantį kamuolį ir pataikyti juo į bė- 
gantįjį. Tačiau vokiškame betbole tėra trys bazės: pirma, antra ir 
prie finišo. Ir kamuolys paduodamas kiek kitaip: žaidėjas deda jį 
ant vieno kumščio ir trenkia kitu. Jeigu pasiseka pataikyti į bė- 
gantįjį tuo metu, kai jis yra tarp bazių, jis laikomas išmuštu ir 
turi- tuojau pat išeiti iš aikštės. 

Dėl tokio didelio dėmesio vokiškam betbolui kaltas buvo, 
žinoma Vinstonas Nailzas Ramfordas, beje, atsakingas už viską, 
kas dėjosi Marse. 

Hovardas V.Semzas savo knygoje “ Vinstonas Nailzas Ram- 
fordas, Bendžaminas Franklinas ir Leonardas da Vinčis" tvirtina, 
kad vokiškas betbolas buvo vienintelis grupinis Žaidimas, kurį 
vaikystėje mokėjo Ramfordas. Anot Semzo, žaisti jį išmokiusi 
guvernantė, tokia mis Džois Makenzi. 

Jo vaikystės laikais, prabėgusiais Niuporte, komanda, kurioje 
žaidė jis, mis Makenzi ir Erlas Monkrifas, liokajus, nuolat rengė 
vokiško betbolo rungtynes su japonu sodininku Vatanabe Uetaru, 
jo. dukterimi Beverli Džun Uetaru ir puspročiu arklininko pa- 
dėjėju Sjuardu Darlingtonu, žaidusiais kitoje komandoje. Beje, 
varžybas visada laimėdavo Ramtfordo rinktinė. 


Duslius, tas vienintelis Marso armijos dezertyras, tįsojo pri- 
siplojęs prie žemės didžiulio turkio užuoglaudoje ir sunkiai šno- 
puodamas stebėjo mokinukus, geležies plynėje žaidžiančius 
vokišką betbolą. Šalia, atremtas į akmenį, stovėjo dviratis, nu- 
kniauktas iš dujokaukių gamyklos dviračių stovėjimo aikštelės. 
Duslius nežinojo, kuris iš vaikų jo sūnus, kuris iš vaikų Chronas. 

Konkretaus veiksmų plano Duslius neturėjo. Jis svajojo su- 
rinkti draugėn savo žmoną, sūnų ir geriausią draugą, pavogti 
raketą ir dingti iš čia į kokią ramią vietelę, kur jie visi kartu 
galėtų laimingai leisti jiems likusias dienas. 

— Ei, Chronai, tavo padavimas! — sušuko kažkas iš vaikų. 

Duslius dirstelėjo iš už luito į padavėjo aikštelę — tas, kuris 
ateis į ją paduoti kamuolio, ir bus Chronas, jo brangus išsiilgtas 
sūnus. 


Štai Chronas jau tenai. 

Jis buvo žemesnio ūgio, negu derėtų jo amžiaus berniukui, 
tačiau netikėtai plačių pečių. Šiurkštūs ir juodi kaip derva plau- 
kai supo jo galvą vešlia prieš laikrodžio rodyklę sublokšta banga. 

Berniukas buvo kairiarankis. Jis pasidėjo kamuolį ant de- 
šinio kumščio ir pasiruošė smogti kairiuoju. 

Jo akys niūriai žvelgė iš po ilgų blakstienų tokiose pat kaip 
ir tėvo giliose akiduobėse. Jos blykčiojo nežabotu įniršiu ir svai- 
dydamos žaibus tai į vieną, tai į kitą puesę, baugino priešininkus, 
vertė juos bėgioti iš vietos į vietą, tarsi sakydamos, kad štai ne- 
trukus gremėzdiškas sunkus kamuolys zvimbdamas pasiutusiu 
greičiu, tėkšis ir sudraskys į gabalus kiekvieną, kas pasipins jo 
kelyje. 

Siaubas, kurį berniūkštis kėlė žaidėjams, persidavė ir mo- 
kytojai. Ji virpėdama visu kūnu trypčiojo tarp pirmos ir antros 
bazės, kur Žaidžiant vokišką betbolą turi stovėti teisėjas. Tai buvo 
perkarusi sena pana, vardu Izabelė Fenstermeiker. Ji turėjo septy- 
niasdešimt trejis metelius ir kadaise priklausė Jehovos liudytojų 
sektai. Į Marsą ji buvo atgabenta apgaulės būdu, kai Dulute 
bandė marsiečių agentui įpiršti sektos leistą brošiūrą “Tikėjimo 
sargyboje". 

— Nepamiršk, Chronai, kad tai tik žaidimas, — maivydamasi 
tarė ji. 

Ūmai dangų užtemdė koks šimtas skraidančių lėkščių. Tai 
buvo kruvinai raudonos parašiutininkų desanto raketos. Jų dū- 
zgimas susiliejo į griausmingą gaudesį, nuo kurio ėmė barškėti 
mokyklos langai. 

Tačiau nė vienas vaikas nepažvelgė į dangų — štai koks 
įdomus pasidarydavo žaidimas, kai kamuolį paduodavo jaunasis 
Chronas. 

Kai jau rodėsi, kad mis Fenstermeiker ir visus žaidėjus tuo- 
jau ištiks nervų priepuolis, Chronas pasidėjo kamuolį ant žemės 
prie kojų ir išsitraukė iš kišenės talismaną — nediduką gabalėlį 

metalo, pabučiavo jį ir vėl įsikišo atgal. Paskui i kamuolį ir 
galingai vožtelėjęs per jį, pasileido aplink bazes. Zaidėjai ir mis 
Fenstermeiker lenkėsi kamuolio, tarytum į juos būtų skriejusi 
ugnimi spjaudanti bomba. Kai pagaliau kamuolys sustojo pats 
savaime, žaidėjai tyčia žengė prie jo iš lėto, atlikdami, matyt, jau 
seniai jų Žaidime nusitovėjusį ritualą. Jie visai nesistengė pataikyti 
į Chroną kamuoliu ir išmušti jį iš Žaidimo, o atvirkščiai, lyg 
susitarę vaidino visiško bejėgiškumo sceną, norėdami dar labiau 
padidinti jo šlovę. 

Sprendžiant iš visko, vaikai dievino Chroną. Būdami šalia, 
jie tarytum maudėsi jo šlovės spinduliuose, todėl visomis išga- 
lėmis stengėsi, kad ji būtų dar didesnė. 

Taigi Chronas, gaubiamas dulkių debesio, įsmuko į finišo 
bazę. Ž 
Priešininkų Žaidėjas pagaliau sviedė kamuolį į Chroną, bet 
per vėlai, per daug vėlai, deja, pernelyg pavėluotai. Metikas keik- 
telėjo, kaip ir priklausė pagal kitą seniai įprastą ritualą. 

Chronas atsistojo, nusipurtė dulkes ir vėl pabučiavo 
talismaną, tarsi dėkodamas už sėkmę. Jis ir jo draugai tvirtai 
tikėjo to daikčiuko jėga. Paslapčia tuo tikėjo ir mis 
Fenstermeiker. 

Štai kokia šio talismano istorija. 

Kartą mis Fenstermeiker surengė vaikams mokomąją 
ekskursiją į liepsnosvaidžių gamyklą. Valdytojas smulkiai pa- 
aiškino visus liepsnosvaidžių gamybos etapus ir išreiškė viltį, kad 
kas nors iš vaikų užaugęs ateis čia dirbti. Ekskursijai baigiantis, 
jau pakavimo ceche, valdytojo koja pakliuvo į spąstus, į kesulą 
plieno juostos, kuria apvyniodavo jau supakuotus liepsnosvai- 
džius. Tai buvo spirale susisukęs juostos gabalas aštriais galais, 
kurį kažkoks darbininkas neapdairiai numetė praėjime. Valdy- 
tojas, stengdamasis išvaduoti koją, apsidraskė ir susiplėšė kelnes. 
Na, o paskui ištaisė sceną, kuri vaikams iš viso to, ką jie matė 
tą dieną, paliko stipriausią įspūdį. Jis išliejo ant spiralės visą savo 
pyktį. 

Jis ėmė įniršęs ją trypti. 

O kai ji vėl apraizgė jam kojas, pastvėrė milžiniškas žirkles 
ir sukarpė ją keturių colių ilgumo strypais. 

Po tokio pamokomojo vaizdelio vaikai liko labai patenkinti 
ir susijaudinę. Kai jie ėjo iš cecho, Chronas vieną atkarpą įsidėjo 
į kišenę. Atkarpa nuo kitų skyrėsi tuo, kad joje buvo pragręžtos 
dvi skylutės. 

Šis metalo gabalėlis tapo Chrono talismanu, jo paties da- 
limi, jo nervų sistemos tęsiniu kaip, sakysime, dešinioji ranka. 
Prisilietęs prie strypo tarytum lietei patį Chroną. 


Duslius, tas nelemtas dezertyras, pakilo iš už savo užuo- 
glaudos ir ryžtingai žengė į mokyklos kiemą. Jis buvo nusiplėšęs 
nuo uniformos visus skiriamuosius ženklus, bet nuo to atrodė tik 
dar oficialesnis ir karingesnis, nevaržomas jokių priklausomybės 
saitų. Iš visų daiktų jis pasiliko tik peilį, vienkulkį mauzerį ir 
granatą. Ginklus ir vogtą dviratį jis paliko už akmens luito... 

Rikiuotės žingsniu Duslius prisiartino prie mis Fenster- 
meiker ir pareiškė, kad pageidauja dabar, tuojau pat, šnektelėti 
su jaunuoju Chronu vienu oficialiu klausimu akis į akį. Jis ne- 
sakė jai, kad yra berniuko tėvas — tėvystė Marse neteikė jokių 
teisių, o valdininko postas leido domėtis kuo tik patinka. 

Apdumti vargšelę Fenstermeiker buvo vieni niekai. Ji sutiko 
leisti Dusliui pasišnekėti su berniuku savo pačios kabinete. 

Kabinetas buvo užverstas neištaisytais sąsiuviniais, kai kurie 
iš jų čia mėtėsi jau šešti metai. Ji taip beviltiškai atsiliko pa- 
reigose, kad buvo priversta paskelbti moratoriumą rašto darbams. 

Kalnai sąsiuvinių riogsojo suversti bet kaip, tiesiai ant grin- 
"dų. Nuo kai kurių tarsi ledynai slinko nuošliaužos — po stalu, į 
prieškambarį ir net tualetą. 

Kabinete dar stovėjo kartotekos spintelė su dviem atdarais 
stalčiais, pilnais akmenų. 

Mis Fenstermeiker niekas nekontroliavo. O ir kam ji galėjo 
rūpėti? Juk turėjo pažymėjimą, kad gali dirbti mokytoja, išduotą 
Paukščių Take, Saulės sistemoje, Žemėje, JAV, Minesotos 
valstijoje. 

Duslius atsisėdo prie mokytojos stalo, o Chronas liko sto- 
vėti. Jis pats taip norėjo. 

Mąstydamas, nuo ko čia pradėjus pašnekesį, Duslius pravėrė 
mis Fenstermeiker rašomojo stalo dureles ir pamatė, kad čia 

stalčiai taip pat pilni akmenų. 

Jaunasis Chronas buvo iš tų vaikėzų, kurie žodžio kišenėje 
neieško, be to, piktas ant viso pasaulio, todėl irgi suko galvą, ką 
čia pasakius, kol Duslius dar nepravėrė burnos. 

— Viskas — bobų triedalai, — pagaliau išrėžė. 

— Ką? — nesuprato Duslius. 

— Viskas, ką žadi čia pliaukšti — bobų triedalai, — nė ne- 
mirktelėjęs pakartojo aštuonmetis pyplys. 

— Kodėl tu taip manai? 

— Todėl, kad visi pliauškia bobų triedalus. Be to, koks tavo 
reikalas, ką aš manau? Kai man sueis keturiolika ir tu įgrūsi 
mano makaulėn kažkokią bjaurastį, tada darysiu viską, kas tau 
ant seilės užeis. 

Tai reiškė, kad vaikams iki keturiolikos metų nemontuodavo 
antenų. Dėl per menko kaukolės dydžio. Vaikui atšventus ke- 
turioliktąjį gimtadienį, jis būdavo guldomas į ligoninę ir nu- 
kerpamas plikai, 0 gydytojai ir slaugės meluodavo, kad taip jis 
įšventinamas į suaugusius. Prieš išvežant į opreacinę, vaiko klaus- 
davo, kokie jo mėgstamiausi ledai, o kai jis atsipeikėdavo po 
operacijos, šalia stovėdavo didžiausias dubuo plomybro, eskimo, 
riešutinių ir kitokių ledų ar šiaip kokių skanėstų. 

— Tavo mama irgi pliauškia bobų triedalus? — paklausė 
Duslius. | 

— Taip, po to, kai paskutinįsyk grįžo iš ligoninės, — atšovė 
Chronas. 

— O tavo tėvas? 

— Aš nieko apie jį nežinau. O ir velniam reikia? Tikriausiai 
— jis irgi kaip visi pliauškia bobų triedalus. 

— O kas nepliauškia bobų triedalų? — pasidomėjo Duslius. 

— Aš. Vienas aš. 

— Nagi prieik arčiau, — paliepė Duslius: 

Kurių galų? 
Noriu pasakyti tau į ausį šį tą labai svarbaus. 

— Nepūsk arabų. 

Duslius pakilo iš už stalo, priėjo artyn ir sukuždėjo jam į 
pačią ausį: * Aš tavo tėvas, mažiau!" Sakant šiuos žodžius, Dus- 
liaus širdis taip įsišėlo, kad, rodės, tuojau iššoks per gerklę. 

Chronas nė nemirktelėjo. 

— Na ir kas? — paklausė jis lediniu balsu. 

Iš kur berniukas galėjo žinoti, kad tėvas yra kažkas svarbu 
— juk niekad negirdėjo apie tai kalbant, nei kaip kitaip patyrė. 
Šis žodis Marse visai nieko nereiškė. 

— Aš atėjau tavęs pasiimti, — tęsė Duslius. — Mes pamė- 
ginsim iš čia ištrūkti. — Jis švelniai papurtė berniuką, norėdamas 
jį išjundinti. 

Chronas nubraukė tėvo ranką nuo peties lyg kokią dėlę. 

— Na, ir ką mes veiksim? 

— Gyvensim! — šūktelėjo Duslius. 

Berniūkštis abejingai nužvelgė savo tėvą, tarsi svarstydamas, 
kurių galų turėtų susieti savo likimą su tuo svetimu žmogumi. 
Išsitraukęs iš kišenės talismaną, patrynė jį tarp delnų. 

Jėga, kurią berniūkštis manėsi gaunąs iš to geležies gaba- 
lėlio, teikė jam stiprybės niekada niekuo nepasitikėti ir likti to- 
kiu, koks jis buvo ligi šiol: vienišu ir įtūžusiu ant viso pasaulio. 

— O aš ir taip gyvenu, — drėbė jisai. — Man ir čia gerai. 
O tu nešdinkis velniop. 

Duslius atšlijo. Jo lūpų kampučiai nusviro žemyn. 

— Velniop? — sušnibždėjo jis. 

— Aš visus siunčiu velniop, — tarė berniukas, tarsi steng- 
damasis būti malonus, tačiau tuoj pat nuo tų pastangų pavargo. 
— Ar galiu eiti Žaisti betbolą? 

— Tu pasiuntei velniop savo tikrą tėvą? — sutrikęs sumur- 
„mėjo Duslius. Klausimas nuaidėjo išvalytoje jo atmintyje,. palies- 
damas tolimiausiuose jos kampeliuose per stebuklą užsilikusias 
jo paties bedžiaugsmės vaikystės prisiminimų kruopelytes. Juk jis 
visą vaikystę godojo pamatyti ir pamilti savo tėvą, kuriam kaž- 
kodėl buvo nereikalingas nei jis, nei jo meilė. 

— Aš... aš pabėgau iš armijos, kad susirasčiau tave, — pra- 
bilo Duslius. 

Berniūkščio akyse blykstelėjo susidomėjimo ugnelės, bet: 
tučtuojau užgeso. 

— Jie sučiups tave. Jie visus sučiumpa. 

— Aš pavogsiu raketą. Tu, tavo motina ir aš sulipsim į ją 
ir paspruksim iš Čia. 

— Kurgi? — pasidomėjo berniukas. 

— Į kokią nors ramią vietelę. 

— Papasakok man apie ramią vietelę. 

— Aš nieko tikro negaliu tau apie ją pasakyti. Mes dar tu- 
rim ją rasti. 

Chronas supratingai palingavo galvą. 

— Atleisk, bet man rodos, tu pats nežinai, ką kalbi. Tu 
turėsi užmušti daugybę Žmonių. 

— Tu nori pasilikti čia? — nustebo Duslius. 

— Man ir čia gerai, — pakartojo Chronas. — Ar galiu eiti 
žaisti betbolą? 

Duslius pravirko. 

Jo ašaros išgąsdino berniuką, kuris kaip gyvas nematė, kad 
vyras verktų ir pats niekad gyvenime neverkė. 

— Aš einu žaisti! — rėkte išrėkė jis ir galvotrūkčiais puolė 
lauk iš kabineto. | 

Duslius priėjo prie lango ir pažvelgė į geležinę aikštę. Chro- 
no komanda kaip tik ruošėsi gaudyti kamuolį. Chronas prisijungė 
prie draugų, atsistodamas veidu į paduodantįjį, kuris stovėjo 
nusisukęs. Chronas pabučiavo savo talismaną ir vėl įsikišo jį į 
kišenę. 

— Ramiau, vyručiai! — šūktelėjo jis kimiu balsu. — Nagi 
šen visi! Tuojau mes jį nukenksminsim! 


Dusliaus moteris, Chrono motina, dirbo instruktore Šlimano 
kvėpavimo mokykloje, kurioje apmokydavo rekrūtus. Šlimano 
kvėpavimas — tai būdas išlikti gyvam vakuume arba kvėpuoti 
netinkamoje atmosferoje be skafandrų ir kitokių gremėzdiškų 
įrengimų. Tereikėdavo laiku praryti kapsulę, prisodrintą deguo- 
nies, kurį kraujas pasisavindavo per žarnyną, o ne plaučius, kaip 
paprastai. Marse tos kapsulės oficialiai buvo vadinamos karišku 
kvėpavimo paros daviniu, o liaudiškai — bezdapūslėm: Naudotis 
Šlimano metodu malonioje, nors nevaisingoje Marso atmosferoje 
— paprasta kaip ropę graužti. Kvėpuoji sau ir kalbi, lyg niekur 
nieko, tik plaučiai jokio deguonies iš atmofseros negauna. Vie- 
nintelis rūpestis — nepamiršti laiku nugurkti tų velnio piliulių. 

Mokykloje, kur dirbo Dusliaus moteris, rekrūtai buvo ap- 

mokomi sudėtingesnių kvėpavimo būdų, reikalingų vakuume arba 
nuodingoje atmosferoje. Cia nepakako vien ryti tas bezdapūsles 
— Ieikėjo dar užsikimšti ausis, nosį ir laikyti gerai užčiaupus 
burną. Kiekvienas bandymas prašnekti arba įkvėpti galėjo baigtis 
kraujoplūdžiu ar net mirtimi. 

Be Dusliaus moters Šlimano kvėpavimo mokykloje dirbo 
dar penkios instruktorės. Jos klasė buvo kalkėmis išbalinta tris- 
dešimties pėdų pločio kvadratinė belangė plikomis sienomis. Pa- 
sieniais stovėjo suolai, viduryje — stalas, ant jo — vienas dubuo 
su deguonies rutuliukais, kitas — su kamštukais ausims ir nosiai 
užsikimšti, lipnaus pleistro ritinėlis, žirklės ir mažytis magneto- 
fonas, kuris grodavo tais netrumpais laiko tarpais, kai instruk- 
toriui nebūdavo ką veikti — reikėjo kantriai sėdėti ir laukti, kol 
gamta ir chemija atliks savo darbą. 

Dabar kaip tik buvo toks metas. Visa klasė ką tik prarijo 
po deguonies kapsulę. Mokiniai turėjo ramiai sėdėti ir klausydami 
muzikos laukti, kol deguonis nukeliaus į plonąjį žarnyną. 

Melodija, kurios jie klausė, buvo pavogta iš vienos Žemės 
radijo laidos. Tai buvo kūrinys vyriškam bei moteriškam balsui 
ir katedros varpams, pavadintas “ Viešpats — mūsų sielų interjero 
specialistas" ir Žemėje turėjęs didžiulį pasisekimą. Vyriškas ir 
moteriškas balsas dainavo kiekvienas savo žodžius, o priedainį — 
kartu. Katedros varpai pašėldavo gausti ir tilindžiuoti, vos pasi- 
girsdavo koks nors bažnytinis žodis. 

Klasėje sėdėjo septyniolika rekrūtų — visi su dar naujais 
apšalusių kerpių spalvos apatiniais. Mat instruktoriui derėjo ma- 
tyti išorinę jų organizmo reakciją į kvėpavimą Šlimano būdu. 

Rekrūtams naujokų priėmimo centro ligoninėje ką tik buvo 
atlikta amnezija ir įmontuotos antenos. Galvos buvo nuskustos 
plikai ir nuo viršugalvio iki pakaušio užklijuotos pleistro juostele. 
Pleistras dengė kaip tik tą vietą, kur slypėjo įmontuota antena. 

Naujokų akys buvo tuščios tarytum apleistos gamyklos 
langai. 

Instruktorės akys buvo tokios pat — jai irgi neseniai išvalė 
atmintį. 

Išleisdami iš ligoninės jai pasakė, kuo ji vardu, kur gyvena 
ir parodė, kaip mokyti kvėpuoti Šlimano būdu — štai ir visa jai 

suteikta informacija. Tiesa, buvo dar vienas punktelis: jai vis 
dėlto pranešė apie aštuonmetį sūnų Chroną ir leido jį lankyti 
antradieniais vakare, jei ji, žinoma, pareikšdavo norą. 

Instruktorė, Chrono motina, Dusliaus moteris, buvo vardu 
Bi. Ji dėvėjo medvilninį kerpių spalvos sportinį kostiumą, avėjo 
baltomis sportinėmis šlepetėmis, ant kaklo buvo pasikabinusi 
grandinėlę su švilpuku ir stetoskopą. Ant nertinio buvo išsiu- 
vinėtas jos vardo rebusas. 

Ji žvilgtelėjo į laikrodį ant sienos. Jau-praėjo pakankamai 
laiko. Jo turėjo pakakti, kad ir pati lėčiausia virškinimo sistema 
spėtų nugabenti piliules į plonąjį žarnyną. Bi sustojo, išjungė 
magnetofoną ir pūstelėjo švilpuką. 

— Išsirikiuot! 

Rekrūtai dar nebuvo kaip reikiant išmankštinti, todėl ne- 
mokėjo greit ir dailiai išsirikiuoti. Ant grindų dažais buvo su- 
liniuoti kvadratai, į kuriuos jie turėjo stotis, kad rikiuotė išeitų 
maloni akiai. Keletas jų pradėjo stumdytis, pretenduodami į vieną 
kvadratą, panašiai kaip vaikų Žaidime “Nelik be vietos", bet 
pamažu visi susirado savo kvadratus. 

— Tvarka. O dabar gerai užsikimškit ausis ir nosį. 

Naujokai kiekvienas spaudė prakaituotame kumštyje po ke- 
letą kamštukų. Jie susibruko juos į ausis ir nosis. 

Bi ėjo nuo vieno prie kito, tikrindama, ar viskas gerai 
užkimšta. 

— Puiku, tvarka, — baigusi patikrinimą, tarė ji. Paskui 
paėmė nuo stalo ritinėlį pleistro. — O dabar aš jums įrodysiu, 
kad tol, kol vartojate kvėpavimo davinį, plaučiai jums nerei- 
kalingi. — Eidama išilgai rikiuotės eilių, ji karpė pleistrą gabalais 
ir lipdė juo burnas. Niekas iš naujokų jai neprieštaravo, o kai ji 
apėjo visą rikuotę, tiesiog nebeturėjo kuo. | 

Ji įsidėmėjo laiką ir vėl įjungė muziką. Dabar visas dvi- 
dešimt minučių nebus ką veikti, nebent stebėti, kaip keičia spalvą 
pusnuogiai kūnai ir priešmirtinėje agonijoje tamposi aklinai 
užplombuoti ir dabar jau nebereikalingi plaučiai. Jei viskas 
klostosi gerai, oda turi pamėlti, paskui parausti, o po gerų dvide- 
šimties minučių vėl pasidaryti kaip buvusi. Krūtinė turi iš pradžių 
mėšlungiškai kilotis, o paskui pamažu nurimti ir visai nebejudėti. 

Šios klaikios kankynės tikslas buvo parodyti naujokams, kad 
kvėpuoti plaučiais visiškai nebūtina. Pasibaigus mokymo laikui, 
kiekvienas naujokas turėjo tiek pasitikėti savimi ir deguonies 
piliulėmis, kad galėtų nedvejodamas šokti iš raketos į Žemės 
mėnulio paviršių, vandenyno dugną ar dar galai žino kur. 

Bi prisėdo ant suolo. 

Po gražiomis jos akimis juodavo ratilai. Atsirado jie po 
ligoninės ir sulig kiekviena diena ėjo vis tamsyn. Ligoninėje jai 
žadėjo, kad tolydžio darysis vis ramesnė ir darbe sumanesnė. O 
jei kartais, visai netikėtai, jai pasitaikytų pajusti, kad taip nėra, 
tegu tučtuojau kreipiasi pagalbos. 

— Mums visiems protarpiais būna reikalinga pagalba, — 
paguodė ją daktaras Morisas N.Kaslas. — Ir nereikia šito drovėtis. 
Gal kada nors man prireiks jūsų paramos, Bi, ir aš nedvejodamas 
jos paprašysiu. 

Bi atsidūrė ligoninėje po to, kai parodė savo viršininkui štai 
šį eilėraštį, skirtą kvėpavimui pagal Slimaną: 


Užmirški amžiams orą ir kvapus, 
Angas visas užverki drąsiai! 

Šykštuolio kumštimi gerklė tebus, 
Kūne savam užuoglaudą tu rasi. 


Na, dar įkvėpk, ir jau gana! 
Tegu kiti, silpni, kvėpuoja! 
Nuodingoj atmosferoj — ša, 
Tylėjimas dalia tavoji! 


Žinok, jei sielvartas ar džiugesys užplauks, 
Vien ašara suvilgyk skruostą, 

O žodžiai ir atmosfera palauks 

Giliajame tavosios sielos uoste. 


Kiekvienas esame tartum sala, 

Kai toliuos kosmoso skrajojam, 
Kiekvienas sau tvirtas uolas, 

Namus ir prieplaukas ramias atstojam. 

Bi, už šį eilėrašųį patekusi ligoninėn, buvo raiškių, valingų 
bruožų. Platūs skruostikauliai ir išdidi veido išraiška darė ją 
nuostabiai panašią į jauną indėnų karį. Tačiau kiekvienas, pa- 
stebėjęs šį panašumą, tučtuojau skubėdavo pridurti, kad, šiaip ar 
taip, ji labai graži. 

Į duris kažkas smarkiai pabeldė. Bi priėjusi jas atidarė. 

Tuščiame koridoriuje stovėjo šlapias nuo prakaito unifor- 
muotas vyras raudonu veidu, per petį persimetęs šautuvą. Ski- 
riamųjų ženklų ant uniformos nebuvo. Iš gilių akiduobių į Bi 
žvelgė buklios akys. 

— Pasiuntinys, — kimiu balsu burbtelėjo vyras. — Yra pra- 
nešimas Bi. 

— Aš Bi, — sunerimusi pratarė ji. 

Pasiuntinys nužvelgė Bi nuo galvos iki kojų, tarytum aki- 
mirksniu išrengė. Nuo jo tvoskiantis karštis apgaubė ją troškiu 
debesiu. 

— Ar pažįsti mane? — sukuždėjo vyras. 

— Ne, — atsakė Bi. Klausimas ją šiek tiek nuramino. Ji 
suprato jau turėjusi reikalų su tuo vyru. Vadinasi, šis vizitas — 
visai normalus ir įprastas dalykas. Tiesiog ligoninėje ji bus už- 
miršusi tą Žmogų ir viską, kas su juo susiję. 

— Aš irgi tavęs neprisimenu, — sukuždėjo jis. 

— Aš buvau ligoninėje, — tarė ji. — Man turėjo išvalyti 
atmintį. 

— Kalbėk pakuždom, — sudraudė jis. 

— Ką? — nesuprato Bi. 

— Kalbėk pakuždom! 

— Atsiprašau, — sušnibždėjo ji. Na žinoma, su šiuo pa- 
reigūnu, ko gera, reikia kalbėti pakuždom. — Aš taip daug 
pamiršau. | 

— Kaip ir visi mes! — piktai prašvogždė jis ir vėl apsidairė. 
— Tai tu Chrono motina, ar ne? 

— Taip, — atsakė ji. 

Keistasis pasiuntinys ūmai įsisiurbė į ją akimis. Jis giliai 
įkvėpė, iškvėpė, suraukė antakius ir tankiai sumirksėjo. 

— Koks... Koks tas pranešimas? — patyliukais paklausė Bi. 

— Pranešimas- toks. Aš — Chrono tėvas. Ką tik pabėgau iš 

armijos. Mano vardas Duslius. Aš noriu, kad tu, aš, mūsų ber- 
niukas ir geriausias mano draugas kaip nors iš čia pabėgtume. 
Dar nežinau, kaip tai padaryti, bet tu turi būti pasiruošusi bet 
kurią akimirką! — Ir padavė jai granatą. — Ji gali tau praversti. 

Toli, koridoriaus gale pasigirdo šurmulys. 

— Jis sakė esąs slaptas pasiuntinys! — suriko vyriškas balsas. 

— Velnio akį jis tau pasiuntinys! — atsiliepė kitas. — Karo 
meto dezertyras! Pas ką jis atėjo? 

— Nepasisakė. Tik tvirtino, kad tai visiškai slaptas reikalas. 

Pasigirdo švilpukas. 

— Šeši — paskui mane! — subaubė tas pats balsas. — Išnar- 
šyti visas patalpas! — Likusiems — apsupt pastatą! 

Duslius įstūmė Bi į klasę, užtrenkė duris ir, nusiėmęs nuo 
peties mauzerį, kreipėsi į kamštukais užkimštus ir pleistru. už- 
klijuotus naujokus: 

— Pamėginkit kas nors pyptelėti ar sujudėti — nupilsiu! 

Rekrūtai stovėjo kaip stovėję savo kvadratuose, niekas net 
nekrustelėjo. 

Jie visi pamėlo. 

Krūtinės kilnojosi kaip pašėlusios. 

Kiekvienas visą savo dėmesį buvo sutelkęs į dvylikapirštę 
žarną, kurioje tirpo maža, balta išganingoji piliulė. 

— Kur galima pasislėpti? Kaip iš čia išsikrapštyti? — pa- 
klausė Duslius. 

Bi galėjo ir neatsakyti. Slėptis visai nebuvo kur, 0 išeiti 
galėjai tik pro duris į koridorių. 

Beliko viena. Duslius taip ir padarė. Jis išsirengė ligi kerpių 
spalvos apatinių, mauzerį pakišo po suolu, užsikimšo ausis ir nosį, 
pleistru užsiklijavo burną ir atsistojo tarp naujokų. 

Jis buvo taip pat nuskustas plikai, o tarp jo viršugalvio ir 
pakaušio bolavo lygiai tokia pati pleistro juostelė. Duslius buvo 
toks niekam tikęs kareivis, kad gydytojai nusprendė patikrinti, ar 
nesugedo jo antena. 


Bi abejingomis akimis, tarsi apdujusi, apsižvalgė po kambarį. 
Dusliaus duotą granatą ji laikė rankoje lyg kokią vazą su nuos- 
tabia rože. Priėjusi prie suolo, po kuriuo Duslius paslėpė šautuvą, 

šalia jo padėjo ir granatą, paguldė atsargiai, su mandagia pagarba 
svetimam daiktui. 

Paskui sugrįžo į savo vietą prie stalo. 

Bi nei Žiūrėjo į Duslių įsmeigusi akis, nei tyčia stengėsi jas 
nukreipti į šalį. Juk ligoninėje buvo perspėta, kad labai labai 
smarkiai sirgo ir gali vėl sunkiai susirgti, jei negalvos vien apie 
darbą, palikusi visokias godas ir neramias mintis kitiems. Taigi 
jai bet kokia kaina reikėjo išlikti ramiai. 

"Triukšmas, kilęs koridoriaus pradžioje, sargybiniams šukuo- 
jant kambarį po kambario, slinko vis artyn, tačiau Bi visai ne- 
manė dėl to jaudintis. Duslius, įsispraudęs tarp naujokų, tarytum 
susilygino su jais, ištirpo. Žvilgtelėjusi į jį prityrusios kvėpavimo 
instruktorės akimis, tuojau pastebėjo, kad Dusliaus kūnas darosi 
ne mėlynas, kaip visų, o melsvai žalias. Jis tikriausia jau keletą 
valandų išbuvo neprarijęs nė vieno deguonies rutuliuko — va- 
dinasi, turi netrukus brinktelėti žemėn. 

Jeigu taip atsitiktų, jo problema ramiai išsispręstų savaime, 
o Bi dabar kaip tik labiau už viską pasaulyje geidė ramybės. 

Ji nė kiek neabejojo, kad Duslius — berniuko tėvas. — Vis- 
kas buvo panašu į tai. Ji neprisiminė jo veido ir nesistengė įsi- 
dėmėti dabar, kad galėtų pažinti kitą kartą, jei toks iš viso bus. 
Paprasčiausiai jis buvo jai visiškai nereikalingas. 

„ Umai Bi pastebėjo, kad Dusliaus kūnas beveik visai pa- 
žaliavo. Vadinasi, ji teisingai nustatė diagnozę. Sprendžiant iš 
visko, už kelių akimirkų jis turėjo parvirsti. 

Bi užsisvajojo. Savo svajose ji matė mažą mergytę, vilkinčią 
baltą iškrakmolintą suknelę, mūvinčią baltutėles pirštinaites, 
apsiavusią spindinčius baltus batukus ir turinčią sniego baltumo 
ponį. Bi labai pavydėjo mergytei, kad ji tokia švarutėlė, ir pa- 
tyliukais spėliojo, kas ji galėtų būti. 

Duslius susmuko be garso, minkštai, tarsi maišas ungurių. 


Jis atsipeikėjo kosminiame laive — gulėjo ten aukštielninkas 
ant gulto. Į akis plieskė ryški šviesa. Norėjo rėkti, bet galvą per- 
vėrė klaikus skausmas. 

Vargais negalais Duslius pagaliau atsikėlė, tarsi girtas stvars- 
tydamasis už gulto turėklų. Šiuo metu kajutėje jis buvo vienas, 

tačiau kažkas vis dėlto užvilko jam uniformą. 

Iš pradžių jis pamanė, kad jis kosmose arba pakeliui į aną 
pasaulį, bet paskui pastebėjo, kad liukas atviras, o laivas stovi ant 
kieto grunto. 

Duslius svirduliuodamas išslinko laukan ir nusivėmė. 

Jis pakėlė aukštyn savo ašarojančias akis ir sumojo, kad vis 
dar tebėra Marse ar kokioje nors kitoje vietoje, klaikiai panašioje 
į Marsą. 

Buvo naktis. 

Geležinėje plynėje tarsi vinys styrojo erdvėlaivių virtinės. 

Dusliui bežiūrint viena tokia penkių mylių ilgio eilė at- 
siskyrė nuo rikuotės ir melodingai gausdama pakilo į orą. 

Pasigirdo šuns ambrijimas, panašus į didžiulio bronzinio 
gongo bumpsėjimą. 

Staiga iš tamsos liuoktelėjo ir pats šuo — milžiniškas ir 
baisus kaip tigras. 

— Kazokai! — pašaukė jį vyriškas balsas. 

Šuva sustingo, paklusdamas komandai, tačiau sekė akimis 
kiekvieną jo judesį, nė nemanydamas pasitraukti. Duslius, pri- 
sišliejęs prie laivo, šiurpdamas spoksojo į didžiules seilėtas žvėries 
iltis. 

"Tamsą perrėžė šokinėjanti žibintuvėlio šviesa, o jai iš paskos 
išniro šuns šeimininkas. Kai tarp jo ir Dusliaus liko keletas jardų, 
jis pasikišo Žibintuvėlį po smakru ir jo veidas pasidarė panašus 
į šėtono. 

— Sveikas, Dusliau, — tarė jis. Išjungė Žibintuvėlį ir žengė 
žingsį ton pusėn, kur iš erdvėlaivio krito šviesa. Tai buvo stambus 
savimi pasitikintis aristokrato manierų vyras, apsivilkęs kraujo 
raudonumo oro desantininkų uniformą ir apsiavęs batus kvad- 
ratinėmis nosimis. Vienintelis jo ginklas buvo gal pėdos ilgio 
juoda ir aukso spalvos karininko lazdelė. 

— Senokai matėmės, — tarė ir nusišypsojo vos pastebima V 
raidės formos šypsenėle. Kalbėjo tenoru su jodliu. 

Duslius neprisiminė šio Žmogaus, tačiau tas jį pažinojo, ir 
sprendžiant iš visko, gana neblogai. 

— Kas aš toks, Dusliau? — linksmai paklausė vyras. 

Duslius prasižiojo iš nuostabos. Ko gero, bebaimis Titnagas 

Stivensonas, geriausias jo draugas. 

— Titnagas? — sušnibždėjo jis. 

— Titnagas? — pakartojo žmogus ir nusikvatojo. — O Die- 
ve, kaip dažnai aš norėdavau būti tas Titnagas, ir kaip dažnai dar 
norėsiu. 

Staiga geležinė aikštė sudrebėjo. Pakilo viesulas. Visi aplin- 
kui buvę erdvėlaiviai kaip vienas šovė aukštyn ir dingo iš akių. 

Dusliaus laivas liko plynėje vienui vienas kaip pirštas. Iki 
artimiausių erdvėlaivių buvo nemažiau kaip pusė mylios. 

— Tai startuoja tavo pulkas, Dusliau, — tarė žmogus. — O 
tu nuo jų atsiskyrei. Tau negėda? 

— Kas tu toks? — paklausė Duslius. 

— Ką reiškia vardas karo metu? — tarė Žmogus ir uždėjo 
savo didelę ranką Dusliui ant peties. — Ak, Dusliau, Dusliau, na 
ir sriūbtelėjai tu vargo. 

— Kas mane čionai atgabeno? — paklausė Duslius. 

— Karo policija, duok Dieve jiems sveikatos, — atsakė 
žmogus. 

Duslius purtė galvą. Jo skruostais plūdo ašaros. Jis buvo 
galutinai parblokštas. Dabar jau nebėra ko slėptis netgi prieš tą, 
kurio valioje jo gyvenimas ir mirtis. Beje, ar viena, ar kita Dus- 
liui buvo visiškai tas pats. 

„— Aš... aš bandžiau suburti savo šeimą, — sumurmėjo jis. 
— Štai ir viskas. 

— Marsas — labai netikusi vieta meilei, ne daugiau ji tinka 
ir šeimai, — tarė Žmogus. 

Žinoma, tai buvo Vinstonas Nailzas Ramfordas, vyriausias 
visų Marso karinių pajėgų vadas. Jis niekad netarnavo para- 
šiutininkų desante, bet juk galėjo dėvėti kokią tik panorėjęs 
uniformą ir nesukti sau galvos, kokius“ pragarus pereina kiti, 
norėdami šį tą išsitarnauti. 

— Dusliau, liūdniausia pasaulyje meilės istorija nutiko Mar- 
se, — tarė Ramfordas. — Ar norėtum ją išgirsti? 

Kartą iš Žemės į Marsą skraidančioje lėkštėje keliavo žmo- 
gus, — pradėjo Ramfordas. — Jis užsirašė savanoriu į marsiečių 
armiją ir jau buvo spėjęs pasipuošti šaunia smogiamojo pėsti- 
ninkų dalinio papulkininkio uniforma. 

Žemėje jis buvo, kaip sakoma, Dievo nuskriaustas dvasinėje 
plotmėje ir kaip visi dvasios skurdžiai jautėsi esąs nepaprastai 
elegantiškas ir manė, kad uniforma dailiai pabrėžianti šią jo 
savybę. 

Atminties jam dar niekas nevalė, po kaukole nebuvo jokios 
antenos. Jis taip entuziastingai demonstravo esąs tikras Marso 
patriotas, kad erdvėlaivyje jam buvo suteikta visiška laisvė. Anot 
verbuotojų, tai buvo vienas tų šaunuolių, kurie iš patriotizmo 
savo kiaušius ima vadinti Deimu ir Fobu, — porino Ramfordas. 
— Beje, Deimas ir Fobas — Marso mėnuliai. 

Žemėje šis varganas papulkininkis, neturėjęs nė menkiausio 
supratimo, kas yra kariuomenė, mokėjo daryti tik tai, kas Žemėje 
vadinama “ieškoti savęs". Ničnieko neišmanydamas apie reikalą, 
į kurį buvo taip gudriai įviliotas, jis į kairę ir į dešinę švaistė 
įsakymus rekrūtams, ir tie jo klausė. 

Ramtfordas iškėlė aukštyn smilių, ir Duslius nustėro pa- 
matęs, kad pirštas kiaurai perregimas. 

— Laive buvo viena užrakinta kajutė, kur jam uždraudė 
įeiti, — tęsė Ramfordas. — Komanda išsamiai paaiškino jam, kad 
tenai galuojasi gražiausia iš visų moterų, kada nors gabentų į 
Marsą, ir kad neatsirastų pasaulyje tokio vyro, kuris ją pamatęs 
kaip mat neįsimylėtų. Šitam pavojui esą pajėgtų atsispirti nebent 
profesionalus kariškis. 

Mūsų naujai iškeptas papulkininkis, įsižeidęs -dėl tokios aiš- 
kios užuominos apie jo menką profesinį pasiruošimą, pažėrė 
pluoštą sodrių atsiminimų apie nepaprastus savo meilės nuotykius 
su puikiausiomis pasaulio moterimis, vis pridėdamas, kad esą nė 
viena iš jų nesugebėjusi sujaudinti jo širdies. Komanda klausėsi 
tų jo istorijų gana atsainiai, tarsi norėdama pabrėžti, kad ne- 
paisant viso savo patyrimo erotikos srityje, papulkininkis nė iš 
tolo nebuvo turėjęs reikalo su tokia protinga ir išdidžia gražuole, 
kokia liūdi užrakinta antai anoje kajutėje. 

Beje, anksčiau komandos neva rodyta šiokia tokia pagarba 
papulkininkiui pamažu ėmė tirpti. Tai pajutę, kitaip su juo ėmė 
elgtis ir rekrūtai. Tokiu elgesiu šiam nauja uniforma besipui- 
kuojančiam kvaišeliui tarsi buvo duodama suprasti, kad iš tiesų 
jis tėra apgailėtinas juokdarys. Niekas neištarė nė žodžio apie tai, 

kaip jam susigrąžinti buvusį autoritetą, tačiau laive visiems be 
išimties tai buvo aišku kaip dieną: ko nors geresnio tikėtis jis 
galėjo tik palaužęs anos gražuolės užsispyrimą. Netrukus tas bė- 
džius kaip reikiant pribrendo lemiamam žingsniui ir net užsidegė 
nekantrumu jį kuo greičiau atlikti. Tačiau komanda nesiliovė ir 
toliau apsimetinėti, kad sergsti jį nuo baisių ir neišvengiamų 
nelaimingos meilės kančių, dar labiau kurstydama jo kvailą sa- 
vimeilę, kuri ir taip jau šnypštė, traškėjo, spragėjo ir taškė aplin- 
kui Žžiežirbas. 

Sykį karininkai savo valgykloje surengė išgertuves. Papul- 
kininkis nusitašė kaip arklys ir vėl ėmė šakotis, visiems aiškin- 
damas apie savo siaubingai palaidą gyvenimą Žemėje, kol staiga 
aptiko savo bokale raktą nuo uždraustosios kajutės. 

Jis patyliukais nusėlino prie jos, įsigavo vidun ir užsirakino. 
Buvo tamsu, nors į akį durk, tačiau papulkininkiui kelią nušvietė 
galvoje plieskiantys alkoholio sukelti fejerverkai ir ugningi per- 
galės žodžiai, kuriuos jis ketino pasakyti rytoj valgykloje per 
pusryčius. 

Tamsoje jis lengvai paėmė tą siaubo iškankintą moterį, vi- 
siškai suglebusią nuo raminančių tablečių. Tai buvo bedžiaugsmis 
susijungimas, nesuteikęs pasitenkinimo niekam, išskyrus beširdę 
motinėlę gamtą. 

Papulkininkis visai nebesijautė esąs žavus suvedžiotojas. Jis 
jautėsi šlykščiai. Be to, per savo kvailumą jis įjungė šviesą, ma- 
nydamas, kad moters išvaizda suteiks šiokį tokį pasitenkinimą 
atlikta kiaulyste, — liūdnai porino Ramfordas. — Lovoje grau- 
džiai susirietusi į kamuoliuką gulėjo gana vidutinio grožio, be to, 
nebe pirmos jaunystės moteris. Jos akys buvo paraudusios, o 
veidas išpurtęs nuo ašarų ir nusiminimo. 

Negana to, papulkininkis ją pažinojo. Tai buvo ta pati mo- 
teris, kuri, anot pranašystės, vieną gražią dieną turėjo pagimdyti 
nuo jo vaiką. Kai jiedu matėsi paskutinį kartą, ji buvo tokia 
išdidi ir neprieinama, o dabar — tokia menka ir sugniužusi, kad 
net šis užkietėjęs beširdis pasijuto sukrėstas. 

Pirmąkart gyvenime jis susivokė esąs ne tik nuožmaus ir 
negailestingo likimo auka, bet ir vienas Žžiauriausių jo vykdytojų. 
Beje, daugelis žmonių apie save nepajunta šito. Toji moteris 

visada laikė jį kiaule. Dabar jis tik įrodė, kad ji neapsiriko. 

Kaip ir spėjo komanda, papulkininkis nuo tada pasidarė la- 
bai blogas kareivis. Jis plakėsi kaip Žuvis į ledą, kurdamas įman- 
triausius būdus, kaip suteikti Žmonėms mažiau, o ne daugiau 
skausmo. Jo tikslas nuo šiol buvo pelnyti tos moters palankumą. 

Kai erdvėlaivis atskrido į Marsą, iš kalbų ligoninės priima- 
majame papulkininkis suprato, kad jam ruošiamasi išvalyti 
atmintį. Tuomet jis parašė pirmą seriją laiškų pačiam sau, išvar- 
dydamas juose dalykus, kurių nenorėjo pamiršti. Pirmasis laiškas 
nuo pradžios iki paskutinės eilutės buvo apie moterį, kuriai jis 
nuplėšė šlovę. 

Jis susirado ją po amnezijos, tačiau moteris jo nepažino. 
Negana to, ji buvo nėščia. Nuo tada jo tikslas pasidarė laimėti 
tos moters meilę, o per ją — ir vaiko prieraišumą. 

Jis. visomis išgalėmis stengėsi tai padaryti, ir ne vieną, o 
daugelį kartų, ir kiekvienąsyk patirdavo nesėkmę. Bet nepaisant 
visko, tai buvo svarbiausias dalykas jo gyvenime. Galbūt dėl to, 
kad jis pats augo nelaimingoje šeimoje. 

Pagrindinė jo nesėkmės priežastis buvo įgimtas tos moters 
šaltumas ir marsiečių psichiatrija, kuri su savo piliečių vidiniu 
pasauliu elgėsi nelyginant aukštuomenės sveikas protas su savo 
narių jausmais Žemėje: vos tik tam žmogeliui pavykdavo kiek 
nors suaudrinti savo draugės širdį, kaip beviltiškai buki Marso 
psichiatrai grąžindavo ją į ankstesnę būseną, vėl paversdami tą 
moterį visuomenei naudinga piliete. 

Abu — ir vyras. ir jo moteris tapo dažni svečiai savo ligo- 
ninių psichiatrijos skvriuose. Ir, manau, ne vienam pasirodys 
įdomu, kad šis be galo iškankintas Žmogus pasirodė esąs vie- 
nintelis Marso filosofas, o ta iki kraštutinumo išsikankinusi mo- 
teris — vienintelė Marso poetė. 


Prie bazinio laivo dviračiu privažiavo Bouzas. Visą tą laiką 
jis zujo po Febą, ieškodamas Dusliaus. 

— Po šimts pypkių! — nusikeikė jis, kreipdamasis į Ram- 
fordą. — Visi štai nešdinasi kažkur, o mes kokio velnio liekamės? 

Paskui jis pamatė Dūuslių. 

— Kad tave perkūnas, drauguži, tu visada ištaisai savo pori- 

ninkui kokį nors fokusą. Rimtai sakau! Kaip tu čia pakliuvai? — 
kalbėjo jis, vis dar sėdėdamas ant dviračio. 

— Karo policija padėjo, — burbtelėjo Duslius. 

— Taip, kaip ir visi visur pakliūva, — linksmai pritarė 
Ramfordas. 

— Mudu privalome juos pasivyti, drauguži, — tarė Bouzas. 
— Vyrukai neis atakon, jei šalia nebus bazinio laivo. Vardan ko 
jiems tuomet kautis? 

— Vardan garbės būti pirmąja armija, Žuvusia už garbingą 
ir taurų tikslą, — įsiterpė Ramfordas. 

— Apie ką jūs? — nesuprato Bouzas. 

— Nieko, nieko, aš šiaip sau, — tarė Ramfordas. — Nagi, 
berniukai, šokit į laivą, uždarykite liuką ir spustelkit starto myg- 
tuką. Nespėsit mirktelėti, kaip pasivysit savuosius. Viskas iki 
panagių automatizuota. 

Duslius ir Bouzas sulipo į laivą. 

Ramfordas paslaugiai prilaikė laukujes duris. 

— Bouzai, tas raudonas mygtukas pulto centre ir yra starto. 
Pats žinau, — atsakė Bouzas. 

— Dusliau! — šūktelėjo Ramtordas. 

— Klausau, — puolusiu balsu atsiliepė Duslius. 

— O žinai, toje istorijoje, kurią tau pasakojau, na, meilės 
istorijoje, praleidau vieną dalyką. 

— Nejaugi? 

— Pameni moterį, na, kuri pagimdė tam vyrui kūdikį ir tapo 
vienintelė Marso poetė? 

— Na ir kas toliau? — Dusliaus toji moteris nė kiek ne- 
jaudino. Jis nė neįtarė, kad tai Bi. 

— Prieš kelionę į Marsą ji jau buvo keletą metų ištekėjusi, 
bet kai naujai iškeptas papulkininkis įsibrovė į jos kajutę laive, 
skrengančiame į Marsą, ji vis dar buvo mergaitė. 

Prieš užtrenkdamas liuką, Vinstonas Nailzas Ramfordas 
mirktelėjo Dusliui. 

— Gerai jiedu užbraukė ūsą jos sutuoktiniui, ką, Dusliau? 
— šūktelėjo jis. 

SEPTINTAS SKYRIUS 


PERGALĖ 


“Nėra jokių priežasčių, dėl kurių gėris negalėtų triumfuoti 

taip pat dažnai, kaip ir blogis. 

Be: kokio dalyko sėkmė priklauso nuo to, kaip vieningai jo imamasi. 
Jeigu egzistuoja angelai, tai kodėl jiems nesusibūrus į mafiją?" 
Vinstonas Nailzas RAMFORDAS 


KAIP žinoma, per visą savo istoriją Žemės civilizacija pa- 
gimdė dešimt tūkstančių karų ir tik tris dėmesio vertus karo 
aprašymus — Tukidido, Julijaus Cezario ir Vinstono Nailzo Ram- 
fordo. 

Vinstonas Nailzas Ramfordas savo “Kišeninei Marso isto- 
rijai" panaudojo tik 75 000 žodžių, tačiau taip puikiai, kad apie 
Žemės ir Marso karą nebeliko nei ką pridėti, nei geriau pasakyti. 
Nuo tol kiekvienas, ištiktas reikalo aprašyti karą tarp Žemės ir 
Marso, sutrinka suvokęs, kad daina, kaip sakoma, jau seniai su- 
dainuota, ir kad ją neapsakomai tobulai atliko Ramfordas. 

"Tokiam vargo istorikui belieka viena — kuo trumpiau, kuo 
paprasčiau ir telegrafiškiau išdėstyti įvykių eigą ir kuo greičiau 
nukreipti skaitytoją į Ramfordo šedevrą. 

Kaip tik tuo keliu bus einama ir šičia. 


Karas tarp Žemės ir Marso truko 67 Žemės dienas. 

Buvo užpultos visos Žemės tautos. 

Žemė neteko 461 žmogaus, 223 buvo sužeisti, 216 dingo be 
žinios. Belaisvių nebuvo. 

"Marso pajėgų 149 135 žuvo, 446 buvo sužeisti, 11 pateko į 
nelaisvę, 46 634 dingo be žinios. 

Karui baigiantis, visi ligi vieno marsiečiai buvo arba nukauti, 
arba sužeisti, arba dingę be žinios. 

Marse neliko nė gyvos dvasios. Ir nė vieno pastato. Di- 
džiausiam Žemės gyventojų siaubui, paskutinis jų subakintas mar- 

siečių būrys, atakavęs Žemę, buvo vieni seniai, moterys ir keletas 
vaikų. 

Marsiečiai atskrido puikiausiais kosminiais laivais, kada nors 
matytais Saulės sistemoje. Kol dar buvo gyvų tikrųjų vadų, 
galėjusių valdyti karius radijo bangomis, marsiečių armija kovėsi 
atkakliai ir ryžtingai, veržte verždamasi į atvirą mūšį, ir šiomis 
savybėmis pelniusi tylią pagarbą visų, kuriems teko su jais 
grumtis. 

Tačiau marsiečių daliniai gana greitai netekdavo tikrųjų 
vadų — tiek ore, tiek Žemėje — ir tuomet narsieji kariai aki- 
mirksniu tapdavo tikrais slunkiais. 

Bet didžiausia marsiečių bėda buvo ginklai — ne geresni 
negu kokio nors didmiesčio policijos. Marsiečiai kovėsi šautuvais, 
granatomis, peiliais, minosvaidžiais ir nedideliais raketosvaidžiais. 
Jie neturėjo nei branduolinių užtaisų, nei tankų, nei sunkiosios 
artilerijos, nei transporto, jų niekas nedengė iš oro. Be to, mar- 
siečių erdvėlaiviai leidosi priešo kontroliuojamose teritorijose. 
Mat laivus valdą automatiniai pilotai Marse buvo užprogramuoti 
taip, kad laivas nutūptų tam tikrame Žemės rutulio taške, visai 
neatsižvelgiant į ten susiklosčiusią padėtį. 

Skrendančiųjų žinioje tebuvo du mygtukai centriniame erd- 
vėlaivio valdymo pulte: vienas su užrašu “ Įjungti", kitas — 
“Išjungti". Paspaudus pirmąjį laivas paprasčiausiai pakildavo nuo 
Marso paviršiaus. Antrasis buvo išvis butaforinis, įtaisytas patarus 
Marso psichiatrams, kurie tvirtino, kad žmonėms daug ramiau, jei 
jie mano galį patys kada nori išjungti kokį nors mechanizmą. 

Žemės ir Marso karas prasidėjo kovo 23 dieną, kai 300 
marsiečių armijos rinktinių desantininkų diversantų okupavo £e- 
mės mėnulį. Jiems ničniekas nesipriešino. Mėnulyje tuo metu 
buvo 18 amerikiečių Džefersono observatorijoje, 53 rusai Lenino 
observatorijoje ir keturi danai geologai, kurie irgi daugiausia 
kuitėsi savo teritoriniuose vandenyse Imbro jūroje. 

Marsiečiai radijo bangomis pranešė Žemei apie savo už- 

uolimą ir pareikalavo tučtuojau sudėti ginklus. Paskui jie davė 
Šemei jų pačių žodžiais tariant, “paragauti pragaro ugnies". 

Didžiausiai Žemės gyventojų nuostabai, toji “pragaro ugnis" 

pasirodė besanti šen bei ten nukrapnojęs menkas raketų lietutis 

po dvylika svarų trinitrotoluolo kiekviena. 

Pavaišinę Žemę tąja, anot jų, “pragaro ugnimi", marsiečiai 
pareiškė, kad jos gyventojų padėtis beviltiška. 

Tačiau Žemės gyventojai manė kitaip. 

Per kitas dvidešimt keturias valandas jie į marsiečių po- 
zicijas Mėnulyje pasiuntė 617 termobranduolinių raketų. 276 iš 
jų pasiekė taikinius. Maža pasakyti, kad iš marsiečių nė šlapios 
vietos neliko, Mėnulis tapo neprieinamas žmogui mažiausiai de- 
šimt milijonų metų. 

Pagal keistą karo dievų įnorį viena iš paklydėlių raketų 
liuobė tiesiai į rikiuotę erdvėlaivių, kuriuose iš viso skrido 15 671 
rinktinis desantininkas diversantas. Tai ir nulėmė visų jų likimą 
vienu ypu. 

Jie dėvėjo juodas žvilgančias uniformas, papuoštas ties ke- 
liais styrančiais smaigais, 0 už aulų buvo užsikišę keturiolikos 
colių ilgio dantytus kaip pjūklai peilius. Jų ženklas — kaukolė ir 
sukryžiuoti kaulai. 

Jų devizas — “Per aspera ad astra", toks pat, kaip ir Kan- 
zaso valstijos, JAV, Žemė, Saulės sistema, Paukščių Takas. 

Paskui trisdešimt dvi dienas buvo ramu — tiek laiko pri- 
reikė pagrindinėms smogiamosioms Marso kariuomenės pajėgoms 
įveikti neutralią beorę erdvę tarp dviejų planetų. Tas pajėgas, 
skirtas smogti Žemei lemiamąjį triuškinantį smūgį, sudarė 81932 
kariai, patalpinti į 2311 laivų. Ten būta visų kariuomenės rūšių, 
išskyrus, žinoma, puikiuosius Marso desantininkus diversantus. 
Žemės gyventojams visai nereikėjo drebėti nežinioje ir spėlioti, 
kada gi pasirodys šita baisinė armada. Prieš pavirsdamos plėnimis 
marsiečių radijo stotys Mėnulyje spėjo perduoti į Žemę, kad ši 
neįveikiama armija pasieks Žemę po trisdešimt dviejų dienų. 

Taigi po trisdešimt dviejų dienų, keturių valandų ir pen- 
kiolikos minučių marsiečių armada įsirėžė į radarais valdomą ter- 
mobranduolinę užkardą. Oficialiais duomenimis, į juos buvo pa- 
leista 2542670 termobranduolinių zenitinų raketų. 

Jei kam nors nepatinka sausi skaičiai, užkardos dydį galima 
išreikšti kitaip — ir poetiškai, ir pakankamai tiksliai vienu metu. 


"Per kančias į žvaigždes (Iot.) 

Nuo sprogimo Žemės atmosferos dangiška spindinti žydrynė pa- 
virto murzinai gelsvu pragaro raudoniu ir tokia išbuvo ištisus 
pusantrų metų. 

Iš visos didžiulės marsiečių armijos užkardą įveikė ir Že- 
mėje nusileido 761 laivas su 26 635 kareiviais. 

Jei tie laivai būtų nusileidę visi vienoje vietoje, išlikę gyvi 
kariai dar būtų galėję priešintis, tačiau elektroniniai laivų pilotai 
navigatoriai nusprendė kitaip. Jie išblaškė marsiečių armados 
likučius po visą Žemę. Tai šen, tai ten iš laivo išlipdavo skyrius, 
būrys arba kuopa ir reikalaudavo, kad jiems pasiduotų milijonus 
gyventojų turinčios tautos. 

Vienas sunkiai sužeistas karys, vardu Krišna Garu, tetu- 
rėdamas palaikį dvivamzdį, užpuolė visą Indiją. Nors jo niekas 
nevaldė radijo bangomis, jis pasidavė tiktai tada, kai susprogo jo 
ginklas. | 

Vienintelė sėkminga marsiečių akcija šiame kare buvo Ba- 
zelio mėsos turgaus šturmas Šveicarijoje. 

Visur kitur marsiečius išgalabijo, neleidę jiems net apsikasti. 

Marsiečių skerdynėse dalyvavo ne tik profesionalai, bet ir 
mėgėjai. Pavyzdžiui, mūšyje prie Boka Reitono, Floridoje, JAV, 
misis Laimen R.Peterson savo sūnaus dvidešimt antro kalibro 
šautuvu paklojo keturis marsiečių karius, kai jie ropštėsi iš laivo, 
nusileidusio jos sodybos užpakaliniame kieme. 

Ta moteris po mirties buvo apdovanota kongreso garbės 
medaliu. 

Taip atsitiko, kad Boka Reitoną atakavo kaip tik Dusliaus 
ir Bouzo kuopos likučiai. Neturėdami šalia Bouzo, savo tikrojo 
vado, kuris būtų valdęs juos radijo bangomis, kariai kovėsi, švel- 
niai tariant, be jokio entuziazmo. 

Kai atremti marsiečių puolimo į Boka Reitoną atvyko ame- 
rikiečių kariuomenė, remti jau nebebuvo ko. Miestelio gynyba 
puikiausiai pasirūpino išdidūs savo pergale ir nuo uolumo įraudę 
piliečiai. Dvidešimt tris marsiečius jie dailiai iškabinėjo ant Ži- 
bintų stulpų miestelio centre, vienuolika sušaudė, o sunkiai su- 
žeistą seržantą Brekmeną uždarė į kalėjimą. 

Viso labo mūšyje dalyvavo trisdešimt penki Marso armijos 
kariai. 

— Atsiųskite mums daugiau marsiečių, — pareiškė Boka 
Reitono meras Rosas L.Maksvonas. 

Beje, vėliau jis tapo Jungtinių Valstijų senatoriumi. 

Taigi žmonės žudė, žudė ir žudė marsiečius visur, kur pa- 
kliuvo, kol, vaizdžiai tariant, Žemės veidą mindžioti liko tik Ba- 
zelio mėsos turguje tuo metu mirtinai gėrę keli oro desantininkai. 
Per garsiakalbį jiems buvo pranešta, kad padėtis beviltiška: vir- 
šuje Zzuja bombonešiai, gatvės užblokuotos smogikų kariuomenės 
bei tankų ir kad į turgų nukreipta net penkiasdešimt artilerijos 
pabūklų. Marsiečiams buvo liepta išeiti po vieną, iškėlus rankas, 
kitaip mėsos turgus būsiąs ištaškytas į šipulius. 

— Nė velnio! — suriko tikrasis oro desantininkų vadas. 

Po to susidorojimo kurį laiką buvo ramu, kol kažkoks mar- 
siečių žvalgybinis laivas iš kosmoso pranešė, kad rengiama dar 
viena ataka, baisesnė už visas žinomas karo istorijoje. 

Žemėje žmonės tik susijuokė ir ėmė ruoštis gynybai. Visoje 
planetoje linksmai supoškėjo šūviai — tai mėgėjai pratinosi nau- 
doti šaunamuosius ginklus. 

Prie pabūklų buvo privežta papildomų termobranduoli- 
nių raketų ir devynios itin galingos netrukus nuzvimbė Marso 
link. 

Viena sprogo Marse, nušluodama nuo planetos paviršiaus 
Febo miestą ir kareivines, dvi išnyko. chrono sinklastinėje infan- 
dibuloje, o kitos tapo kosmoso klajūnėmis. 

Beje, visai nebereikėjo sprogdinti tos raketos ABO 

Juk ten nebuvo likę nė gyvos dvasios. 

Paskutiniai marsiečiai jau skrido į Žemę. 

Jie atvyko trimis bangomis. 

Pirmiausiai 721 laivas su paskutiniais armijos likučiais — 26 
119 naujokų. 

Po pusės Žemės paros 17 387 erdvėlaiviais atskrido 86 912 
ginkluotų civilių vyrų, kurie neturėjo uniformų, iš savo šaudyklių 
tebuvo pykštelėję kiekvienas po vieną vienintelį kartą ir visiškai 
nemokėjo naudotis kitų rūšių ginklais. 

Dar po pusės paros nutūpė 46 laivai su 1391 beginkle mo- 
terimi ir 52 vaikais. 

Štai tiek iš Marso atskrido laivų ir tiek žmonių. 

"Tikrasis marsiečių savižudybės sumanytojas buvo Vinstonas 
Nailzas Ramfordas. | 

Šita kraupi susinaikinimo akcija buvo iki smullkmenų apgal- 
vota iš anksto ir apmokėta pelnu, gautu iš prekybos žemės skly- 
pais, vertybinių popierių, Brodvėjaus šou ir išradimų. Kadangi 
Ramtordas galėjo nuspėti ateitį, daryti pinigus jam buvo vieni 
niekai. 

Marsiečių iždo pinigai buvo laikomi Šveicarijos bankuose ir 
išduodami tik pagal tam tikrą kodą. | 

Žmogus, kuris pervesdavo pinigus Marso sąskaiton ir tvarkė 
tiekimo reikalus bei slaptąją marsiečių tarnybą Žemėje, buvo 
Erlas Monkrifas, senasis Ramfordo liokajus. Jis gaudavo įsaky- 
mus tiesiai iš savo šeimininko. Monkrifas, savo vergiško gyvenimo 
pabaigoje pagaliau gavęs pasireikšti, tapo Žiaurus, veiklus ir ener- 
gingas, žodžiu, tikras Ramfordo ministras pirmininkas Žemėje, 
nors išoriškai jo padėtis liko kaip buvusi. 

Jis mirė sulaukęs žilos senatvės savo lovoje, tarnams 
skirtame Ramfordo vilos fligelyje, praėjus dviems savaitėms nuo 
karo pabaigos. 


Asmuo, daugiausiai prisidėjęs rengiant techninę Marso susi- 
naikinimo pusę, buvo Salas, Ramfordo bičiulis Titane, į ten at- 
vykęs iš Tralfamadoro planetos Mažajame Magelano debesyje. 
Įvairių technikos paslapčių Salas atsigabeno iš civilizacijos, kurios 
amžius skaičiuojamas milijonais Žemės metų. Jis turėjo gerokai 
apgadintą kosminį laivą, kuris net ir toks palaikis atrodė pui- 
kiausias Saulės sistemoje kada nors matytas erdvėlaivis. Tas ap- 
lamdytas technikos stebuklas, kad ir netekęs kai kurių savo 
grožybių, tapo visų Marso skraidyklių prototipas. Salas, nors ir 
nebūdamas labai geras inžinierius, vis dėlto sugebėjo išmatuoti 
visas aliai vienos savo laivo detales ir nubraižyti brėžinius jo 
marsietiškiems ainiams. 

Tačiau svarbiausia — jo Žinioje buvo milžiniškas kiekis ga- 
lingiausio energijos šaltinio, vadinamo Visatos Kuriančiąja Valia, 
arba sutrumpintai VKV. 

Erlas Monkrifas visas tiekimo, finansų ir žvalgybos ope- 
racijas grindė negailestinga pinigų valdžia ir puikiu išmanymųu, 

kas iš tikrųjų yra visi tie sukti, kerštingi ir amžinai nepatenkinti 
žmogeliai, gyvaliojantys už vergovės fasado. 

Jie ėmė iš marsiečių pinigus ir vykdė visus jų nurodymus, 
neužduodami jokių klausimų. Jie buvo patenkinti galėdami dar- 
buotis ir nelyginant termitai triūsė pagal nustatytą tvarką. 

Jų būta iš kuo įvairiausių visuomenės sluoksnių. 

Pagal specialistų apdorotus Salo kosminio laivo brėžinius 
buvo pagaminti atskirų jo detalių brėžiniai, ir Monkrifo agentai 
netrukus aprūpino jais visus Žemės rutulio pramonininkus. 

Pramonininkai neturėjo nė mažiausio supratimo, kam tos 
detalės reikalingos, tačiau jiems visiškai pakako ir to, kad iš jų 
gamybos turės gražaus pelno. 

Pirmąją marsiečių erdvėlaivių šimtinę Monkrifo agentai su- 
rinko slaptose dirbtuvėse Žemėje. 

Tie laivai buvo aprūpinti VKV energijos užtaisu, kurį Ram- 
fordas perdavė Monkrifui per vieną iš savo materializacijų 
Niuporte. Jie tučtuojau buvo paleisti apyvarton ir zujo pirmyn bei 
atgal, gabendami įrenginius bei pirmuosius rekrūtus į geležinę 
Marso lygumą, kurioje netrukus turėjo rastis Febo miestas. 

Kai Febas pagaliau radosi, kiekvienas jo sraigtelis sukosi, 
varomas minėtosios Salo VKV. 


Pagal Ramfordo scenarijų Marsas turėjo pralaimėti karą — 
pralaimėti kvailai ir žiauriai. Mokėdamas matyti ateitį, Ramfordas 
tiksliai Žinojo, kad taip ir bus, ir jautėsi tuo labai patenkintas. 

Jis tikėjosi padaryti pasaulį geresnį, parodydamas jam ryškų 
ir nepamirštamą Marso savižudybės pavyzdį. 

Štai ką jis rašo savo “Kišeninėje Marso istorijoje": “Tas, 
kuris nori pakeisti pasaulį iš esmės, privalo turėti genialių suge- 
bėjimų gražiai pateikti bet kokią šlykštynę, šaltakraujiškai pralieti 
svetimą kraują ir turėti po ranka solidžią naują religiją, kurią 
galima būtų įdiegti Žmonėms per tą trumpą atgailos ir baimės 
laikotarpį, kuris paprastai ateina po didesnių žudynių. 

Visų Žemėje gyvavusių santvarkų nesėkmės priežastis ta, 
kad jų lyderiai stokodavo mažiausiai vieno iš tų trijų kom- 
ponentų". | 

“Gana perversmų, kurių metu tuščiai žūsta milijonai! — 


a 

sušunka savo knygoje Ramfordas. — Tegu įvairumo dėlei puikiai 
organizuota mažuma nors kartą sudeda galvas daugumos 
vardan". 

Ramfordas tą puikiai organizuotą mažumą subūrė Marse ir 
pats tapo jos lyderiu. 

Be to, jis mokėjo viską gražiai pateikti, buvo dosniai gamtos 
apdovanotas genialiu sugebėjimu nė nemirktelėjęs pralieti kitų 
žmonių kraują ir turėjo po ranka pakankamai solidžią ir naujut 
naujutėlę religiją, kurią ruošėsi įdiegti karui- pasibaigus. 

Be to, jis žinojo, kaip pratęsti trumputį siaubo ir atgailos 
periodą, ateisiantį po kraujo praliejimo. Tam užteko nesudėtingų 
variacijų viena vienintele tema — esą šaunioji Žemės pergalė 
prieš Marsą iš esmės tebuvo šlykščios mažne beginklių šventųjų 
skerdynės. Šventųjų, kurie sudrumstė Žemės ramybę menkute 
karine akcija vien tam, kad sutelktų gyventojus į vieningą ir 
darnią Žmonių Broliją. 


Moteris, vardu Bi, ir jos sūnus Chronas atvyko su paskutine 
Žemėn atskridusių marsiečių banga. Teisybę pasakius, tai buvo 
net ne banga, o tik kukli vilnelė — vos keturiasdešimt šeši laivai. 

Visas kitas marsiečių laivynas tuo metu jau buvo pavirtęs 
plėnimis. 

Ši paskutinė marsiečių erdvėlaivių banga, ar tiksliau, 
bangelė, irgi buvo pastebėta iš Žemės, tačiau termobran- 
duolinėmis raketomis jos neapšaudė. Tiesiog šaudyti nebeturėta 
kuo. 

Visos termobranduolinės raketos Žemėje jau buvo išsi- 
baigusios. 

Taigi ši paskutinioji marsiečių vilnis liko nepaliesta. Ji iš- 
tiško purslais po visą Žemės paviršių. 

Tie, kurių lūkesčiai pamedžioti marsiečių laimingai išsipildė, 
džiugiai pyškino į atvykėlius — pliekė tol, kol pastebėjo, kad jų 
taikiniai — viso labo tik beginklės moterys ir maži vaikai. 

Taigi šlovingasis karas pagaliau baigėsi. 

Kaip Ramfordas ir buvo numatęs, žmonių širdys prisipildė 
atgailos ir gėdos. 


5. Titano sirenos 

Kai laivas, kuriuo skrido Chronas, Bi ir dar dvidešimt dvi 
moterys, pasiekė Žemę, į jį niekas nepradėjo šaudyti. Tiesiog jis 
nusileido necivilizuotoje šalyje. 

Jis nukrito į Amazonės džiungles Brazilijoje. 

Gyvi liko tik Bi ir Chronas. 

Išsiropštęs iš sudužusio laivo, Chronas priglaudė lūpas prie 
savo talismano. 


Į Duslių ir Bouzą irgi niekas nešaudė. 

Kai jie paspaudė starto mygtuką ir atsiplėšė nuo Marso 
paviršiaus, jiems nutiko keistas dalykas. Savo kuopos, kurią tikė- 
josi pavyti, jiedu taip ir nepavijo. 

Jie išvis niekada daugiau neberegėjo nė vieno erdvėlaivio. 

Priežastis buvo labai paprasta, tik, deja, neatsirado Žmogaus, 
kuris jiems būtų galėjęs ją paaiškinti: Dusliui su Bouzu tiesiog 
„nepriklausė skristi į Žemę. Bent jau dabar. 

Ramfordas taip nureguliavo jų automatinį pilotą navi- 
gatorių, kad laivas pirmiausiai turėjo nukakti į Merkurijų, o tik 
paskui — į Žemę. 

Ramfordas nenorėjo, kad Duslius žūtų kare. 

Ramfordas pageidavo, kad Duslius patupėtų tuos porą metų 
kokioje ramioje vietelėje. 

Ir paskui tarytum per stebuklą vėl atsidurtų Žemėje. 

Ramfordas taupė Duslių pagrindiniam vaidmeniui tame 
spektaklyje, kurį ketino surengti savo naujai iškeptai religijai 
pateikti. 


Duslius ir Bouzas jautėsi labai vieniši ir nežinios prislėgti 
toje bekraštėje erdvėje. Nebuvo nei ką veikti, nei kur žvalgytis. 

— Velniai rautų, Dusliau, kur galėjo dingti visa ta šutvė? — 
niekaip negalėjo nurimti Bouzas. 

Kaip tik tuo momentu minėtoji šutvė beveik visa kyburiavo 
ant žibintų Boka Reitono miestelio centre. 

Dusliaus ir Bouzo laivo automatinis pilotas navigatorius, be 
kita ko, reguliuodamas kajutės apšvietimą, dirbtinai atkurdavo 
Žemės parų kaitą: diena-naktis, diena-naktis, diena-naktis... 

Kajutėje mėtėsi viso labo dvi knygiūkštės, paliktos laivo 

surinkėjų. Tai buvo komiksai “TViti ir Silvestras" apie tai, kaip 
kanarėlė išvedė iš proto katiną, ir “ Vargdieniai" — graudi isto- 
rija apie Žmogėną, nugvelbusį auksines žvakides iš kunigo, kuris 
jam buvo itin geras. 

— Kurių perkūnų jam prireikė tų žvakidžių, a, Dusliau? — 
suko galvą Bouzas. 

— Velniai jį žino, — atrėžė Duslius. — Nusišvilpt man į jį 
ir jo Žvakides. 

Pilotas navigatorius ką tik išjungė šviesas ir kajutėje pra- 
sidėjo naktis. 

— Tau į viską nusišvilpt, ar ne? — paklausė Bouzas tamsoje. 

— Ar ne, — atsiliepė Duslius. — Net ir į tai, ką tu turi 
kišenėje. 

— O ką aš turiu kišenėje? 

— Daikčiuką, kuris sukelia žmonėms skausmą ir priverčia 
juos daryti tai, ko nori tu. 

Duslius išgirdo, kaip Bouzas tyliai murmėdamas kuičiasi 
tamsoje. Jis žinojo, kad Bouzas spaudalioja mygtukus to daik- 
čiuko, kurį nešiojasi kišenėje, kad sukeltų Dusliui paralyžiuojantį 
skausmą. 

Duslius neišleido nė Karso. 

— Dusliau? — pasigirdo pasikeitęs Bouzo balsas. 

„— Na, ko? — atsiliepė tas. 

— Ar tu čia, drauguži? — sutrikęs pasitikrino Bouzas. 

— O kur aš turėčiau būti? Manai, kad ėmei ir išgarinai 
mane? 

— Kaip jautiesi, drauguži? — atsargiai pasiteiravo Bouzas. 

— Kodėl turėčiau blogai jaustis? — atrėžė Duslius. — Praė- 
jusią naktį, kol tu pūtei į akį, beviltiškas kvaily, aš ištraukiau iš 
tavo kišenės tą nesąmonę, iškrapščiau iš jos visus vidurius ir 
prikimšau tualetinio popieriaus. O dabar sėdžiu ant savo gulto, 
senas idiote, ir laikau nukreipęs į tave užtaisytą šautuvą ir nė už 
ką nenorėčiau atsidurti tokioj sušiktoj padėty, kaip kad tu dabar... 


Ramfordas buvo dukart materialiazavęsis Žemėje, Niuporte 
karo tarp Žemės ir Marso metu: vieną sykį jam prasidėjus, kitą 
— tą dieną, kai jis baigėsi. Tuo laiku nei jis pats, nei jo šuo dar 

nebuvo įgiję jokios religinės prasmės. Jie buvo tiesiog prievilas 
turistams. 

"Tie, kam buvo užstatyta Ramfordo vila, išnuomojo ją bala- 
gano savininkui vardu Marlinas T.Lepas. Už bilietą į materiali- 
zaciją jis imdavo tik dolerį. 

Be to, kad Ramtfordas ir jo šuo pasirodydavo ir vėl išnyk- 
davo, žiūrėti daugiau nelabai buvo į ką. Ramfordas kalbėdavosi 
tik su liokajumi Monkrifu, ir tai pakuždom. Jis kėpsodavo su- 
kumpęs supamojoje kėdėje po laiptais, Škiperio muziejuje ir apie 
kažką mąstė. Dešine jis būdavo prisidengęs akis, kairės pirštais 
laikė įsikibęs Kazoko antkaklio. 

Ramfordas ir Kazokas programoje buvo vadinami vai- 
duokliais. 

Iš lauko pusės ties langu buvo pastatyti paaukštinimai, o 
durys į koridorių — išimtos. Tad vienu metu net dvi vorelės 
smalsuolių galėjo praeidamos žvilgtelėti į žmogų ir šunį iš chrono 
sinklastinės infandibulos. 

— Man regis, bičiuliai, šiandien jis nelabai nusiteikęs pokal- 
biams, — paprastai sakydavo Martinas T.Lepas. — Turėtumėt 
suprasti, kad jam niekad netrūksta apie ką pamintyti. Juk jis, 
bičiuliai, šiuo metu yra ne vien tik čia. Jis ir jo šuo išblaškyti 
pakeliui nuo Saulės iki Betelgeizės. 

Iki paskutinės karo dienos visą spektaklį bei 1) įgarsinimą 
režisavo Merlinas T.Lepas. 

— Kaip puiku, kad šią didžią pasaulinės istorijos dieną jūs 
visi susirinkote čia pasižiūrėti šio didingo ir kultūrine, pažintine 
bei moksline prasme nepaprasto reginio, — pareiškė Lepas pa- 
skutinę karo dieną. — Jeigu ši šmėkla kada nors prabils, — 
postringavo jis, — ji apsakys mums buvusias ir būsimas nuosta- 
bybes ir tuos neregėtus stebuklus, kurie dedasi Visatoje. Tikiuosi, 
jog kam nors iš jūsų nusišypsos laimė būti čionai tą lemtingą 
akimirką, kai jis nuspręs, kad vis dėlto pribrendo laikas pasi- 
dalinti su mumis savo žinojimu. 

— Laikas kaip sykis pribrendo, — lyg iš tuščios statinės 
sududeno sodrus Ramfordo balsas. — Netgi perbrendo, — pa- 
tikslino jis ir pasakė štai tokią kalbą: 

— Karas, kuris šiandien baigėsi tokia šlovinga pergale, iš 

esmės šlove padabino galvas tik tų šventųjų, kurie jį pralaimėjo. 
Kadaise jie buvo tokie pat Žemės žmonės kaip ir jūs. Jie išvyko 
į Marsą, surengė šį iš anksto pasmerktą puolimą, pasiryžę sudėti 
savo galvas tam, kad visi Žemės žmonės pagaliau susiburtų į 
vieną darnią Broliją — draugišką, laimingą ir nepriklausomą. 

Jie paguldė galvas ne tikėdamiesi patekti į rojų, o vilda- 
miesi, kad Žemės žmonių Brolija taps nemirtinga. 

Kaip tik dėl to paties tikslo, kuriam jie buvo taip atsidavę, 
nešu jums naujo tikėjimo žodį — tegu jį karštai priima visos 
Žemėje plakančios širdys. 

Išnyks valstybių sienos. 

Prapuls troškimas kariauti. 

Tarytum pernykštis sniegas ištirps pavydas, baimė, neapy- 
kanta. 

Naujo tikėjimo vardas — “Visiškai Abejingo Viešpaties 
bažnyčia", — iškilmingai graudeno Ramfordas. — Šios bažnyčios 
vėliava — Žydra ir auksinė. Aukso raidėmis žydrame fone joje 
užrašyta: “ Rūpinkis žmonėmis, o Visagalis Viešpats savimi pasi- 
rūpins pats". 

Štai du pagrindiniai šios religijos teiginiai, — kalbėjo toliau 
Ramfordas. — “Menkas žmogus niekuo negali padėti ar įtikti 
Visagaliui Viešpačiui" ir “Sėkmė — anaiptol ne Dievo malonė". 

Jei paklausite, kodėl turėtumėt laikytis kaip tik šios, o ne 
bet kurios kitos religijos, aš jums atsakysiu štai ką: jūs turite 
pasirinkti šią religiją todėl, kad aš, jos pranašas, galiu daryti ste- 
buklus, o kitų religijų pranašai negali. Kokius stebuklus aš galiu 
daryti? Nagi visiškai tiksliai išpranašauti, kas bus ateityje. 

Po to Ramfordas itin smulkiai nupasakojo kokį penkias- 
dešimt ateities įvykių. 
| Tas pranašystes labai rūpestingai užfiksavo dalyvavusiejįi. 

Nėra reikalo nė sakyti, kad ilgainiui visos jos išsipildė — 
tiksliai ir su visomis smulkmenomis. 

— Iš pradžių naujos religijos teiginiai jums atrodys migloti 
ir trikdantys. Bet laikui bėgant jie pasidarys krištolinio aiškumo 
ir mieli jūsų širdžiai. 

O dabar kaipo pavyzdį apsakysiu jums sakmę, kuri neišven- 
giamai išmuš jus iš vėžių. 

Kartą apvaizdos valia turtingiausioje Žemės šeimoje gimė 
berniukas, vardu Malačis Konstantas. Tą pačią dieną ta pati valia 
sutvarkė taip, kad akla senučiukė užmynė ant riedučio cemen- 
tinių laiptų viršutinėje aikštelėje, o policininko arklys — ant 
rylininko beždžionėlės, o laisvėn išėjęs bankų plėšikas savo laga- 
mino dugne ant aukšto aptiko devynių šimtų dolerių vertės pašto 
ženklą. 

Taigi aš noriu jūsų paklausti — ar apvaizda yra Dievo 
pirštas? 

Ramfordas iškėlė aukštyn smilių, kuris buvo perregimas 
beveik kaip Limožo porceliano puodukas. 

— Kito savo apsilankymo metu, broliai tikintieji, aš paseksiu 
jums sakmę apie Žmones, kurie įsivaizduoja darą tai, ko iš jų nori 
Visagalis Viešpats, — pažadėjo Ramfordas. — Beje, kad ją tin- 
kamai suprastumėt, jums reikia perskaityti viską, ką pajėgsite 
gauti apie inkviziciją Ispanijoje. 

Per kitą savo apsilankymą aš duosiu jums Bibliją, pritaikytą 
naujiems laikams ir trumpą Marso istoriją, kurioje rasite visą 
tiesą apie šventuosius, padėjusius galvą už tai, kad mūsų Žemės 
žmonės susiburtų į vieningą Broliją. Nuo šios istorijos krauju 
apsipils širdis kiekvieno, kuris tiktai turi širdį ir nors kiek kraujo. 

Po šių žodžių Ramfordas ir jo šuva ūmai dematerializavosi. 


Kosminiame laive, kuris pakilo iš Marso ir dabar skriejo 
Merkurijaus link, tame pačiame, kuriuo skrido Duslius ir Bouzas, 
automatinio piloto navigatoriaus valia vėl išaušo diena. Jai švin- 
tant, Duslius pareiškė Bouzui, kad daikčiukas jo kišenėje jau 
nebegalės niekam sukelti skausmo. 

Duslius miegojo sėdėdamas ant savo gulto. Jam ant kelių 
gulėjo užtaisytas mauzeris atlaužtu gaiduku. 

„Bouzas nemiegojo. Jis tįsojo ant savo gulto priešais Duslių, 
visą naktį taip ir nesumerkęs akių. O dabar, jei tik būtų pa- 
norėjęs, būtų galėjęs lengvai nuginkluoti ir nudobti Duslių. Ta- 
čiau nusprendė, kad jam labiau reikalingas draugas negu tas daik- 
čiukas, verčiantis žmones pildyti jo užgaidas. Šią naktį jis tiek 
visko pergalvojo, kad pagaliau visai susipainiojo, ko gi jam vis 
dėlto reikia iš Žmonių. 

Nejausti vienatvės ir baimės — šie dalykai jam dabar atrodė 
svarbiausi gyvenime. Jie atrodė įmanomi tik turint tikrą draugą. 
Ūmai kajutę pripildė kažkoks keistas duslus kosčiojimas. 
Tai juokėsi Bouzas. Keisčiausia, kad Bouzas niekada šitaip nesi- 
juokdavo, — nesijuokdavo iš tų dalykų, iš kurių juokėsi dabar. 

Jis kvatojo dėl tos siaubingos maišalienės, kurioje pats buvo 
įsipynęs, dėl to, kad armijoje jis dėjosi puikiai išmanąs, kas, kaip 
ir kodėl vyksta aplinkui, ir net galvą galėjo guldyti, kad visa tai 
yra stačiai puiku. 

Jis nesitvėrė juoku dėl to, kad klusniai leidosi išnaudojamas 
— vienas Dievas težino, kieno ir kuriam galui. 

— Jergutėliau, bičeli, ką gi mudu čia veikiame? — tolydžio 
šūkčiojo jis. — Kodėl vilkime štai šitais skarmalais? Kas užvirė 
tą visą košę? Kurių galų įsigrūdome į šią konservų dėžutę? Kodėl 
mes turėsime į kažką šaudyti, kai tik atsidursime tenai, kur skren- 
dame? Ir kokio velnio jiems šaudyti į mus? Kokio velnio? — 
putojo Bouzas. — Pasakyk man, drauguži, kodėl! 

Duslius pabudo ir nukreipė į Bouzą savo mauzerio vamzdį. 

Tačiau Bouzas nesiliovė juoktis. Jis ištraukė iš kišenės dė- 
žutę su mygtukais ir tėškė ją į grindis. 

— Ji man nebereikalinga, — tarė jis. — Gerai, kad išlupai 
jai visus vidurius. Jos man daugiau nebereikia. — Ir staiga kad 
suriks visa gerkle: — Kuriems galams man visas tas šlamštas!!! 

AŠTUNTAS SKYRIUS 


HOLIVUDO NAKTINIAME KLUBE 


Fisharmonija — vienintelė žinoma gyvybės forma Merkurijuje. 
" Fisharmonijos gyvena olose. Sunku įsivaizduoti grakštesnį padarą. 
Vaikiška stebuklų ir Žaidimų enciklopedija 


PLANETA Merkurijus skamba tarytum krištolo taurė. 

Ji aidi be pertrūkio. 

Viena Merkurijaus pusė atsigręžusi į Saulę. Ji visada taip 
atsigręžusi. Toji pusė — iki baltumo įkaitusių dulkių jūra. 

Kita pusė atsukta į amžinosios erdvės tamsybę. Ji visada 
atsukta į amžinosios erdvės tamsybę. Ta pusė — tai gigantiškos 
melsvai baltų, geliančiai šaltų kristalų džiunglės. 

Tas kontrastas tarp įkaitusio amžinos dienos pusrutulio ir 
ledinio amžinos nakties pusrutulio ir verčia Merkurijų skambėti. 

Merkurijus neturi atmosferos, todėl jo melodiją galima iš- 
girsti tik prisilietus. 

Toji muzika labai lėta. Vieną natą Merkurijus tęsia visą 
tūkstantį Žemės metų. Kai kas mano kadaise ją buvus greitą, 
temperamentingą, puikią, žodžiu, pašėlusiai smagią. Ką gi, tai 
visai įmanomas dalykas. 

Merkurijaus olose esama gyvų būtybių. 

Planetos muzika joms gyvybiškai svarbi, kadangi jos minta 
vibracijomis, kitaip sakant, mechanine energija. 

Tos būtybės prisisiurbia prie dainuojančių olų sienų. 

Šitaip jos maitinasi Merkurijaus muzika. 

Merkurijaus olų gilumoje jauku ir šilta. 

Merkurijaus olų gilumoje šviesu. Jos švyti blyškiai gelsva 
šviesa. 

Padarai, gyvenantys tose olose, permatomi. Kai jie įsikimba 
į sienas, šviesa persmelkia juos. Tačiau perėjusi jų kūnus, geltona 
sienų šviesa tampa ryškiu akvamarinu. 


KURTAS VONEGUTAS M. TITANO SIRENOS 137 


Gamta — nuostabus dalykas. 

Tie olų gyventojai labai panašūs į mažus bestuburius rombo 
pavidalo šliužus. Suaugę jie būna pėdos ilgio ir aštuonių colių 
pločio, ne storesni negu vaikiško oro balionėlio plėvelė. 

Kiekvienas toks padarėlis turi keturis siurbtukus — po vieną 
kiekviename kamputyje. Jais kabindamasis į sieną jis gali šliaužti 
kaip kirminas ir atrasti vietas, kur Merkurijaus muzika garsesnė. 

Aptikę vietą, kur galima gerai pasistiprinti, tie padarai nu- 
gula sienas tarytum drėgni apmušalai. 

Jiems visai nereikalinga nei virškinimo, nei kraujotakos 
sistema. Jie tokie plonyčiai, kad jų gyvastį palaikantys virpesiai 
lengvai pamaitina visas ląsteles be jokių tarpininkų. 

Taigi tie padarai ir nesituština. 

O dauginasi žvyneliais. Naujagimiai, atsiskyrę nuo savo gim- 
dytojų, panašūs į galvos odos pleiskanas. 

"Jie visi vienos lyties. 

Jie tiesiog barsto tarsi nuotrupas mažytes savo kopijas, ir 
visi kaip vienas yra visiškai vienodi. 

Vaikystės jie neturi. Atsiskyrę žvyneliai jau po trijų Žemės 
valandų ima ir patys pleiskanoti. 

Tapę suaugėliais, tie padarai nesensta ir nemiršta. Sulaukę 
brandos amžiaus, jie gyvuoja sau, kaip sakoma, pačiame jėgų 
žydėjime, kol tęsiasi Merkurijaus daina. 

Vienas individas niekaip negali pakenkti kitam, be to, ir 
jokios priežasties nėra tai daryti. 

Alkis, pavydas, garbės troškimas, baimė, pyktis, religija, gaš- 
lumas jiems nežinomi ir nesuvokiami. 

Tie gyviai turi tik vieną pojūtį — lytėjimą. 

Be to, šiokių tokių telepatinių sugebėjimų. Informacija, ku- 
rią jie gali pasiųsti arba priimti, tokia pat monotoniška kaip ir 
Merkurijaus muzika. Jie gali perduoti ir priimti viso labo tik du 
pranešimus. Pirmasis yra atsakymas į antrąjį, o antrasis — į 
pirmąjį. 

Pirmasis: “ Aš čia, aš čia, aš čia..." 

Antrasis: “Na ir gerai, na ir gerai..." 

Na, ir dar vienas įdomus tų būtybių bruožas, niekaip ne- 
paaiškinamas utilitariniais motyvais: ant švytinčių sienų savo olose 

jos mėgsta išdėlioti nuostabius ornamentus. 

Nors jos aklos ir visiškai abejingos kitų žvilgsniams, tačiau 
dažniausiai sudaro ant sienų stebėtinai taisyklingus ir ryškius 
raštus iš blyškiai geltonų ir ryškių akvamarino rombų. Geltonai 
švyti plikos olų sienos, o akvamarinine pavirsta ta pati šviesa, 
perėjusi pro tų būtybių kūnus. 

Už meilę muzikai ir polinkį visiškai nesavanaudiškai tarnauti 
grožiui Žemės gyventojai tiems gyviams davė gražų vardą. 

Jie pavadino juos fisharmonijomis. 


Duslius ir Bouzas po septyniasdešimt devynių Žemės dienų 
kelionės nusileido tamsiojoje Merkurijaus pusėje. Jie net nejtarė, 
kad planeta, ant kurios nutūpė jų laivas, yra Merkurijus. 

Saulė iškart pasirodė jiems bauginamai didžiulė. 

Bet tai nė kiek netrukdė jiems manyti, kad laivas nusileido 
Žemėje. 

Jie prarado sąmonę po pirmo staigaus stabdymo ir dabar 
palengva peikėjosi, vis labiau pasiduodami žiauriai ir saldžiai 
iliuzijai. 

Dusliui su Bouzu atrodė, tarytum jų laivas lėtai tupia tarp 
dangoraižių, po kuriuos šmižinėja prožektorių šviesos. 

— Ir niekas nešaudo, — pastebėjo Bouzas. — Karas arba jau 
pasibaigė, arba dar neprasidėjo. 

Linksmi blyksniai, kuriuos jie matė, buvo visai ne prože- 
ktorių šviesos. Tie atšvaitai sklido iš milžiniškų kristalų riboje 
tarp šviesiosios ir tamsiosios Merkurijaus pusės. Kristalai skaidė 
Saulės spindulius savo prizmėse ir atspindėjo juos į tamsiąją pusę. 
Tenai kiti kristalai siuntė juos toliau. 

Iš tiesų, bet kam lengvai galėjo susidaryti įspūdis, kad tai 
prožektorių šviesos šokčioja įmantrių kažkokios civilizacijos 
statinių kontūrais. Tankias žydrai baltų didžiulių kristalų džiunp- 
les lengvai galima buvo palaikyti dangoraižiais — "puikiais ir di- 
dingais. 

Prie iliuminatoriaus stovintis Duslius tylutėliai pravirko. Jis 
ilgėjosi tiesos, meilės, šeimos ir draugystės. Bet tai, dėl ko jis 
dabar liejo ašaras, tebuvo tuščios abstrakcijos, kadangi jo at- 
mintyje užsiliko vos keletas veidų ir menkutis žiupsnelis praeities 

nuotrupų, iš kurių jo vaizduotė buvo pajėgi sulipdyti viso labo 
varganą melodramą. Galvoje, tarsi sausi kaulai, barškėjo vardai: 
“Titnagas Stivensonas, draugas..., Bi, žmona..., Chronas, sūnus..., 
Duslius, tėvas..." 

Ūmai jo sąmonėje šmėstelėjo vardas Malačis Konstantas, bet 
jis nežinojo, kas tai yra. 

Netrukus Duslius įniko tuščiai fantazuoti ir taip įsijautė, kad. 
jį net apėmė gili pagarba tiems nesamiems Žmonėms ir nuos- 
tabiems jų gyvenimas, kurių dėka iškilo štai tokie puikūs pastatai, 
po kuriuos dabar klaidžioja prožektoriaus spindulys. O juk tuose 
pastatuose gyvena kažkieno šeimos, kažkieno draugai, 0 jų godos 
ir svajos didingos tarytum... 

Duslius niekaip negalėjo sugalvoti tam didingumui tinkamo 
palyginimo. 

Jo vaizduotėje netikėtai iškilo įspūdingas fontanas, piramidė 
iš vis mažėjančių taurių. Ne, netinka. Be to, fontanas buvo be 
vandens ir pilnas apšepusių paukščių lizdų. Dusliui ėmė tvinkčioti 
pirštų galai, tarytum būtų buvę nubrozdinti laipiojant iš vienos 
taurės į kitą. 

Tikrai, šis įvaizdis netinka. 

Paskui jam vėl kaip kadaise prieš akis išplaukė trys gra- 
žuolės, kurios andai kvietė jį pas save, į tepaluotą jo mauzerio 
vamzdį. 

— Vyruti, panašu, kad čia visi kietai sumigę, bet juk ne 
suvisam! — Bouzas buvo nutaisęs meilų balsą, jo akys blizgėjo. 
— Kai senis Bouzas su seniu Duslium įsiverš į miestą, jie visi 
mikliai pašoks iš patalo ir nebegalės užmigti kelias savaites. 

Pilotas navigatorius meistriškai vairavo laivą. Prietaisai, aiš- 
kiai sunerimę, kalbėjosi tarpusavy, sukaliojosi, zyzė, tarškėjo ir 
ūžė. Jie darė viską, kad laivas išvengtų pavojingų vietų, ieškodami 
idealios aikštelės nutūpti. 

Piloto navigatoriaus kūrėjai visus mechanizmus nureguliavo 
pagal vieną principą: rasti priedangą brangiausiai kariuomenei ir 
kroviniams, kuriuos gabenti ir buvo skirtas laivas. Taigi bran- 
giausiąją kariuomenę ir krovinius pilotas buvo įpareigotas nu- 
tupdyti į pačią giliausią duobę, kokią tik pavyks aptikti. Juk buvo 
planuojama, kad tūpti reikės priešui apšaudant. 

Po gerų dvidešimties Žemės minučių pilotas navigatorius vis 
dar šnekučiavosi pats su savimi, turėdamas vis tiek pat daug ką 
pasakyti kaip ir anksčiau. 

O laivas vis smigo ir smigo žemyn, krito gana dideliu 
greičiu. 

Tariamųjų dangoraižių ir prožektorių jau nebuvo matyti. 
Laivą iš visų pusių supo neperžvelgiama tamsa. 

Kajutėje tvyrojo tokia pat slogi tyla. Duslius su Bouzu pa- 
galiau suvokė, kas darosi, suprato be žodžių. 

Ir teisingai suprato. 

Juos laidojo gyvus. 

Staiga laivas pakrypo ir jiedu nulėkė ant grindų. 

Smūgis paveikė juos gaivinamai. 

— Pagaliau mes namie! — suriko Bouzas. — Sveiki parvykę 
į namus! 

Bet jiedu tuojau vėl pajuto šleikštų jausmą, tarsi ūmai būtų 
pavirtę krintančiais lapais. 

Po dvidešimties Žemės minučių laivas vis dar atsargiai lei- 
dosi Žemyn. 

Jis vis dažniau pakrypdavo ant šono. 

Bouzas su Dusliumi sugulė į savo gultus. Jie tįsojo kniūbsti, 
rankomis mėšlungiškai įsikibę į geležinius strypus galvūgaliuose. 

Lyg norėdamas padidinti jų kančias, pilotas navigatorius 
imitavo kajutėje nakties metą. 

Iš lauko atsklidęs baisus džeržgesys privertė Duslių ir Bouzą 
liautis spoksojus į pagalves ir pažvelgti pro iliuminatorius. Pro 
juos smelkėsi blyškiai geltona šviesa. 

Duslius ir Bouzas, klykdami iš džiaugsmo, puolė prie iliu- 
minatorių, bet tučtuojau nugriuvo žemėn, nes laivas, įveikęs dar 
vieną kliūtį, ėmė kristi toliau. 

“Dar po vienos Žemės minutės kritimas liovėsi. 

Pilotas navigatorius droviai trekštelėjo. Sėkmingai atlakdinęs 
krovinį iš Marso į Merkurijų, jis, kaip ir privalėjo, išsijungė. 

Jis pristatė savo krovinį į didžiulio urvo dugną šimto še- 
šiasdešimties mylių gylyje nuo Merkurijaus paviršiaus. Jis klai- 
džiojo painiais požemio labirintais, kol pagaliau paaiškėjo, kad 
giliau leistis nebėra kur. 

Bouzas pirmasis prišoko prie iliuminatoriaus, žvilgtelėjo pro 
jį ir pamatė linksmai švytinčus geltonus ir ryškaus akvamarino 
spalvos rombus, kuriuos sudarė tvarkingai. ant uolų sienų iš- 
sidėsčiusios fisharmonijos. 

— Dusliau! — subliuvo Bouzas. — Velniai mane rautų, jei 
jis nenutupdė mūsų į patį Holivudo naktinio klubo vidurį! | 

Dabar ne pro šalį būtų prisiminti kvėpavimo techniką pagal 
Šlimaną, kad suprastume, kas nutiko kitą akimirką. Duslius ir 
Bouzas gaudavo deguonį iš deguonies kapsulių per plonųjų žarnų 
sieneles. Hermetiškoje kajutėje buvo imituotas atmosferos slėgis, 
todėl jiems nereikėjo užsikimšti ausų ir šnervių ir būti stipriai 
susičiaupus. Šito reikėjo tiktai vakuume arba užnuodytoje at- 
mosferoje. 

Bouzas manė, kad laivą supa palaiminga gimtosios Žemės 
atmosfera. | 

O iš tiesų tai buvo beorė erdvė. 

Labai neapdairiai Bouzas atlapojo vidurines ir laukujes du- 
ris, tikėdamasis pasinerti į švelnią Žemės atmosferą. 

Vietoje to driokstelėjo sprogimas. 

Bouzas skubiai vėl užtrenkė duris, tačiau ir jis, ir Duslius, 
jau ketinę šaukti iš džiaugsmo, paspringo kraujais. 

Jiedu neteko sąmonės, iš kvėpavimo organų plūdo kraujas. 

„Nuo mirties juos išgelbėjo automatinė avarinė sistema, kuri, 
į sprogimą atsakiusi sprogimu, vėl atsatė normalų slėgį kajutėje. 

— Mama, — atsipeikėjęs išstenėjo Bouzas. — Prakeikimas, 
mama, bet, velniai rautų, čia ne Žemė. 

Tačiau Duslius su Bouzu nepuolė panikuoti. 

Jiedu pasistiprino, atsigėrė, pailsėjo ir prarijo po rutuliuką 
su deguonimi. 

Paskui užsikimšo ausis ir šnerves, užsiklijavo burnas ir ėmė 
tyrinėti, kur vis dėlto nusileido jų laivas. Jiedu nustatė, kad jų 
kapas gilus, vingiuotas, be pradžios ir galo, beoris ir negyvenamas 
jokių padarų, nors kiek panašesnių į žmogų. Jiedu aptiko fishar- 
monijų, tačiau tų gyvių buvimas čia jiems visai neatrodė padrą- 
sinantis. Tie padarai jiems buvo stačiai šlykštūs. 

Duslius su Bouzu niekaip negalėjo patikėti patekę į tokią 
sumautą vietą. Tas netikėjimas ir išgelbėjo juos nuo panikos. 

Pagaliau jiedu grįžo į laivą. 

— Okei, — ramiai tarė Bouzas. — Įvyko klaida. Mes per 
giliai įsirausėm į gruntą. Turime vėl pakilti tenai, kur matėme 
tuos pastatus. Jeigu atvirai, Dusliau, man atrodo, kad čia ne 
Žemė. Sakau, įvyko klaida. Reikia nusigauti pas tipus tuose na- 
muose ir paklausti, kur mes atsidūrėme. 

— Okei, — tarė Duslius ir aplaižė sukepusias lūpas. 

— Nagi spustelkim starto mygtuką ir pakilsime tarsi paukš- 
teliai. 

— Spustelkim, — nesipriešino Duslius. 

— Klausyk, tie, kur viršuj, tuose namuose, gali nežinoti, kas 
dedasi čia, po žemėmis. Gal mudu atradome ką nors tokio, kas 
juos labai nustebins. 

— Žinoma, — linktelėjo Duslius. Jis tarytum jautė daugelio 
mylių storio uolų spaudimą ir širdimi juto visą jų padėties be- 
viltiškumą. Į visas puses nuo aikštelės ėjo urvai, kurie šakojosi, 
šakojosi ir šakojosi be galo. Atšakos — į šakas, šakos — į dar 
mažesnes šakeles, 0 tos — į Žmogaus poros didumo angeles. 

Dusliaus širdis neapsiriko, nujausdama, kad nė viena iš tų 
dešimčių tūkstančių atšakų neišeina į paviršių. | 

Kosminis laivas, apačioje styrančiu puikiai sukonstruotu 
čiuoptuvu čiuopdamas kelią vis žemyn ir žemyn, ilgai leidosi 
viena iš nedaugelio ertmių, išeinančių į paviršių: vis žemyn ir 
žemyn, vienu iš labai nedaugelio urvų, kuriuo įmanoma iš čia 
pasprukti. | | 

Tačiau -net Dusliaus jautri siela niėko nenujautė apie. įgimtą 
piloto navigatoriaus bukumą, kuris netruko pasireikšti, kai teko 
pradėti judėti aukštyn. Konstruktoriams niekad neatėjo į galvą, 
kad gali būti keblumų laivui kylant į viršų. Juk visi marsiečių 
lavai buvo skirti pakilti iš Marso plynių, kur jiems niekas ne- 
trukdė to padaryti, ir nusileisti Žemėje — štai kodėl laivas ne- 
turėjo čiuoptuvo viršuje, kuriuo būtų galėjęs užčiuopti kliūtis, 
esančias virš laivo. 

— Lik sveikas, seni urve! — tarė Bouzas. 

Duslius nerūpestingai spūstelėjo starto mygtuką. 

Pilotas navigatorius suūžė. 

Per keletą Žėmės sekundžių jis įšilo. 

Laivas patyliukais zvimbdamas lengvai atsiplėšė nuo olos 
dugno, skleisdamas širdį veriantį džeržgesį, šonu brūkštelėjo per 
sieną, viršumi stuktelėjo į olos lubas, davėsi atbulas, vėl dunks- 
telėjo į lubas, vėl šastelėjo atbulas, dar sykį bloškėsi į viršutinį 
skliautą, po to vėl tyliai zvimbdamas kilo į viršų. Paskui pasigirdo 
baisus džeržgesys — šį kartą iš visų pusių. 

: Bandymai brautis į viršų liovėsi. 

Laivas įstrigo didžiulėje akmens uoloje. 

Pilotas navigatoriuus ėmė kaukti. 

Pro kabinos grindis jis purkštelėjo garstyčių spalvos dūmų 
sruogą. 

Paskui pilotas navigatorius nuščiuvo. 

Jis perkaito. O perkaitimas jam buvo signalas, kad laivas 
pateko į avarinę padėtį, iš kurios jį reikia tučtuojau gelbėti. Navi- 
gatorius, kraupiai girgždėdamas, nieko nelaukęs ėmėsi tai daryti. 
Metalinės jo detalės gaudė, perkaitusios kniedės skardžiai poš- 
kėjo, lyg kas būtų pliekęs iš šautuvo. 

Pagaliau laivas išsilaisvino iš akmens gniaužtų. 

Pilotas navigatorius, pajutęs, kad jo viršus, švelniai nuleido 
laivą atgal ant olos dugno. 

Po to jis išsijungė. 

Duslius vėl nuspaudė starto mygtuką. 

„ Ir vėl laivas įstrigo aklavietėje, vėl atbulas šiaip ne taip 
išsikapstė iš jos, nutūpė atgal ir išsijungė. 

Tai kartojosi gal tuziną kartų, kol tapo visiškai aišku, kad 
šitaip galima nebent sudaužyti laivą į šipulius. Išorinis šarvas jau 
ir dabar buvo smarkiai aplamdytas. 

Kai laivas nutūpė dvyliktą kartą, Duslius su Bouzu, galutinai 
netekę vilties, sugniužo. Jiedu ėmė raudoti. 

— Tai mirtis, Dusliau, mirtis, — šaukė Bouzas. 

— O aš ir nepamenu, kad būčiau kada gyvenęs, — prislėgtu 
balsu atsiliepė Duslius. — Maniau, nors dabar pagyvensiu. 

Duslius priėjo prie iliuminatoriaus ir pažvelgė pro jį aša- 
rotomis akimis. 

Jis pamatė, kad arčiausiai esantys gyviai išsidėstę ant uolų 
taip, kad akvamarino fone švytėjo blyškiai geltona daili raidė T. 
Žinoma, tie besmegeniai padarai galėjo šitaip susispiesti visiškai 

atsitiktinai, bet štai Duslius pamatė, kad priešais T švyti labai 
taisyklinga A, o priešais ją — labai taisyklinga P. | 

Duslius pakreipė galvą ir pažvelgė pro iliuminatorių iš šono. 
Prieš jo akis atsivėrė gal šimtas jardų fisharmonijų apgultos 
sienos. 

Duslius nustėro iš nuostabos pamatęs, kad jos sudėliojo visą 
sakinį iš švytinčių raidžių. 

Štai tas akvamarino fone blyškiu geltoniu švytintis sa- 
kinukas: 


“TAI PROTINIŲ SUGEBĖJIMŲ PATIKRINIMAS!* 

DEVINTAS SKYRIUS 


GALVOSŪKIS IŠSPRESTAS 


“Iš pradžių Dievas tapo dangumi ir žeme... Ir tarė Dievas: 
“Tebūsiu aš šviesa" ir jis tapo šviesa. 
Vinstonas Nailzas RAMFORDAS. “Autorizuotas “Biblijos? vertimas". 


Prie arbatos nepaprastai tinka į vamzdelius susuktos jaunos 
fisharmonijos, prikimštos varškės iš Veneros. 
Beatričė RAMFORD. “Galaktinė kulinarijos knyga" 


Jei kalbėsime apie dvasinį gyvenimą, tai Marso kankiniai žuvo ne tada, kai 
puolė Žemę, 0 tada, kai juos užverbavo Marso karinė mašina. 
Vinstonas Nailzas RAMFORDAS. “Kišeninė Marso istorija" 


Pagaliau aš apiikau vietelę, kur galiu daryti gera niekam nepakenkdamas. 
BOUZAS Saros Horn KENBI knygoje “Duslius ir Bouzas 
Merkurijaus olose". 


POPULIARIAUSIA paskutiniųjų metų knyga buvo Vins- 
tono Nailzo Ramfordo autorizuotas Biblijos vertimas. Po jos 
antrojoje vietoje — žavinga klastotė, neva Beatričės Ramford 
“Galaktinė kulinarijos knyga". Trečioje vietoje — Vinstono Nail- 
zo Ramfordo “Kišeninė Marso istorija", ketvirtoje — Saros Horn 
Kenbi knygelė vaikams “Duslius ir Bouzas Merkurijaus olose". 

Pilkame misis Kenbi knygos viršelyje leidėjas maloniai aiš- 
kina tokio jos populiarumo priežastį: “Koks vaikas nesvajoja 
patirti kosminio laivo katastrofą ir atsidurti negyvenamoje pla- 
netoje su hamburgerių, dešrelių, pomidorų padažo, sporto inven- 
toriaus ir sodos vandens atsargomis?" 

Daktaras Frenkas Minas knygoje “ Ar suaugę fisharmoni- 
jos?" tvirtina, kad vaikų meilė šitai knygai neabejotinai liguista. 
“Kaži ar mes suvokiame, — nerimauja jis, — kokie panašūs į 
mūsų vaikus Duslius ir Bouzas, kai jiedu rimtai ir pagarbiai 
elgiasi su tais bejausmiais ir besmegeniais padarais, kurių elgesys 
tiesiog begėdiškai nemotyvuotas?" Lygindamas tėvus su fisharmo- 

nijomis, Minas aptaria Dusliaus ir Bouzo santykį su jomis. Ištisus 
trejus metus kas keturiolika Žemės dienų fisharmonijos sudė- 
liodavo Dusliui ir Bouzui po sentenciją — kartais viltingą, 0 
kartais — pilną pašaipos ir sarkazmo. 

Savaime aišku, sentencijas išdėliodavo Vinstonas Nailzas 
Ramfordas, kuris materializuodavosi Merkurijuje kas keturiolika 
Žemės dienų. Nuplėšdamas fisharmonijas vienur ir prilipindamas 
kitur, jis sudėliodavo įvairius užrašus spausdintomis raidėmis. 

Apie tai, kad Ramfordas protarpiais lankydavosi Merku- 
rijaus olose, misis Kenbi knygoje pirmąsyk užsimenama viename 
iš paskutiniųjų skyrių — ten, kur Duslius dulkėse aptinka šuns 
pėdsakus. 

Toje vietoje suaugęs, garsiai skaitantis šią knyą vaikui, turi 
sustoti ir žemu intriguojančiu balsu paklausti: “ Kaip manai, koks 
to šuns vardelis?" | 

To šuns vardelis — Kazokas. Tai didžiulis, baisus ir piktas 
Vinstono Nailzo Ramfordo šuva iš chrono sinklastinės in- 
fandibulos. 


Duslius su Bouzu buvo išgyvenę Merkurijuje trejetą Žemės 
metų ir aplėkę aplink Saulę dvylika su puse karto, kai Duslius 
vienoje olos atšakoje aptiko Kazoko pėdsakus. 

Pėdsakus Duslius aptiko šešiomis myliomis aukščiau tos 
ertmės, kurios akmeniniuose gniaužtuose gulėjo: apdraskytas ir 
aplamdytas jų laivas. Duslius, kaip ir Bouzas, jau kuris laikas ne-. 
begyveno jame. Laivas jiems tebuvo bazė, kurion jiedu maždaug 
kartą per Žemės mėnesį ateidavo pasiimti maisto. 

Duslius ir Bouzas retai kada matydavosi. Vaizdžiai tariant, 
jie judėjo per daug skirtingomis trajektorijomis. 

Bouzo trajektorija buvo visai nedidukė. Jis turėjo nuolatinį 
prabangiai įrengtą būstą tame pačiame gylyje, kaip ir kosminis 
laivas, vos už ketvirčio mylios nuo jo. 

Dusliaus trajektorijos buvo didžiulės ir nerimastingos. Dus- 
lius neturėjo nuolatinio būsto. Jis vaikščiodavo tuščiomis ir nu- 
sibastydavo labai toli, kopdamas vis aukščiau ir aukščiau, kol jam 
kelią pastodavo šaltis, kuris, beje, sulaikydavo ne tik jį, bet ir 
fisharmonijas. Aukštesniuose sluoksniuose, kur nusigaudavo Dus- 

lius, fisharmonijų pasitaikydavo labai retai, 0 ir tos pačios buvo 
menkutės. 

Apačioje, tame jaukiame gylyje, kur gyveno Bouzas, fis- 
harmonijų buvo apstu ir visos jos atrodė gerai įmitusios. 

Bouzas su Dusliumi ėmė gyventi kas sau po to, kai visus 
Žemės metus išbuvo kartu laivo kajutėje. Kaip tik tais pirmaisiais 
metais abu suprato, kad be pašalinės pagalbos iš čia neišsikapstys 
niekada. 

Tai buvo aišku kaip dieną, nors fisharmonijos ir toliau raši- 
nėjo ant sienų savo sentencijas, vis pabrėždamos, kad išbandymas, 
tekęs Dusliaus ir Bouzo daliai, yra teisingas ir kad jiedu lengvai 
galėtų iš čia išnešti kudašių, jei tik gerai pasuktų galvas, jei tik 
mažumytį pakrutintų apsnūdusias savo smegenis. 

— GALVOKITE! — tolydžio ragino juos tie bjaurūs pa- 
darai. 

Duslius su Bouzu ėmė gyventi atskirai po to, kai Duslių 
ištiko nervų priepuolis ir jis bandė nužudyti Bouzą. Sykį Bouzas 
grįžo į laivą nešinas fisharmonija, lygiai tokia pat kaip ir visos 
kitos. Bet jis pasakė: “Žiūrėk, Dusliau, koks nuovokus mažylis!" 

Štai tada Duslius ir įsikibo jam į gerklę. 


Duslius buvo visiškai nuogas, kai aptiko šuns pėdsakus. 
Marsiečių armijos smogiamojo pėstininkų bataliono kerpių spal- 
vos uniforma ir batai jau kadai pavirto skutais belandžiojant po 
akmenų olas. 

Šuns pėdos nesujaudino Dusliaus. Nors jis pamatė šilta- 
kraujo gyvūno, geriausio Žmogaus draugo, buvimo žymes, jo siela 
neprisipildė nei džiugios galimo bendravimo muzikos, nei gai- 
vinančios vilties šviesos. Jo siela liko bejausmė net tada, kai tarp 
šuns pėdsakų dulkėse šmėstelėjo gerų batų palikti atspaudai. 

Duslius buvo paskelbęs karą jį supančiai aplinkai, kurią 
laikė atšiauria, priešiška ir itin Žiauria būtybe. Vieninteliai jo 
ginklai buvo pasyvus pasipriešinimas ir atvira panieka. 

Taigi pėdsakus Duslius tiesiog palaikė pradiniu ėjimu dar 
viename beprotiškame žaidime, į kurį; jo manymu, toji aplinka 
rengėsi jį įvelti. Žinoma, jis pasižiūrės, kur jie veda, bet padarys 
tai tingiai, be jokio noro. Pamažu eis sau lyg niekur nieko tomis 

pėdomis, bet tik todėl, kad daugiau tikrai nėra ką veikti. 

Jis eis pėdomis lyg tarp kitko. 

Tik žvilgtels, kurgi jos veda. 

Bet šliauš koja už kojos, tarytum atžagariu šaukštu varomas. 

Vargšas Duslius labai sulyso ir nupliko. Jo otganizmas spar- 
čiai senėjo. Perštėjo akis, kaulai seniokiškai girgždėjo. Būdamas 
Merkurijuje, Duslius nė karto nesiskuto. Kai plaukai ir barzda 
užaugdavo tokie, kad imdavo trukdyti, jis apkapodavo juos pa- 
ėmęs po sruogą kirvuku mėsai kapoti. | 

Bouzas, atvirkščiai, skutosi kasdien. Dukart per Žemės sa- 
vaitę jis apsikirpdavo plaukus specialiais įrankiais, pasiimtais iš 
laivo. 

Bouzas, dvylika metų jaunesnis už Duslių, jautėsi gerai kaip 
niekad. Merkurijaus olose jis net aptuko ir įgijo oraus ramumo. 

Oloje, kur Bouzas įsirengė būstą, kabėjo boksininko kriaušė, 
veidrodis, stovėjo lova, stalas, pora kėdžių, hanteliai, magne- 
tofonas ir muzikos įrašų kolekcija, iš viso tūkstantis šimtas 
kūrinių. 

Bouzo ola turėjo netgi duris — apskritą akmenį, kuriuo 
buvo galima užversti angą. Be jo Bouzas negalėjo apsieiti. Mat 
fisharmonijoms jis buvo tarsi koks viešpats dievas. Jos rasdavo jį 
bet kur pagal jo širdies plakimą. 

Jei jis būtų kada palikęs duris atviras, jį miegantį būtų 
apspitę šimtai tūkstančių gerbėjų, kurios būtų palikusios jį ramy- 
bėje tik širdžiai nustojus plakti. 

Bouzas irgi vaikščiojo nuogas. Bet jis vis dar turėjo batus. 
Jo natūralios odos batai išsilaikė puikiai. Žinoma, Duslius nuėjo 
gal penkiasdešimt kartų daugiau nei Bouzas. Tačiau Bouzo batai 
ne tik gerai išsilaikė — jie atrodė naujut naujutėliai. 

Bouzas tolydžio juos valė, tepė tepalu ir blizgino. 

Dabar jis juos kaip tik blizgino. 

Anga į olą buvo užversta akmeniu. Kartu su Bouzu buvo tik 
keturios mylimiausios fisharmonijos. Dvi iš jų apsivijo jo Žastus, 
trečia prisisiurbė prie šlaunies, o ketvirtoji, dar nesubrendusi trijų 
colių ilgio fisharmonijukė nesitraukė nuo Bouzo kairiojo riešo, 
mėgaudamasi jo sodriu pulsu. 

Radęs fisharmoniją, kuri jam patikdavo labiau už kitas, 

Bouzas darydavo štai ką: jis leisdavo jai maitintis savo pulso 
dūžiais. 

— Tau gera? — mintimis jis klausdavo laimingosios. — Pui- 
ku, ar ne tiesa? 

Niekad nesijautė geriau nei jo kūnas, nei protas, nei siela. 
Jis buvo patenkintas, galėdamas nebematyti to nelemtojo Dus- 
liaus, gebančio viską taip sujaukti, kad kiekvienas, kuris mokėjo 
jaustis laimingas, būtinai turėjo atrodyti bukaprotis arba trenktas. 

— Kas verčia žmogų būti tokį? — Bouzas mintyse paklausė 
mažylės mylimos savo fisharmonijos. — Ką gi jis gauna mainais, 
atsisakydamas šitiek puikių dalykų? Tad ko gi stebėtis, kad jis 
taip prastai atrodo? — Bouzas palingavo galvą. — Aš vis sten- 
giausi, kad jis susidomėtų jumis, bet jis vis labiau kraustosi iš 
proto. Lyg nuo to kam nors taptų lengviau. Na, ir ko gi jis 
siunta, galva neišneša. Net jei kas nors man imtų aiškinti, aš, ko 
gera, vis tiek nesuprasčiau. Na, žinoma, kažkas ten mus bando, 
kažkas gerokai protingesnis už mus, bet ką aš galiu padaryti — 
nebent būti draugiškas, ramus ir stengtis kuo geriau praleisti 
laiką, kol visa tai baigsis. — Bouzas palinksėjo, tarsi patvirtin- 
damas savo žodžius. — Tokia mano filosofija, draugužiai, — tarė 
jis prisisiurbusioms fisharmonijoms. — Ir, jei neklystu, jūsų irgi. 
Manau, kad kaip tik dėl to mes taip dailiai sutariam. 

Natūralios odos batų galai, kuriuos jis dabar blizgino, švy- 
tėjo tarsi rubinai. 

— Et, žmonės, žmonės, žmonės, — kalbėjo Bouzas pats sau, 
įsmeigęs akis į tuos rubinus. Šveisdamas batus jis įsivaizduodavo 
galįs daug ką pamatyti jų žibančiose nosyse. 

Šiai ir dabar, žvelgdamas į tuos rubinus, Bouzas matė 
akmens stulpą geležinės plynės viduryje ir Duslių, smaugiantį 
vargšą Titnagą Stivensoną. Šis klaikus vaizdinys nebuvo atsi- 
tiktinai sąmonėje išplaukęs prisiminimas. Tai buvo jo santykių su 
Dusliumi ašis. 

— Nesakyk man tiesos, ir aš tau jos nesakysiu, — tarė min- 
tyse Bouzas. Šį prašymą jis ne sykį kartojo Dusliui. Būtent taip 
jį suformulavo pats Bouzas. Iš esmės jis reiškė štai ką: Duslius 
privalo liautis kalbėti tiesą apie fisharmonijas, kadangi Bouzas jas 
be galo myli, o tas savo ruožtu — nė žodžio tiesos apie Duslių, 

nuo kurios jam pasidarytų labai negera. 

Mat Duslius iki šiol nežinojo, kad pats pasmaugė geriausią 
savo draugą Titnagą Stivensoną. Duslius iki šiol manė, kad Sti- 
vensonas vartosi kaip inkstas taukuose kokiame nors jaukiame 
Visatos kampelyje. Duslius gyveno svajonėmis apie tai, kaip vieną 
gražią dieną jiedu susitiks. 

Bouzui vis dėlto užteko nuovokos nuslėpti nuo Dusliaus šią 
tiesą, nors pagunda vožti ja Dusliui į tarpuakį buvo didžiulė. 

Klaikusis vaizdinys rubinuose išsisklaidė. 

— Taip, Viešpatie, — atsiduso Bouzas mintyse. 

Fisharmonija ant jo kairio žasto šiek tiek sujudėjo. 

— Tu prašai senį Bouzą užtaisyti koncertą? — Bouzas krei- 
pėsi į ją mintyse. — Ar tu tai nori man pasakyti? Tu nori pa- 
sakyti: “Seni Bouzai, nemanyk, kad esu koks paršas ar nedė- 
kingas sutvėrimas — aš gerai Žinau, kokia didelė garbė būti štai 
čia, prie pat tavo širdies, bet aš mąstau apie savo draugus, kurie 
liko už durų, ir trokštu, kad jiems taip pat būtų gera". Ar tu tai 
nori man pasakyti? Tu nori pasakyti: “Maldauju tavęs, tėtuši 
Bouzai, užtaisyk smagų koncertuką tiems vargšeliams, kurie liko 
už durų". Ar teisingai tave supratau? — Bouzas atlaidžiai iš- 
sišiepė. — Na, na, nereikia man pataikauti, — mintimis tarė jis 
fisharmonijai. 

Mažytė fisharmonija, prisisiurbusi prie jo riešo, susilenkė 
perpus ir vėl išsitiesė. | 

— O tu ką pypsi? — mintyse pašnekino ją Bouzas. — Ar tik 
nenori pasakyti: “Dėdule Bouzai, tavo pulsas per riebus tokiam 
pupų pėdui kaip aš. Dėdule Bouzai, uždėk man pusryčiams švel- 
nios, lengvos, malonios muzikutės!"* Na, ar gerai tave supratau, 
mažiau? 

Bouzas pasisuko į fisharmoniją, apsivijusią dešinės rankos 
žastą. Toji visą laiką nė nekrustelėjo. 

— O tu, regis, tylenis, — kreipėsi jis mintimis į ją. — Mažai 
kalbi, bet užtat vis kažką galvoji. O mane tikriausiai laikai šykš- 
tuoliu — kam neduodu klausytis muzikos visą laiką? 

Fisharmonija, įsikibusi jo kairės rankos, vėl sujudėjo. 

— Na, ką tu ten porini? — Bouzas palenkė galvą ant šono, 
tarytum įdėmiai klausydamasis, nors vakuume, kuriame jis gyveno, 

negalėjo sklisti joks garsas. — A, tu nori pasakyti: “Tavo di- 
denybe Bouzai, uždėk mums uvertiūrą “1812 metai". — Bouzas 
apsimetė supykęs. — Suprantama, tai labai skalsus veikalas, bet 
juk tai dar nereiškia, kad jis tau į naudą. 


Mokslo vyrus, Marso ir Žemės konflikto tyrinėtojus, dažnai 
glumina keistas Ramfordo nenuoseklumas ruošiantis šiam karui. 
Kai kurie jo projektai stebėtinai nevykę. Pavyzdžiui, eiliniams 
kareiviams skirti batai buvo tikra greitosiomis sukurptos mar- 
siečių visuomenės parodija, atspindinti visą jos laikinumą ir vie- 
nui vienintelį tikslą — susinaikinti vardan Žmonijos vienybės. 

Tačiau muzikos įrašų kolekcijos, kuriomis Ramfordas pats 
aprūpino marsiečių bazinius laivus, buvo tarsi didžiuliai kultūros 
koncentratai, paruošti kažkokiai monumentaliai civilizacijai, pasi- 
šovusiai gyvuoti mažiausiai tūkstantį Žemės metų. Kalbama, kad 
toms niekam nereikalingoms fonotekoms Ramfordas sugaišo dau- 
giau laiko, negu artilerijai ir lauko ligoninėms kartu paėmus. 

Kaip vienas nežinomas aštrialiežuvis yra pasakęs: “ Marsiečių 
armija atvyko į Žemę ginkluota tūkstančiais valandų muzikos, bet 
žuvo, nespėjusi išklausyti iki galo nė “Valso — minutės". 

Šita marsiečių bazinių laivų muzikinė pakraipa paaiškinama 
labai lengvai: Ramfordas buvo tiesiog pamišęs dėl geros muzikos. 
Beje, tas pamišimas prasidėjo jau po to, kai chrono sinklastinėje 
infandibuloje jis buvo išblaškytas po laiką ir erdvę. 

Fisharmonijos irgi iš proto ėjo dėl geros muzikos. Juk jos 
per amžius mito viena vienintele Merkurijaus dainos nata. Todėl, 
kai Bouzas pirmąsyk pavaišino jas muzika, 0 tai buvo “Le Sacre 
du Printemps"", kai kurios fisharmonijos nusibaigė ekstazėje. 

Nebegyva fisharmonija gelsvoje Merkurijaus olų šviesoje 
atrodo susiraukšlėjusi ir oranžinė, panaši į džiovintą abrikosą. 

Tą pirmąjį kartą koncertas dar nebuvo skirtas fisharmo- 
nijoms. Magnetofonas stovėjo kosminiame laive ant grindų. Pa- 
darai, nusigalavę iš susižavėjimo, buvo prisisiurbę prie laivo 
dugno. 


“ I. Stravinskio “Šventasis pavasaris“ (pranc. ) 

Dabar, po dvejų su puse metų, Bouzas puikiausiai mokėjo 
surengti koncertą taip, kad nepakenktų tiems niekuo dėtiems 
padarams. Pasiėmęs magnetofoną ir pasirinktas kasetes, jis išėjo 
iš jaukaus savo būsto. Gretimoje oloje stovėjo dvi aliumininės 
lyginimo lentos. Po jų kojelėmis buvo pakištos medžiaginės pa- 
galvėlės. Lentos stovėjo šešių pėdų atstumu viena nuo kitos, o 
per jas buvo permesti neštuvai, padaryti iš kerpių spalvos bre- 
zento ir dviejų aliuminio vamzdžių. 

Bouzas pastatė magnetofoną į neštuvų vidurį. Šio įrenginio 
tikslas buvo kaip galima labiau sumažinti grojančio magnetofono 
skleidžiamą vibraciją, kuri olos grindis pasiekdavo tiktai įveikusi 
kabantį neštuvų brezentą, rankenas, lyginimo lentas ir pagaliau 
medžiagines pagalvėles apačioje. 

Tai buvo būtina saugumo priemonė. Garantija, kad nė viena 
fisharmonija nepersivalgys muzikos. 

Bouzas įdėjo kasetę ir įjungė magnetofoną. Koncerto metu 
jis eidavo sargybą prie aparato stebėdamas, kad nė viena fishar- 
monija neprišliaužtų per daug arti. Tą, kuri atsidurdavo pavojaus 
zonoje, jis atplėšdavo nuo sienos ar grindų ir tėviškai pabaręs, 
padėdavo už kokių šimto jardų ar net dar toliau. 

— Jei vienąsyk neateisi į protą, tai per visus kitus koncertus 
galėsi vėdintis užribyje, — mintyse sakydavo jis išdykėlei fishar- 
monijai. — Žiūrėk man. 

O iš tikrųjų tie padarai, būdami kad ir už šimto jardų, vi- 
bracijų prisišlamšdavo ligi soties. 

Mat uolų sienos buvo tokios laidžios, kad net ir už daugelio 
mylių esančios fisharmonijos per akmenis jausdavo Bouzo kon- 
certų virpesius. 

O tuo metu Duslius, eidamas pėdsakais, leidosi vis gilyn ir 
gilyn. Iš fisharmonijų elgesio buvo matyti, kad Bouzas vėl surengė 
koncertą. Pagaliau jis pasiekė šiltą apatinį sluoksnį, kur fishar- 
monijos buvo itin riebios. Taisyklingi vienodi raštai iš geltonų ir 
akvamarino rombų ant uolų sienų suiro, vietoje jų atsirado dan- 
tyti gniužulai, vėjo malūnėliai ir švytintys Žaibai. Taip fishar- 
monijas veikė muzika. 

Duslius pasidėjo savo nešulį ir prigulė pailsėti. 

Jis ilgėjosi kitų spalvų — be ryškiai geltonos ir akvamarino. 

Paskui jam pasidingojo, kad už kito posūkio jo laukia ge- 
riausias jo draugas Titnagas Stivensonas. Dusliaus sąmonė su- 
skato ieškoti žodžių, kuriuos jie vienas kitam pasakys susitikę. 
Joje dar nebuvo konkretaus įvaizdžio, susijusio su Titnago vardu, 
bet tai jam visai netrukdė. 

— Puiki porelė, — tarė Duslius pats sau. Tuo jis norėjo 
pasakyti, kad būdami drauge jiedu taps neįveikiami. 

— Nagi čia ta pati porelė, kurią jie stengiasi bet kokia kaina 
išskirti, — patenkintas mintijo toliau Duslius. — Jeigu senis Tit- 
nagas ir senis Duslius sueis į krūvą, iš jų visko gali tikėtis. Ir jie 
neapvils. 

Senis Duslius mintyse tyliai susikeno. 

Žmonės, kurie neva bijojo jų sąjungos, Dusliaus supratimu, 
gyveno tuose didžiuliuose puikiuose rūmuose viršuje. Per trejus 
metus Dusliaus vaizduotė kaip reikiant išgražino tai, kas lei- 
džiantis per kelias akimirkas spėjo šmėstelėti pro jų akis ir ką 
jiedu palaikė dangoraižiais, nors iš tiesų tai buvo ledo kristalų 
luitai. Vaizduotė Duslių tikino, kad tuose švytinčiuose rūmuose 
gyvena Visatos valdovai, esą Dusliaus su Bouzu, o galbūt ir Tit- 
nago kankintojai. Olose jie darą bandymus su Bouzu ir Dusliumi. 
Tai jie dėlioją iš fisharmonijų tuos kvailus sakinius, o pačios 
fisharmonijos čia esančios niekuo dėtos. 

"Tuo Duslius tvirtai tikėjo. 

Jis tvirtai tikėjo dar aibe kitų dalykų. Pavyzdžiui, tarėsi Ži- 
nąs, kokie tuose namuose baldai. Jo įsitikinimu, jie visi be kojelių 
ir sklando ore, palaikomi magnetinio lauko. 

O tie žmonės niekada nedirba, nors visko turi iki valiai. 

Duslius visa širdimi jų neapkentė. 

Jis ir tų fisharmonijų negalėjo pakęsti. Atlupęs vieną nuo 
sienos, drysktelėjo pusiau — ji bemat susiraukšlėjo ir tapo oran- 
žinė. Duslius nuspriegė fisharmonijos puseles į lubas ir pakėlęs 
galvą pamatė tenai naują užrašą, dėl muzikos gerokai išsiklaipiusį, 
bet dar perskaitomą. 

Penkiais žodžiais jame buvo pasakyta, kaip greitai, lengvai 
ir užtikrintai išsigauti iš šio prakeikto labirinto. Gavęs atsakymą, 
dėl kurio suko galvą ištisus trejus metus, Duslius turėjo pri- 
pažinti, kad galvosūkis visai paprastas, netgi primityvus. 

Duslius tekinas pasileido žemyn, kol pagaliau atsidūrė Bou- 
zo koncertų salėje. Nuo patirtos naujienos jis atrodė kaip pa- 
mišęs. Jam tiesiog akys lipo ant kaktos. Negalėdamas kalbėti 
vakuume, jis nusitempė Bouzą į erdvėlaivį. Tenai, tirštoje kajutės 
atmosferoje, Duslius rėkte išrėkė apie pranešimą, kuris jiems 
reiškė išsilaisvinimą iš šito pragaro. 

Tačiau Bouzas nepratarė nė žodžio. Žmogus, kuriam rankos 
imdavo virpėti iš susijaudinimo, fisharmonijų veiksmuose pa- 
stebėjus nors menkiausią panašumą į protingą elgesį, išgirdęs, kad 
neilgai trukus bus išlaisvintas iš šio baisaus kalėjimo, pasiliko 
neįtikėtinai ramus. 

— Tai... Tai tik paaiškina kitus pranešimus, — švelniu balsu 
tarė jis. 

— Kokius pranešimus? — nesuprato Duslius. 

Bouzas patetiškai iškėlė aukštyn rankas, tarytum įkūnydamas 
tuos nepaprastus užrašus, kurie prieš keturias Žemės dienas atsi- 
rado ant jo būsto sienos lauko pusėje. 

— Štai kokius: “BOUZAI, NEPALIK MŪSŲ!" — Jis su- 
mišęs nudūrė žemyn akis. — “MES MYLIM TAVE!“ Tokie tai 
buvo užrašai. 

Bouzo rankos nusviro žemyn ir jis nusisuko, tarsi nebegalė- 
damas ilgiau žiūrėti į priešais atsivėrusį nepaprastą grožį. 

— Kai juos pamačiau, negalėjau sulaikyti šypsenos. Žiūrėjau 
į tuos mielus švelnius padarėlius ir mintyse kartojau: “Na ką jūs, 
mažyliai! Argi senis Bouzas negalėtų jus palikti? O ne, senis 
Bouzas čia įstrigo ilgam!" 

— Tai spąstai! — suriko Duslius. 

— Kas, kas? 

— Nagi spąstai! — paaiškino Duslius. — Gudri išmonė su- 
laikyti mus čia. 

Ant stalo priešais Bouzą gulėjo komiksų knygelė “IViti ir 
Silvestras". Bouzas ne iškart atsakė Dusliui. Jis pavartė apšiu- 
rusius knygelės puslapius. 

— Gal ir taip, — pagaliau tarė jis. 

Ūmai Dusliui toptelėjo, kokią beprotišką galią turi žodis 
“meilė". Ir atsitiko tai, ko nebuvo buvę jau daugelį metų — 
Duslius nusikvatojo iš visos širdies. 

Na, štai, pamanė jis, klaikaus košmaro melodramatiška ato- 
mazga — tos besmegenės membranos ėmė rašinėti ant uolų mei- 
lės laiškus. 

Bouzas įniršęs čiupo Duslių ir taip papurtė, kad net jo per- 
džiūvę kauleliai subraškėjo. 

— Būsiu labai tau dėkingas, Dusliau, — pakėlęs balsą tarė 
jis, — jei leisi man turėti savo nuomonę apie tuos meilės laiškus. 
Tai yra, supranti, visai nebūtina, kad jie ir tau ką nors reikštų... 
Tai yra, supranti, niekas tavęs neprašo nuolat piršti kitiems savo 
nuomonę, kad ir kokia ji būtų... Tai yra, supranti, visai nereikia, 
kad tie gyvūnėliai ir tau būtinai patiktų. Tu visiškai neprivalai jų 
mylėti, atjausti ar mąstyti apie juos. Tai yra, supranti, tie užrašai 
buvo skirti visai ne tau. Supranti, ne tau, o m a n buvo prisi- 
pažinta meilėje. Taigi tu laisvas... 

Jis vėl įniko vartyti komiksą, tuo parodydamas, kad pokalbis 
baigtas. Plati, tamsrudė Bouzo nugara su pūpsančiais apvaliais 
raumenų kauburiais kėlė Dusliui susižavėjimą. Gyvendamas toli 
nuo Bouzo, Duslius guodėsi mintimi, kad fizine jėga nė kiek 
nenusileidžia jam. Dabar jis matė, kokia tai apgailėtina savi- 
apgaulė. | 

Bouzo nugaros raumenys tingiai banguodami judėjo, tarsi 
atsiliepdami į greitus knygą vartančių pirštų judesius. 

— Tu tiek daug kalbi apie visokius spąstus ir klastas, — tarė 
jis. — Na, sakyk, o kas, jei ten, kur mes nuskrisim, mūsų laukia 
dar šlykštesnės pinklės? 

Dusliui nespėjus nė prasižioti, Bouzas pašoko prisiminęs 
oloje paliktą grojantį magnetofoną. 

— Juk jų niekas nesaugo! — sušuko jis ir užmiršęs viską 
pasaulyje, puolė gelbėti fisharmonijų. 

Būdamas vienas, Duslius vis galvojo, kaip apversti erdvėlaivį 
aukštyn kojom. Tai ir buvo atsakymas į galvosūkį, kaip iš čia 
išsikapstyti. Štai ką jis perskaitė anoje oloje ant lubų: 

*DUSLIAU, APVERSK LAIVĄ AUKŠTYN KOJOM". 

Šis pasiūlymas apversti laivą buvo, be abejo, kaip tik tai, ko 
reikėjo. Jautrusis čiuoptuvas įmontuotas laivo dugne, taigi ap- 
verstas dugnu į viršų laivas galėjo išsigauti iš labirinto lygiai taip 
pat lengvai, kaip ir įsirausė. 

Stipraus keltuvo ir silpnos gravitacijos dėka Duslius pats 
vienas apvertė laivą dar iki grįžtant Bouzui. Beliko nuspausti 
starto mygtuką — tuomet aukštyn kojom apverstas erdvėlaivis, 
trumpam savo kėlimo jėgą nukreipęs į olos dugną, vėliau ims 
stumtis nuo jo, viršų laikydamas apačia ir pradės kilti olų labi- 
rintais, manydamas, kad leidžiasi žemyn. Ir neišvengiamai suras 
kelią į paviršių, laikydamas jį giliausia požemio gelme. 

O toji gelmė, kurią jis galų gale vis tiek kada nors ras, bus 
bekraščiai, bedugniai dangaus vartai, atlapoti į amžinąją erdvę. 

Tuo metu Bouzas įžengė į aukštyn kojom apverstą laivą, 
nešdamas visą glėbį išgaišusių fisharmonijų — gal keturis svarus, 
o gal ir daugiau į džiovintus abrikosus panašios masės. Žinoma, 
jam netruko iškristi keli lavonai. Lenkdamasis jų paimti, išmetė 
dar kelis. 

Jo skruostais plūste plūdo ašaros. 

— Matai? — kreipėsii jis į Duslių širdį veriančiu balsu.— Ar 
matai, kas atsitinka, kai Žmonės leidžiasi bėgti velniaižin kur, 
užmiršę viską pasaulyje? — Bouzas purtė galvą iš nevilties. — Tai 
tik maža dalis Žuvusiųjų. 

Paėmęs kartoninę dėžę, kadaise pilną ledinukų, Bouzas su- 
krovė jon fisharmonijų palaikus. Paskui atsitiesė ir įsisprendė į 
šonus. Kaip neseniai Duslius žavėjosi Bouzo fizine jėga, taip 
dabar negalėjo atsigėrėti jo povyzos didingumu. 

Šitaip stovėdamas Bouzas buvo panašus į santūrų išmintingą 
sielvartaujantį tamsiaodį Heraklį. 

Šalia jo Duslius atrodė gaižus džiūsna ir bambeklis. 

— Nori pradėti dalybas? — paklausė jo Bouzas. 

— O ką mums dalintis? — nesuprato Duslius. 

— Maistą, bezdapūsles, ledinukus, vandenį. 

— Kam gi dalintis? — pašiurpo Duslius. — Dieve mano, juk 
čia visko mažiausiai penkiems šimtams metų. 

Tarp jų niekad nė kalbos nebuvo apie kokias nors dalybas. 
Juk jiems nieko nestigo ir negalėjo pristigti ateityje. 

— Pusę pasiimsi sau, 0 pusę paliksi man čia, — pasakė 
Bouzas. 

— Paliksiu tau čia? — negalėjo patikėti savo ausimis Dus- 
lius. — Bet juk... juk tu skrendi su manimi, ar ne? 

Bouzas iškėlė dešinę ranką. Tai buvo delikatus gestas, pra- 
šantis tylos, visais atživlgiais didžio Žmogaus judesys. 

— Nesakyk man tiesos, Dusliau, ir aš tau jos nesakysiu, — 
Bouzas galingu savo kumščiu -nubraukė ištryškusią ašarą. 

Duslius ir anksčiau negalėjo tiesiog imti ir numoti ranka į 
tą keistą porininko prašymą, sukeldavusį jam neaiškų nerimą. 
Kažkuri jo sąmonės dalis tarytum perspėdavo, kad Bouzas neme- 
luoja, kad Bouzas iš tiesų žino apie jį tokią tiesą, nuo kurios iš 
jo liktų vien tuščia vieta. 

Duslius be garso Žioptelėjo. 

— Tu ateini ir praneši man grandiozinę naujieną, — tarė 
Bouzas. — Bouzai, sakai tu, pagaliau mes laisvi. Ir aš, apsalęs iš 
laimės, trenkiu velniop visus darbus bei pareigas ir veržiuosi į 
laisvę. 

Aš vis tvirtinu sau, kad va, tuojau aš būsiu laisvas ir bandau 
įsivaizduoti, kas gi pagaliau toji laisvė. Bet matau vien Žmones. 
Jie stumdo ir niekina mane ir visi suirzę, visi nepatenkinti. Jie 
vis labiau ir labiau niršta, kad niekas neteikia jiems džiaugsmo. 
Jie plūsta mane — tarytum aš kaltas dėl to, kad jie nelaimingi. 
Ir šitaip mes visi per amžius skaudinam ir užgauliojam vieni 
kitus. 

Bet štai staiga aš prisimenu tuos mažus besmegenius pa- 
darėlius, kuriuos padaryti laimingus užtenka vien muzikos, einu 
pas juos ir matau tūkstančius jų lavonų, ir visa tai vien dėl to, 
kad Bouzas, vos išgirdęs apie laisvę, taip užsiplieskė, jog visiškai 
užmiršo savo mielus mažulėlius. O juk jie visi galėjo gyventi ir 
gyventi, jei dėdulė Bouzas nebūtų apleidęs savo reikalų. 

Štai aš ir pamaniau, kad per visą gyvenimą nepadariau žmo- 
nėms nieko gero, 0 ir jie savo ruožtu taip pat. Tai kurių velnių 
man ta laisvė Žmonių knibždėlyne? 

Tuomet, Dusliau, aš supratau, ką turiu tau pasakyti, kai 
sugrįšiu čionai. 

Ir Bouzas pasakė štai ką: 

— Pagaliau aš aptikau vietelę, kur galiu daryti gera niekam 
nepakenkdamas. Ir aš galiu matyti savo darbo vaisius, ir tie, ku- 
riems darau gera, žino tai ir myli mane visa savo esybe. Dabar 
čia mano namai, Dusliau. 

O kai vieną gražią dieną man ateis laikas numirti, aš galėsiu 
pasakyti: “Bouzai, tu milijonams gyvų būtybių padarei gyvenimą 
mielesnį. Niekas pasaulyje nesuteikė tiek džiaugsmo kitiems. Vi- 
soje Visatoje neatsiras nė vieno tavo priešo". — Bouzas kalbėjo 
apie save kaip savo kūdikį mylintys gimdytojai, kurių, beje, jis 
niekad neturėjo. — O dabar miegok sau ramiai. Tu geras vai- 
kinas, Bouzai, — kalbėjo jis, įsivaizduodamas save mirties patale. 
— Labanakt. 


KURTAS VONEGUTAS K TITANO SIRENOS 1 5 9 


DEŠIMTAS SKYRIUS 


STEBUKLŲ AMZŽIUS 


“O Aukščiausiasis Viešpatie, kosmoso kūrėjau, galaktikų verpėjau, elektro- 
magnetinių bangų dvasia, neaprėpiamų vakuumo platybių įkvėpėjau ir 
iškvėpėjau, akmens ir ugnies spjaudytojau, tas; kuris juokaudamas žaidi 
tūkstantmečiais, ar mes pajėgūs padaryti tau ką nors, ko tu pats neatliktum 
oktilijoną kartų geriau? Nepajėgūs. Ar galime kuo nors 

sudominti tave? Jokia galybe! 

O, žmonija, džiaukis mūsų kūrėjo apatija — pagaliau per ją mes tapsime 
laisvi, nuoširdūs ir išdidūs. Dabar nė vienas kvailys negalės pasigirti nepelnyta 
sėkme kaip kadaise Malačis Konstantas, tarydamas: “Kažkas ten, viršuje, myli 
mane". Dabar nė vienas tironas negalės pasakyti: “Dievas nori, kad būtų taip 
ar kitaip, o kas nepadeda tam vyksmui, yra prieš Dievą". 

O Visagalis Viešpatie, koks nuostabus ginklas tavoji apatija! Mes, pagaliau 
ištrraukę jį iš makštų, kirtome juo iš peties, ir apgaulingi žodžiai, taip dažnai 
kaustę mūsų širdis ir protą, štai guli pasliki po mūsų kojų." 

Dvasiškasis tėvas S.HORNERIS RAUDONVYNIS 


VEIKSMO laikas — graži antradienio popietė. Šiauriniame 
Žemės pusrutulyje kaip sykis viešėjo pavasaris. 

Žemė buvo žalia ir šlapia, oras gaivus ir skalsus kaip 
grietinė. 

Žemę purškiąs šiltas lietutis buvo nuostabiai tyras ir skleidė 
ypatingą kvapą. Jis kvepėjo kerinčiai aitriai. 

Nuo Žemės garavo šiluma. | 

Jos paviršius vilnijo nuo per kraštus besiliejančios gyvybės. 
Ypač vaisinga ji buvo ten, kur neseniai lankėsi mirtis. 


Šis nuostabus kvapnus lietutis neaplenkė ir žalios plynės, 
kurioje mirtis kaupėsi nuolat. Jis savo gaiva palaistė šalies, va- 
dinamos Naujuoju Pasauliu, kapines Vakarų Ivartapolyje, Kodo 
iškyšulyje, JAV. Kapinės buvo kimšte prikimštos numirėlių. Tar-. 
pus tarp seniau palaidotų užpildė tie, kas pelnė amžiną šlovę 
žūdami kare. Šalia kits kito lyg broliai ilsėjosi ir marsiečiai, ir 
Žemės sūnūs. Visoje planetoje nebuvo šalies, kurios kapinėse 
nebūtų greta prilaidota marsiečių ir Žemės žmonių. Visoje pla- 

netoje nebuvo šalies, kuri nebūtų dalyvavusi pasauliniame kare 
prieš grobikus iš Marso. 

Žemė viską atleido. 

Dabar visi kas gyvas tapo broliai, o ką jau kalbėti apie 
numirėlius. 

Bažnyčia, kėpsanti tarp antkapių lyg kokia lietaus permerkta 
motušė Dodo, įvairiais laikais buvo ir presbiterionų, ir kongre- 
gacionalistų, ir unitų, ir Visatos apokaliptų maldos namai. Šiuo 
metu ji tapo Visiškai Abejingo Viešpaties bažnyčia. 

Aprašomuoju momentu jos kapinaitėse stypsojo pažiūrėti 
mažai civilizuotas Žmogus ir mėgavosi tirštu tarsi grietinė oru, 
pavasario žaluma ir gaivia drėgme. Jis buvo beveik nuogas. 
Ilguose ir juoduose lyg varno sparnas nežmoniškai suveltuose jo 
plaukuose ir barzdoje baltavo sidabro gijos. Vienintelis jo rūbas 
buvo žvangančių veržliarakčių sijonėlis, suveržtas varine vielute. 

Rūbas šiaip taip dengė jo gėdą. 

Vėjo nugairintais jo skruostais ritosi lietaus lašai. Užvertęs 
galvą jis gaudė juos lūpomis. Ranką jis laikė uždėjęs ant pa- 
minklinio akmens, bet ne rėmėsi, o glostė pirštais jo paviršių. Jis 
įprato čiuopti pirštais akmenis — iki kaulų smegenų įsiėdė jam 
tas įprotis — Čiupinėti šiurkštų, sausą akmenų paviršių. Tačiau 
šlapių, apsamanojusių, žmogaus ranka tašytų ir užrašais išmar- 
gintų akmenų jis jau kadai kadės nečiupinėjo. | 

“Pro patria" — bylojo akmuo, kurį jis lietė. - 

Tas vyras buvo Duslius. 

Pagaliau jis grįžo iš Marso ir Merkurijaus. Jo erdvėlaivis 
nusileido miške netoli kapinaičių. Dabar jį akino klaikus juodas 
įniršis dėl niekais iššvaistyto gyvenimo. 

Dusliui buvo keturiasdešimt treji. 

Jis patyrė visa, ko reikia numirti iš sielvarto. 

Vienintelis dalykas, kuris jį dar palaikė, buvo troškimas, 
virtęs daugiau įpročiu negu emocija. Jis geidė vėl susijungti su 
savo drauguže Bi, sūnumi Chronu ir geriausiu savo draugu Tit- 
nagu Stivensonu. 


* Už tėvynę (lor.) 

Tą lietingą antradienį S.Horneris Raudonvynis stovėjo savo 
bažnyčios sakykloje. Be jo bažnyčioje nebuvo nė gyvos dvasios. 

Raudonvynis užkopė sakyklon tik tam, kad pasijustų visiškai 
laimingas. O toks jis negalėjo būti nepalankioje aplinkoje. Jaustis 
visiškai laimingas jis galėjo tik ypatingai draugiškoje aplinkoje, 
nes buvo itin visų mylimas tarnas religijos, kuri ne tik žadėjo 
stebuklus, bet ir juos darė. 

Jo maldos namai, pirmoji Tvartapolio Visiškai Abejingo 
Viešpaties bažnyčia, turėjo dar ir kitą, Pavargėlio Kosmoso Kla- 
jūno vardą, atsiradusį dėl štai kokios pranašystės: vieną gražią 
dieną Raudonvynio valdose turėjo apsireikšti vienišas klajūnas, 
paskutinė marsiečių armijos atplaiša. 

Bažnyčia visapusiškai pasiruošė sutikti šį stebuklą. Už sa- 
kyklos, įvaryta į netašytą ąžuolinį stuobrį, parėmusį milžinišką 
išilginę siją, styrojo dideliausia rankų darbo geležinė vinis. Ant 
jos kabojo pusbrangiais akmenimis inkrustuota pakaba su per- 
regimu polietileno apvalkalu, o jame — keistas drabužis. 

Anot pranašystės, Kosmoso Klajūnas apsireikšti turėjo vi- 
siškai nuogas, 0 šis rūbas jam privalėjo tikti kaip nulietas. Jis 
buvo pasiūtas taip, kad derėtų tik tam, kuriam jis skirtas. Tai 
buvo vientisas užtrauktuku užsegamas kostiumas iš neperšlam- 
pamos citrinų geltonumo medžiagos, turėjęs idealiai apgulti visą 
pavargėlio kūną. Jis nebuvo tų dienų mados, o sukurtas specialiai, 
norint stebuklą padaryti spalvingesnį. 

Priekyje ir ant nugaros puikavosi oranžiniai pėdos dydžio 
klaustukai. Jie reiškė, kad Kosmoso Klajūnas visai nežino, kas jis 
buvo kadaise. 

Beje, nė vienas žmogus pasaulyje negalėjo to Žinoti. Tikrąjį 
Kosmoso Klajūno vardą pasauliui turėjo paskelbti Visiškai Abe- 
jingo Viešpaties bažnyčios galva, Vinstonas Nailzas Ramfordas. 

Kosmoso Klajūnui atvykus Raudonvynis turėjo duoti sutartą 
ženklą — imti iš visų jėgų skalambyti bažnyčios varpą. 

Pasigirdus tam pašėlusiam varpo tilindžiavimui parapijiečiai 
turėjo patirti ekstazę ir viską metę, čia verkdami, čia juokdamiesi 
dumti į bažnyčią. 

Raudonvynio bažnyčios tikintieji taip stipriai paveikė sa- 
vanorišką Vakarų Tvartapolio gaisrininkų draugiją, kad toji buvo 

pasirengusi po šio ženklo bemat atsiųsti savo vienatinę gaisrinę 
mašiną, kaip vienintelę transporto priemonę, pritinkačią Kosmoso 
Klajūnui pargabenti. 

O gaisrinės bokšto sirenos staugimas turėjo papildyti pa- 
šėlusį varpo skalambijimą. Vienas sirenos kauktelėjimas reiškė, 
kad liepsnoja miškas arba laukas, du — kad dega namas, trys — 
kad pavojuje žmonių gyvybės. Dešimtsyk sukaukusi sirena turėjo 
pranešti Žmonijai, kad atvyko Kosmoso Klajūnas. 


Per blogai suleistą lango rėmą sunkėsi vanduo. Jis varvėjo 
pro atsiknojusią stiegę stoge ir tekėjo pro plyšį lubose. Žibantys 
jo lašiukai kaupėsi po sija kaip tik ties Raudonvynio galva. Pa- 
laimingas lietutis nuprausė ir senovinį Polio Riverio“ gamybos 
varpą bažnyčios varpinėje. Nuo varpo virvės vanduo kapsėjo ant 
medinės lėlės, kyburiuojančios jos gale, o nuo lėlės kojų tekšnojo 
į balutę ant plytelėmis išklotų varpinės grindų. 

Toji lėlė turėjo religinę prasmę. Ji simbolizavo tą bjaurų 
gyvenimo būdą, kuris Žemėje daugiau neegzistavo. Lėlė vadinosi 
Malačis. Visi, išpažįstantys Raudonvynio religiją, namie ar darbo 
vietoje turėjo pasikabinę štai tokį Malačį. 

Jį reikėjo mokėti teisingai pakabinti — už kaklo. Ir virvė 
turėjo būti surišta ne bet kaip, o kaip tikra budelio kilpa. 

Taigi nuo varpo virvės gale pakarto Malačio kojų ramiai Sau 
kapsėjo lietaus lašai... 

Praėjo žvarbus agrastų ir krokų žydėjimo metas. 

Baigėsi vėsus ir trapus narcizų laikas. 

Prasidėjo žmonėms skirtas pavasaris, ir aplink Raudonvynio 
bažnyčią žemėn linko sunkiais tarsi Konkordo vynuogių kekės 
žiedais aplipusios alyvų šakos. 

Raudonvynis klausėsi lietaus šnaresio, ir jam vaidenosi, lyg 
kas deklamuotų Čoserio eiles. Nejučia jis garsiai ištarė žodžius, 
kuriuos, kaip jam rodėsi, kartojo lietus, pasakė juos, įpindamas 
į ritmingą lietaus barbenimą: 


“ Polis Riveris — amerikiečių juvelyras, graveris, liejikas, JAV nepriklausomybės 
karo didvyris. Vert. 

Kuomet dangaus bedugnėje balandis lietus semia 

Ir dosniai jais daigų sujudintą pagirdo že:nę, 

Beregint kovo troškulys, malšinamas rasa tarsi saldžiu vynu, 
Pavirsta jūra žalumos ir begale kvapių žiedų... 


Vienas lašelis, virpėjęs virš Raudonvynio galvos, staiga ati- 
trūko ir aptėškė kairį jo akinių stiklą ir skruostą. 

Laikas Raudonyvniui buvo maloningas. Galėjai pamanyti, 
kad iš sakyklos dairosi raudonskruostis a'žiniuotas vaikčzas, kokie 
provincijoje pardavinėja laikraščius. O juk Raudonvyniui buvo jau 
visi keturiasdešimt devyneri. Jis pakėlė ranką, norėdamas nusi- 
šluostyti skruostą, ir mėlyname drobiniame maišelyje, pririštame 
prie riešo, subarškėjo sunkūs švininiai šratai. 

Tokius pat maišelius jis buvo prisirišęs prie kulkšnų ir kito 
riešo, O ant nugaros ir krūtinės tabalavo geležiniai strypai, ka- 
bantys ant diržų, permestų per pečius. 

Visos tos sunkenybės simbolizavo kliūtis gyvenimo lenk- 
tynėse. 

Taigi jis nuolat tampė keturiasdešimt aštuonis svarus — 
džiugiai nešiojosi juos su savimi. Vienų svoris didesnis, kitų ma- 
žesnis — nelygu kokio stiprumo žmogus. Kiekvienas Raudonvynio 
religijos išpažinėjas, jei tik buvo pajėgus, noriai kabinosi tuos 
svorius ir niekur su jais nesiskirdavo. 

Pagaliau net patys silpniausi ir nepajėgiausi buvo priversti 
pripažinti, kad gyvenimas — tai doros lenktynės. 

Skambi lietaus muzika buvo toks puikus akompanimentas 
eilių sakymui tuščioje bažnyčioje, kad Raudonvynis nusprendė 
padeklamuoti dar ką nors. Šį kartą jis pasirinko Niuporto šei- 
mininką, Vinstoną Nailzą Rainfordą. 

Ištarmę, kurią garbusis Raudonvynis ruošėsi deklamuoti 
skambant nuostabiai lietaus muzikai, Niuporto šeimininkas pa- 
rašė, norėdamas tiksliau apibrėžti savo ryšį su šventikais, šventikų 
ryšį su parapijomis ir visų kartu paėmus ryšį su viešpačiu Dievu. 
Raudonvynis cituodavo šią ištarmę parapijiečiams kiekvieno mė- 
nesio pirmą sekmadienį: 

— Aš nesu tau tėvas, — deklamavo raudonskruostis dvasių 
ganytojas, — 0 greičiau tik brolis. Ne, nesu nė brolis, o veikiau 

sūnus. Bet ir ne sūnus aš, tik tavo šunelis, blusa ant jo kailio aš 
galėčiau būt. Bet ir ne blusa aš, tik mikrobas menkas tavo šunio 
kailio blusos gauruose. Būdamas mikrobas tau geidžiu tarnauti, 
kaip ir tu aukščiausiam prabaščiui visatų, Dievui visagaliui — visa 
širdimi. 

Raudonvynis pliaukštelėjo delnais, neva priplodamas tą mi- 
krobų apniktą blusą. Sekmadieniais visa parapija unisonu pliauk- 
šėjo delnais ją galabydama. 

Nuo sijos virpėdamas atitrūko dar vienas lašelis ir paptelėjo 
Raudonvyniui ant skruosto. Raudonvynis tarė karštus padėkos 
žodžius tam lašeliui, bažnyčiai, taikai, Niuporto šeimininkui, Že- 
mei, Dievui, kuriam į viską nusispjauti, ir visam visam pasauliui. 

Paskui jis nulipo iš sakyklos, drobiniuose maišeliuose oriai 
barškant švino gurvuolėliams. Šonine nava pro arką jis nuėjo į 
varpinę. Stabtelėjo prie balos, telkšančios po varpo virve ir pa- 
žvelgė aukštyn, mėgindamas atspėti, kurgi vanduo tekės dabar. 
Raudonvynis pamanė, kaip žavu, kad pavasario lietus čionai pra- 
siskvetbė štai šitaip. Jei kada nors jam bus patikėta bažnyčios 
rekonstrukcija, jis būtinai pasirūpins, kad guvieji lietaus lašai ir 
toliau patektų čionai kaip tik taip. 

Po šia arka buvo kita, gyva, sužėlusi iš tankių alyvų šakų. 

Raudonvynis nusileido po ta gyvąja arka ir pamatė miške 
kosminį laivą, panašų į didžiulį vandens burbulą, o kieme — 
nuogą plaukais apaugusį Kosmoso Klajūną. 

Iš džiaugsmo Raudonvynis sukliko nesavu balsu. Jis puolė 
atgal į bažnyčią, čiupo varpo virvę ir ėmė suptis ant jos tarsi girta 
šimpanzė. Tame netvarkingame varpo tilindžiavime Raudonvynis 
dėjosi girdįs žodžius, kuriuos, anot Niuporto šeimininko, kalba 
visi Žemės varpai: | 


Į DANGŲ! 
Į DANGŲ! 
Į DANGŲ! 
Į DANGŲ! 
Duslių tas pašėlęs skalambijimas mirtinai išgąsdino. Jis pa- 


sirodė jam pikta lemiantis. Duslius galvotrūkčais puolė atgal prie 
laivo ir, lipdamas per akmeninę sieną, smarkiai susižeidė koją. 

Uždarydamas liuką, jis išgirdo, kaip varpui atitarė sirena. 

Duslius nusprendė, kad Žemė vis dar kariauja su Marsu, o 
sirena ir varpas plyšauja, reikalaudami tučtuojau pasmerkti jį 
myriop. Jis paspaudė starto mygtuką. 

Automatinis navigatorius įsijungė ne iš karto, bet ėmė kaž- 
kaip kvailai ir be ryšio pats su savimi diskutuoti. Diskusija baigėsi 
tuo, kad navigatorius išsijungė. 

Duslius dar sykį numygo mygtuką. Šį sykį jis laikė jį pri- 
spaudęs koja. 

Navigatorius, kiek pasiginčijęs su savimi, nutarė vėl išsi- 
jungti, o pajutęs, kad tai neįmanoma, išleido gūsį purvinai gel- 
tonų dūmų. | 

Dūmai buvo tokie tiršti ir nuodingi, kad Duslius turėjo pra- 
ryti deguonies rutuliuką ir vėl griebtis kvėpavimo pagal Šlimaną. 
Tuo metu pilotas navigatorius trūkčiodamas suriaumojo tarsi 
storosios vargonų dūdos ir nutilo amžiams. 

Apie skrydį dabar nebuvo ko nė svajoti. Kartu su pilotu 
navigatoriumi mirė ir laivas. Duslius per dūmus nusigavo iki 
iliuminatoriaus ir pažvelgė pro jį laukan. 

Pirmiausia jis pamatė gaisrinę mašiną, besibraunančią per 
krūmus prie kosminio laivo. Ją visą buvo aplipę vyrai, moterys 
ir vaikai — kiaurai permirkę lietuje, tačiau nesitveriantys 
džiaugsmu. 

Gaisrinės priekyje žygiavo dvasiškasis tėvas S.Horneris Rau- 
donvynis. Vienoje rankoje jis laikė citrinų geltonumo kostiumą 
polietileno maiše, kitoje — puokštę ką tik nuskintų alyvų. 

Moterys siuntė Dusliui oro bučinius ir kėlė aukštyn prie 
iliuminatoriaus savo vaikus, kad jie galėtų pamatyti tą visų dievi- 
namą nepaprastą žmogų. Vyrai, pasilikę prie gaisrinės, šaukė 
“valio" Dusliui, vienas kitam ir visam pasauliui. Motoras, vairuo- 
tuojo paleistas visu pajėgumu, poškėjo, sirena staugė, varpas 
daužėsi kaip patrakęs. 

Visi buvo apsikarstę kokiais nors sunkumais. Daugelis tų 
sunkumų buvo paprasčiausi buities rakandai: svarsčiai, maišeliai, 
pilni šratų, senos Židinio grotelės ir panašiai. Jie turėjo išlyginti 
žmonių fizinius pranašumus ir trūkumus. Tačiau tarp Raudon- 
vynio parapijiečių buvo ir keletas tikrai religingų, nasidabinusių 

labiau rafinuotais, iškalbingesniais sunkumais. 

Minioje buvo moterų, gamtos aklai apdovanotų stulbinančiu 
grožiu. Šiam savo nepelnytam pranašumui sumažinti jos pasitelkė 
klaikius drabužius, prastą laikyseną, kramtomąją gumą ir kos- 
metiką. 

Kažkoks senis, kurio vienintelis privalumas buvo puikus 
regėjimas, sugadino jį, nešiodamas žmonos akinius. 

"Tamsiaodis jaunuolis, toks kerinčiai seksualus, kad plėšraus 
jo gašlumo negalėjo paslėpti nei prasti rūbai, nei blogos ma- 
nieros, vietoje sunkumo pasiėmė į žmonas moterį, kurią vemt 
versdavo nuo sekso. 

Savo ruožtu tamsiaodžio jaunikaičio žmona, kuri galėjo visai 
pagrįstai didžiuotis, turėdama Pi Beta Kapa“ draugijos raktą, 
vietoje sunkumo pasirinko sau vyrą, kuris neskaitė nieko kito, 
išskyrus komiksus. 

Beje, Raudonvynio parapijonys nebuvo kokie nors ypatingi 
religiniai fanatikai. Žemėje milijardai žmonių visur džiaugsmingai 
užsikraudavo sau įvairiausių sunkumų. 

O džiaugėsi jie dėl to, kad niekas nieko daugiau neiš- 
naudodavo. 

Gaisrininkai sugalvojo dar geresnį būdą išreikšti savo džiu- 
gesiui. Gaisrinės mašinos viršuje per vidurį buvo įtaisytas vandens 
siurblys. Jis galėjo sukiotis į visas puses kaip kulkosvaidis. 
Gaisrininkai nukreipė jį į viršų ir paleido vandenį. Dangun ištryš- 
ko pulsuojanti galinga vandens čiurkšlė, tyškanti į visas puses 
purslais ten, kur baigiasi spaudimo jėga. Tie purslai krito žemėn, 
barbeno į erdvėlaivio stogą, žliaugė ant galvų moterims, vaikams 
ir patiems gaisrininkams, versdami juos krūpčioti iš netikėtumo 
ir paskui dar audringiau džiūgauti. 

Tai, kad Dusliaus sutikimo šventėje liejosi tiek vandens, 
buvo grynas atsitiktinumas, visai nenumatytas šventės scenarijuje, 
tačiau visuotinė ekstazė šioje vandens fejerijoje atrodė efektingai. 

Šlapiais, prie kūno prilipusiais drabužiais garbusis S.Hor- 
neris Raudonvynis jautėsi tarsi nuoga pagonių miško dievybė. Jis 
plekštelėjėo alyvų šakele per iliuminatorių, o paskui prikišo prie 


“ Pi Beta Kapa — JAV mokslininkų draugija. Verr. 

jo savo susižavėjusį veidą. 

Fizionomija, kuri savo ruožtu žvelgė į jį iš vidaus, buvo 
stebėtinai panaši į narve uždarytos protingos Žmogbeždžionės 
snukį. Nuo beviltiškų pastangų suprasti, kas čia darosi, Dusliaus 
akys sudrėko, kaktą išvagojo gilios raukšlės. 

Vis dėlto Duslius nusprendė pergalėti baimę.Tačiau nesku- 
bėjo įsileisti Raudonvynį. 

Pagaliau jis nuėjo prie liuko ir atrakinęs abi — vidujes ir 
laukujes — duris, žengė žingsnį atgal, laukdamas, kad jas ati- 
darytų kas nors iš lauko. 

— Pirmiausia leiskite man nueiti tenai ir aprengti jį šiuo 
rūbu! — šūktelėjo Raudonvynis parapijiečiams. — O paskui jis 
jūsų! 


Kostiumas tiko Dusliui kaip nulietas. Oranžinių klaustukų, 
puošiančių jo nugarą ir krūtinę, negadino nė viena raukšlelė. 
Duslius dar nežinojo, kad Žemėje niekas tokių drabužių 
nenešioja. Jis pamanė, kad Žemėje visi vaikšto štai tokiais kos- 
tiumais su klaustukais ir visais kitais dalykais. 
— Čia.... Čia Žemė? — paklausė Duslius Raudonvynio. 
— Taip, — atsakė tas. — Kodo iškyšulys, Masačiūsetsas, 
Jungtinės Amerikos Valstijos, Žmonių Brolija. 
:— Ačiū tau, Viešpatie! — sušuko Duslius. 
Raudonvynis nustebęs pakėlė antakius. 
— Už ką tu jam dėkoji? 
— Nesupratau! 
— Už ką tu sakai ačiū Dievui? — pakartojo Raudonvynis. 
— Jam nei šilta, nei šalta, kas tau atsitiks. Nei jam rūpėjo, kad 
tu atsidurtum čia gyvas ir sveikas, nei jam galvoj daryti tau ką 
nors bloga. — Raudonvynis iškėlė rankas, demonstruodamas fi- 
zinę savo religijos jėgą. Dusliaus dėmesį patraukė maišeliai, pri- 
rišti prie Raudonvynio riešų, kai juose pajudinti subarškėjo šratai. 
Nuo tų maišelių Dusliaus dėmesys nukrypo į sunkų geležies stry- 
pą, kabantį Raudonvyniui ant krūtinės. Pamatęs, kur žiūri Dus- 
lius, Raudonvynis kilstelėjo gelžgalį. 
— Sunkus, — tarė jis. 
— Aha, — burbtelėjo Duslius. 

— Manau, tau reikės tampyti kokius penkiasdešimt svarų, 
ne mažiau. Žinoma, po to, kai mes tave kiek paremontuosim, — 
pasakė Raudonvynis. 

— Penkiasdešimt svarų? — nustebo Duslius. 

— Ne liūdėti, o džiaugtis turėtumei, galėdamas nešioti tokį 
sunkumą, — paaiškino Raudonvynis. — Tuomet niekas negalės 
prikaišioti, kad naudojiesi nepelnytais privalumais. — Raudonvy- 
nio balse suskambo šventeiviška grasinanti gaidelė, kuri beveik 
niekad nepasigirsdavo nuo pat ankstyvųjų Visiškai Abejingo Vieš- 
paties bažnyčios egzistavimo dienų, kai vos pasibaigus karui su 
Marsu prasidėjo šiurpą keliantys masiniai atsivertimai į naująjį 
tikėjimą.. Tomis dienomis Raudonvynis ir kiti naujai iškepti 
prozelitai, karštai propagavę naująją ideologiją, netikinčiuosius 
gąsdino tikratikių minios rūstybė, nors tos minios dar ir būti 
nebuvo. 

Dabar rūstybės pritvinkusios dievotų teisuolių minios siau- 
tėjo visuose Žemės rutulio kampeliuose. Bendras Visiškai Abe- 
jingo Viešpaties bažnyčios išpažinėjų skaičius Žemėje buvo įspū- 
dingas — apie tris milijardus. Pirmieji entuziastai, kurie kadaise 
kaip liūtai kovėsi, diegdami naują tikėjimą, dabar galėjo leisti sau 
pavirsti romiais avinėliais ir tyliai kontempliuoti tokias rytietiškas 
gudrybes, Kaip lietus, kapsintis nuo varpo virvės — auklėjanti 
bažnyčios ranka ir be jų pasiekdavo visus nepaklusniuosius. 

— Turiu tave įspėti, kad atsidūręs tarp tų Žmonių, nekal- 
bėtum, kas pabrėžtų kokį nors ypatingą Dievo rūprestį tavo at- 
žvilgiu ar kad tu neva gali būti jam kuo nors naudingas. Blo- 
giausia, ką tu gali pasakyti, būtų, pavyzdžiui, tokie žodžiai: “ Ačiū 
Dievui, kad jis išvadavo mane iš visų mano bėdų. Nežinia kodėl 
jis išskyrė mane iš kitų, todėl dabar tetrokštu vieno — tarnauti 
jam visa širdimi". 

"Tuomet nepaisant visų gerų ženklų, lydėjusių tavo pasirody- 
mą, draugiškai nusiteikę Žmonės tenai, lauke, gali akimirksniu 
pavirsti Žiauria, įtūžusia minia. 

Beje, Duslius rengėsi pasakyti kaip tik tuos žodžius, kuriuos 
jį perspėdamas paminėjo Raudonvynis. Jie atrodė jam vieninteliai 
tinkami tokiu atveju. 

— Tai ką... Ką man kalbėti tuomet? — sutriko Duslius. 

— Tavo kalba jau seniai išpranašauta — Žodis žodin. Aš 
ilgai ir kruopščiai nagrinėjau ją mintyse, ir nusprendžiau, kad 
geriau nepasakysi. 

— Man į galvą nieko neateina, nebent “sveiki" ir “ačiū", 
— nusiminė Duslius. — Ką tu nori, kad aš pasakyčiau? 

— Tik tai, kas pačiam ateis į galvą. Tie geri žmonės lauke 
jau daugybę kartų repetavo šį momentą. Jie užduos tau porą 
klausimų, o tu atsakysi į juos kaip mokėdamas. 

Raudonvynis išvedė Duslių į lauką. Fontaną gaisrininkai 
išjungė, klegesys aprimo, šokiai baigėsi. Parapijonys dailiu pus- 
lanku apsupo Duslių ir Raudonvynį. Jie kietai suspaudė lūpas ir 
įkvėpė pilnus plaučius oro. 

Raudonvynis davė šventąjį Ženklą. 

Parapijonys visi kaip vienas iškvėpė orą iš plaučių: 

— Kas tu toks? 

— Aš... Aš nežinau savo tikrojo vardo, — atsakė Duslius. — 
Tenai mane vadino Dusliumi. 

— Kas tau nutiko? — suošė antras klausimas. 

Duslius sutrikęs papurtė galvą. Jis negalėjo visų savo kančių 
ir klajonių apsakyti glaustai, keliais įspūdingais žodžiais, kurie 
tiktų šiam ritualui. Be to, žmonės aiškiai tikėjosi išgirsti ką nors 
nepaprasta ir didinga, 0 jis neturėjo nieko tokio jiems pasakyti. 
Duslius giliai atsiduso, tuo parodydamas, kaip jam gaila juos. 
apvilti. 

— Aš tapau daugybės atsitiktinumų auka, — pagaliau pra- 
lemeno jis ir gūžtelėjęs pečiais pridūrė: — Kaip ir visi. 

Minia vėl pratrūko valiavimais ir nežabota linksmybe. 

Duslius buvo įgrūstas į gaisrinę mašiną ir nugabentas prie 
bažnyčios. Tenai Raudonvynis maloniai šypsodamasis parodė virš 
durų pritvirtintą medinę lentą, vaizduojančią išvyniotą popieriaus 
ritinį užsirietusiais galais, kurioje buvo iškalti ir paauksuoti 
žodžiai: 


“AŠ TAPAU DAUGYBĖS ATSITIKTINUMŲ AUKA, KAIP 
IR VISI". 


Iš ten gaisrinė mašina Duslių nuvežė į Niuportą, Rod 
Ailendą, kur netrukus turėjo įvykti materializacija. 

Pagal planą, apgalvotą jau prieš daugelį metų, gaisrininkų 
pajėgos Kodo iškyšulyje buvo išdėstytos taip, kad reikalui esant 
galėtų padėti Vakarų Tvartapoliui, likusiam be savo gaisrinės 
siurblio. 

Garsas apie Kosmoso Klajūną apskriejo Žemę žaibo grei- 
tumu. Visuose kaimuose, miestuose ir gyvenvietėse, pro kurias 
važiavo gaisrinė mašina, žmonės Duslių apiberdavo gėlėmis. Jis 
sėdėjo aukštai, and dviejų pėdų pločio ir šešių pėdų ilgio eglinio 
strampo, permesto per kėbulą. Palaimintasis S.Horneris Raudon- 
vynis įsitaisė kėbulo dugne ir uoliai skalambijo jam patikėtą 
gaisrinės varpą. Pririšta prie varpo šerdies kabalavo Malačio fi- 
gūrėlė, pagaminta iš ypatingai tvirtos plastmasės. Tokią įsigyti 
buvo galima tiktai Niuporte. Išstatyti viešai tokią lėlę reiškė 
parodyti, kad buvai lankyti šventų vietų Niuporte. 

Visa laisvanoriška Vakarų Tvartapolio gaisrininkų draugija, 
išskyrus du sektantus, tas vietas aplankė ir už Malačio figūrėlę, 
kuri dabar štai siūbavo ant gaisrinės varpo, sumokėjo draugijos 
iždo pinigais. 

Kalbant Niuporto suvenyrų pardavėjų Žargonu, gaisrininkų 
draugijai priklausantis Malačis, pagamintas iš ypatingai tvirtos 
plastmasės, buvo “tikras, pripažintas, oficialiai leistas pardavinėti 
Malačis". 

Duslius visas švytėjo. Jam buvo taip gerai vėl atsidurti tarp 
žmonių ir kvėpuoti oru. Be to, jį visi taip mylėjo. Aplinkui tiek 
žavaus šurmulio ir viskas taip puiku. Duslius vylėsi, kad ši nuos- 
"tabi šventė nesibaigs niekad. 

— Kas tau nutiko? — vienas per kitą šaukė jam Žmonės ir 
leipo juokais. 

Kad būtų patogiau atsakinėti, Duslius sutrumpino savo atsa- 
kymą iki vieno žodžio. Tai labai patiko Žmonėms, susispietusiems 
prie Kosmoso Klajūno bažnyčios. 

— Atsitiktinumai! — baubė Duslius visiems ir taip pat 
"kvatojo. 

Jis juokėsi. 

O naivus kūdikis! 

Kas per velniava! Jis juokėsi už pilvo susiėmęs! 

Ramtfordo vilos kiemas štai jau aštuonios valandos buvo 
kimšte prisikimšęs Žiūrovų. Sargybiniai tūkstančiams smalsuolių 
liepdavo sukti atgal nuo mažų durelių sienoje. Tačiau jie buvo 
visai nereikalingi, tie sargybiniai, nes minia anapus tvoros stovėjo 
žmogus prie Žmogaus — kaip vientisas monolitas. 

Uodas snapo nebūtų pajėgęs tenai įkišti. 

Nepatekę vidun tūkstančiai piligrimų mandagiai darbavosi 
alkūnėmis, stengdamiesi prasibrauti arčiau garsiakalbių, pritvir- 
tintų aptvaro kampuose. 

Iš tų garsiakalbių netrukus turėjo pasigirsti Ramfordo 
balsas. 

Tokia didžiulė ir tokia egzaltuota minia čia dar nebuvo 
susirinkusi — šiaip ar taip, pagaliau išaušo seniai žadėta ir ilgai 
laukta Kosmos Klajūno sutiktuvių diena. 

Žmonės visur, kur tik įmanoma, prisikabinėję visokiausių 
įvairaus dydžio sunkumų, atrodė nuostabiai vienodi ir stovėjo 
siaubingai susikimšę. 

Bi, Dusliaus draugužė Marse, dabar vėl gyveno Niuporte. 
Jųdviejų sūnus Chronas irgi. 

— Ei, pirkite tikrus, pripažintus, oficialiai leistus pardavinėti 
Malačius! — kimiu balsu šūkavo ji. — Pirkite Malačius tiktai čia! 
Galėsite jais pamojuoti Kosmoso Klajūnui, — tikino Bi. — Pir- 
kite Malačius! Kosmoso Klajūnas galės juos pašventinti, kai eis 
pro šalį. 

Ji stovėjo kioske, atgręžtame į mažas geležines dureles Ram- 
fordo vilos sienoje, Niuporte. Iš dvidešimties tokių kioskų šis 
stovėjo arčiausiai Alisos durelių. Visi jie spietėsi po vienu ilgu 
stogu ir buvo atskirti neaukštomis pertvarėlėmis iki juosmens. 

Malačiai, kuriuos Bi pardavinėjo savo būdelėje, buvo nedi- 
dukės plastmasinės lėlytės stiklinėmis akimis ir besisukiojančiomis 
rankomis ir kojomis. Ji pirkdavo jas religinių reikmenų bazėje po 
septyniasdešimt penkis centus už vieną, o pardavinėjo po tris 
dolerius. Ji puikiai mokėjo daryti biznį. 

Nors Bi atrodė labai efektingai ir iššaukiančiai, tačiau pre- 
kyba jai taip puikiai klojosi visai ne dėl to, o dėl jos vidinio 
kilnumo. Be abejo, karnavaliniai jos blizgučiai patraukdavo pili- 
grimų žvilgsnius, tačiau eiti kaip tik prie jos ir pirkti kaip tik jos 

prekes vertė Bi aura. Toji aura aiškiai rodė, kad Bi sukurta daug 
geresniam gyvenimui, tačiau ir dabartiniame savo būvyje jaučiasi 
tarsi žuvis vandenyje. 

— Ei, pirkit Malačius, kol dar laikas, — kvietė ji pirkėjus. 
— Materializacijai prasidėjus nebegalėsit nusipirkti. 

Bi nemelavo. Pagal nustatytą tvarką prekijai privalėjo už- 
daryti langines likus penkiomis minutėms iki Vinstono Nailzo 
Ramfordo ir jo šuns materializacijos, ir neturėjo teisės jų praverti 
dar dešimt minučių po to, kai Ramfordas ir Kazokas išnykdavo. 

Bi pasisuko į savo sūnų Chroną, kuris tuo metu atidarinėjo 
naują dėžę Malačių. 

— Kiek liko iki švilpuko? — paklausė ji, turėdama omeny 
galingą garo sireną vilos kieme, kurią įjungdavo likus penkioms 
minutėms iki materializacijos. | 

Pačią materializaciją paskelbdavo tricolės patrankos salvė. 

Apie dematerializaciją pranešdavo tūkstantis į orą paleistų 
vaikiškų balionėlių. 

— Aštuonios minutės, — žvilgtelėjęs į laikrodį, atsakė Chro- 
nas. Jam jau sukako vienuolika Žemės metų. Tai buvo niūraus 
ir uždaro būdo paauglys. Jis nė nemirktelėjęs apsukdavo pirkėjus 
atiduodamas grąžą ir neblogai graibėsi kortose. Be to, jis keikėsi 
kaip šiaučius ir nešiojosi spyruoklinį peilį su šešių colių geležte. 
Jis blogai sutardavo su kitais vaikais ir turėjo tokią prastą re- 
putaciją, kad juo žavėjosi tik kelios labai gražios ir labai kvailos 
mergaitės. | 

Niuporto policijos nuovadoje ir Rod Ailendo policijos val- 
dyboje Chronas buvo gerai žinomas kaip mažametis nusikaltėlis. 
Mažiausiai į penkiasdešimt policijos karininkų jis kreipdavosi 
tiesiog vardu ir buvo gal keturiolika kartų tikrintas melo de- 
tektoriumi. 

Chrono neuždarė į tam tikrą įstaigą tik todėl, kad tuo pa- 
sirūpino geriausiai pasaulyje organizuotos bendrijos nariai — 
Visiškai Abejingo Viešpaties bažnyčios šventikai. Ramfordo 
nurodymu jie apgindavo Chroną nuo bet kokių kaltinimų. Daž- 
niausi būdavo štai kokie: neįtikėtinai mikliai atliktos vagystės, 
neteisėtas šaltojo ginklo nešiojimas, neregistruotų pistoletų lai- 
kymas, šaudymas iš ginklo miesto ribose, prekyba nešvankiais 

atvirukais, piktybinis chuliganizmas. 

Valdžia bėdojo, kad dėl viso to kalčiausia berniuko motina 
— ji tiesiog mylėjo sūnų tokį, koks jis yra. 

— Ei, žmonės, jums beliko aštuonios minutės įsigyti Malačį, 
— kvietė pirkėjus Bi. — Skubėkite, skubėkite, greičiau!.. 

Viršutiniai priekiniai jos dantys buvo auksiniai, oda, kaip ir 
sūnaus, švytėjo šiek tiek gelsvesniu nei ąžuolo mediena atspalviu. 

Bi neteko savo priekinių dantų, kai erdvėlaivis, kuriuo jiedu 
su Chronu atvyko iš Marso, sudužo Amazonės tropikų miškuose. 
Iš visų keleivių gyva išliko tik ši porelė ir ištisus metus pra- 
klaidžiojo džiunglėse. 

Bi ir Chrono oda būdavo rudai gelsvos spalvos visais metų 
laikais, nes ji tokia tapo įvykus negrįžtamiems pakitimams jų 
kepenyse. Jų kepenys šitaip pakito nuo tris mėnesius trukusios 
dietos — gryno vandenns ir salpa-salpa, Amazonės mėlynosios 
tuopos, šaknų. Ši dieta buvo Chrono ir Bi įšventinimo į Gumbo 
genties narius ritualo dalis. 

Apeigų metu motiną ir sūnų pririšdavo prie stulpo kaimo 
vidury ir taip palikdavo, kol jie visiškai išsekdavo ir netekdavo 
sąmonės: Chroną jie įsivaizdavo esant Saulę, o Bi — Mėnulį. Štai 
kaip įsivaizdavo Saulę ir Mėnulį Gumbo genties žmonės. 

Nenuostabu, kad po to, ką jie drauge išgyveno, Bi ir Chro- 
nas tapo artimesni nei motina ir sūnus. 

Pagaliau juos išgelbėjo malūnsparnis. Vinstonas Nailzas 
Ramfordas pasiuntė jį reikiamu laiku į reikiamą vietą. 

Vinstonas Nailzas Ramfordas suteikė Bi ir Chronui pelningą 
koncesiją prekiauti Malačio figūrėlėmis prie Alisos durų į ste- 
buklų šalį. 

Be to, jis apmokėjo Bi dantisto sąskaitą ir patarė jai susidėti 
auksinius dantis. 


Būdelė, stovinti šalia, priklausė Hariui Brekmenui, Marse 
buvusiam seržantui Dusliaus kuopoje. Jis gerokai aptuko ir ėmė 
plikti. Viena jo koja buvo iš kamštinio ąžuolo žievės, o dešinė 
ranka — iš nerūdijančio plieno. Rankos ir kojos jis neteko mū- 
šyje prie Boka Reitono. Iš marsiečių jis vienintelis liko gyvas, ir 
tai tik dėl savo baisių Žaizdų — kitaip jį būtų nulinčiavę kartu 

su kitais gyvais jo kuopos vyrais. 

Brekmenas pardavinėjo plastmasinius Ramfordo fontano 
pėdos aukščio modelius. Jų viduje buvo įtaisyti siurbliukai su 
spyruokliniu užtaisu. Jie iš apatinės didelės fontano taurės pum- 
puodavo vandenį aukštyn į mažiausią. Iš ten vanduo vėl tekėdavo 
žemyn. 

Ant prekystalio priešais Brekmeną stovėjo net trys tokie 
veikiantys fontanai. 

— Tikslios kopijos to, kur viduje, draugai, — tikino jis pir- 
kėjus. — Labai patogūs laikyti namie. Pasistatykite ant svetainės 
lango, ir visi kaimynai žinos, kad buvote Niuporte. Per vaikų 
šventes galite padėti jį ant virtuvės stalo ir pripilti rausvo li- 
monado. 

— Po kam? — paklausė kažkoks kaimo bernas. 
Septyniolika dolerių, — atsakė Brekmenas. 

Nieko sau! 

Tai šventas daiktas, gali sakyt, altorius, o ne koks žais- 
liukas, brolyti, — paaiškino Brekmenas, įsmeigęs abejingas akis 
į prasčioką. Jis pasilenkė po prekystaliu ir iš ten ištraukė mar- 
siečių kosminio laivo modelį. — Tau reikia žaisliuko? Štai, imk. 
Keturiasdešimt devyni centai. Vos du centai viršaus. 

Tačiau tas kelmas ėmė vaidinti priekabų pirkėją, lygindamas 
žaislą su originalu, kurio kopija anas turėjo būti, tai yra su mar- 
siečių kosminiu laivu, iškeltu ant devyniasdešimt aštuonių pėdų 
aukščio kolonos. Kolona su laivu stovėjo Ramfordo vilos kieme, 
„ten, kur kadaise būta teniso aikštelės. 

Ramtfordas dar turėjo paaiškinti tikintiesiems, kam reika- 
lingas tas erdvėlaivis, kėpsantis ant kolonos, pastatytos už viso 
pasaulio mokinių surinktus pinigus. Laivas buvo prižiūrimas taip, 
kad galėtų pakilti bet kuriuo momentu. Atremtos į koloną, link 
jo į svaiginantį aušktį kilo ilgiausios, kaip manoma, žmonijos 
istorijoje nepritvirtintos kopėčios. 

Laivo energijos blokas buvo užtaisytas paskutiniais Visatos 
Kūrybinės Valios likučiais iš Marso karo mašinos atsargų. 

— Uhu, — burbtelėjo stuobrys, grąžindamas modelį. — Jeigu 
jūs nieko prieš, aš dar pasivaikščiosiu po krautuves. — Ligi šiol 
jis sugebėjo nusipirkti tiktai Robino Hudo skrybėlę su Ramfordo 

portretu vienoje pusėje ir burlaivio atvaizdu kitoje. Ant plunks- 
nos, įkištos į skrybėlę, buvo išsiuvinėtas jo vardas. Jei tikėsime 
plunksna, stuobrio vardas buvo Delbertas. 

— Bet vis tiek ačiū, — tarė.jis. — Gal dar grįšiu prie jūsų. 

— Žinoma, Delbertai, — tarė Brekmenas. 

— Kaip jūs atspėjote mano vardą? — įtariai sukluso apkem- 
žėlis. Toks dėmesys aiškiai paglostė jo savimeilę. 

— O jūs manote, kad antgamtinių sugebėjimų turi tik Vins- 
tonas Nailzas Ramfordas? — tarė Brekmenas. 

UŪmai anapus sienos dangun šovė balta garo čiurkšlė. Po 
akimirkos virš kioskų virtinės nusirito galingas sirenos kaukimas, 
graudus ir iškilmingas. Jis skelbė, kad po penkių minučių mate- 
rializuosis Ramfordas ir jo šuo. 

Prekijams tai buvo ženklas liautis plyšavus apie savo niekam 
tikusį šlamštą ir uždaryti langines. 

Langinės akimirksniu visos kaip viena užsitrenkė. 

Ilga pastogė su kioskais vienu ypu pavirto į niūrų tunelį. 

Dabar, izoliuoti nuo pasaulio tame tunelyje, prekijai atrodė 
lyg kokie vaiduokliai iš kito matavimo — juk čia spietėsi visi dar 
likę gyvi marsiečiai. Tokia jau buvo Ramfordo valia: marsiečiai 
turėjo pirmenybės teisę prekiauti relikvijomis Niuporte. Šitaip 
Ramfordas išreiškė jiems savo dėkingumą. 

„ O gyvųjų išliko nedaug — tik penkiasdešimt aštuoni Jung- 
tinėse Valstijose ir trys šimtai šešiolika kitose pasaulio šalyse. 

Iš tų penkiasdešimt aštuonių, gyvenančių Valstijose, dvi- 
dešimt vienas turėjo koncesijas Niuporte. 

— Na va, ir vėl bimbiam, vaikučiai, — pasigirdo balsas pa- 
čiame kioskų virtinės gale. Tai buvo neregys, pardavinėjąs Robino 
Hudo skrybėles su Ramtfordo atvaizdu ant vieno šono ir burlaiviu 
ant kito. 

Seržantas Brekmenas sukryžiavo rankas ant Krūtinės ir jomis 
atsirėmė į žemą pertvarėlę, skyrusią jo kioską nuo Bi. Jis mirk- 
telėjo jaunajam Chronui, išsiskleidusiam ant neišpakuotų dėžių 
su Malačiais. 

— Bimbiam, velniai rautų, a, vyruti? — tarė Brekmenas. 

— Rautų, rautų, — nesiginčijo Chronas. Jis krapštėsi nagus 
keistai išlenkta, poroje vietų pragręžta ir nusmailinta geležėle. 

Marse ji buvo Chrono talismanas. Žemėje irgi. 

Visai gali būti, kad kaip tik šis talismanas išgelbėjo Bi ir 
Chrono gyvybę džiunglėse. Gumbo genties čiabuviams toji ge- 
ležėlė pasirodė ypatingų galių turintis daiktas, todėl iš pagarbos 
jam laukiniai nesuvalgė savo belaisvių, kaip kad paprastai dary- 
davo, 0 priėmė į genties narius. 

Brekmenas smagiai nusikvatojo. 

— Nieko sau, sere. Apsireiškė ponas marsietis, 0 tu net 
nesiteiki pakelti sėdynės nuo dėžės su Malačiais ir bent jau puse 
akies dirstelėti į jį. 

Ne tik Chronas buvo abejingas Kosmoso Klajūnui. Kon- 
cesininkai visi kaip vienas išdidžiai laikėsi įžūlaus susitarimo 
nedalyvauti jokiose iškilmingose ceremonijose ir kiūtodavo savo 
tunelyje tol, kol Ramfordas su savo šunimi išnykdavo. 

"Tačiau būtų netiesa sakyti, kad prekijai jautė panieką Ram- 
fordo religijai. Daugelis iš jų naująjį tikėjimą laikė visai neblogu 
dalyku. Paprasčiausiai, tokiu savo elgesiu jie tiesiog norėjo pa- 
brėžti, kad kaip Marso karo veteranai, jie daugiau negu pakan- 
kamai pasitarnavo Visiškai Abejingo Viešpaties Bažnyčiai, kai jai 
reikėjo padėti atsistoti ant kojų. 

Jie tarytum sakyte sakė, kad iš jų jau viskas paimta ir jie 
nebeturi ko duoti. 

Juos taip elgtis skatino ir pats Ramfordas, savo kalbose 
švelniai juos vadindamas “šventaisiais karžygiais anapus mažųjų 
durelių". Kartą jis net pasakė, esą tokie apatiški jie pasidarę nuo 
per didelių kentėjimų, kuriuos patyrė, kad mes galėtume tapti 
jautresni, geresni, laisvesni ir labiau mylėtume gyvenimą. 

Teisybę pasakius, marsiečiai koncesininkai be galo troško 
nors akies krašteliu pamatyti Kosmoso į Klajūną. Vilą supančios 
sienos kampuose iškabinti garsiakalbiai kiekvieną Pamfordo žodį 
rėkte išrėkdavo į žmonių ausis ketvirčio mylios spinduliu aplinkui. 
Iš jų vis griaudėjo skambūs žodžiai avie tą nepaprastą valandą, 
kai visi pagaliau patirs apreiškimą Kosmoso Klajūnui atvykus. 

Tai buvo didis momentas. Saldaus virpulio pagauti jo laukė 
visi pasaulio tikintieji. Juk šią grandiozinę akimirką jų išpažįs- 
tama religija turėjo gal dešimtsyk labiau išaugti, apsivalyti ir 
sustiprėti. 

Ir štai ilgai lauktoji valanda pagaliau atėjo. 

Pro koncesininkų būdeles kaukdama ir žvangėdama pralėkė 
mašina, gabenanti Kosmoso Klajūną iš bažnyčios Kodo iškyšulyje. 

Vaiduokliai, kiūtantys kioskų tunelio prieblandoje, griežtai 
nusistatė nė nežvilgtelėti ton pusėn. 

Anapus sienų driokstelėjo patranka. 

Tai reiškė, kad Ramfordas ir jo šuva materializavosi. Kos- 
moso Klajūnas kaip tik tuo metu žengė pro Alisos dureles ste- 
buklų šalin. | 

— Ko gero, nusamdė kokį atvykėlį iš sudegusio teatro, — 
pašmaikštavo Brekmenas. 

Bet jo nepalaikė niekas, net Chronas, nors laikė save di- 
džiausiu ciniku šioje kompanijoje. O ir pats Brekmenas daug 
reikšmės neteikė savo žodžiams, nes širdyje visai nemanė Kos- 
moso Klajūną esant statytiniu. Koncesininkai kaip niekas kitas 
žinojo, kaip Ramfordas atsidavęs realizmui. Ką ir besakyti, jie 
savo kailiu buvo patyrę, kad paprastai jo režisuotose misterijose 
kuo tikriausi nusidėjėliai murkdydavosi kuo tikriausiuose pra- 
garuose. 


Pats laikas būtų pabrėžti, kad Ramfordas, nors ir labai mė- 
go didingus reginius, nė sykio nepasidavė pagundai pasiskelbti 
Dievu ar kuo nors panašiu. 

Šį faktą pripažįsta net pikčiausi jo priešai. Knygoje “Pan- 
galaktiniai pramanai arba trys milijardai apgaulės aukų" daktaras 
Morisas Rozenas rašo: “Vinstonas Nailzas Ramfordas, tas tarp- 
žvaigždinis fariziejus, Tartiufas ir Kaliostras, teikėsi pareikšti, kad 
jis visai ne visagalis Viešpats, neturi su juo artimų giminystės ryšių 
ir niekada negavo iš jo kokių nors konkrečių nurodymų. Po šių 
Niuporto šeimininko žodžių belieka tarti “Amen!" ir pridurti, kad 
Jam būti Viešpaties giminaičiu ar bent patikėtiniu taip pat neį- 
manoma, kaip darosi neįmanoma kam nors palaikyti su Viešpačiu 
bet kokius ryšius apskritai, jei tik Ramfordas yra kur nors ne- 
toliese!" 

Paprastai Marso veteranai užsidarę langines smagiai šne- 
kučiuodavosi, laidydami sąmojus ar duodami vienas kitam pa- 
tarimų, kaip greičiau iškišti mulkiams visą šį religinį šlamštą. 


7. Titano sirenos 

Tačiau šį kartą, kai netrukus turėjo susitikti Ramfordas ir Kos- 
moso Klajūnas, išlikti abejingiems buvo labai sunku. 

Seržantas Brekmenas brūkštelėjo sveikąja ranka per vir- 
šugalvį. Tai buvo įprastas jo gestas. Jis lietė tą vietą, kur kadaise 
buvo įmontuota antena, ta pati, kuri Marse spręsdavo už jį visas 
problemas. Dažnai jis pasigesdavo jos signalų. 

— Veskite Kosmoso Klajūną čionai! — tarsi iš arkangelo 
Gabrieliaus triūbų sugriaudėjo Ramfordo balsas iš garsiakalbių. 

— O gal... Gal ir mums tenai nueiti? — nedrąsiai paklausė 
Brekmenas Bi. 

— Ką? — burbtelėjo Bi. Ji stovėjo nugara atsirėmusi į už- | 
darytas langines, užmerkusi akis ir nuleidusi galvą. Atrodė, lyg ją 
krėstų šaltis. 

Materializacijos metu ji visada virpėdavo kaip lapas. 

Chronas iš lėto glostė savo talismaną nykščio pagalvėle, 
Žiūrėdamas, kaip ant šalto metalo aplink šiltą jo pirštą puslankiu 
kaupiasi smulkučiai rasos lašeliai. 

— Trauk juos visus velniai, ar ne, Chronai? — tarė Brek- 
menas. 

Mechaninių čiulbančių paukščiukų pardavėjas vangiai pa- 
mojavo savo prekėmis virš galvos. Mūšyje prie Fodingtono Ang- 
lijoje jį šakėmis pervėrė kažkokia fermerė ir nusprendusi, kad 
nebegyvas, paliko tįsoti lauke. 

Tarptautinis marsiečių atpažinimo ir reabilitavimo komitetas 
pagal pirštų atspaudus nustatė, kad žmogus, dabar prekiaujantis 
paukščiukais — Bernardas K.Vinslou, valkata iškrypėlis viščiukų 
mėgėjas, kadaise dingęs iš vienos Londono ligoninės narkologinio 
skyriaus. 

— Labai dėkui už informaciją, — ta proga pasakė Vinslou, 
— bet prarasti įpročiai man nebegrįžo. 

Komiteto pastangomis buvo nustatyta, kad seržantas Brek- 
menas — tai eilinis Frensis Dž.Tompsonas, dingęs be žinios 
eidamas naktinę sargybą prie automašinų kolonos Fort Brege, 
Šiaurės Karolinoje, JAV. 

Komitetą šiek tiek sutrikdė Bi. Jos pirštų atspaudai nebuvo 
niekur užregistruoti. Komitetas nusprendė, kad ji arba negraži 
vieniša mergina Florensė Nait, be žinių dingusi iš skalbyklos 

Kohoze, Niujorke, arba Darlena Simpkins, taipogi negraži ir vie- 
niša mergina, kurią paskutinįsyk matė lipant į tamsaus gymio 
nepažįstamojo automobilį Braunsvile, Teksase. 

Už Bi ir Brekmeno būdelių stovėjo kitų nepribaigtų mar- 
siečių kioskai: buvusio Mairono S.Vatsono, alkoholiko, Niujorko 
aerouosto tualeto tarnautojo, nežinia kur dingusio tarnybos metu; 
buvusio Čarleno Helerio, dirbusio dietologo padėjėju Staiverso 
vidurinės mokyklos bufete, Daitone, Ohajo valstijoje; buvusio 
Krišnos Garu, spaustuvės rinkėjo, tebeieškomo Kalkutos (Indija) 
policijos už dvipatystę, sąvadavimą ir vengimą mokėti alimentus; 
buvusio Kurto Sneiderio, irgi alkoholiko, bankrutavusios kelionių 
agentūros savininko Bremene, Vokietijoje... 

— Galingasis Ramfordas... — ūmai prabilo Bi. 

— Ką tu pasakei? — neišgirdo Brekmenas. 

— Jis išplėšė mus iš gyvenimo. Užmigdė mus. Jis ištuštino 
mūsų galvas, kaip darydami žibintą, iš moliūgo išvalo sėklas, 
prikimšo ten sraigtelių kaip robotams, išmuštravo mus, nukreipė 
jam reikiama linkme, jis sukūreno mus kaip malkas vardan kil- 
naus tikslo... — Bi susigūžė. | 

— Kaži, ar mes būtume nuveikę ką geresnio, jei būtume 
galėję patys tvarkyti savo gyvenimus? — kalbėjo ji toliau. — Kaži, 
ar būtume kitokie. Kartais man atrodė, aš net džiaugiuosi, kad 
manimi pasinaudojo. Ko gero, jis kur kas geriau žinojo, kur mane 
padėti, negu kokia nors ten Florensė Nait, Darlena Simpkins ar 
dar kas nors, kuo aš buvau. 

Bet aš vis tiek jo nekenčiu. 

— Tai tavo teisė, — tarė Brekmenas. — Jis sako, kad tai 
šventa kiekvieno marsiečio teisė. 

— Vienintelė paguoda, — toliau kalbėji Bi, — kad mumis 
jau pasinaudojo. Vadinasi, jam daugiau mūsų neprireiks. 


— Sveikas atvykęs, Kosmoso Klajūne! — aidėjo iš arkange- 
lo Gabrieliaus triūbų margarininis Ramfordo tenoras. — Labai 
simboliška, kad tu atvykai pas mus ryškiai raudona savano- 
rių gaisrininkų draugijos mašina. Sunku sugalvoti labiau jau- 
dinantį humanizmo simbolį už gaisrinę. Pasakyk man, Kosmoso 
Klajūne, ar tu kartais nematai ko nors tokio, kas primintų, kad 

tu čia sykį jau esi buvęs? 

Kosmoso Klajūnas sumurmėjo kažką nesuprantamo. 

— Prašom garsiau, — tarė Ramfordas. 

— Fontanas... Aš pamenu šitą fontaną, — išlemeno Kosmo- 
so Klajūnas. — Tiktai... tiktai... 

— Kas tiktai? 

— Tada jis buvo sausas... kadaise... O dabar jis toks šla- 
pias.... 

Prie bendros sistemos tuojau buvo prijungtas mikrofonas, 
stovintis prie fontano, kad publika galėtų išgirsti vandens čiur- 
lenimą. 

— Ar atpažįsti dar ką nors, Kosmoso Klajūne? — paklausė 
Ramtfordas. 

— Taip, — nedrąsiai atsakė Kosmoso Klajūnas. — Tave. 

— Mane? — pašaipiai tarė Ramfordas. — Tu nori pasakyti, 
kad man kadaise teko koks nors vaidmuo tavo gyvenime? 

— Aš mačiau tave Marse, — atsakė Kosmoso Klajūnas. — 
Tu buvai tas žmogus su šunimi... prieš pat mums išskrendant... 

— O kas nutiko po to, kai jūs išskridote? 

— Kažkas suveikė ne taip kaip reikia, — Kosmoso Klajūnas 
kalbėjo lyg atsiprašinėdamas, tarytum visi tie atsitiktinumai ištiko 
jį dėl jo kaltės. — Kažkokie prietaisai. 

— O tau niekada nebuvo atėję į galvą, kad viskas suveikė 
kaip tik taip, kaip reikia? — paklausė Ramtfordas. . 

— Ne, — patikliai atsakė Kosmoso Klajūnas. 

Ta mintis jo nė kiek nesujaudino — ji ir negalėjo sujaudinti, 
"kadangi buvo toli už jo greitosiomis sukurptos filosofijos ribų. 

— Ar tu atpažintum savo draugužę ir vaiką? — paklausė 
Ramtordas. 

— Aš... Aš nežinau... 

— Atveskite moterį ir berniuką, prekiaujančius Malačiais už 
mažų geležinių durelių, — paliepė Ramfordas. — Atveskite čionai 
Bi ir Chroną. 


Kosmoso Klajūnas, Vinstonas Nailzas Ramtordas ir Kazokas 
stovėjo ant pakylos, sukaltos priešais vilą žiūrovų akių aukštyje. 
Ši pakyla tebuvo dalis didžiulės perėjimų, lieptelių, tiltukų, pa- 

aukštinimų, kaskadų, nuolydžių, laiptų, kopėčių, balkonėlių, li- 
pynių ir pastolių sistemos, nusidriekusios per visą vilos teritoriją. 

Ši sistema leido Ramfordui laisvai judėti, nuolat būti visų 
akivaizdoje ir tuo pačiu metu nesimaišyti minioje. 

Sistema laikėsi be magnetinių laukų pagalbos, nors ir atrodė 
tarsi ore kabantis miražas. 

Į levitacijos stebuklą ji tapo panaši sumaniai panaudojus 
tam tikras spalvas. Atraminės dalys buvo išdažytos blukia juoda 
spalva, o viršutinės — akinančia auksine. | 

Kiekvieną kampelį sekė ant kranų užkeltos televizijos ka- 
meros ir mikrofonai. 

Jei materializacija įvykdavo naktį, viršutinę sistemos dalį ap- 
šviesdavo kūno spalvos elektros lemputės. 


Kosmoso Klajūnas buvo trisdešimt pirmasis žmogus, Ram- 
fordo pakviestas pasivaikštinėti kartu su juo po šią estakadų 
sistemą. 

Prie kiosko su Malačiais jau nuskubėjo Žmogus atvesti dar 
du — trisdešimt antrą ir trisdešimt trečią garbės svečius. 

Ramfordas atrodė nekaip. Veidas buvo pilkas kaip žemė. 
Nors jis kaip visada šypsojosi, tačiau geriau pasižiūrėjus atrodė, 
kad paslapčia griežia dantimis iš apmaudo. Jo savimi patenkinto 
žmogaus džiugus linksmumas rodėsi karikatūriškas. Iš visko buvo 
matyti, kad Ramfordo popieriai prastoki. 

Jis sunkiai beišspausdavo savo garsiąją geraširdžio links- 
muolio šypsenėlę. Siaubingai išpuikęs minios linksmintojas laikė 
už grandinės savo didžiulį šunį Kazoką. Grandinė įstempė ir ant- 
kaklis įspėjamai įsirėžė į šuns kaklą. Bet pririšti šunį reikėjo 
būtinai — jis tiesiog negalėjo pakęsti Kosmoso Klajūno. 

Švypsenėlė akimirksnį nublanko, primindama susirinkusiems, 
kokią sunkią naštą Ramfordas užsikrovė vardan jų ir kad, deja, 
ne amžinai galės ją nešti. 

Ramfordas laikė rankoje mikrofoną ir penso dydžio radijo 
siųstuvą. Kai jis nenorėdavo, kad jo.balsą išgirstų publika, tiesiog 
sugniauždavo jį kumštyje. 

Dabar siųstuvas kaip tik buvo palaidotas Ramfordo delne. 
Ramfordas nukreipė į Kosmoso Klajūną savąją mirtinai geliančią 

ironiją. Minia, galėdama girdėti, ką jis sako, būtų buvusi labai 
nustebinta tokių jo žodžių. 

— Ką ir besakyti, šiandien tavo šventė, ar ne taip? — kan- 
džiai paklausė Ramfordas. — Tikra meilės iš pirmo žvilgsnio 
fiesta. Publika tave tiesiog dievina. O tu ją? 

Džiugūs dienos įvykiai tarytum grąžino Kosmoso Klajūną į 
vaikystę, kai žmogus nesupranta nei ironijos, nei tuo labiau sar- 
kazmo. Sunkių išbandymų laikais jis pagaudavo subtiliausius nuo- 
taikų niuansus, tačiau dabar viską užgožė toji Žavi minia, įsi- 
tikinusi. kad jis — stebuklas. 

— Žinoma. Jie iš tiesų puikūs, — atsakė jis į paskutinį 
Ramfordo klausimą. — Tiesiog nuostabūs. 

— O, taip, iš tikro nuostabi banda, — sutiko Ramfordas. — 
Kas tiesa, tai ne melas. Ilgai sukau galvą dėl šio epiteto, o tu jį 
parvežei iš kosmoso. Jie išties nuostabūs. — Ramfordo 
mintys klaidžiojo kažkur kitur. Jis visai nesidomėjo Kosmoso 
Klajūnu — net nežiūrėjo į jį. Klajūno Žmonos ir sūnaus pasi- 
rodymas jo taip pat nė kiek nesujaudino. 

— Kurgi jie? — vis klausė jis žemai stovintį tarnautoją. — 
Laikas pradėti. Laikas visa tai baigti. 

Šios dienos įvykiai Kosmoso Klajūnui atrodė tokie jaudi- 
nantys ir malonūs, tokie nepaprasti ir puikūs, kad jis nedrįso 
nieko klausinėti — nenorėjo pasirodyti nedėkingas. 

Jis suprato atliekąs šioje ceremonijoje kažkokį itin svarbų 
ir iškilmingą vaidmenį, todėl nusprendė geriau kol kas laikyti 
liežuvį už dantų ir kalbėti tik tada, kai reikia, o į klausimus 
atsakinėti trumpai drūtai ir be gudrysčių. 

Kosmoso Klajūnas nė nemanė kvaršinti sau galvos dėl to, 
kas nutiko. Viskas jam atrodė natūralu ir paprasta, kaip trikojis 
karvėms melžti: praeity jis baisiai daug kentėjo, todėl dabar turi 
gauti tokį pat milžinišką atlygį už tai. 

"Toks netikėtas fortūnos palankumas pavirto štai į šį gran- 
diozinį reginį. Jis nusišypsojo, pagalvojęs apie minios susižavėjimą 
ir akimirką pasijuto jos dalimi, kad galėtų mėgautis tuo jausmu. 

Ramfordas skaitė Kosmoso Klajūno mintis: 

— O žinai, net jei viskas būtų atvirkščiai, jiems vis tiek 
labai patiktų, — tarė jis. 

— Kas atvirkščiai? — nesuprato Kosmoso Klajūnas. 

— Na, jei iš pradžių tave būtų apibėrę malonėmis, o paskui 
privertę nežmoniškai kentėti, — paaiškino Ramfordas. — Tiesiog 
jie mėgsta kontrastus. Jiems nusispjaut, kokia tvarka kas vyksta, 
svarbu, kad kvapą gniaužtų nuo žaibiškos kaitos... 

Ramfordas atgniaužė kumštį, atidengdamas mikrofoną, ir 
popiežiaus mostu pakvietė kažką iš minios į sceną. Tai buvo Bi 
ir Chronas. Juos kelte užkėlė ant šoninės paauksuotų pakylų, 
perėjimų, tiltukų, nuožulnių laiptelių, kopėčių ir balkonėlių tan- 
kumyno atšakos. 

— Prašom čionai. Patys suprantat, mes negalime laukti jūsų 
visą dieną, — tarė Ramfordas irzlios mokytojos tonu. 

Šią trumpą ramybės pertraukėlę pavargusią Kosmoso Kla- 
jūno širdį pirmąsyk pakuteno saldi mintis apie laimingą ateitį, 
kuri jo laukė čia, Žemėje. Kai visi aplink tokie malonūs, tokie 
draugiški ir tavimi susižavėję, galima tikėtis ne tik gero, bet 
stačiai nuostabaus gyvenimo. 

Jam jau davė naują puikų apdarą, išskyrė iš kitų, apsiautę 
šlovės spinduliais, o po kelių minučių jis vėl galės susijungti 
visiems laikams su savo Žmona ir vaiku. 

Betrūko tik jo geriausio draugo. Kosmoso Klajūną apėmė 
nerimo virpulys. Klajūnas visas virpėjo, giliai širdyje vildamasis, 
kad brangus jo draugas Titnagas Stivensonas slepiasi kur nors 
netoliese, laukdamas tik ženklo pasirodyti. 

Kosmoso Klajūnas nejučia nusišypsojo, įsivaizduodamas, 
kaip tai įvyks. Titnagas juokdamasis tekinas nusileis kuriuo nors 
iš tų tiltukų — linksmas ir šiek tiek įkaušęs. “Dusliau, prakeiktas 
šunsnuki! — suriaumos jis tiesiai į vieną iš mikrofonų. — Velniai 
rautų, aš ieškojau tavęs po visą šią sumautą Žemę, 0 tu tuo metu 
kaip koks šmikis ramiausiai leidai dieneles Merkurijuje!" 

Kai Bi ir Chronas prisiartino, Ramfordas nuėjo į šalį. Jei 
jis būtų pasitraukęs, sakysim, per ištiestos rankos atstumą, dar 
galima būtų suprasti. Tačiau paauksuotoji sistema leido jam atsi- 
traukti nuo trijulės gana įspūdingu atstumu, be to, padaryti tai 
labai vingiuota ir įmantria trajektorija, kupina įvairiausių per- 
ėjimų ir kliūčių, kupinų slaptos prasmės. 

Taigi visur galėjai justi genialaus režisieriaus ranką, nors 

daktaras Morisas Rodenas apie visa tai yra pasakęs (op.cit)': 
“Žmonės, kurie su šventa pagarba susižavėję stebi, kaip Vins- 
tonas Nailzas Ramfordas strakalioja po savo paauksuotas lai- 
pynes, panašūs į idiotus, kurie Žaislų parduotuvėse valandų va- 
landas sulaikę kvapą spokso, kaip Žaisliniai traukinukai “čiuku- 
čiukų" įvažiuoja į tunelį iš papjė mašė, paskui išnyra iš jo, kaip 
dunda per tiltus, suręstus iš dantų krapštukų, kartoninius miestus 
ir vėl šmurkšteli į popierinį tunelį... Ar atpūškuos dar traukinukas 
arba Vinstonas Nailzas Ramfordas “čiuku-čiuku" pasirodyt jų 
akims? O, mirable dictu“, atpūškuos!* 

Nuo paaukštinimo priešais vilą Ramfordas nusigavo prie 
arkos, išrietusios savo nugarą per samšito tvorą apačioje. Kitoje 
arkos pusėje gal dešimties pėdų ilgio lieptelis vedė link keturių 
pėdų storio varinio buko kamieno, prie kurio medvaržčiais buvo 
pritvirtintos paauksuotos kopėčios. 

Ramtfordas pririšo Kazoką prie apatinio kopėčių laiptelio, 
O pats ėmė kopti aukštyn — kaip pasakų senis pupos stiebu į 
dangų. Greitai jis dingo visiems iš akių. 

Dabar jis kalbėjo kažkur buko lajoje, tačiau jo balsas griau- 
dėjo ne iš ten, o iš arkangelo Gabrieliaus triūbų, iškabinėtų ties 
sienų kampais, todėl netrukus minia nukreipė savo akis nuo veš- 
lios buko lapijos į artimiausią garsiakalbį. 

Tik Bi, Chronas ir Kosmoso Klajūnas tebežiūrėjo aukštyn, 
ten, kur iš tiesų tupėjo Ramfordas. Ir tikriausiai ne todėl, kad 
buvo realistai, o kad jautėsi apstulbę ir sutrikę. Žodžiu, šios 
nedidelės šeimynėlės nariai žiopsojo į viršų tik dėl to, kad ne- 
reikėtų Žiūrėti vienas į kitą. 

Nė vieno iš jų susitikimas nė kiek nepradžiugino. 

Bi visai nekėlė susižavėjimo tas perkaręs, apšepęs ir iš lai- 
mės pakvaišęs mulkis, apsitempęs ryškiai geltonais apatiniais. Ji 
svajojo apie įniršusį, išdidų laisvamanį milžiną. 

Jaunasis Chronas iš pirmo žvilgsnio ėmė nekęsti to susi- 
vėlusio akiplėšos, įsibrovusio į tyrą nemeluotų jausmų erdvę, 
tvyrančią tarp jo ir motinos. Chronas pabučiavo savo talismaną, 


“ Jau cituotame veikale (Iot.) 
** Nuostabus dalykas (Iot.) 

širdyje linkėdamas, kad tėtušis, jei tik tai iš tikro jis, kiek įma- 
noma greičiau užverstų basutes. 

O ir pats Kosmoso Klajūnas, kad ir kaip stengėsi, nepajėgė 
įžiūrėti nieko simpatingo tamsiuose, niūriuose ir nieko gero neža- 
dančiuose motušėlės ir sūnelio veiduose. 

Netikėtai Kosmoso Klajūno akys sutiko sveikosios Bi akies 
žvilgsnį. Reikėjo ką nors pasakyti. 

— Sveika, — tarė Klajūnas. 

— Sveikas, — atsakė ji. 

Ir vėl abu sužiuro į viršų. 

— O, mano laimingieji, sunkumų slegiami broliai! — liejosi 
iš garsiakalbių Ramfordo balsas. — Padėkokime Viešpačiui, ku- 
riam mūsų padėkos reikalingos tiek kiek Misisipei — keli lašeliai 
lietaus, už tai, kad mes nepanašūs į Malačį Konstantą. 

Kosmoso Klajūnui paskaudo sprandą. Jis nuleido akis. Jo 
dėmesį patraukė netoliese esantis ilgas paauksuotas trapas. 
Žvilgsniu Klajūnas pasekė, kurlink jis nutiestas. Trapas rėmėsi į 
ilgiausias pasaulyje nepritvirtintas kopėčias, kurios, beje, irgi buvo 
paauksuotos. 

Kosmoso Klajūno žvilgsnis tomis kopėčiomis užsikabarojo 
prie mažyčių kosminio laivo durelių tenai, kolonos viršuje. Jam 
dingtelėjo, kad vargu ar atsirastų narsuolis, kuris tokiomis štai 
baisiai ilgomis kopėčiomis valiotų užkopti prie tokių mažų 
durelių. | 

Kosmoso Klajūno akys vėl nukrypo į minią. Gal pavyks 
tenai, tarp žmonių, pamatyti Titnagą Stivensoną? Gal jis tik lau- 
kia, kol baigsis visa ši komedija, kad galėtų pasirodyti savo ge- 
riausiam ir vieninteliui draugui iš Marso? 

VIENUOLIKTAS SKYRIUS 


“MES NEKENČIAM MALAČIO 
KONSTANTO, NES JIS..." 


Ar galite paminėti nors vieną gerą darbą kurį kada nors atliko1e?!. 
Vinstonas Nailzas RAMFORDAS 


ŠTAI koks pamokslas nuskambėjo tąsyk iš medžio: 

— Mes šlykštimės Malačiu Konstantu, — pradėjo Ramfor- 
das, — nes jis savo fantastiškiausios sėkmės fantastiškiausius vai- 
sius naudojo vien tam, kad be atvangos įrodinėtų, jog Žmogus yra 
kiaulė. Jis mėgavosi padlaižiais bei paleistuvėmis ir iki ausų pa- 
skendo ištvirkime, alkoholyje bei narkotikuose. Jis apteko įvai- 
riausio plauko ydomis. 

Būdamas sėkmės zenite, Malačis Konstantas kainavo dau- 
giau nei Jutos ir Šiaurės Dakotos valstijos kartu paėmus. Tačiau 
jo dvasios vertė buvo, drįstu sakyti, menkesnė nei mažiausios 
lauko pelytės, krebždančios kurioje nors iš minėtų valstijų. 

Mes piktinamės Malačiu Konstantu, — kalbėjo Ramfordas 
buko viršūnėje, — už tai, kad visi milijardai atiteko jam šiaip sau, 
už dyką galą, o jis, turėdamas tuos milijardus, neatliko nė vieno 
labdaringo, drąsaus ar vertingo darbo. Jis buvo dosnus kaip Ma- 
rija Antuanetė ir kūrybingas kaip kosmologijos profesorius vi- 
duramžių koledže. 

Mes nekenčiam Malačio Konstanto už tai, kad savo pasa- 
kiškos sėkmės pasakiškus vaisius jis laikė savaime suprantamu 
dalyku, — griaudėjo Ramfordas iš medžio viršūnės, — lyg tai būtų 
buvęs Dievo pirštas! 

O juk sėkmė ar nesėkmė visai ne Dievo pirštas! — varė 
toliau Ramtordas, sėdėdamas buko viršūnėje. — Sėkmė ar ne- 
sėkmė, broliai, — tai tūkstantmečius siaučiąs viesulas ir dulkių 
stulpai po to, kai kur nors žengia Dievo koja. 

Kosmoso Klajūne! — pagaliau suriko iš viršūnės Ramfordas. 

Teisybę pasakius, Kosmoso Klajūnas nekreipė jokio dėmesio 
į tai, kas vyksta aplinkui. Mat jo gebėjimas susikaupti ilgainiui 
pasidarė visai menkutis — gal dėl to, kad Klajūnas per ilgai už- 
sibuvo Merkurijaus olose, per ilgai vartojo deguonies piliules ar 
gal kad per ilgai tarnavo marsiečių armijoje. 

Dabar jis kaip tik žiūrėjo į debesis, kurie atrodė labai mieli, 
o dangus, kuriuo jie plaukė, spalvų išsilgusį Kosmoso Klajūną 
stebino savo sodria žydryne. 

— Kosmoso Klajūne! — pakartojo Ramfordas. 

— Ei tu, geltonkelni, — tarė Bi ir niuktelėjo jam alkūne į 
šoną. — Pabusk. 

— Ką? Ką? — sutriko Kosmoso Klajūnas. 

— Kosmoso Klajūne! — griaudėjo Ramfordas. 

Kosmoso Klajūnas akies mirksniu sustingo “ramiai". 

— Taip, sere! — šūktelėjo jis buko lapų pavėsinės pusėn. 
Tai buvo nuoširdus, žvalus ir maloniai nuteikiantis atsakymas. 
Tučtuojau Klajūno panosėn nuo krano strėlės nusileido mikro- 
fonas. 

— Kosmoso Klajūne! — Ramfordo balse pasigirdo apmaudo 
gaidelė, kadangi ceremonijos eiga sutriko. 

— Klausau, sere! — rėkte išrėkė Kosmoso Klajūnas. Jo 
balsas, nuskambėjęs per visus garsiakalbius, užgulė publikai ausis. 

“— Kas tu esi? Koks tavo tikrasis vardas? 

— Aš nežinau savo tikrojo vardo. Tenai mane vadino Dus- 
lium. 

— Kas tau nutiko, Dusliau, prieš sugrįžtant vėl į Žemę? — 
paklausė Ramfordas. 

Kosmoso Klajūno veidas nušvito plačia šypsena. Jo prašo vėl 
pakartoti tuos kelis paprastučius žodžius, nuo kurių Kodo išky- 
šulyje Žmonės kvatodami leisdavosi šokti ir dainuoti. 

— Aš tapau daugybės atsitiktinumų auka, kaip ir mes visi, 
— tarė jis. 

Šį kartą niekas nepradėjo nei juoktis, nei šokti, nei dainuoti, 
nors miniai aiškiai patiko Klajūno atsakymas. Visų galvos pakilo, 
akys išsilpėtė, šnervės suvirpo, tačiau sudrumsti tylos nedrįso 
niekas — visi gaudyte gaudė kiekvieną Ramfordo ir Kosmoso 
Klajūno žodelį. 

— Tai, sakai, daugybės atsitiktinumų auka, ar ne taip? — 
pasiteiravo Ramfordas iš medžio viršūnės. — O kuris iš jų, tavo 
nuomone, buvo pats reikšmingiausias? 

Kosmoso Klajūnas susimąstęs palenkė galvą į šoną. 

— Leisk pagalvoti, — tarė jis. 

— Aš išvaduosiu tave nuo to vargo, — nusišaipė Ramfordas. 
— Reikšmingiausias atsitiktinumas tavo gyvenime buvo tai, kad 
tu gimei šiame pasaulyje. Ar nori, kad pasakyčiau, kokį tau davė 
vardą vos gimus? 

Kosmoso Klajūnas svarstė gal kokią akimirką ir tai tiktai 
todėl, kad bijojo ką nors leptelti ne taip ir sugadinti tokią ma- 
lonią jo širdžiai ceremoniją. 

— Pasakyk, prašau. 

— Tave pavadino Malačiu Konstantu, — atsiliepė iš viršūnės 
Ramtordas. 


Jei iš viso įmanoma geranoriška minia, tai toji, kuri suplūdo 
į Niuportą paspoksoti į Vinstoną Nailzą Ramfordą, kaip tik tokia 
ir buvo. Negalėjai apkaltinti ją esant apimtą masinės psichozės. 
Nė vienas jos narys neprarado sąmoningumo ir jausmų kontrolės. 
Beje, Ramfordas ir nereikalavo, kad jie susilietų į daiktą ir viską 
darytų išvien — nebent plotų ar šauktų “valio". 

Taigi žinią, kad Kosmoso Klajūnas yra ne kas kitas, kaip 
niekingas, visų nekenčiamas Malačis Konstantas, minia sutiko 
ramiai ir su liūdesiu, kiekvienas savaip, bet visi su užuojauta. 

Žinoma, jie puikiausiai prisiminė, kaip kardavo Malačio 
Konstanto figūrėles darbe ar namuose. Nors jie tai darydavo su 
didžiuliu malonumu, vargu ar daug kas iš jų manė, kad ir gyvą 
Konstantą reikia būtinai pakarti. Malačio figūrėlių karstymas 
buvo ne didesnis prievartos aktas kaip Kalėdų eglutės puošimas 
arba kiaušinių slapstymas per Velykas. 

O ir pats Ramfordas nėsyk nepasakė nieko tokio, kas būtų 
galėję sumažinti užuojautą Kosmoso Klajūnui. 

— Jūs, misteri Konstantai, esate vieno vienintelio nelai- 
mingo atsitiktinumo auka, — paaiškino Ramfordas su užuojauta. 
— Jūs tapote neregėtai didelės religinės sektos pseudokulto ker- 
tiniu simboliu. 


KURTAS VONEGUTAS K TITANO SIRENOS 1 69 


Beje, jūs neimponuotumėt mums ir kaip simbolis, misteri 
Konstantai, jeigu giliai širdyse nejaustume jums nors šiek tiek 
užuojautos ir supratimo. Mūsų širdys negali būti jums visiškai 
abejingos, nes visos mirtinos jūsų nuodėmės nesvetimos žmogui 
nuo neatmenamų laikų. 

Už kelių minučių jūs, misteri Konstantai, šitais tiltukais ir 
lipynėmis nusileisite štai ten, prie ana tų paauksuotų kopėčių, 
užlipsite jomis į erdvėlaivį, nukaksite juo į Titaną, šiltą ir derlingą 
Saturno mėnulį, ir gyvensite ten ramiai ir patogiai, bet va — toli 
nuo savo gimtosios Žemės. 

Visa tai, misteri Konstantai, jūs atliksite išimtinai laisva- 
noriškai, nes Visiškai Abejingo Viešpaties bažnyčiai reikalingas 
siužetas mitui apie didingą pasiaukojimą vardan kitų, kurį galima 
būtų atrajoti ir gromuluoti per amžius. 

O mes, visi čia likę, — porino Ramfordas iš medžio viršū- 
nės, — jausime dvasinį pasitenkinimą, įsivaizduodami, kad jūs 
išsigabenot kartu klaidingus savo įsitikinimus apie tikrąją sėkmės 
esmę, polinkį piktnaudžiauti valdžia bei turtais ir visus Šlykš- 
čiausius būdus dykai leisti laiką. 

Beje, žmogaus, kuris kadaise buvo Malačis Konstantas, pas- 
kui Duslius, dar vėliau — Kosmoso Klajūnas, o dabar vėl tapo 
Malačiu Konstantu, atrodo, nėmaž nejaudino, kad jam vėl prisegė 
tą vardą. Jis gal ir būtų patyręs kokių nors ypatingų emocijų, jei 
ne Ramfordo skubra. Juk tas, vos spėjęs pranešti, kad Kosmoso 
Klajūnas yra Malačis Konstantas, tuojau pat nieko nelaukdamas 
tėškė dar vieną naujieną — apie Klajūno laukiantį išbandymą, ir, 
beje, tokį klaikų, kad žinia apie jį užvaldė visą nelaimingojo 
protą. 

Be to, tas baisus kankinimas jam buvo skirtas patirti ne po 
metų, mėnesių ar dienų, o tučtuojau, už kelių akimirkų. Taigi 
Malačis Konstantas, kaip ir kiekvienas nuteistas nusikaltėlis, pa- 
sijuto tarsi studentas per egzaminą, o jo galvoje, išstūmusi visas 
kitas mintis, karštligiškai ėmė suktis vienui vienintelė — apie tai, 
kaip čia nesusikirtus. 

Keista, bet pirmiausia jam toptelėjo, kad jis suklups, jei visą 
dėmesį sutelks į tokį paprastą dalyką, kaip ėjimas. Tiesiog kojos 
pasidarys nelyginant medinės ir jis parklups ant tų medinių kojų. 

— Jūs neparklupsite, misteri Konstantai, — perskaitęs pa- 
smerktojo mintis, pasakė Ramfordas. — Jums nėra daugiau nei 
kur eiti, nei ką daryti. O mes visi sulaikę kvapą stebėsime, kaip 
žengdamas žingsnį po žingsnio, jūs mūsų akyse tampate ryškiau- 
sia, didingiausia ir reikšmingiausia naujųjų laikų asmenybe. 

Konstantas pasisuko į niūriai dėbsančius savo draugužę ir 
atžalą. Abu žvelgė tiesiai į jį. Iš jų akių jis suprato, kad Ram- 
fordas sako teisybę ir kad kito kelio, kaip tik kraustytis į kosminį 
laivą, jam išties nebėra. Nors Beatričė ir jaunasis Chronas labai 
ciniškai žiūrėjo į visokius iškilmingus dalykus, tačiau, bendrau- 
dami tarpusavy, buvo anaiptol neabejingi narsai. 

Jie slapčia vylėsi, kad Malačis Konstantas pasielgs kaip 
pridera. | 

O jis ėmė sukamu judesiu trinti kairės rankos smilių ir 
nykštį ir gal dešimt sekundžių stebėjo šį beprasmišką veiksmą. 
Paskui staiga šlepetelėjo rankas prie siūlių ir iškėlęs galvą ka- 
riškai nužingsniavo erdvėlaivio link. Vos tik jo koja palietė liep- 
telį, galvoje ėmė zvimbti garsas, kurio jis nebuvo girdėjęs jau 
trejus Žemės metus. Tai gaudė antena, įmontuota jo viršugalvyje. 
Ramtordas, turėdamas kišenėje mažytę dėžutę su mygtukais, siun- 
tė jam signalus iš buko viršūnės. Jis palengvino Konstantui liūdną 
ir be galo ilgą kelią, pripildydamas jo smegenis būgnų tratėjimo. 

Štai ką bylojo Konstantui tie būgnai: 


Tramdyt ir trempt, ir trempt, ir trempt! 
Tramdyt ir trempt, ir trempt! 

Tramdyt ir trempt! 

Tramdyt ir trempt! 

Tramdyt ir tramdyt, ir tramdyt, ir trempt! 


Jie nustojo tratėti, vos tik Malačio Konstanto ranka su- 
spaudė paauksuotą ilgiausių pasaulyje nepritvirtintų kopėčių 
laiptelį. Jis pažvelgė aukštyn, ir kopėčių viršus jam pasirodė ne 
storesnis už adatą. Konstantas trumpam priglaudė kaktą prie 
pakopos, kurią laikė sugniaužusi jo ranka. 

— Gal jūs, misteri Konstantai, norite ką nors pasakyti prieš 
pradėdamas lipti šiomis kopėčiomis? — paklausė jo Ramfordas. 

Nuo krano gervės akies mirksniu nusileido mikrofonas ir vėl 
pakibo prieš pat Konstanto nosį. Jis aplaižė sukepusias lūpas. 

— Jūs norite mums ką nors pasakyti? — pasiteiravo Ram- 
fordas. 

— Jei žadate ką nors sakyti, kalbėkite visiškai normaliu 
balsu maždaug šešių colių atstumu nuo mikrofono, — perspėjo 
Konstantą technikas, aptarnaujantis mikrofoną. 

— Ar jūs norite tarti mums keletą žodžių? — nerimo Ram- 
fordas. 

— Gal... Gal ir neverta apie tai kalbėti, — suvapėjo Kons- 
tantas, — tačiau aš vis dėlto norėčiau pasakyti, kad nesupratau 
ničnieko iš to, kas man nutiko, kai grįžau į Žemę. 

— Jūs norite pasakyti, kad nesijaučiate turįs ką nors bendra 
su tuo, kas čia vyksta, ar ne taip? — pasufleravo jam Ramfordas 
iš viršūnės. 

— Tai neturi reikšmės — juk vis tiek tuojau turėsiu lipti 
šiomis kopėčiomis. 

— Na, ką gi, — tarė Ramfordas iš savo aukštybių. — Jeigu 
jums rodosi, kad mes čia su jumis ne visai teisingai elgiamės, 
tuomet pasakykite nors vieną gerą darbą, kurį jūs padarėte per 
visą savo gyvenimą, ir vis dėlto leiskite mums spręsti, ar tas poel- 
gis gali padėti jums išvengti tos lemties, kurią jums parengėme. 

— Gerą darbą? — nesuprato Konstantas. 

— Taip, — patvirtino suirzęs Ramfordas. — Ar .galite pa- 
minėti nors vieną gerą darbą, kurį kada nors atlikote, jei tokį 
prisimenate? 

Konstantas giliai susimąstė. Viskas, ką jis pajėgė prisiminti, 
buvo daugiausia klaidžiojimai begaliniais olų labirintais. Ko gero, 
labdara būtų galima pavadinti Bouzo rūpinimąsi fisharmonijomis, 
tačiau Konstantas negalėjo teigti kiek nors prie jos prisidėjęs. 

Paskui jis prisiminė Marsą ir tuos dalykus, kuriuos surašė 
laiške pačiam sau. Na, žinoma, juk be viso kito ten buvo ir šis 
tas apie jo paties dorybes. 

"Tuomet jis ūmai prisiminė Stivensoną, savo draugą. Teisybė, 
juk jis turėjo draugą, o tai, be abejo, turėtų šį tą sakyti jo naudai. 

— Aš turėjau draugą, — staiga pareiškė Malačis Konstantas 
į mikrofoną. 

Kuo jis vardu? — paklausė Ramfordas. 
Titnagas Stivensonas, — atsakė Konstantas. 

— Viso labo vieną vienintelį draugą? 

— Vienintelį, — vargšė Konstanto siela prisipildė laimės, 
kadangi jo supratimu vieno vienintelio draugo visiškai pakanka, 
kad patirtum visą draugystės teikiamą džiaugsmą. 

— Taigi jūsų ieškinys dėl labdaros bus patenkintas arba 
atmestas priklausomai nuo to, koks vis dėlto draugas jūs buvo- 
te tam Titnagui Stivensonui, — pareiškė nuo viršūnės Ramfor- 
das. < 

— Taip, — atsiliepė į jo žodžius Konstantas. 

— Misteri Konstantai, ar jūs prisimenate egzekuciją Marse, 
kurią atlikote savo rankomis? — griežtu balsu paklausė Ram- 
fordas. — Marsiečių armijos trijų pulkų akivaizdoje jūs pasmau- 
gėte Žmogų, grandinėmis prirakintą prie stulpo. 

Tai buvo vienintelis prisiminimas, kurį Konstantas visomis 
išgalėmis stengėsi išguiti iš galvos. Kadaise jam gana neblogai 
pasisekė tai padaryti, todėl jis dabar visai nuoširdžiai naršė po 
savo atmintį. Jis nebuvo visiškai tikras, kad tokia egzekucija kada 
nors vyko. 

— Man... Man atrodo, kažką prisimenu... — sumurmėjo 
Konstantas. 

— Tai va, žmogus, kurį jūs pasmaugėte, buvo jūsų didysis 
ir gerasis draugas Titnagas Stivensonas, — pranešė Vinstonas 
Nailzas Ramfordas. 

Malačis raudojo, lipdamas paauksuotomis kopėčiomis. Kai 
pusiaukelėje jis kiek užtruko, negalėdamas kopti toliau, Ram- 
fordas kreipėsi į jį per garsiakalbius. 

— Tikiuosi, dabar jaučiatės turįs šį tą bendra su tuo, kas čia 
vyksta? — sarkastiškai pasiteiravo jis. 

Ramfordas neapsiriko. Misterį Konstantą iki kaulų smegenų 
nusmelkė klaikus savo paties menkystės supratimas. Ūmai jis 
pajuto begalinę simpatiją visiems tiems žmonėms, sugalvojusiems 
kaip reikiant jį pamokyti. 

Kai jis pagaliau atsidūrė prie laivo, Ramfordas liepė ne- 
uždaryti liuko, nes tuojau pas jį turėjo užkopti jo sūnus ir 
"draugužė. 

Konstantas sėdėjo ant erdvėlaivio slenksčio, į kurį rėmėsi 
ilgiausios pasaulyje nepritvirtintos kopėčios, ir klausėsi Ramfordo 
trumpo pamokslo apie tamsiaodę savo draugužę, vienakę moterį 
auksiniais dantimis, vardu Bi. Teisybę pasakius, Konstantas klau- 
sėsi ne itin įdėmiai. Jam kur kas labiau patiko tai, ką jo akims 
bylojo žemai po juo išsidriekusi plati miesto, įlankos ir po ją 
išsibarsčiusių salų panorama. | 

O ji bylojo, kad netgi tam, kuris visoj Visatoj neturi nė 
vieno vienintelio draugo, jo gimtoji planeta visai netikėtai gali 
pasirodyti paslaptinga ir širdį veriančiai graži. 

— Dabar aš jums papasakosiu apie Bi, moterį, kuri pre- 
kiauja Malačiais anapus vartų, — porino Vinstonas Nailzas Ram- 
fordas medžio viršūnėje, žemai žemai po Malačiu Konstantu. — 
Štai apie šią tamsiaodę moterį, kuri, kaip ir jos sūnus, dabar 
niūriai žvelgia į jus visus iš padilbų. 

Prieš daugelį metų pakeliui į Marsą Malačis Konstantas jėga 
įrodė jai savo dėmesį ir ji pagimdė jam sūnų. Prieš tai ji buvo 
mano žmona ir šios vilos šeimininkė. Tkrasis jos vardas — Beat- 
ričė Ramford. 

Minia iš nuostabos aiktelėjo. Taigi nieko keisto, kad ap- 
dulkėję kitų religijų barškaliukai jau seniai pasidarė nebeįdomūs 
ir buvo numesti į šalį, o visų akys nukrypo į Niuportą. Juk Vi- 
siškai Abejingo Viešpaties bažnyčios galva geba ne tik puikiai 
pranašauti ateitį ir kovoti su žiauriausiomis nelygybėmis, bet ir 
turi neišsemiamas iš koto verčiančių sensacijų atsargas. 

Sensacija buvo tokia stulbinanti, kad Ramfordas galėjo leisti 
savo balsui užsikirsti, kai tarė žodžius apie tai, jog ši vienakė 
moteris auksiniais dantimis kažkada buvo jo žmona, o Malačis 
Konstantas užtaisė jam ragus. 

— O dabar aš jus kviečiu pasmerkti jos gyvenimą, kaip kad 
jau seniai pasmerkėte Malačio Kosntanto, — Ramfordo balsas 
skambėjo švelniai. — Jūs net galite ją pakarti ant užuolaidos ar 
šviestuvo šalia Malačio, jei norite, nes Beatričė puolė į kitą kraš- 
tutinumą — ji viskuo dygėjosi. Jaunystėje ji manė esanti tokia 
rafinuota ir taip puikiai išauklėta, kad vengė absoliučiai visų ir 
visko, bjaurėdamasi visu pasauliu ir bijodama nors mažumytį 
susitepti. Jaunystėje Betričei atrodė, kad gyvenimas — tai vien 

mikrobai ir vulgarybės, todėl visuomet žiūrėjo į jį iš aukšto. 

Mes, Visiškai Abejingo Viešpaties bažnyčios vaikai, pra- 
keikiame ją už atsisakymą paaukoti savo menamą skaistybę var- 
dan gyvenimo, kaip kad prakeikėme Malačį už jo nenorą atsi- 
sakyti ydų. 

Visa savo esybe Beatričė tarytum sakyte sakė, kad viešpats 
Dievas sukūrė ją idealią tiek intelekto, tiek dvasine ir fizine pras- 
me, ir kad Žmonijai prireiks kankintis dar mažiausiai dešimt tūk- 
stančių metų, kad galėtų su ja susilyginti. Taigi prieš mus vėl 
atvejis, kai pilkutė ir nekūrybinga asmenybė bando prisigretinti 
prie Visagalio. Mintis, kad jis žavėjosi Beatričės įpročiu viskuo 
bjaurėtis, tokia pat abejotina kaip ir manymas, kad jam staiga 
užėjo ūpas Malačį Konstantą padaryti turtuoliu. 

Misis Ramford, — Ramfordas nuo savo viršūnės kreipėsi į 
Beatričę. — Siūlau jums ir jūsų sūnui kopti paskui Malačį Kons- 
tantą į erdvėlaivį, kuris netrukus išskris į Titaną. Gal norėtumėte 
ką nors pasakyti prieš kelionę? 

Stojo ilga pauzė, kurios metu motina ir sūnus pasislinko 
arčiau vienas kito ir stovėdami greta petys prie peties, niūriai 
žvelgė į pasaulį, taip smarkiai pasikeitusį nuo šios dienos įvykių. 

— Misis Ramford, ar nenorėtumėt tarti mums keleto žo- 
džių? — pakartojo Ramfordas iš savo aukštybių. 

— Norėčiau, — pagaliau tarė Bi. — Bet mano kalba bus 
labai trumpa. Manau, kad viskas, ką čia pasakėte apie mane, yra 
tiesa, nes jūs taip retai griebiatės melo. Tiek to, mudu su sūnumi 
užkopsim tomis kopėčiomis, bet įsidėmėkite, mes tai padarysime 
ne dėl jūsų arba šitos štai kvailių bandos. Mes tai padarysime dėl 
pačių savęs — įrodydami sau ir visiems, kas mus mato, kad nebi- 
jome nieko. Mūsų širdys neplyš iš skausmo, kai paliksime šią 
planetą. Jūsų dėka ji mums tapo nemažiau šlykšti, negu mes jai. 

Aš nepamenu tų laikų, kai buvau šios vilos šeimininkė ir 
šalinausi visų ir visko iš baimės susitepti. Bet pamilau aną save 
tą pačią akimirką, kai tik išgirdau apie ją. Aš niekinu žmonių 
giminę, visą Žemę ir jus kartu su ja. 

Beatričė ir Chronas pakylomis bei trapais greitai nužings- 
niavo prie kopėčių ir užlipo jomis. Pro Malačį Konstantą jiedu 
praėjo netarę jam nė žodelio ir išnyko liuko angoje. 

Konstantas irgi įėjo vidun jiems iš paskos if visi trys ėmė 
žvalgytis po laivą. 

Jų akims atsivėręs vaizdas buvo šiurpus. Ypač jis būtų ap- 
stulbinęs vilos prižiūrėtojus. Laive, kuris atrodė toks nepasie- 
kiamas ant tos milžiniškos dangų remiančios kolonos, pastatytos 
pašventintoje ir nuolat apšviečiamoje teritorijoje, iš visko spren- 
džiant, gan dažnai vykdavo klaikios orgijos. 

Visos lovos buvo sujauktos, paklodės suglamžytos, suveltos, 
sutaršytos, išterliotos lūpų dažais ir batų tepalu. 

Po kojomis traškėjo glitūs keptų moliuskų kiautai. Visur 
mėtėsi ketvirčio pintos talpos buteliai “Kalnų mėnesienos", vie- 
nos pintos talpos “Pietų relakso" ir gal tuzinas skardinių švie- 
saus “ Naraganseto" alaus. Visi tušti, suprantama. 

Ant baltos sienos ties durimis lūpų dažais buuvo išvedžioti 
du vardai: Badas ir Silvija. O ant kolonos atbrailos vidury kajutės 
kabalavo juodas biusthalteris. 

Beatričė surinko butelius ir skardines nuo alaus ir nunešusi 
prie durų šveitė juos žemyn. Paskui nukabino biusthalterį ir at- 
sistojusi prie liuko, iškišo jį, laukdama, kol pačiups vėjas. 

Malačis vis dūsavo ir purtė galvą, krimsdamasis dėl Titnago 
Stivensono. Tačiau tai netrukdė jam darbuotis kojomis vietoje 
šluotos. Jis sužėrė moliuskų kiaukutus prie slenksčio ir išmetė 
juos lauk. 

Jaunasis Chronas sėdėjo ant gulto glostinėdamas savo ta- 
lismaną. 

— Čiuožiam, ma, — tarė jis griežtai. — Čiuožiam sakau, 
velniai rautų. 

Beatričė pagaliau atsikratė biusthalterio. Vėjas pačiupo jį ir, 
nuskraidinęs virš minios, bloškė į medį šalia to, kuriame sėdėjo 
Ramtordas. 

— Likite sveiki, ei jūs, tyri, protingi ir žavūs žmogeliai! — 
šūktelėjo pro liuką Beatričė. 

DVYLIKTAS SKYRIUS 


PONAS IŠ TRALFAMADORO 


— Punktualiai tariant, — iki pasimatymo! 
Vinstonas Nailzas RAMFORDAS 


Saturnas turi devynis mėnulius. Iš jų didžiausias — Titanas. 

Titanas tik šiek tiek mažesnis už Marsą. 

Titanas — vienintelis mėnulis Saulės sistemoje, turintis at- 
mosferą. Be to, joje apstu deguonies, reikalingo kvėpuoti. 

Titano atmosfera kvepia visai kaip Žemėje oras prie ke- 
pyklos giedrą pavasario rytą. 

Titano branduolyje kūrenasi gamtinė cheminė krosnis, kuri 
palaiko planetoje pastovią temperatūrą — šešiasdešimt septynis 
laipsnius pagal Farenheitą. 

Titane telkšo trys jūros, kiekviena tokio dydžio, kaip Že- 
mėje Mičigano ežeras. Visų trijų jūrų vanduo gaivus, skaidrus ir 
švyti smaragdo žaluma. Tos jūros vadinasi: Vinstono jūra, Nailzo 
jūra ir Ramfordo jūra. 

Dar tenai yra didžiulis ežerynas iš devyniasdešimt trijų 
ežerų, ežeriukų ir visai mažyčių ežerėlių, sudarančių savotišką 
akytą ketvirtą jūrą. Tas ežerų spiečius vadinamas Kazoko Du- 
buriais. 

Vinstono, Nailzo bei Ramfordo jūras ir Kazoko Duburius 
jungia trys didžiosios upės. Tos upės ir jų intakai labai ne- 
pastovaus būdo. Jos tai veržiasi, šniokščia putodamos, liejasi iš 
krantų, tai visai apmiršta. Taip yra dėl netolygaus kitų aštuonių 
mėnulių judėjimo ir siaubingos Saturno gravitacijos. Juk Saturno 
masė devyniasdešimt penkis kartus didesnė už Žemės. Tų upių 
vardai: Vinstono upė, Nailzo upė ir Ramfordo upė. 

Titane yra miškų, pievų ir kalnų. 

Aukščiausias — Ramfordo kalnas, iškilęs devynis tūkstančius 
penkis šimtus vieną pėdą virš jūros lygio. 

Iš Titano matyti nuostabiausias dalykas visoje Saulės siste- 
moje — Saturno žiedai. Tai akį veriantys keturiasdešimties tūks- 
tančių mylių pločio kaspinai, ne storesni už skutimosi peiliuką. 

Titane jie vadinami Ramfordo vaivorykšte. 

Saturnas skrieja aplink Saulę. 

Jis tai atlieka per dvidešimt devynis su puse Žemės metų. 

Titanas skrieja aplink Saturną. 

Vadinasi, aplink Saulę jis skrieja spirale. 

Vinstonas Nailzas Ramfordas ir jo šuo Kazokas buvo tapę 
banginio spinduliavimo reiškiniu, pusluojančiu išlinkusia spirale, 
kurios pradžia buvo Saulėje, o galas — Betelgeizės žvaigždėje. 
Kai tik koks nors dangaus kūnas kirsdavo šią spiralę, Ramfordas 
ir jo šuva jame materializuodavosi. | 

Dėl kažkokių paslaptingų priežasčių Ramfordo, Kazoko ir 
Titano spiralės stebėtinai tiksliai sutapo. 

Taigi Ramtordas ir jo šuo būdavo nuolat tenai materia- 
lizavęsi. 

Jiedu gyveno Vinstono jūros saloje per mylią nuo kranto. 
Jų būstas buvo tiksli Žemės Tadž Machalo kopija. Jį pastatė 
marsiečiai. 

Ramfordas šį savo būstą Titane ironiškai vadino “Beglobio 
prieglobsčiu". 


Iki atsirandant čia Ramfordui, Malačiui Konstantui, Beat- 
ričei ir Chronui, planetoje gyveno vienintelė protinga būtybė. Ta 
būtybė buvo vardu Salas. Salas buvo gana solidaus amžiaus — 
vienuolikos milijonų Žęmės metų senumo. 

Jis atvyko iš kitos galaktikos — Mažojo Magelano Debesies 
ir buvo puspenktos pėdos ūgio. 

Salo odos struktūra ir spalva buvo panaši į mandarino. 

Salas turėjo tris grakščias tarsi elnio kojas. Ypač įdomios 
buvo pėdoos — oro pripučiamos apvalios kameros. Pripūtęs jas 
didumo sulig vokiško betbolo kamuoliais, Salas galėjo bėginėti 
per vandenį. Sumažinęs jas iki golfo kamuolių dydžio, pašėlusiai 
greit skuosdavo kietu paviršiumi. Visai išleidus orą, kameros 
pavirsdavo siurbtukais ir Salas galėdavo vaikščioti stačiomis 
sienomis. 

Salas neturėjo rankų, bet užtat tris akis, kurios matė ne tik 
vadinamąjį regimą spindulių spektrą, bet ir infraraudonuosius, 
ultravioletinius bei rentgeno spindulius. Salas buvo punktualus, 
tai yra, tuo pačiu metu galėjo būti tik viename taške. Jis mėgo 
kartoti Ramfordui, kad labiau mėgsta gėrėtis nuostabiomis spekt- 
ro pakraščių spalvomis ir atspalviais, negu matyti praeitį ar ateitį. 

Tačiau tai buvo tik žodžiai, nes ir gyvendamas vienu metu 
viename taške, Salas galėjo pažvelgti daug toliau į praeitį ir daug 
giliau į Visatos paslaptis nei Ramfordas. Be to, jis puikiai atsi- 
minė visa tai, ką per netrumpą savo amželį matė pats. 

Apvali Salo galva buvo pritaisyta taip, kad galėtų judėti į 
visas puses. 

Balso stygas jam atstojo elektrinis prietaisas, tilindžiuojantis 
kaip dviračio skambutis. Jis mokėjo penkis tūkstančius kalbų, iš 
jų penkiasdešimt — Žemės tautų, kurių trisdešimt viena jau buvo 
mirusios. 

Salas gyveno ne rūmuose, nors Ramfordas ir siūlė juos pa- 
statyti. Salas gyveno po atviru dangumi šalia kosminio laivo, prieš 
du šimtus tūkstančių Žemės metų atgabenusio jį į Titaną. Tai 
buvo skraidanti lėkštė, Marso karinių erdvėlaivių pramotė. 

Salo istorija labai įdomi. 

Žemės laiko skaičiavimu 483 441 metais pr. Kr. Visuotinis 
Telepatinis Entuziazmas jį išrinko gražiausiu, sveikiausiu ir ty- 
riausiu savo tautos sūnumi. Konkursas vyko jo gimtosios planetos 
Mažajame Magelano Debesyje vyriausybės šimtamilijoninio ju- 
-biliejaus proga. Toji planeta vadinasi Tralfamadoras. Senasis 
Salas paaiškino Ramfordui, kad jo gimtąja kalba tas žodis reiškia 
ir “mes visi" ir “541 numeris". 

Salo apskaičiavimu, vieneri Tralfamadoro metai trunka 36 
162 Žemės metus, vadinasi, iškilmės, kuriose jis dalyvavo, vyko 
švenčiant jo planetos vyriausybės 361 620 000 metų sukaktį pagal 
Žemės laiko skaičiavimą. Sykį, šnekučiuodamasis su Ramfordu 
apie šį bei tą, šią itin ilgai trukusią valdymo formą Salas pavadino 
hipnotine anarchija, tačiau atsisakė paaiškinti, ką tai reiškia. “Jei 
nesupratai akimoju, — tarė jis Ramfordui, — tai nėra ko tuščiai 
burnos aušinti". > 

Tralfamadore jis buvo išrinktas atlikti misiją — nugabenti 

užantspauduotą laišką “iš vieno Visatos galo — į kitą". Šio su- 
manymo rengėjai, žinoma, nebuvo tiek naivūs, kad tikėtųsi, jog 
Salo reisas nuties tiltus per Visatą. Jų paskatos buvo labai ro- 
mantiškos, kaip, beje, ir pati Salo kelionė. Jis tiesiog turėjo pa- 
siimti laišką ir pasiekęs didžiausią įmanomą greitį nukakti kiek 
galėdamas toliau, žinoma, priklausomai nuo techninių. Tralfa- 
madoro galimybių. 

Salas nežinojo laiško turinio. Jis paaiškino Ramfordui, kad 
laišką surašė “kažkas panašu į universitetą, tik niekas tenai ne- 
simoko. Ten nėra jokių pastatų nei fakultetų. Jame yra viskas ir 
nieko nėra. Tai lyg debesis, į kurį kiekvienas įdeda po pluoštelį 
miglos. Tas debesis už visus viską sprendžia. Bet iš tiesų tai joks 
debesis, tiesiog tai galima palyginti su debesiu. Jei tu, Škiperi, 
nesumeti, apie ką aš šneku, tai nėra ko tau ir pasakoti. Galiu tik 
pasakyti, kad susirinkimų pas mus nebūna". 

Laiškas buvo įdėtas į užantspauduotą švininę keturių kva- 
dratinių colių ploto ir trijų ketvirčių colio aukščio dėžutę, o toji 
— į auksinę rezginėlę, nerūdijančio plieno juostele pritvirtintą 
prie strypo, kurį galima būtų pavadinti Salo kaklu. 

Salui buvo liepta neatidaryti rezginėlės ir neliesti dėžutės, 
kol nepasieks tikslo. Jo tikslas buvo ne Titanas. Jo tikslas buvo 
viena galaktika už aštuoniolikos milijonų šviesmečių nuo Titano. 
Iškilmių rengėjai nežinojo, kas Salo laukia toje galaktikoje. Jis 
turėjo tenai aptikti gyvas būtybes, išmokti jų kalbą, atplėšti laišką 
ir jį išversti toms būtybėms. 

Salas nė nebandė aiškintis, kokią visa tai turi prasmę, ka- 
dangi jis, kaip ir visi tralfamadoriečiai, buvo mašina. O mašina 
juk turi vykdyti tai, kas jai liepta. 

Iš visų įsakymų, Salo gautų Tralfamadore prieš startą, vienas 
buvo pats svarbiausias: jokiu būdu neatplėšti laiško pakeliui. 

Tam įsakymui buvo suteikta tiek daug reikšmės, kad jis tapo 
mažojo Tralfamadoro pasiuntinio gyvenimo esme. 

203 117 metais pr. Kr. pagal Žemės laiko skaičiavimą tech- 
niniai sutrikimai privertė jį nutūpti Saulės sistemoje. Jis nebe- 
galėjo skristi toliau, nes laivo jėgainėje iš rikiuotės išėjo viena 
detalė didumo sulig konservų atidarikliu. Salas nesidomėjo tech- 
nika, todėl gana miglotai įsivaizdavo, kokia tai buvo detalė ir 

kam ji reikalinga. Kadangi Salo erdvėlaivį varė VKV, arba Vi- 
satos Kūrybinė Valia, tai diletantui kišti nagus prie jėgainės ge- 
riau nevertėjo. 

Beje, Salo laivas ne visai išėjo iš rikiuotės. Jis galėjo skrai- 
dyti, tik gana lėtai — ne daugiau šešiasdešimt aštuonių tūkstančių 
mylių per valandą greičiu, tinkančiu nebent trumpiems reisams 
po Saulės sistemą. Tikslios šio laivo kopijos visai neblogai pasi- 
tarnavo Marso karo mašinai, tačiau visai netiko tarpgalaktinei 
Salo misijai. Taigi senasis Salas apsikasė Titane ir pasiuntė namo, 
į Tralfamadorą, nelaimės signalą. Signalas nuskriejo šviesos grei- 
čiu, vadinasi, turėjo pasiekti Tralfamadorą tik po šimto penkias- 
dešimties tūkstančių Žemės metų. 

Kad laikas neprailgtų, Salas prasimanė įvairiausios veiklos. 
Labiausiai jis mėgo skulptūrą, auginti Titano saulutes ir stebėti, 
kas vyksta Žemėje. Jis viską matydavo pro specialų prietaisą, 
įmontuotą jo laivo energijos bloke. Prietaisas buvo toks galingas, 
kad galėjai sėdėdamas Titane stebėti skruzdėlių gyvenimą 
Žemėje. 

Kaip tik šis prietaisas jam perdavė pirmąjį atsakymą iš Tral- 
famadoro. Atsakymas buvo parašytas Žemėje — didžiuliais 
akmens luitais, išmėtytais lygumoje, kuri dabar vadinasi Anglija. 
Dar ir dabar yra išlikę to atsakymo griuvėsiai, šiuo metu va- 
dinami Stounhendžu. Jei žiūrėsime į Stounhendžą iš viršaus, tral- 
famadoriškai jis reiškia: “At sar ginė detalė pa- 
siųsta didžiausiu įmanomu greičiu". 

Stounhendžas — ne vienintelis pranešimas, kurį Salas gavo 
iš Tralfamadoro. | 

Be jo buvo dar keturi. 

Didžioji Kinų siena, jei žiūrėsime į ją iš viršaus, reiškia: 
“Kantrybės. Mes tavęs neužmiršome". 

Romos imperatoriaus Nerono Aukso rūmai byloja: “D a- 
rom ką galim". 

Pirmasis Maskvos Kremliaus variantas buvo štai tokia ra- 
minanti frazė: “Nespėsi nė apsidairyti, 
kaip vėl būsi kelyje". 

Nacijų rūmai Ženevoje (Šveicarija) iš tiesų yra raginimas: 
“Kraukis daiktus ir būk pasiruošęs 

išvykti, kai tik duosime ženklą". 

Paprastos artimetikos pakanka suvokti, kad visi šie pra- 
nešimai buvo perduoti greičiu, daug didesniu už šviesos greitį. 
Nelaimės signalas, pasiųstas šviesos greičiu, keliavo ištisus šimtą 
penkiasdešimt tūkstančių metų, o pirmas atsakymas iš Tralfa- 
madoro atėjo greičiau kaip po penkiasdešimties tūkstančių metų. 

Tokiems primityvams kaip Žemės gyventojai, sunku suvokti, 
kaipgi įmanomas šis supergreitas ryšys. Atsižvelgiant į žmogiškojo 
suvokimo ribotumą, pasitenkinsime pasakydamį, kad tralfama- 
doriečiai išmoko pagauti tam tikrus Visatos Kūrybinės Valios 
impulsus, atsispindinčius nuo Visatos skliautų greičiu, maždaug 
triskart didesniu už šviesos greitį. Maža to, jie įsigudrino nu- 
kreipti ir moduliuoti tuos impulsus, kad jie paveiktų toli toli nuo 
Tralfamadoro gyvenančias būtybes taip, kaip reikia tralfama- 
doriečiams. 

Tai buvo puikus ir patikimas būdas inspiruoti įvykius vel- 
niaižin kur toli nuo Tralfamadoro, be to, bene sparčiausias. 

Bet jis atsieidavo nepigiai. 

Senasis Salas neturėjo reikiamų priemonių tokios rūšies 
ryšiui palaikyti, net ir labai mažais atstumais. Juk tam reikėjo 
specialaus ir, beje, kolosalių matmenų aparato, milžiniško kiekio 
Visatos Kūrybinės Valios ir keleto tūkstančių tą dalyką gerai 
išmianančių specialistų. Be to, net ir puikiai pagamintas, aprū- 
pintas reikalilnga energija ir sumaniai valdomas aparatas ne vi- 
sada veikia idealiai. Senasis Salas pats matė daugybę nevykusių 
ryšio seansų Žemėje. Tenai užsimegzdavo naujos civilizacijos, 
pradėdavo grandiozinius statinius, kurie turėjo tapti pranešimais 
iš Tralfamadoro, tačiau netikėtai žūdavo, nespėjusios tų pra- 
nešimų kaip reikiant užbaigti. 

Salas regėjo šimtus tokių atvejų. 

Senasis Salas savo draugui Ramfordui pasakojo daugybę 
įdomių dalykų apie Tralfamadoro civilizaciją, tačiau niekad nekal- 
bėdavo apie tuos pranešimus ir jų perdavimo techniką. 

Jis tik sykį pasakė, kad pasiuntė gimtojon planeton nelaimės 
signalą ir dabar laukia atkeliaujant atsarginės detalės. Salo mąs- 
tymas taip labai skyrėsi nuo Ramfordo, kad tas nepajėgė skaityti 
jo minčių. 


2002 KURTAS VONEGUTAS MK, TITANO SIRENOS 


Salas negalėjo atsidžiaugti tuo barjeru, skiriančiu jų mąs- 
tymą, nes mirtinai bijojo, kad Ramtfordas nesužinotų, kaip jo 
tėvynainiai iškraipė Žemės istoriją. Nors patekęs į chrono sin- 
klastinę infandibulą Ramfordas lyg ir turėjo tapti platesnių pa- 
žiūrų, Salas netruko įžvelgti, kad sielos gelmėse jis vis dėlto liko 
stebėtinai ribota žemiška būtybė. 

Senasis Salas nenorėjo, kad Ramfordas sužinotų, ką tral- 
famadoriečiai padarė Žemei, nes buvo tikras, kad Ramfordas 
įsižeis ir ims neapkęsti Salo ir viso Tralfamadoro. Salas žinojo, 
kad nepakeltų šitokio smūgio, kadangi be galo mylėjo Vinstoną 
Nailzą Ramtordą. 

Toje meilėje nebuvo nieko nepadoraus. Kitaip tariant, tai 
nebuvo kokia nors homoseksualisto aistra, kadangi Salas buvo 
belytis. 

Kaip ir visi tralfamadoriečiai, Salas buvo tiesiog mašina, 
mechanizmas, surinktas iš pleištų, strypelių, gnybtukų, žarnelių, 
veržliukių, laidų ir magnetų. Jo mandarinų spalvos odą, taip 
audringai atspindinčią Salo emocijų kaitą, galima buvo nuvilkti 
ir vėl užvilkti tarsi kokią neperšlampamą striukę. Ji buvo užsegta 
magnetiniu užtrauktuku. 

Jei tikėsime Salu, tralfamadoriečiai surinkdavo vienas kitą 
iš detalių. Niekas iš jų dorai nežinojo, kaip atisrado pirmoji 
mašina. 

Legenda bylojo štai ką: 


“Kadaise Tralfamadore gyveno būtybės, visai nepanašios į 
mašinas. Jos buvo nepatikimos, neveiklios, neįžvalgios ir neil- 
gaamžės. Be to, šiuos apgailėtinus padarus nuolat graužė įsitiki- 
nimas, kad viskas gyvenime turi turėti prasmę ir tikslą, ir kad vieni 
tikslai aukštesni už kitus. 

Didžiąją savo gyvenimo dalį tos būtybės praleisdavo ieško- 
damos gyvenimo tikslo. Tačiau kiekvieną sykį, kai jis galų gale 
paaiškėdavo, tučtuojau toms būtybėms imdavo rodytis toks netikęs 
ir menkas, kad jas apimdavo pasibjaurėjimas ir gėda. 

Nenorėdamos tarnauti tiems, jų nuomone, niekingiems da- 
lykams, būtybės sukūrė mašinas, kurios darytų už jas visus dėmesio 
nevertus darbus, 0 jos pačios galėtų skirti gyvenimą aukštesniems 

tikslams. Tačiau kiekvienas naujas aukštesnis tikslas ilgainiui pa- 
sirodydavo esąs ne toks jau aukštas, kad dėl jo būtų verta gyventi, 
tad netrukus ir jam būdavo sukuriamos mašinos. 

Jos taip puikiai viską atlikdavo, kad galų gale joms buvo 
patikėta rasti atsakymą, kokia galėtų būti aukščiausia gyvų būtybių 
gyvenimo prasmė. Mašinos sąžiningai atsakė, kad iš tikrųjų tokios 
prasmės visai nėra. 

Nuo tada tie gyvi padarai ėmė žudyti vienas kitą, kadangi 
labiausiai už viską pasaulyje nekentė gyventi beprasmiškai. 

Netrukus, pastebėję, kad ir žudo jie kažkaip nemokšiškai, tą 
rūpestį pavedė mašinoms, kurios jį sutvarkė greičiau, nei suspėsi 
ištarti žodį “Tralfamadoras ". 


Pro stebėjimo prietaisą, įmontuotą laivo energijos bloke, 
senasis Salas matė, kaip prie Titano artinasi erdvėlaivis, gabe- 
nantis Malačį Konstantą, Beatričę Ramford ir jų sūnų Chroną. 
Automatinis pilotas turėjo nutupdyti laivą Vinstono jūros 
pakrantėje. 

Jis turėjo nutupdyti jį tarp poros milijonų natūralaus dydžio 
skulptūrų, vaizduojančių kuo įvairiausius žmones. Salas sukurdavo 
jų gal po dešimtį per vienerius Žemės metus. 

O spietėsi jos apie Vinstono jūrą dėl to, kad buvo padarytos 
iš Titano durpių. Mat Titano durpių daugiausia galėjai aptikti 
kaip tik aplink Vinstono jūrą, vos dviejų pėdų gylyje nuo 
paviršiaus. 

Titano durpės — nuostabi medžiaga, tiesiog gamtos dovana 
gabiam ir jautriam skulptoriui. 

Ką tik iškastos jos savo savybėmis panašios į Žemėje nau- 
dojamą glaistą. Valandą pabuvusios ore ir šviesoje, tvirtumu ne- 
nusileidžia gipsui. Po dviejų valandų jos tampa kietos kaip gra- 
nitas ir jas apdoroti įmanoma tik kaltu. Praėjus trims vlanadoms, 
Titano durpes pjauna tik deimantas. 

Sukurti šitokią daugybę skulptūrų Salą įkvėpė spektakliai, 
kuriuos jam nuolat rengė Žemės gyventojai. Teisingiau pasakius, 
ne tiek patys spektakliai, kiek juos atliekančių aktorių vaidyba. 

Mat visais laikais Žemės gyventojai elgėsi taip, lyg juos būtų 
stebėjusi didžiulė akis danguje, godi pramogų. 

Toji akis ae mėgo grandiozinius reginius. Jai buvo 
vis tiek, ką rodo Žemėje — komediją, tragediją, farsą, satyrą, 
atletikos čempionatą ar vodevilį. Jos reikalavimas, kuriam Žemės 
gyventojai paklusdavo be išlygų, tarsi gravitacijos jėgai, buvo 
vienintelis: spektaklis turi būti įspūdingas. 

Didžiosios akies valia buvo tokia stipri, kad Žemės gyven- 
tojai nieko daugiau neveikė, tik rengė spektaklius — dieną ir 
naktį, ir netgi sapnuodami. 

Didžioji akis buvo vienintelė auditorija, kurios nuomonė 
rūpėjo Žemės gyventojams. Egzotiškiausius spektaklius žmonės 
surengdavo, būdami visiškai vieni, kai vienintelis jų žiūrovas lik- 
davo ta įsivaizduojamoji akis. Taigi savo deimanto kietumo skulp- 
tūromis Salas pabandė perteikti kai ką iš įdomiausių spektaklių, 
surengtų tai įsivaizduojamai didžiajai akiai. 

Dar labiau nei skulptūros stebino Titano saulutės, augančios 
Vinstono jūros pakrantėse. Kai 203 117 metais pr. Kr. Salas 
nusileido Titane, jų žiedeliai tebuvo menkutės, gelsvos, vos ket- 
virčio colio skersmens žvaigždutės. 

Bet štai Salas ėmėsi selekcijos. 

Kai į Titaną atvyko Malačis Konstantas, Beatričė Ramford 
ir jų sūnus Chronas, Titano saulučių kotai buvo ne mažiau kaip 
keturių pėdų storio, o levandos rausvumo žiedas svėrė daugiau 
kaip toną. 


Žiūrėdamas, kaip artinasi erdvėlaivis su Malačiu Konstantu, 
Beatriče Ramford ir jų sūnumi Chronu, Salas prisipūtė savo pė- 
das iki betbolo kamuolio dydžio. Paskui žengė į skaisčia sma- 
ragdo žaluma švytintį Vinstono jūros vandenį ir patraukė į Vins- 
tono Nailzo Ramfordo Tadž Machalą. 

Įėjęs į mūro siena aptvertą rūmų kiemą, Salas išleido iš kojų 
orą. Pasigirdo šnypštimas, o paskui — jo aidas, atsimušęs nuo 
sienų. ' 

Rausvas sulankstoma Ramtordo kėdė prie baseino buvo 
tuščia. 

— Škiperi! — pašaukė Salas. Jis vadindavo Ramfordą inty- 
miausiu jo vaikystės vardu, nors Ramfordui tai nepatiko. Salas 
taip darė ne todėl, kad būtų norėjęs jį supykinti — jis manė 

šitaip išreikšiąs savo prisirišimą, šiek tiek išbandysiąs jųdviejų 
draugystę ir pasigėrėsiąs, kaip ji šauniai įveikia visus išbandymus. 

Salas turėjo priežasčių taip vaikėziškai elgtis. Mat kol ne- 
pateko į Saulės sistemą, jis nė viena ausimi ničnieko nebuvo 
girdėjęs apie tokį dalyką, kaip draugystė. Tai buvo jam žavinga 
naujiena. Jis norėjo su ja pažaisti. 

— Škiperi! — pakartojo jis. 

Ore tvyrojo keistas aitrus kvapas. Atlikęs reikiama analizę, 
Salas akimoju nustatė, kad tai ozonas. Iš kur — jis nežinojo. 

Peleninėje šalia sulankstomos kėdės dar smilko cigaretė, 
vadinasi, Ramfordas visai neseniai buvo čia. 

— Škiperi! Kazokai! — šaukė Salas. Paprastai Ramfordas 
snausdavo štai šitoje kėdėje, o Kazokas — prie jo kojų. Didžiąją 
laiko dalį žmogus ir šuo praleisdavo čia, prie baseino, priimdami 
signalus, sklindančius iš jų kitų įsikūnijimų, išsibarsčiusių erdvėje 
ir laike. Šiaip jau Ramfordas visada kėpsodavo toje savo kėdėje 
bejėgiškai nusvirusios vienos rankos pirštus suleidęs į Kazoko 
kailį, o Kazokas patyliukais inkšdavo krūpčiodamas per miegus. 

Salas žvilgtelėjo į stačiakampį baseiną. Jo dugne, aštuonių 
pėdų gylyje, puikavosi trys Titano sirenos, trys nuostabios žmonių 
padermės gražuolės, prieš daugelį metų sugundžiusios ištvirkėlį 
Malačį Konstantą. 

Jas Salas nulipdė iš Titano durpių. Iš dviejų milijonų jo 
sukurtų skulptūrų tik šios trys buvo nudažytos natūraliomis spal- 
vomis. Nenuspalvintos jos tiesiog nebūtų derėjusios prie rytie- 
tiškos Ramfordo rūmų prabangos. 

— Škiperi?! — vis nesiliovė šaukęs Salas. 

Šį kartą į jo balsą atsiliepė kosminis šuo Kazokas. Jis išėjo 
iš baseine atsispindinčio pastato su kupolu ir minaretais, išniro 
iš didžiulių aštuonkampėje menėje mirguliuojančių šviesos ir še- 
šėlių nėrinių. 

Kazokas atrodė tarsi apsinuodijęs. 

Jis visas virpėjo, bukai spoksodamas į kažką šalia Salo, nors 
tenai nieko nebuvo, paskui stabtelėjo, lyg ruošdamasis patirti 
baisų skausmą, kuris jį neišvengiamai ištiks, jei jis žengs dar 
žingsnį, ir suliepsnojo šventojo Elmo ugnimi. 

Šventojo Elmo ugnis — tai ryški švytinti elektros iškrova. 

Jos veikiamas gyvas padaras jaučia skausmo ne daugiau nei ku- 
tenamas plunksnomis, tačiau atrodo taip, lyg degtų tikra ugnimi, 
todėl jo išgąstį visai įmanoma suprasti. 

Akinanti Kazoką ištikusi iškrova atrodė klaikiai. Po jos 
ozono kvapas dar labiau sustiprėjo. 

Kazokas nė nekrustelėjo. Jis seniai prarado sugebėjimą kuo 
nors stebėtis. Jį buvo apėmusi bejėgės nevilties būsena. 

Pagaliau liepsna užgeso. 

Po skliautais kaip iš po Žemių išniro Ramfordas. Jis irgi 
atrodė sutrikęs ir visai susibaigęs. Dematerializacijos juosta — 
pėdos pločio visiškos tuštumos tarpas — perbėgo jo kūnu nuo 
galvos iki kojų. Jai iš paskos nuslinko dar dvi mažesnės, gal colio 
platumo. 

Ramtfordas laikė iškėlęs rankas ir išskėtęs pirštus. Jų galai 
švytėjo rausvomis, violetinėmis ir blyškiai žalsvomis šventojo 
Elmo ugnelėmis. Plaukuose traškėdami pleveno trumpi šviesžaliai 
liepsnos liežuvėliai, sudarydami virš galvos švytintį nimbą. 

— Būk pasveikintas, — per jėgą ištarė Ramfordas. 

Šventojo Elmo ugnys aplink jo kūną prigeso. 

Salą apėmė siaubas. 

— Škiperi... — šiaip ne taip išlemeno jis. — Kas... kas nu- 
tiko, Škiperi?. 

— Saulės dėmės, — atsakė Ramfordas. Jis nuslinko prie 
sulankstomos kėdės, nugramzdino joje savo didingą stuomenį ir 
skausmingai prisidengė akis ranka — balta ir glebnia, tarsi šlapia 
nosinė. | 

Kazokas išsitiesė gretimais. Jis visas virpėjo. 

— Aš... aš... niekad nemačiau tavęs tokio, — sumurmėjo 
Salas. 

— Tokios audros Saulėje dar nebuvo, — atsiliepė Ram- 
fordas. 

"Salas nenustebo išgirdęs, kad Saulės dėmės veikia chrono 
sinklastinės infandibulos paveiktus jo draugus. Daugelį kartų jo 
akivaizdoje Kazokas ir Ramfordas kankinosi nuo Saulėje vyks- 
tančių audrų. Tačiau rimčiausias negalavimas visuomet būdavo 
vėmimas. Elektros išlydžius ir dematerializacijos juostas Salas 
regėjo pirmąsyk. Negana to, jam bežiūrint, Ramfordas su Kazoku 

staiga prarado trečiąjį matavimą ir pasidarė plokšti. Jiedu atrodė 
tarsi nupiešti ant plevėsuojančios vėliavos. 

Paskui jie nustojo plevėsuoti ir vėl pasidarė tūriniai. 

— Škiperi, gal galiu kuo padėti? — pasiteiravo Salas. 

Ramfordas sudejavo. 

— Ar žmonės kada nors liausis lįsti į akis vienas kitam su 
tuo idiotišku klausimu? 

— Prašau atleisti, — sutriko Salas. Iš jo pėdų baigė išeiti 
visas oras. Jos išsigaubė tarsi siurbutkai ir jam einant šliurpsėjo 
per glotnias grindinio plyteles. 

— Ar negalėtum kaip nors apsieiti beto nuosta- 
baus garso? 

Senąjį Salą ūmai apėmė noras numirti. Pirmąkart jo bičiulis 
šnekėjo su juo taip atžariai. Tai išties buvo Žiaurus smūgis. 

Senasis Salas užmerkė dvi iš trijų savo akių. Trečioji ilge- 
singai žvelgė į dangų. Jos dėmesį patraukė pora pailgų žydrų 
taškelių — dvi žydrosios Titano paukštės, aptikusios kylančio oro 
sūkurį. 

Didžiuliai paukščiai kilo aukštyn visai nejudindami sparnų. 
Jų brėžiami ratai ir viskas iki pačios mažiausios plunksnelės dvel- 
kė harmonija, 0 gyvenimas bežiūrint į juos atrodė tarsi grakšti 
žydrame ore sklandanti svaja. 

'— Kran, — draugiškai tarė viena žydroji paukštė kitai. 

— Kran, — atsiliepė anoji. 

Jos abi vienu metu suglaudė sparnus ir stačia galva nėrė 
žemyn. Atrodė, tuojau ištikš kur nors netoli Ramfordo sodo sie- 
nų, tačiau netikėtai vėl šovė atgal į žydrą padangę — pradėti iš 
naujo ilgo ir malonaus kelio į viršų. Tik šį kartą jos pakilo į 
erdvę, perrėžtą į dvi dalis dūmų juostos, kurią leisdamasis paliko 
erdvėlaivis, gabenantis Malačį Konstantą, Beatričę -Ramford ir jų 
sūnų Chroną. 

— Škiperi... — pradėjo Salas. 

— Dievaži, ar negalėtum apsieiti be š i o žodžio? — piktai 
pertarė jį Ramfordas. 

— Galėčiau. 

— Štai ir puiku. Nemėgstu, kai mane taip vadina — nebent 
kas nors iš artimųjų. 

— Bat aš maniau... kaip tavo draugas... galėjau nusipelnyti 
šią teisę... — sutrikęs suvapėjo Salas. 

— Gal pagaliau nusimeskim tą vadinamosios draugystės 
kaukę? — šiurkščiai atrėžė Ramfordas. 

Salas užmerkė ir trečią akį. Jo kūno oda įsitempė. 

— Kaukę? 

— Ir vėl tu savo kojomis skleidi tą koktų garsą! 

— Škiperi! — sušuko Salas ir tuojau pat paskubėjo ištaisyti 
savo nepageidaujamą familiarumą. — Vinstonai... Tai 
kažkoks košmaras... Kaip tu kalbi su manimi... Aš maniau, mudu 
draugai? 

— Geriau sakykim taip: kartais mums tiesiog pavykdavo būti 
naudingiems vienas kitam, ir tiek, — atrėžė Ramfordas. 

Salo galva ėmė švelniai linguoti, tampoma traukių. 

— Aš maniau, mus riša šis tas daugiau, — pagaliau sunkiai 
ištarė jis. | 

— Geriau sakykim taip: mudu pasinaudojome vienas kitu — 
kiekvienas savo tikslams, — ironiškai atšovė Ramtfordas. 

— Aš... aš džiaugiaus, galėdamas tau padėti... ir... ir, tikiuosi, 
iš tikrųjų šį tą padėjau, — vargais negalais išlemeno 
Salas ir atsimerkė, norėdamas matyti, kaip į jo žodžius reaguos 
Ramfordas. Na, žinoma, Ramfordas vėl bus:su juo draugiškas — 
juk Salas tikrai tiek daug ir visai nesavanaudiškai jam pagelbėjo. 

— Argi aš neatidaviau tau pusės savo Visatos Kūrybinės 
Valios? — paklausė jis. — Ar nepadėjau nukopijuoti savo laivo? 
Argi neskridau į pirmuosius rekrūtų verbavimo reidus? Ar ne- 
pamokiau, kaip padaryti marsiečius visiškai pavaldžius, kad ne- 
turėtum su jais jokių rūpesčių? Ar negaišau čia pas tave dienų 
dienas, padėdamas kurti naują religiją? 

— Taip, tai taip, bet prisimink, ką padarei man vėliau, — 
nepatenkintas tarė Ramfordas. 

— O ką gi? 

— Nagi visai nieko! — užriko ant jo įsiutęs Ramfordas ir 
paaiškino: — Tiesiog tai priežodis iš seno Žemėje paplitusio 
anekdoto, kuris šioje situacijoje atrodo ne visai juokingas. 

Salas žinojo daugybę Žemėje paplitusių anekdotų, tačiau 
tokio nebuvo girdėjęs. 

— O, tos tavo kojos! — vėl subliuvo Ramfordas. 

— Ak, meldžiu atleisti! — klyktelėjo Salas. — Jei mokėčiau 
verkti kaip Žemės žmonės, dabar apsipilčiau ašaromis! — vargšės 
jo kojos visai liovėsi klausyti šeimininko ir lyg tyčia skleidė gar- 
sus, kurių Ramfordas ėmė taip ūmai nekęsti. — Atsiprašau iš 
anksto už viską! Bet galiu pasakyti tik viena: visomis išgalėmis 
stengiausi būti tikras draugas ir niekad neprašiau ko nors 
mainais. 

“ — Paprasčiausiai tau nieko ir nereikėjo prašyti! — įniršęs 
atrėžė Ramfordas. — Tau išvis ničnieko nereikėjo daryti, tik sė- 
dėti ir laukti, kol ji pati nukris iš dangaus. 

— Kas turėjo nukristi iš dangaus? — nepatikliai paklausė 
Salas. 

— Atsarginė detalė tavo laivui. Ji jau, galima sakyti, nukrito. 
Akies mirksniu bus čia, jūsų didenybe. Ją turi Konstanto ber- 
niukas. Jis vadina ją savo talismanu. Lyg jūs pats to ne- 
žinotumėte. 

Ramfordas atsitiesė, pajuodo visas ir mostu paprašė tylos. 

— Atsiprašau, man vėl negera. 

Šį kartą antkrytis, sugriebęs Vinstoną Nailzą Ramfordą ir jo 
šunį Kazoką, buvo dar baisesnis nei pirma. Bėdžiui senajam Salui 
vis rodėsi, kad šį kartą jiedu arba visai nusvils, arba susprogs į 
šipulius. 

Kazokas pratisai kaukė, pavirtęs šventojo Elmo ugnies 
kamuoliu. 

Ramfordas stovėjo plačiai atvėręs akis ir nejudėdamas tarsi 
stulpas. 

Pagaliau ir šis priepuolis baigėsi. 

— Atsiprašau, — Ramfordas buvo geliamai mandagus. — Jūs 
sakėte... 

— Ką? — niūriai atsiliepė Salas. 

— Jūs kažką sakėte ar norėjote sakyti, — priminė Ram- 
fordas. Vien prakaito lašai ant smilkinių bylojo, kad vos prieš 
kelias akimirkas jis kentėjo baisias kančias. Jis įstatė cigaretę į 
ilgą kaulinį kandiklį, prisidegė ją ir atkišo priekin apatinį žan- 
dikaulį. Kandiklis atsistojo piestu. — Mūsų nepertrauks tris mi- 
nutes, — pareiškė jis. — Tai ką gi jūs sakėte? 


8. Titano sirenos 

Salas sunkiai prisivertė prisiminti, apie ką jiedu vis dėlto 
šnekėjosi. O kai prisiminė, sugniužo galutinai. Atsitiko blogiausia. 
Tikriausiai Ramfordas ne tik sužinojo apie Tralfamadoro įtaką 
įvykiams Žemėje, ir, suprantama, dėl to labai įsižeidė, bet ir su- 
vokė esąs viena iš pagrindinių tos įtakos aukų. 

Retsykiais Salą apimdavo nerami nuojauta, kad Ramfordas 
išties yra veikiamas Tralfamadoro, tačiau jis tuojau pat gindavo 
šalin tą mintį, kadangi vis tiek negalėjo nieko pakeisti. Ir niekad 
nešnekėdavo apie tai su Ramfordu, nes be jokios abejonės būtų 
vienu ypu išardęs tokią gražią jųdviejų draugystę. Jis kvailai 
guodė save viltimi, kad galbūt Ramfordas žino mažiau, negu 
atrodo. — Škiperi... — pradėjo jis. 

— Aš gi prašiau! 

— Misteri Ramfordai, — pasitaisė Salas. — Vadinasi, jūs 
manote, kad aš jus kaip nors išnaudojau? 

— Ne jūs, o jūsų draugeliai puikiajame Tralfamadore! 

— Hm... tai jūs... jūs manote, kad jumis... pasinaudojo, taip, 
Škiperi? 

— Tralfamadoras prasiskverbė į Saulės sistemą, paėmė mane 
tarsi numestą pirštinę ir nusivalė manimi batus. 

— Jeigu... jeigu jūs galite matyti ateitį, tai kodėl nesakėte 
man šito anksčiau? — pasiteiravo Salas. 

— O kam patiktų prisipažinti, kad juo paprasčiausiai naudo- 
jamasi? Žmogus, kol įmanoma, vengia tai pripažinti. net pats sau. 
— Ramtfordas šyptelėjo. — Gal nustebtumėt išgirdęs, kad jaučiu 
tam tikrą pasididžiavimą, jog darau sprendimus, remdamasis savo 
paties samprotavimais. 

— Aš nenustebčiau. 

— Nejaugi? — kandžiai paklausė Ramfordas. — O aš ma- 
niau, visa tai per daug sudėtinga mašinai. 

Be abejo, tai buvo jų bičiulystės silpnoji vieta. Juk Salas iš 
tikrųjų buvo mašina, pagaminta ir surinkta iš detalių. Jis ir ne- 
slėpė šito. Tačiau Ramfordas dar nė sykio nepasinaudojo šia 
tiesa, kad įžeistų Salą. O dabar jis aiškiai geidė jį įžeisti. Aris- 
tokratiškai kandžiai ir subtiliai jis davė bėdžiui suprasti, kad būti 
mašina — tas pat, kas bejausmiui, vulgariam pragmatikui be tru- 
pinėlio sąžinės. 

Salas pasirodė esąs jaudinančiai jautrus tokiems kaltini- 
mams. Kažkada juos siejo dvasinis bendrumas, todėl Ramfordas 
puikiai žinojo opiąsias bičiulio vietas. 

Salas vėl užmerkė dvi savo akis, o trečiąja ėmė stebėti aukš- 
tai padangėje nardančias Titano žydrąsias paukštes. Jos buvo 
tokio didumo kaip Žemės ereliai. 

Salą apėmė noras pavirsti žydrąja Titano paukšte. 

Erdvėlaivis, gabenantis Malačį Konstantą, Beatričę Ramford 
ir jų sūnų Chroną, prasklendė virš rūmų ir nusileido Vinstono 
jūros pakrantėje. 

— Duodu jums garbės žodį, — prisiekė Salas, — aš neži- 
nojau, kad jumis pasinaudojo ir neturiu nė mažiausio supratimo, 
ką jūs... 

— Maš-š-šina, — piktai sušnypštė Ramfordas. 

— Meldžiu jus pasakyti, kaip, jūsų nuomone, jumis pasi- 
naudojo? Garbės žodis, nė iš tolo šito nenujaučiau.. 

— Maš-š-šina! — dar pikčiau iškošė Ramfordas. 

— Jeigu jūs, Škiperi... Vinstonai... misteri Ramfordai, tokios 
prastos nuomonės apie mane po to, ką vien mūsų draugystės 
vardan padariau ar iš paskutiniųjų stengiausi padaryti dėl jūsų, 
aš nebeturiu ko nei pridurti, nei atimti, kad pakeisčiau jūsų nuo- 
monę. 

„— Taipir turėjo pasakyti mašina, — vėl įgėlė Ram- 
fordas. 

— Na ką gi, ji taip ir pasakė, — nuolankiai sutiko Salas. Jis 
pripūtė savo pėdas iki betbolo kamuolio dydžio, pasiryžęs Vins- 
tono jūros paviršiumi leistis iš šių rūmų kur akys mato ir niekada 
čionai nebegrįžti. Tik tada, kai pėdos baigė prisipūsti, jam top- 
telėjo Ramfordo žodžiuose slypėjęs iššūkis, aiški užuomina į tai, 
kad senasis Salas dar gali ką nors pakeisti. 

Net ir būdamas tikrų tikriausia mašina, Salas puikiai jautė, 
kad teirautis, ką vis dėlto Ramfordas turėjo omeny, tokioje pa- 
dėtyje reiškė tiesiog prarasti bet kokią savigarbą. Tačiau jis 
nugalėjo save. Vardan draugystės jis buvo pasiryžęs paaukoti ir 
ją. 

— Škiperi... Pasakyk man, ką turiu atlikti. Padarysiu viską... 
viską, ką tik nori. 

— Netrukus sprogimas Saulėje mano sipralės pradžią nu- 
blokš už Saulės sistemos ribų. 

— Ne! — pasibaisėjęs sukliko senasis Salas. — Škiperi! 
Škiperi! 

— Tik prašyčiau be užuojautos, — tarė Ramtordas, 
su pasidygėjimu žengdamas žingsnį atatupstas iš baimės, kad bus 
paliestas. — Juk tai be galo puiku! Aš pamatysiu aibes naujų 
dalykų, įvairių būtybių. — Jis pabandė nusišypsoti. — Juk tu žinai, 
kaip įkyri amžinai riogsoti tame nuobodžiame Saulės sistemos 
laikrodyje, — jis šiurpiai nusikvatojo. — Be to, juk ne mirti 
susiruošiau. Tai, kas buvo kadaise, bus amžinai, o tai, kas kada 
nors įvyks, kažkada jau įvyko. — Staigiai krestelėjęs galvą jis 
nupurtė nuo blakstienos ašarą, kurios nė neįtarė ten esant. — 
Kad ir kokia raminanti toji chrono sinklastinės infandibulos 10- 
gika, man vis dėlto velniškai norėtųsi žinoti, koks tikrasis šio 
Saulės sistemos epizodo tikslas. | 

— Tu... tu geriau negu bet kas išgvildenai šį klausimą savo 
“Kišeninėje Marso istorijoje", — išlemeno Salas. 

— “Kišeninėje Marso istorijoje“ nė žodžio nekalbama apie 
tai, kad mane veikė galingos jėgos, siunčiamos iš Tralfamadoro 
planetos. Po tų žodžių Ramfordas sugriežė dantimis. — Iki aš ir 
mano šuva spragėdami nuskriesime tolyn erdve į nežinią, tarsi 
bengališkos ugnys bepročio lunatiko rankose, pašėlusiai norėtųsi 
sužinoti, kokį pranešimą tu gabeni. 

— Aš... aš nieko negaliu... — suvapėjo Salas. — Jis užant- 
spauduotas... Man įsakyta... | 

— Nepaisant visų Tralfamadoro įsakymų, nepaisant visų tave 
valdančių mašinos instinktų, vardan mūsų draugystės, Salai, pra- 
šau tave — atplėšk laišką ir perskaityk jį man, — tarė Vinstonas 
Nailzas Ramtordas. 


Malačis Konstantas, Beatričė Ramford ir iš pažiūros visai 
laukinis jų sūnelis Chronas niūriai užkandžiavo Titano saulutės 
pavėsyje prie pat Vinstono jūros. Kiekvienas šeimos narys buvo 
pasirinkęs po statulą nugarai atremti. 

Malačis Konstantas, tas barzdotas Saulės sistemos pleibojus, 
tebevilkėjo ryškiai geltoną savo kostiumą su oranžiniais klaus- 

tukais, nes kitų drabužių paprasčiausiai neturėjo. Jis buvo at- 
sišliejęs į šventąjį Pranciškų Asyžietį, kuris bandė sutaikyti du 
įniršusius didžiulius paukščius, ir pažiūros panašius į Žemės pli- 
kagalvius erelius. Konstantas negalėjo žinoti, kad tai visai ne 
ereliai, 0 žydrosios Titano paukštės — jis jų dar nebuvo matęs. 
Jis atskrido į Titaną vos prieš valandą. 

Beatričė, panaši į čigonų baronienę, smilko prie studento 
fiziko statulos kojų. Iš pirmo žvilgsnio tas chalatu apsivilkęs 
jaunikaitis atrodė tikras tiesos adeptas, kurio nedomina niekas 
kitas išskyrus mokslo tiesą, kai jis štai šitaip giedrai šypsodamasis 
žvelgia į rankoje laikomą mėgintuvėlį. Iš pirmo žvilgsnio galėjai 
pamanyti, kad jam tiek pat tolimi žemieji gyvuliški žmonijos 
interesai kiek ir Merkurijaus olų fisharmonijoms. Kaip ir jos, šis 
vaikinas, regis, neturi nė krislelio tuštybės ar gašlumo, todėl kiek- 
vienam, besigėrinčiam ta skulptūra, atrodo visai priimtinas Salo 
iškaltas užrašas: “ Atominės energijos atradimas". 

Bet štai po viso šito Žiūrovas staiga pastebi, kad jaunąjį 
tiesos ieškotoją ištikusi pasibaisėtina erekcija. 

Beatričė dar nebuvo šito pastebėjusi. 

Jaunasis Chronas, tamsus ir grėsmingas kaip ir jo motušė, 
jau atliko, tikriau pasakius, kėsinosi atlikti pirmąjį vandalizmo 
aktą Titane. Ant skulptūros postamento, į kurį buvo astirėmęs, 
jis bandė išbraižyti Žemėje paplitusį nešvankų keiksmažodį. Tai 
padaryti jis norėjo smailiuoju savo talismano galu. Tačiau ilgai 
išbuvusios ore ir tapusios kone deimanto kietumo Titano durpės 
tik šipino įrankį. 

Skulptūra, kurią Chronas taip uoliai stengėsi subjauroti, 
vaizdavo neandertaliečių šeimynėlę — neandertalietį, neander- 
talietę ir jų vaikutį. Tai buvo jaudinantis meno kūrinys. Gauruoti 
susivėlę padarai tupėdami viltingai žvelgė į ateitį, ir tame jų 
bjaurume buvo kažkas pražu. 

Pasaulinės tų būtybių svarbos ir orumo netemdė net iro- 
niškas skulptūros pavadinimas. Mat Salas mėgo duoti savo kū- 
riniams kuo kvailiausius pavadinimus, tarytum norėdamas pa- 
brėžti, kad nė per nago juodymą nelaiko savęs rimtu menininku. 
Šito šeimyninio neandertaliečių portreto antraštė, matyt, kilo iš 
jo siužeto. Mat gimdytojai rodė savo atžalai pamautą ant ne- 


2 1 4 KURTAS VONEGUTAS K TITANO SIRENOS 


grabiai nutašyto iešmo lauže spirginamą Žmogaus koją. 
O antraštė buvo tokia: “Ak tas mažas paršiukas". 


— Nuo šiol, kad ir kas atsitiktų, gera ar bloga, linksma ar 
liūdna — tetrenkie mane perkūnas, jei nors viena akimi mirk- 
telėsiu, — porino čia, Titane, savo šeimynai Malačis Konstantas. 
— Vos pajutęs, kad kas nors ketina priversti mane elgtis vienaip 
ar kitaip, tą pačią akimirką pavirsiu į ledo luitą. — Jis žvilgtelėjo 
į Saturno žiedus ir patempė lūpą. — Visa tai, ko gero, per daug 
gražu, kad galima būtų išreikšti žodžiais. — Jis nusispjovė sau po 
kojomis. — Jei kas nors tikisi dar sykį įtraukti mane į kokią nos 
grandiozinę velniavą, tai, manau, turės smarkiai nusivilti, — kal- 
bėjo Konstantas. — Geriau jau tegu pabando išjudinti vieną kurią 
iš šių statulų. 

Tai taręs Konstantas vėl nusispjovė. 

— Visata man panaši į sendaikčių turgų, kuriame gerokai 
išpūstos kainos. Man iki gyvo kaulo įgriso raustis po krūvas 
šlamšto, tikintis išsiderėti šį tą pelningesnio. Be to, visos tos 
vadinamosios pelningos prekės plonyte, bet nepertraukiama vie- 
lute sujungtos su dinamito užtaisu. — Jis nusispjovė dar sykį. 

— Aš atsisakau viso to gero, — tarė Konstantas. 

— Išeinu iš Žaidimo, — pasakė Konstantas. 

— Atsiriboju, — pareiškė jis. 

Nedidukė Konstanto šeima klausėsi jo gražbylysčių be jokio 
entuziazmo, nes per tuos septyniolika mėnesių pakeliui į Titaną 
jos spėjo įkyrėti iki gyvo kaulo. Be to, tai buvo įprasta visų Mar- 
so veteranų filosofija. 

Tačiau šį kartą prakalba buvo skirta ne šeimai, o kažkam 
kitam. Konstanto balsas pabrėžtinai garsiai skardėjo nebyliose 
statulų džiunglėse ir sklido toli Vinstono jūros paviršiumi. Tai 
buvo greičiau politinis kreipimasis, skirtas Ramfordui ar kam 
kitam, besislapstančiam kur nors netoliese. 

— Mes neketiname dalyvauti jūsų sumautuose eksperimen- 
tuose, batalijose ir festivaliuose, kurių mes nevirškinam ir ne- 
suprantam! 

— Suprantam! — atsiliepė aidas nuo sienų, stūkstančių sa- 
oje už dviejų šimtų jardų nuo kranto. Žinoma, jis atsimušė nuo 

“Beglobio prieglobsčio", Ramfordo Tadž Machalo. Konstantas 
nenustebo išvydęs čia rūmus. Jis juos matė dar lipdamas iš laivo 
— puikius ir spindulingus, tarsi Viešpaties Karalystę pagal šven- 
tąjį Augustiną. 

— Na, kas toliau? — paklausė aidą Konstantas. — Gal visos 
tos statulos atgis? 

— Atgis... — atsiliepė aidas. 

— Tai aidas, — tarė Beatričė. 

— Žinau, — atsiliepė Konstantas. 

— Aš nežinojau, kad tu Žinai, kad tai aidas, — šaltai ir man- 
dagiai atsakė ji. 

Apskritai ji su Konstantu elgėsi nepriekaištingai — niekada 
dėl nieko nekaltino ir ničnieko iš jo nereikalavo. Ne tokių aristo- 
kratiškų manierų moteris nuolatiniu bambėjimu ir neįvykdomais 
reikalavimais būtų pavertusi to Žmogaus gyvenimą pragaru. 

Visą kelią nuo Žemės jiedu nė karto nesimylėjo: nei vienas, 
nei kitas nejuto tam nė menkiausio potraukio, kaip, beje, ir visi 
Marso veteranai. 

Tačiau ilga kelionė, be jokios abejonės, suartino Konstantą 
su jo moterimi ir vaiku. Ką ir besakyti, jie visi tapo daug arti- 
mesni, nei buvo tada, kai mindžikavo Niuporte visų tų paauk- 
suotų kopėčių, lipynių, paaukštinimų ir laiptukų brūzgynuose. Bet 
tikra meilė šioje šeimoje siejo tik jaunąjį Chroną ir Beatričę. 
Visa kita tebuvo mandagumas, niūri užuojauta ir prastai sle- 
piamas pasipiktinimas dėl to, kad juos privertė būti kartu. 

— Dievuliau tu mano, gyvenimas — nuostabus dalykas, jei 
liaujiesi apie jį galvoti, — tarė Malačis Konstantas. 

Šiuos gimdytojo žodžius Chronas sutiko akmeniniu veidu, 
nes buvo mažiausiai linkęs manyti gyvenimą esant nuostabų. Mat 
Konstantas ir Beatričė galėjo bent jau pasijuokti iš tų neapsa- 
komai kvailų juos ištikusių nesusipratimų, o jis neturėjo kaip 
šaipytis kartu su jais, pats būdamas kuo kvailiausio nesusipratimo 
pasekmė. 

Todėl nenuostabu, kad didžiausias jaunojo Chrono turtas 
buvo talismanas ir lenktinis peilis. 

Ūmai Chronas jį išsitraukė ir lyg tarp kitko atlenkė geležtę. 
Jo akys susiaurėjo. Jis pasiruošė tuojau pat tapti Žudiku, jei tik 

šito prireiktų. Jis įsmeigė žvilgsnį į auksaspalvę irklinę valtį, 
atsiskyrusią nuo salos. 

Laivelį irklavo keista mandarinų spalvos būtybė. Be abejo, 
tai buvo Salas. Jis plukdė valtį, ketindamas perkelti šeimą į Ram- 
fordo rūmus. Tas darbas Salui sekėsi nekaip, nes jis pirmąsyk 
gyvenime pėmė į rankas irklus. Jis laikėsi mėšlungiškai įsikibęs 
į juos savo siurbtukais. Tačiau vienu atžvilgiu jis buvo pranašesnis 
už bet kurį irkluotoją žmogų — Salas turėjo akį pakaušyje. 

Chronas peilio ašmenimis pagavo ir nukreipė tiesiai į ją 
saulės zuikutį. 

Akis Salo pakaušyje sumirksėjo. 

Šio poelgio nederėtų laikyti vien Chrono chuliganizmo 
apraiška. Tai buvo viena iš daugelio džiunglėse naudojamų gud- 
rybių — pasistengti, kad kiekvienas pastebėtas padaras atsidurtų 
nepatogesnėje padėtyje, negu esi tu. Tai buvo vienas iš tūkstančio 
gudrių dalykų, kurių Chronas ir jo motušė išmoko klaidžiodami 
po Amazonės džiungles. 

Ruda Beatričės ranka čiupo akmenį. 

— Pakutenk jį dar sykį, — šnipštelėjo ji Chronui. 

Chronas nukreipė Salo akin dar vieną saulės blyksnį. 

— Pažeidžiamas atrodo tik jo kūnas, — ištarė Beatričė ne- 
judindama lūpų. — Jei nepavyks, pabandyk pataikyti į akį. 

Chronas linktelėjo. 

Konstantas nustėro pamatęs, kokia darni savigynos sistema 
yra ši porelė — jo draugužė ir vaikas. Konstanto į savo veiksmų 
planą jie neįtraukė. Konstantas jiems buvo paprasčiausiai ne- 
reikalingas. | 

— O ką man daryti? — sukuždėjo jis. 

— Š-š-š, — piktai šnipštelėjo Beatričė. 

Salas priplaukė prie kranto ir negrabiu šunmazgiu pririšo 
savo paauksuotą geldą prie vienos statulos rankos. Tai buvo nuo- 
ga moteris, grojanti trombonu. Užrašas jos papėdėje atrodė mį- 
slingas: “Evelina ir jos užburtas smuikas". 

Prislėgtas didžiulio sielvarto Salas nė nemanė rūpintis savo 
saugumu ar bent pagalvoti, kad kam nors gali pasirodyti įtartinas. 
Jis kiek pastovėjo ant sustingusių Titano durpių luito šalia tos 
vietos, kur prisišvartavo. Nevykėlės jo kojos per tą laiką spėjo 

prisisiurbti prie drėgno akmens ir jis vos įstengė jas atplėšti. 

Pagaliau jis pasuko link tos vietos, iš kurios sklido akinanti 
šviesa. 

— Prašau jus... — dar spėjo pasakyti, bet iš saulės zuikučio 
švystelėjo akmuo. 

Salas jo išsilenkė. 

Kažkieno ranka čiupo jį už plono kaklo ir pargriovė žemėn. 

Chronas sėdėjo raitas ant senojo Salo ir peiliu badė jam 
krūtinę. Beatričė, klūpanti galvūgalyje, taikėsi akmeniu sutraiškyti 
jam galvą. | 

— Nagi, užmuškite mane, — sugirgždėjo nelaimingasis. — 
Jūs padarysite man didelę paslaugą. Aš taip norėčiau numirti. 
Dievaži, būtų daug geriau, jei manęs nebūtų surinkę ir įjungę. 
Užmuškite mane, palengvinkit mano kančias, o paskui skubėkite 
pas jį. Jis kviečia jus... 

— Kas? — nesuprato Beatričė. 

— Vargšas jūsų vyras, mano buvęs draugas, Vinstonas Nail- 
zas Ramfordas, — išstenėjo Salas. 

— Kur jis? — paklausė Beatričė. 

— Štai tenai — rūmuose, saloje, — paaiškino senis. — Jis 
miršta. Jis visiškai vienas, jei neskaitysime jo ištikimojo šuns. Jis 
prašo, kad jūs ateitumėt. Jūs visi. Tik manęs nebenori daugiau 
matyti... 


Malačis Konstantas žiūrėjo, kaip švino pilkumo lūpos be 
garso pabučiavo orą. Už jų, išleisdamas nykstamai mažą garsą, 
pliaukštelėjo liežuvis. Paskui lūpos staiga nusišypsojo, apnuo- 
gindamos puikius Vinstono Nailzo Ramfordo dantis. 

Konstantas taip pat parodė dantis, ketindamas kuo garsiau 
jais sugriežti šalia žmogaus, kuris padarė jam tiek pikto, tačiau 
savo ketinimo neįvykdė. Visų pirma dėl to, kad nebuvo kam šito 
pastebėti ir įvertinti, o kita vertus, visa jo neapykanta netikėtai 
ėmė ir tarsi kažkur išgaravo. Žodžiu, jo burną, taip ir negrikš- 
telėjusią dantimis, iškreipė prasčioko žiovulys — šitaip netašytas 
bernas Žiovauja laukdamas teatrališkos agonijos. 

Vinstonas Nailzas Ramfordas, visas nuo galvos iki kojų ma- 
terializavęsis, tįsojo savo sulankstomoje alyvų spalvos kėdėje prie 

baseino, nemirksinčias ir, ko gero, nieko nereginčias akis įsmeigęs 
į dangų. Grakšti jo ranka kabojo nusvirusi per kėdės atkaltę, o 
pirštai tingiai glostinėjo metalinį Kazoko, kosminio šuns, 
antkaklį. 

Anktaklis buvo tuščias. 

Saulėje įvykęs sprogimas išskyrė Žmogų su šunimi. Visata, 
sukurta gailestingumo vardan, nebūtų atplėšusi žmogaus nuo jo 
šuns. 

Deja, Visata, kurioje gyveno Vinstonas Nailzas Ramfordas 
ir jo Šuva, anaiptol nebuvo sukurta gailestingumo vardan. Kazoką 
ji beširdiškai pasiuntė pirma šeimininko — su labai svarbia už- 
duotimi į niekur pas nieką. 

Kazokas kaukdamas išnyko ozono ir vaiduokliškos šviesos 
debesyje, ūžiančiame tarsi bičių spiečius. 

Ramfordo pirštai atsileido, ir tuščias antkaklis, visa savo 
esybe klykdamas apie sunaikinimą ir mirtį, dusliai skambtelėjęs 
susmuko į beformį kupstą — bedvasis gravitacijos vergas, jau 
gimęs su perlaužtu stuburu. 

Švininės Ramfordo lūpos sujudėjo. 

— Sveika, brangi Žmonele, Beatriče!.. — tarė jis gedulingu 
balsu. 

— Sveikas, Kosmoso Klajūne!.. — jo balsas pasidarė gir- 
dimai švelnesnis. — Labai gražu iš tavo pusės, kad vis dėlto ry- 
žaisi dar sykelį mane aplankyti. 

— Sveikas ir tu, nepaprastas jaunuoli Chronai, pavadintas 
nepaprastu vardu! Garbė vokiško betbolo čempionui ir talismano 
šeimininkui! 

Trijulė, į kurią jis kreipėsi, stovėjo kieme, kitoje baseino 
pusėje. Senasis Salas, kurio troškimas numirti taip ir neišsipildė, 
krimtosi anapus tvoros, savo paauksuotos valties paskuigalyje. 

— Aš nemirštu, o tik palieku Saulės sistemą, — tarė Ram- 
fordas. — Bet ir tai ne visai tiesa. Plačiausia, visa apimančia, 
chrono sinklastinės infandibulos prasme, žvelgiant iš anapus laiko, 
aš būsiu čia visada. Amžinai būsiu ten, kur jau sykį buvau. Štai 
aš vis dar mėgaujuosi su tavim medaus mėnėsiu, Beatriče, šne- 
kuosi su jumis, misteri Konstantai, mažame kambarėlyje po laip- 
tais Niuporte. O štai Žaidžiu slėpynių su jumis ir Bouzu Merku- 

rijaus olose. Ir vis dar gėriuosi tavo meistriškumu, Chronai, kai 
tu loši betbolą geležinėje Marso plynėje. 

Ramfordas ūmai suvaitojo. Dejonė buvo tyli ir labai liūdna. 
Ji lėtai ištirpo šiltoje aromatingoje Titano atmosferoje. 

— Kad ir ką mes su jumis, draugai, sakytume, mes tik be 
perstojo kartosime — taip buvo, taip yra, taip bus. 

Jis vėl tylutėliai sudejavo ir pats nustebęs ėmė klausytis, 
kaip jo balsas tirpsta ore tarsi tabako dūmų ratilai. 

— Turiu jums kai ką pranešti apie gyvenimą Saulės sis- 
temoje, — paskui tarė jis. — Patekęs į chrono sinklastinę in- 
fandibulą aš apie jį sužinojau viską iki panagių, iki pat pagran- 
dėlių. Jis pasirodė besąs tokia šlykštynė, kad nuo tada stengiausi 
kiek įmanoma mažiau apie jį galvoti. 

O šlykštynė jis yra štai kodėl. 

Viskas, ką bet kada ėmėsi veikti bet kuris Žemės gyventojas, 
buvo sudarkyta padarų, gyvenančių tolimoje planetoje vardu Tral- 
famadoras už šimto penkiasdešimt tūkstančių šviesmečių nuo čia. 

Kaip tralfamadoriečiai veikė mus, aš nežinau. Tik Žinau, 
kodėl jiems to reikėjo. Jie vertė mus elgtis vienaip ar kitaip dėl 
to, kad mes perduotume atsarginę detalę, reikalingą Tralfamadoro 
pasiuntiniui, kuris kadaise nutūpė Titane. — Ramfordas pirštu 
parodė į Chroną. — Tu, jaunuoli, turi ją savo kišenėje. Tu nešioji 
kišenėje kulminacinį Žemės istorijos momentą. Tavo kišenėje yra 
tas paslaptingas daikčiukas, dėl kurio žmonės tūkstantmečius 
uoliai, nuosekliai, be atvangos nėrėsi iš kailio, apčiuopomis ieško- 
dami vienintelio teisingo kelio, kad jis pagaliau būtų pagamintas 
ir atgabentas kur reikia. 

Iš atkišto Ramfordo smiliaus išaugo šnypščiantis elektros 
strypas. 

— Tai, ką tu vadini savo talismanu, iš tikrųjų yra atsarginė 
detalė, kurios taip ilgai laukė Tralfamadoro pasiuntinys, — kal- 
bėjo Ramfordas, — mandarinų spalvos padaras, šiuo metu kiū- 
tantis laivelyje anapus sienos. Jo vardas Salas. Aš tikėjausi, kad 
atsidėkodamas už tokią didelę paslaugą, jis leis žmonijai bent 
akies krašteliu Žvilgtelėti į jo gabenamą laišką. Deja, jam įsakyta 
niekam to laiško nerodyti. Jis yra mašina, o mašinos neturi kito 
pasirinkimo, tik vykdyti įsakymus. Aš mandagiai paprašiau pa- 

rodyti man tą laišką, 0 jis kuo griežčiausiai atsisakė. 

Švytintis elektros strypas Ramfordo smiliaus gale ėmė šnypš- 
damas augti ir vyniotis aplink jį spirale. Ramfordas pažvelgė į ją 
su liūdna panieka. 

— Manau, kad tai ji, — tarė jis apie spiralę. 

Taip ir buvo. Spiralė mažumytį susispaudė, tarsi pritūpdama 
prieš šuolį, ir stryktelėjusi ėmė pašėlusiai suktis aplink Ramfordą, 
sudarydama beveik vientisą žalios šviesos kokoną. 

Sukdamasi ji tyliai šnarėjo. 

— Galiu tik pasakyti, kad aš kiek galėdamas stengiausi būti 
naudingas savo gimtajai Žemei, — pasigirdo iš kokono liūdnas 
Ramfordo balsas, — nors ir buvau priverstas paklusti nenugalimai 
Tralfamadoro valiai. Gal dabar, kai detalė štai atkeliavo pas pa- 
siuntinį, Tralfamadoras pagaliau paliks Saulės sistemą ramybėje. 
Galbūt nuo šiol Žemės civilizacija galės rutuliotis laisvai, pagal 
tikruosius savo polinkius, nors daugelį tūkstančių metų neturėjo 
tokios galimybės. — Jis nusičiaudėjo. — Nuostabu, kaip Žmonės 
sugebėdavo suteikti savo veiklai šitiek prasmės. 

Žalias kokonas atsiplėšė nuo žemės ir pakibo virš rūmų. 

— Neužmirškite manęs, džentelmeno iš Niuporto, Žemės, 
Saulės sistemos!.. — sušuko Ramtfordas. Jo balse vėl skambėjo 
ramybė, susitaikymas su savimi ir tvirtas įsitikinimas, kad jis yra 
viena iš aukštesnių Visatos būtybių. 

— Punktualiai tariant — iki pasimatymo! — atsklido iš ko- 
kono gerklinis Ramfordo tenoras. 

Kokonas, o su juo ir Ramfordas, trumpai šnypštelėjęs išny- 
ko. 

Ramfordo ir jo šuns daugiau niekas niekada nebematė. 

Vos tik kokonas išnyko, į kiemą įšuoliavo senasis Salas. 

Mažasis tralfamadorietis buvo tarsi pamišęs iš sielvarto. Vie- 
nu iš savo siurbtukų jis nusiplėšė nuo kaklo krepšelį su laišku ir 
dabar laikė jį paėmęs tuo siurbtuku. 

Jis žiūrėjo į viršų, į tą vietą, kurioje ką tik kabojo švytintis 
kokonas. 

— Škiperi!.. — suriko jis, žiūrėdamas į dangų, — Škiperi!.. 
Štai laiškas!.. Aš perskaitysiu tau laišką!.. Laišką!.. Škiperi-i-i! 

Jo galva persivertė ant šarnyrų. 

— Dingo, — tarė jis puolusiu balsu. Ir pakartojo pakuždom: 
— Dingo... 

— Mašina? — užsikirsdamas sulemeno senasis Salas. Jis 
kalbėjosi pats su savimi. — Taip, aš mašina, kaip ir visi mano 
tautiečiai. Mane suprojektavo ir pagamino, negailėdami nei jėgų, 
nei išlaidų, kad būčiau patikimas, pajėgus, įžvalgus ir patvarus. 
Aš buvau geriausia mašina, kada nors sukurta mano tautos. O 
kaip aš įrodžiau savo pranašumą? 

Patikimas ? Man patikėjo nugabenti laišką jokiu 
būdu jo neatplėšus, o aš ėmiau ir atplėšiau. 

Pajėgus ? Dabar, kai geriausias mano draugas pradingo 
kažkur Visatos platybėse, aš eikvoju daugiau energijos, ženg- 
damas per nukritusį medžio lapą, nei anksčiau — šokdamas per 
Ramfordo kalną. 

Įžvalgusš? Stebėdamas Žemės gyventojus daugiau kaip 
du šimtus tūkstančių metų, aš tapau koketiškas ir sentimentalus 
tarytum pati naiviausia Žemės mokinukė. 

Patvarus ? Tai irgi dar labai neaišku, — tarė Salas 
niūriai. 

Laišką, su kuriuo šitokią daugybę laiko nebuvo nėsyk išsi- 
skyręs, jis abejingai padėjo ant alyvų spalvos sulankstomos Ram- 
fordo kėdės. 

— Štai jis... drauge... — tarė kreipdamasis į kažkur Visatoje 
esantį Ramfordą. — Gal jis suteiks tau nors kiek paguodos ir 
nusiraminimo. Tavo senas draugas kentėjo baisias kančias. Kad 
galėtų tau jį įteikti, nors ir pavėluotai, senasis Salas turėjo stoti 
į kovą pats su savimi, su pačia mašinos prigimtimi, jos esme. 

Tu pareikalavai iš mašinos neįmanomo dalyko. 

Todėl mašina nuo šiol jau nebe mašina. Jos laidai suėsti 
korozijos, guoliai užrūdiję, pavaros nutrūkusios, dantračiai nudilę. 
Jos smegenys gaudžia ir pokši tarsi Žemės gyventojo. Jos šnypščia 
ir spragsi, kaisdamos nuo minčių apie meilę, garbę, orumą, teises 
ir pareigas, priklausomybę ir nepriklausomumą... 

Senasis Salas paėmė nuo kėdės laišką, parašytą ant plono 
aliuminio lakšto. Tai buvo vienas vienintelis taškas. 

— Ar norite žinoti, kam mane panaudojo, kam paaukojo 
visą mano gyvenimą? — paklausė jis. — Ar norite Žinoti, kas 

parašyta šiame laiške, kurį aš gabenu štai jau pusę milijono Že- 
mės metų ir gabensiu dar aštuoniolika milijonų? 

Jis paėmė aliuminio lakštą kojos siurbtuku. 

— Taškas, — tarė Salas. — Vienas vienintelis taškas, — pa- 
kartojo apstulbęs. — Tralfamadoriškai jis reiškia: “Sveiki!" 


Šimtą penkiasdešimt tūkstančių šviesmečių keliavusį laišką 
įteikusi pati sau, Konstantui, Beatričei ir Chronui, mažoji ma- 
šinytė iš Tralfamadoro staiga pašoko, nulėkė prie jūros kranto ir 
ten nusižudė — išardė pati save dalimis ir išsvaidė jas į visas 
puses aplinkui. 

Chronas tylėdamas irgi pasuko į pakrantę ir ilgai ten vaikš- 
tinėjo tarp Salo detalių kažką mąstydamas. Jis ir anksčiau jautė, 
kad jo talismanas turi nepaprastą galią ir prasmę. Jis visą laiką 
įtarė, kad vieną gražią dieną pasirodys kokia nors aukštesnė bū- 
tybė ir pareikš, kad talismanas jos. Juk visi iš tikrųjų jėga ap- 
dovanoti talismanai niekad nepriklausė žmonėms, kurie juos sau- 
gojo ir jais naudojosi tiktai tol, kol pasirodydavo tikrieji jų sa- 
vininkai, aukštesniosios būtybės. 

Taigi Chronas nesijautė nei apgautas, nei apiplėštas. Jam 
atrodė, kad viskas kaip tik taip ir turi būti, kad aplink viešpatauja 
tvarka kaip bažnyčioje, o toje idealioje tvarkoje skirtas ir jam 
kampelis, kuriame jis visai neblogai jaučiasi. 

Jis išsitraukė talismaną iš kišenės ir visai nesigailėdamas 
sviedė jį ant smėlio, šalia išmėtytų Salo detalių. 
| Dar Chronas tikėjo, kad anksčiau ar vėliau paslaptingos 
Visatos jėgos vėl surinks viską į daiktą. 

Juk jos iki šiol visąlaik taip darydavo. 

EPILOGAS 


VĖL KARTU SU TITNAGU 


“Tu pavargai, ak, kaip tu pavargai, Kosmoso Klajūne, Malači, Dusliau. 
Pažvelk į tą blausią žvaigždutę, Žemės vaike, ir pajusk, 

koks sunkumas užlieja tavo sąnarius ". 

SALAS 


NA, štai, atrodo, ir viskas. 

Malačis Konstantas sulaukė Titane pilios senatvės. 

Ir Beatričė sulaukė Titane gilios senatvės. 

Jiedu mirė ramiai, susitaikę. Pirma vienas, o po dvidešimt 
keturių valandų — kitas, abu turėdami po septyniasdešimt ket- 
verius metus. 

Ir tik Žydrosios Titano paukštės žino, kas galų gale nutiko 
jų sūnui Chronui. 

Septyniasdešimt ketverių metų Malačis Konstantas buvo 
mielas, kreivakojis bambeklis seniokas. Jis galutinai nupliko ir 
vaikštinėdavo visiškai nuogas, pasipuošęs vien žila, dailiai pakirpta 
van Deiko stiliaus barzdele. 

Jis įsikūrė Salo erdvėlaivyje ir išgyveno tenai visus trisdešimt 
metų. 

Konstantas nė sykio nebandė skraidyklės užvesti. Jis nedrįso 
paliesti nė vieno prietaiso — jie buvo daug sudėtingesni negu 
marsiečių raketose. Valdymo pulte Konstantas suskaičiavo du 
šimtus septyniasdešimt tris svertelius, rankenėles ir mygtukus, 
pažymėtus tralfamadoriečių skaitmenimis ir raidėmis. Spūstelėjęs 
bet kurį iš jų, galėjai akies mirksniu vėl atsidurti Visatoje, su- 
darytoje iš vienos bilijoninės materijos dalies, ištirpusios deci- 
lijone dalių juodo tuštumos brokato. 

Konstantas pamažu tyrinėjo laivą, mėgindamas patikrinti, ar 
tikrai Chrono talismanas, kaip sakė Ramfordas, yra atsarginė 
laivo jėgainės dalis. 

Panašu, kad vis dėlto taip ir buvo. Į jėgainę vedė durelės, 

iš po kurių vienąkart išvinguriavo siaurutė dūmų juosta. Jas ati- 
daręs Konstantas pamatė aprūkusį mašinų skyrių. Po suodžių 
sluoksniu jis aptiko su niekuo nesujungtų guolių ir kumštelių. 

Konstantui pavyko įsprausti Chrono geležėlę tarp kumštelių 
ir užmauti jos kiaurymes ant guolių. Talismanas taip gražiai ten 
tiko, kad net šveicariškų laikrodžių meistras nebūtų turėjęs ką 
prikišti. 

Konstantas prasimanydavo visokių darbų, kurie padėdavo 
jam įvairiau leisti laiką sveikame ir aromatingame Titano klimate. 
Mėgstamiausias iš jų buvo knebinėti Salą, andai išsiardžiusį į 
smulkias detales Tralfamadoro pasiuntinį. Konstantas sugaišo 
tūkstančius valandų, mėgindamas jį surinkti, bet jam vis nesisekė. 

Konstantas ėmėsi taisyti mažąjį tralfamadorietį, slapčia vil- 
damasis, kad tas sutiks nugabenti Chroną atgal į Žemę. Jis pats 
nejautė nė mažiausio noro tenai grįžti, kaip ir Beatričė. Tačiau 
ir vienas, ir kitas manė, kad jų sūnui, kuriam dar visas gyvenimas 
prieš akis, geriau jį praleisti tarp veiklių ir linksmų savo 
bendraamžių. 

Tačiau tuo laiku, kai Konstantui suėjo septyniasdešimt ket- 
veri, rūpestis, kad Chronas sugrįžtų į Žemę, nebeteko pirmykštės 
svarbos. Mat jaunasis Chronas nebebuvo toks jaunas kaip 
kadaise. 

Ką ir besakyti, jam buvo jau keturiasdešimt dveji. Be to, jis 
įleido tokias stiprias šaknis į Titano dirvą, kad būtų buvę Žiauru 
ir tiesiog nežmoniška jas rauti. 

Būdamas septyniolikos, jaunasis Chronas pbėgo iš puikiųjų 
Ramfordo rūmų pas žydrąsias Titano paukštes, nuostabiausias 
Titano būtybes, ir apsigyveno jų perykloje prie Kazoko tvenkinių. 
Jis kaišėsi jų plunksnomis, perėjo jų kiaušinius, mito tuo pačiu 
maistu kaip ir jos ir kalbėjosi su jomis jų kalba. 

„Nuo to sykio Konstantas jo daugiau niekada nebematė. Kar- 
tais, vėlai naktį, jis girdėdavo jo šauksmus, tačiau į juos neat- 
sakydavo. Juk jie nieko nereiškė, Chronas jais nesikreipė į nieką 
iš esančių Titane. 

Jie buvo skirti Febui, dangumi plaukiančiam Titano 
mėnuliui. 

Kartais, rinkdamas Titano žemuoges arba poros svarų sun- 

kumo šlakuotus Titano sėjiko kiaušinius, Konstantas atvirose 
vietose aptikdavo iš akmenų ir vytelių padarytus nedidelius alto- 
rėlius. Chronas jų sukraudavo šimtus. 

Visi jie buvo stebėtinai vienodi. Didelis akmuo centre sim- 
bolizuodavo Saturną. Lanku sulenkta vytelė — Saturno žiedus. Už 
jos gulėdavo mažesni akmenukai, simbolizuojantys devynis Sa- 
„turno mėnulius. Didžiausias iš jų reiškė Titaną. Po juo paprastai 
gulėdavo Titano žydrosios paukštės plunksna. 

Iš pėdsakų, paliktų ant žemės, buvo matyti, kad jaunasis 
Chronas, beje, nebe toks ir jaunas, ilgai sukdavo ratu tuos savo 
modelio elementus. 

Aptikęs štai tokį apleistą altorių, padarytą keistuolio savo 
sūnaus, senis Malačis Konstantas kaip mokėdamas jį aptvarky- 
davo: apravėdavo, išlygindavo aikštelę, akmeniui, simbolizuo- 
jančiam Saturną, padarydavo naują lanką iš vytelės, po akmeniu, 
reiškiančiu Titaną, padėdavo naują žydrosios paukštės plunksną. 
Konstantui tai buvo vienintelis būdas kiek artimiau dvasiškai 
bendrauti su savo sūnumi. 

Jis pagarbiai Žiūrėjo į religinį sūnaus jausmą. 

Kartais, žvelgdamas į ką tik sutvarkytą tokį altorių, Kons- 
tantas imdavo mintyse narplioti kai kuriuos savo paties gyvenimo 
elementus. Tokiomis akimirkomis jis pasinerdavo į melancho- 
liškus apmąstymus apie du jį labiausiai jaudinusius dalykus: apie 
tai, kaip pats savo rankomis nužudė geriausią savo draugą Tit- 
nagą Stivensoną ir apie vėlyvą, pačiame gyvenimo saulėlydyje 
pagaliau pelnytą Beatričės Ramford meilę. 

Beje, Konstantas niekada nebesužinojo, ar Chronas numa- 
nydavo, kas tvarko jo altorius. Galbūt jis buvo įsitikinęs, kad tai 
daro jo dievai ar dievas. 

Visa tai buvo taip graudu. Ir kartu taip nepaprastai gražu 
ir miela. 


Beatričė Ramford gyveno viena savo vyro Tadž Machale. 
Jos ryšiai su sūnumi buvo daug skaudesni negu Konstanto. Chro- 
nas visada užgriūdavo Beatričę netikėtai, tarsi perkūnas iš giedro 
dangaus. Į rūmus jis paprastai atplaukdavo jūra ir, pareiškęs, kad 
tądien Beatričės gimtadienis, puošdavosi drabužiais iš Ramfordo 

garderobo ir pradėdavo kokią nors slogią ir visiškai beprasmišką 
diskusiją, beje, elgdamasis gana padoriai ir kone civilizuotai. 

Paskui, į dienos pabaigą jis nei iš šio, nei iš to imdavo 
paskutiniais žodžiais plūsti visisus pasaulio rūbus, civilizacijas ir 
savo nuosavą motiną, įniršęs sudraskydavo savo aprangą į sku- 
tus, ir suklikęs tarsi Žydroji paukštė, nerdavo į Vinstono jūros 
gelmes. 

Išsikankinusi po tokios “gimimo dienos" Beatričė į pakran- 
tės smėlį įsmeigdavo irklą ir pririšdavo prie jo baltą paktodę. 

Tai būdavo signalas Malačiui Konstantui, prašymas kuo 
greičiau ją aplankyti ir nuraminti. 

Kuomet pastebėjęs pagalbos šauksmą Konstantas atvykdavo, 
Beatričė ramindavo save kiekvienąkart vis tais pačiais žodžiais: 

— Užtat jis ne koks mamytės sūnelis: Be to, jam užteko 
dvasios didybės susidraugauti su kilniausiais ir gražiausiais vietos 
padarais. 


Štai ir dabar vėjyje plazdėjo nebylus pagalbos šauksmas — 
balta skepeta. 

Malačis Konstantas atsistūmė nuo kranto, sėdėdamas iš me- 
džio stuobrio išskobtoje kanojoje. Paaksuotoji rūmų valtis jau 
seniai sudūlėjo. 

Konstantas vilkėjo seną vilnonį mėlyną vonios chalatą, ka- 
daise priklausiusį Ramfordui. Jis rado jį rūmuose ir pasiėmė, kai 
Kosmoso Klajūno rūbas visiškai sudrisko. Tai buvo vienintelė jo 
drapana, kuria jis pasipuošdavo tik lankydamas Beatričę. 

Konstanto kanojoje buvo šešetas Titano sėjiko kiaušinių, dvi 
kvortos laukinių Titano žemuogių, trijų galonų talpos iš Titano 
durpių padarytas indas rūgusio saulučių pieno, visas bušelis Ti- 
tano saulučių sėklų, aštuonios knygos, pereitą kartą pasiskolintos 
iš keturiasdešimties tūkstančių tomų rūmų bibliotekos, savo ga- 
mybos šluota ir semtuvėlis. | 

Konstantas buvo labai savarankiškas. Viską, ko reikia, jis 
arba užsiaugindavo, arba prisirinkdavo, arba pasidarydavo pats. 
Tai be galo glostė jo savimeilę. 

Beatričė irgi visai nebuvo priklausoma nuo Konstanto: 
Ramfordas savo Tadž Machalą buvo iki lubų prikimšęs žemiško 

maisto ir gėrimų. Beatričė turėjo visko į valias ir, svarbiausia, 
visam gyvenimui. 

Nepaisant to, Konstantas atnešdavo jai vietinių valgių. Jis 
labai didžiavosi savo miškininko- ir žemdirbio gabumais ir mėgo 
atrodyti maitintojas rūpintojėlis. 

Tai buvo privaloma jo apsilankymų programos dalis. 

Konstantas šluotą ir semtuvą pasiėmė todėl, kad rūmai vi- 
suomet skendėdavo šiukšlėse, nes Beatričė niekada jų netvar- 
kydavo. Kiekvienos viešnagės metu juos šiek tiek apkuopdavo 
Konstantas. 


Beatričė Ramford tuo metu buvo judri vienakė tamsiaodė 
dama auksiniais dantimis, tokia tiesi ir plokščia kaip kėdės at- 
lošas. Tačiau jos aristokratiškumo negalėjo užgožti niei fizinės, nei 
dvasinės traumos. 

Piliečiui, kuriam nesvetima poezija, mokėjimas stebėtis ir 
meilė žmonijai, ši ori Malačio Konstanto draugužė išsišovusiais 
skruostikauliais būtų pasirodžiusi tikra gražuolė. 

Tiesa, ji, ko gero, buvo šiek tiek kvanktelėjusi. Mėnulyje, 
kur be jos tegyveno vos du žmonės, ji rašė knygą, pavadintą 
“Tikroji gyvybės Saulės sistemoje paskirtis“. Jos užduotis buvo 
paneigti Ramfordo teiginį, esą viso Žmonijos gyvavimo Saulės 
sistemoje prasmė ir tikslas buvo padėti vėl tęsti kelionę Tral- 
famadoro pasiuntiniui, kažkada nutūpusiam Titane. 

Beatričė ėmėsi to darbo, kai jos sūnus išėjo pas žydrąsias 
paukštes. Per tą laiką šis jos ranka rašytas veikalas išaugo iki 
trisdešimt aštuonių kubinių pėdų dydžio. 

Kiekvieną kartą į rūmus atvykus Konstantui, Beatričė skai- 
tydavo jam, ką nauja parašiusi. 

Štai ir dabar ji garsiai skaitė, sėdėdama sulankstomoje Ram- 
fordo kėdėje, o Konstantas dūlinėjo po kiemą. Ji buvo apsi- 
siautusi rausvą dygsniuotą lovos užtiesalą iš rūmų rekvizito. Ant 
užtiesalo buvo išdaigstytas užrašas: “Dievui viskas vis tiek". 

Tai buvo asmeninis paties Ramfordo lovos užtiesalas. 

Beatričė vis bėrė argumentus, anot jos, turinčius paneigti 
Tralfamadoro įtakos svarbą. 

Konstantas klausėsi išsiblaškęs. Jis tiesiog mėgavosi Beat- 

ričės balsu — skambiu ir triumfuojančiu. 

Jis tupėjo šulinyje ir suko vožtuvą, ketindamas išleisti iš ba- 
seino vandenį, kuris nuo Titano dumblių tapo panašus į Žirnių 
sriubos putą. Kiekvienąkart aplankęs Beatričę, Konstantas vis iš 
naujo pradėdavo beprasmišką mūšį su šia stebėtinai vislia žaliąja 
neganda. 

— Aš nemanau teigti, kad Tralfamadoro jėgos neturėjo įta- 
kos įvykiams Žemėje, — skaitė Beatričė. — Bet asmenys, tarnavę 
Tralfamadoro tikslams, tai darė taip personifikuotai, kad Tral- 
famadoras praktiškai, galima sakyti, čia niekuo dėtas. 

Konstantas prikišo ausį prie vožtuvo. Sprendžiant iš garso, 
vanduo tekėjo labai lėtai. Konstantas nusikeikė. Vienas iš gyvy- 
biškai svarbių dalykų, išnykusių kartu su Ramfordu ir numirusių 
kartu su Salu, buvo paslaptis, kaipgi jiedu įsigudrindavo vandenį 
baseine palaikyti skaidrų kaip krištolą. Nuo tada, kai tuo rūpintis 
pradėjo Konstantas, dumbliai ėmė tiesiog virsti per baseino kraš- 
tus. Baseino dugnas ir sienelės apaugo stora gličia mase, o trys 
gracijos jo vidury, trys nuostabios Titano sirenos, atsidūrė po 
šlykščių gleivių krūva. 

Konstantas žinojo, kaip šios gražuolės pakeitė jo gyvenimą. 
Jis perskaitė apie tai “Kišeninėje Marso istorijoje“ ir 
“Autorizuotame Vinstono Nailzo Ramfordo Biblijos vertime". 
Dabar šios trys nepaprasto grožio damos jam reiškė visai nedaug 
— nebent tik primindavo, kad kadaise jį jaudino sekso 
problemos. 

Konstantas išlipo iš šulinio. 

— Kas kartą teka vis lėčiau, — tarė Beatričei. — Man regis, 
neatidėliojant reikia atkasti vamzdžius. 

— Štai kaip? — Beatričė pakėlė akis nuo rankraščio. 

— Štai taip. 

— Tu visada geriau žinai, ką reikia daryti, — pasakė Beat- 
ričė. 

— Tai pagrindinis mano gyvenimo motyvas. 

— Man ką tik toptelėjo mintis, kurią būtinai reikia įdėti į 
knygą, — ūmai pasakė Beatričė. — Kad tik ji man neišsprūstų. 

— Aš jai vožtelsiu semtuvu, jei bėgs mano pusėn. 

— Patylėk minutėlę. Duok man ją sugauti. 

Beatričė pakilo ir nuėjo į rūmus, kad jos neblaškytų Kons- 
tantas ir Saturno žiedai. 

Hole ji ilgai stovėjo prie didžiulės aliejumi tapytos drobės, 
vienintelės visuose rūmuose. Joje buvo pavaizduota švarutėlė 
baltai papuošta mergytė, rankoje laikanti baltutėlio savo ponio 
pavadį. 

Beatričė žinojo, kas tai. Prie paveikslo rėmo buvo lentelė su 
užrašu: “Beatričė Ramford vaikystėje". 

Kokios stulbinančiai nepanašios jos buvo — toji skaisti balta 
mergaitė ir ši į ją žiūrinti sena dama. 

Beatričė ūmai atsuko paveikslui nugarą ir išėjo į kiemą. 
Mintis, kurią ji norėjo užrašyti, vėl sugrįžo. 

— Nelaimingas tas, kurio niekas niekada ir niekam nepa- 
naudojo, — tarė ji. 

Nuo tos minties jai tarytum palengvėjo. Ji išsitiesė senoje 
sulankstomoje Ramfordo kėdėje ir pažvelgė aukštyn — į šiurpiai 
gražius Saturno žiedus, Ramfordo vaivorykštę. 

— Ačiū, kad manimi pasinaudojai, — tarė ji Konstantui. — 
Nors aš ir labai nenorėjau, kad manimi kas naudotųsi. 

— Ką jau čia, nėra už ką, — atsakė Konstantas, pradėdamas 
šluoti kiemą. 

Jis ėmė šluoti iš kiemo šiukšles — mišinį iš smėlio, kurį 
vėjas atnešdavo iš anapus sienų, Titano saulučių sėklų lukštų, 
žemės riešutų aiženų, tuščių skardinių nuo vištienos konservų ir 
suglamžyto rašomojo popieriaus. Beatričė mito daugiausia saulu- 
čių sėklomis, žemės riešutais ir vištienos konservais, kadangi šio 
maisto ne tik nereikėjo ruošti, bet ir buvo galima valgyti neatsi- 
traukus nuo darbo. Viena ranka valgyti, o kita rašyti: labiausiai 
už viską pasaulyje ji troško spėti išdėstyti popieriuje visas aliai 
vienos savo mintis. 

Metęs šluotą Konstantas nuėjo pasižiūrėti, kaip iš baseino 
teka vanduo. 

Vanduo tekėjo lėtai. Glitus žalias Titano sirenas užgožęs 
dumblių kupstas dar tik per nago juodymą kyšojo iš vandens. 

Konstantas pasilenkė ties nutekamąja anga ir ėmė klausytis, 
kaip gurga joje vanduo. 

Jis išgirdo dainuojant vamzdžius. Ir dar kai ką. 

Jis išgirdo, kad nebeskamba toks artimas ir širdžiai mielas 
balsas. 
Jo gyvenimo draugė Beatričė liovėsi kvėpavusi. 


Malačis Konstantas palaidojo savo gyvenimo draugę Titano 
durpėse, Vinstono jūros pakrantėje, ten, kur dar nebuvo nė vie- 
nos statulos. | 

Tuo metu, kai jis atsisveikino su ja, į dangų pakilo didžiulė 
daugybė žydrųjų Titano paukščių, mažiausiai koks dešimt tūks- 
tančių tų didingų ir taurių sparnuočių. 

Jų buvo tiek daug, kad diena pavirto į naktį, ir oras virpėjo 
plakamas jų sparnų. 

Nė viena paukštė neišleido nė garso. 

Ir štai tada, vidury dienos užėjus nakčiai, šalia ką tik supilto 
kauburėlio nežinia iš kur atsirado Chronas, Malačio ir Beatričės 
sūnus, apsisiautęs apdaru iš plunksnų, kurio skvernais mosavo 
kaip sparnais. 

Jis buvo puikus ir tryško jėga. 

— Lenkiuosi jums, savo tėvui ir motinai, kad dovanojote 
man gyvenimą! — sušuko jis. — Likite sveiki! 

Po tų žodžių jis išnyko, o su juo — ir paukščiai. 


Senasis Malačis Konstantas pasuko atgal į Tadž Machalą. Jo 
širdis buvo sunki tarsi patrankos sviedinys. Į tą nelinksmą vietą 
jis grįžo vedamas noro viską kaip reikiant tenai sutvarkyti. 

Juk anksčiau ar vėliau rūmuose pasirodys kitas šeimininkas. 

Todėl jie turi būti švarūs ir tvarkingi, pasirengę sutikti 
naujus svečius. Tegul buvusių gyventojų čia niekas nemini 
bloguoju. 

Sustatyti aplinkui palaikę Ramfordo sulankstomąją kėdę, 
tebestovėjo kraitelė Titano sėjiko kiaušinių, pintinėlė Titano 
žemuogių, puodynė rauginto titano saulučių pieno ir krepšys su 
Titano saulučių sėklomis — Konstanto lauktuvės Beatričei. Tai 
buvo greitai gendantys produktai, vargu ar besulauksiantys nau- 
jųjų gyventojų. Todėl Konstantas nunešė juos atgal į savo kanoją. 

Viso to jam nebereikėjo. Niekam daugiau nebereikėjo. 

Kai jis atitiesė savo seną nugarą baigęs kuistis kanojoje, 

pamatė link jo vandeniu čiuožiantį Tralfamadoro pasiuntinį Salą. 

— Sveikas, — tarė Konstantas. 

— Sveikas, — atsakė į pasveikinimą Salas. — Ačiū, kad su- 
rinkai mane iš naujo. 

— Nežinojau, kad man pavyko. Juk tu nerodei jokių gyvybės 
žymių. 

— Tau viskas gerai pavyko. Aš tiesiog gulėjau svarstydamas, 
ar noriu rodyti gyvybės žymes. — Salas išleido orą iš savo pri- 
pučiamų kojų, ir tas šnypšdamas išėjo. — Ko gero, aš išvykstu. 

— Tai vis dėlto ryžaisi nugabenti laišką kur reikia? — pasi- 
treiravo Konstantas. | 

— Tam, kuris nusibeldė šitokią tolybę pagal kvailių užma- 
čias, nebelieka nieko kito, kaip tik iir toliau palaikyti kvailių 
firmą ir garbingai užbaigti, ką pradėjus. 

— Šiandien mirė mano moteris. 

— Nuoširdžiai apgailestauju. Pasakyčiau: “Ar galių būti kuo 
nors naudingas?", bet Škiperis tvirtino, kad tai patys šlykščiausi 
ir kvailiausi žodžiai, kokius tik galima ištarti angliškai. 

Konstantas liūdnai pasitrynė rankas. Jis liko vienišas kaip 
pirštas. | 

— Aš ilgiuosi jos. 

— Kaip matau, tu spėjai smarkiai ją pamilti, — tarė Salas. 

— Gal tik prieš kokius metus pagal. Žemės laiko skaičia- 
vimą. Mums reikėjo tiek daug laiko suvokti, jog Žmogaus gy- 
venimo, kad ir kas jį kontroliuotų, yra viena prasmė ir tikslas — 
meilė aplinkiniams, laukiantiems tos meilės. 

— Jei tu ar tavo sūnus pageidaujate grįžti į Žemę, man būtų 
visai nesunku jus tenai pavėžėti. 

— Mano berniukas išėjo pas. žydrąsias paukštes. 

— Na ir puiku! Aš pats geisčiau gyventi su jomis, jei tik jos 
mane priimtų! — sušuko Salas. 

— Ak, Žemė... — svajingai tarė Konstantas. 

— Dabar, kai laivas pataisytas, mes ten galim nulėkti per 
kelias valandas. 

— Aš jaučiuosi čia vienišas. Dabar, kai... — Konstantas liūd- 
nai papurtė galvą. 

Skrendant į Žemę Salas pajuto, kad padarė lemtingą klaidą 

pasiūlęs pargabenti Konstantą gimtojon planeton. Jis tai pajuto 
po to, kai Konstantas pareiškė norą būti pristatytas Indianapolin, 
"Indianos valstijon, JAV. Ir štai kodėl šis noras taip nuliūdino 
Salą. Indianapolis anaiptol nebuvo ideali vieta vienišam benamiui 
senukui. 

Salas ketino atiduoti jį į prieglaudą Sankt Peterburge, Flo- 
ridoje, JAV, tačiau Konstantas su seniokišku užsispyrimu laikėsi 
savo: vežk Indianapolin, ir baigta. 

Salas pamanė, kad Indianapolyje Konstantas turi giminių ar 
senų pažįstamų, tačiau pasirodė, kad ir tai netiesa. 

— Aš ničnieko nepažįstu Indianapolyje ir ničnieko apie jį 
nežinau išskyrus vieną dalyką, apie kurį skaičiau kažkokioje kny- 
goje, — tarė Konstantas. 

— Na, ir ką gi tu ten perskaitei? — susirūpinęs paklausė 
Salas. 

— Indianapolyje, Indianos valstijoje, pirmąsyk Jungtinėse 
Valstijose buvo pakartas baltasis, nužudęs indėną, — paaiškino 
Konstantas. — Žmonės, kurie pakaria baltąjį, jei jis nužudo in- 
dėną, kaip tik tai, ko man reikia. 

Salo galva persivertė kūlio ant ją laikančių traukių, o kojos 
ėmė sielvartingai čeksėti metalinėmis laivo grindimis. Jo keleivis 
visai nieko nenutuokia apie planetą, prie kurios artinasi kone 
šviesos greičiu. Dar gerai, kad turi šiek tiek pinigų. Nors tokia 

aguoda. Konstantas turėjo apie tris tūkstančius dolerių įvairia 
mės valiuta, kuriuos jis surankiojo iš Ramfordo apdarų kišenių 
Tadž Machale. Be to, jis buvo gana padoriai apsirengęs: 

Jis vilkėjo gerokai per didelį, bet gerą vilnonį Ramfordo 
kostiumą kartu su visu Pi Beta Kapa draugijos raktu, kabančiu 
ant laikrodžio grandinėlės, jungiančios liemenės skvernus. 

Salas įkalbėjo Konstantą velkantis kostiumą nenuimti rakto. 

Be to, Konstantas turėjo neblogą paltą, skrybėlę ir guminius 
batus. 

Kai ligi Žemės teliko valanda kelio, Salas susimąstė, ką čia 
dar padarius, kad savo gyvenimo likutį Konstantas praleistų pa- 
kenčiamai, net ir Indianapolyje. 

Pagaliau jis nusprendė užhipnotizuoti Konstantą, kad nors 
paskutinę gyvenimo akimirką jam pasidarytų nepaprastai gera. 

Kad atsisveikinti su gyvenimu jam būtų malonu. 

Tuo labiau, kad jau žvelgdamas pro iliuminatorių į kosmoso 
platybes, Konstantas buvo apimtas bemaž hipnotinės būsenos. 

Salas, atsistojęs jam už nugaros, ėmė kalbėti migdančiu 
balsu: 

— Tu pavargai, ak kaip tu pavargai, Kosmoso Klajūne, Ma- 
lači, Dusliau. Pažvelk į tą blausią žvaigždutę, Žemės vaike, ir 
pajusk, koks sunkumas užlieja tavo sąnarius. | 

— Sunkumas... — pakartojo Kosntantas. 

— Vieną gražią dieną tu numirsi, -Dusliau, — tarė Salas. — 
Labai gaila, bet nieko čia nepadarysi. 

— Nepadarysi... — antrino Konstantas. — Nereikia nieko 
gailėtis. 

— Kai tu pajusi, kad jau miršti, Kosmoso Klajūne, tave 
ištiks nuostabus dalykas. Ir Salas papasakojo Konstantui džiugius 
regėjimus, kurie jam pasivaidens išeinant į aną pasaulį. 

Tai buvo hipnotinė iliuzija. 

— Pabusk! — baigęs šūktelėjo Salas. 

Konstantas krūptelėjęs atsisuko nuo iliuminatoriaus. 

— Kur aš? — paklausė jis. 

— Kosminiame laive. iš Tralfamadoro, kelyje iš Titano į 
Žemę. 

„— Ak taip, žinoma. Tikriausiai buvau užsnūdęs. 

— Numik dar truputį, — patarė jam Salas. 

— Taigi... aš... ko gero, taip ir padarysiu, — sutiko Kons- 
tantas. Jis atsigulė ir tuojau pat užmigo. 

Salas prisegė miegantį Konstantą prie gulto, pats prisisegė 
kėdėje prie valdymo pulto ir, keletą kartų patikrinęs prietaisų 
parodymus, nuspaudė ryškiai raudoną mygtuką. 

Jis patogiai atsilošė. Jam nebuvo kas daryti — nuo šiol ėmė 
veikti automatinis valdymas. Lygiai po trisdešimt šešių minučių 
laivas nutūps galinėje autobuso stotelėje Indianapolio priemies- 
tyje, Indianos valstijoje, JAV, Žemėje, Saulės sistemoje, Paukščių 
Take. 

Tai įvyks trečią valandą ryto. 

Bus žiema. 

Erdvėlaivis nutūpė ant keturių colių storumo ką tik iškri- 

tusio baltutėlio sniego sluoksnio pietiniame Indianapolio pa- 
kraštyje. Visi miegojo, ir niekas nematė, kaip jis nusileido. 

Malačis Konstantas išėjo iš laivo. 

— Štai ten sustoja autobusas, senas kareivi, — sukuždėjo 
Salas. Reikėjo kalbėti pakuždomis, kadangi vos už trisdešimties 
pėdų juodavo pravertas dviaukščio kotedžo miegamojo langas. 
Salas parodė į apsnigtą suolelį prie gatvės. — Tau reikės gal 
dešimtį minučių palaukti. Autobusas nuveš tave tiesiai į miesto 
centrą. Paprašyk vairuotojo, kad sustotų prie kokio gero vieš- 
bučio. 

Konstantas linktelėjo. 

— Viskas bus gerai, — sušnibždėjo jis. 

— Kaip jautiesi? — paklausė Salas. 

— Šilta kaip ant krosnies, — atsakė Konstantas. 

Pro atdarą langą pasigirdo mieguistas bambėjimas. 

— Ei, jūs ten!.. A-a... Mmmn... 

— Tu tikrai gerai jautiesi? — sukuždėjo Salas. 

— Taip, puikiai, — irgi pakuždom atsakė jam Konstantas. 
— Ir šilta kaip ant krosnies. 

— Sėkmės, — šnipštelėjo Salas. 

— Pas mus čia niekas taip nesako, — tarė Konstantas. 

Salas jam mirktelėjo. 

— Aš juk ne iš čia, — sukuždėjo jis ir apmetė akimis šitą 
baltut baltutėlį pasaulį. Salas, oda jausdamas drėgnus sniego 
dribsnių bučinius, mąstė apie gilią prasmę, slypinčią gatvių Žibin- 
„tuose, kai jie štai šitaip blyškiai geltona savo šviesa užlieja baltai 
užmigusį pasaulį. — Gražu, — sužnibždėjo jis. 

— Juk tikrai, ar ne? — atsiliepė Konstantas. 

— Tuoj šjums! — grėsmingai sušnypštė miegojęs už lango, 
kreipdamasis į visus, kas tik bandys trikdyti jo brangų miegą. — 
Kščia?! A?.. Kščia?.. Ksper velniava!.. Chr-r-r... 

— Ko gero, tau jau laikas, — sušnibždėjo Konstantas. 

— Ko gero, — labai tyliai atsakė Salas. 

Lik sveikas. Ačiū tau. 

— Man tai buvo vienas malonumas. 

Salas įlipo į laivą ir uždarė liuką. Laivas pakilo ūždamas 
taip, lyg kas būtų pūtęs orą į tuščią butelį, prisidėjęs prie lūpų 

kakliuką, ir visiems laikams išnyko snaigių sūkury. 

— Ū-ū-ūkt! — tarė jis atsisveikindamas. 

Po Malačio kojomis gurgždėjo sniegas. Malačis nubraukė 
nuo suolelio purų baltą dangalą ir atsisėdo. 

— Pspruko! — sušuko anas už lango per miegus taip, lyg 
būtų ūmai supratęs viską. 

— Po prkūnais! — burbtelėjo, tarsi labai nepatenkintas tuo, 
ką suprato. | 

— Na, šjus išp...! — vėl suriko, nedviprasmiškai pareikš- 
damas, ką jis Žada visiems be išimties padaryti. 

— Še, šgrauš! — dar sykį sumurmėjo piktai. 

Iš visko sprendžiant, “nusikaltėliai spėjo laimingai pa- 
sprukti". 


Snaigės vis krito ir krito. 

Autobusas, kurio laukė Malačis Konstantas, tą rytą atvažiavo 
net dviem valandomis vėliau — dėl užpustytų kelių. Deja, jis 
atvyko per daug vėlai. Malačis Konstantas jau buvo miręs. 

Salas jį taip užhipnotizavo, kad prieš mirtį jam pasivaidentų, 
tarytum jis mato geriausią ir vienintelį savo draugą Titnagą Sti- 
vensoną. 

Sniegas vis pustė ir pustė Malačį Konstantą, o jam regėjosi, 
kad debesys prasiskyrė, praleisdami saulės spindulį, nukreiptą 
tiesiai į jį. Tuo spinduliu iš viršaus žemyn čiūžtelėjo auksinis 
deimantais nusagstytas erdvėlaivis ir nutūpė ant dar niekieno 
neliestos baltutėlės sniego paklotės gatvės vidury. Iš jo išėjo tvir- 
tas rudaplaukis jaunas vyras, dantyse įsikandęs didžiulį cigarą. Jis 
vilkėjo marsiečių armijos desantininko uniformą, kažkada dėvėtą 
Dusliaus. 

— Sveikas, Dusliau! — tarė jis. — Lipk į laivą! 

Lipti į laivą? — nustebo Konstantas. — O kas tu toks? 
Titnagas Stivensonas, Dusliau! Argi tu manęs nepažinai? 
Titnagas! — sušuko Duslius. — Ar tai tikrai tu?! 

— Kas gi daugiau, jei ne aš pakeltų tą prakeiktą greitį? — 
tarė Stivensonas ir nusikavtojo. — Lipk į laivą! 

— O kur mudu skrisim? — pasiteiravo Konstantas. 


— Į rojų. 

— O kas yra rojus? 

— Tai vieta, kur visi būna laimingi, bent jau tol, kol laikosi 
šita mūsų sukriošusi Visata. Na judinkis, Dusliau. Beatričė jau 
ten, laukia tavęs. 

— Beatričė? — nustebo Konstantas, lipdamas į kosminį 
laivą. 

Titnagas uždarė liuką ir nuspaudė starto mygtuką. 

— Vadinasi, mes... mes skrendam į rojų? — stebėjosi Kons- 
tantas. — Vadinasi, aš... aš pateksiu į rojų? 

— Nežinau, kodėl, seni, bet kažkas tenai, viršuje, tikrai myli 
tave. 

“Titano sirenos" — antrasis amerikiečių rašytojo Kurto Voneguto roma- 
nas, pirmąsyk išleistas Niujorke. Jis gangreit įgijo skaitytojų palankumą ir buvo 
noriai perkamas bei skaitomas, ypač besimokančio jaunimo. JAV ši knyga su- 
silaukė daugybės leidimų: vien per penkerius metus buvo pakartotinai išleista 
gal dvidešimt penkis sykius, o autoriui pelnė vieno iš geriausių šiuolaikinių fan- 
tastų vardą. Beje, pastarasis dalykas gana ironiškas, kaip ir daug kas šio rašytojo 
gyvenime. Nors knygoje veikia paslaptingos nežinomos civilizacijos, vyksta Žvaigž- 
džių karai su marsiečiais, o ateiviai grobia Žmones ir skraidančiomis lėkštėmis 
gabena juos į tolimiausius Visatos užkaborius, geriau įsižiūrėjus galima nesunkiai 
pastebėti, kad tai ne “puiki, nauja, ligi šiol neregėta fantastika", kaip rašė ne- 
maža ano meto literatūros kritikų, o išties puiki, nauja, ligi šiol neregėta jos 
parodija. Tai buvo bandymas ironizuoti, nusikvatoti į akis. Tai buvo sąmojus, 
tarsi koks šmaikštus atsakymas publikai, kuri, didžiausiai autoriaus nuostabai, 
ir pirmąją jo knygą “Pianola? pakrikštijo moksline fantastika, o jį patį — futu- 
rologu. 

“Buvau apstulbęs. Juk rašiau apie tai, ką matė mano akys ir girdėjo ma- 
no ausys Senektedyje, kuo realiausiame Amerikos miestelyje, kuo realiausiai gy- 
valiojančiame savo pilką ir nykų kasdienį gyvenimą." Nesusipratimas tikriausiai 
kilo dėl to, kad tą “kuo realiausią kasdienybę? K. Vonegutas, matyt, didesnio 
aiškumo, o gal ir raiškumo dėlei romane ėmė žiūrinėti, kaip sakoma, pro B- 
gaubtą padidinamąjį grotesko stiklą, kuris tą realybę gal kiek ir iškreipia, tačiau 
nepaprastai aiškiai parodo stačiai absurdišką, kartais net fantasmagorišką jos 
esmę, pačiam autoriui keliančią kuo didžiausią nerimą. 

Seniau angliakasiai, leisdamiesi po žemėmis, pasiimdavo narvelį su kana- 
rėlėmis, itin jautriomis net mažiausiems aplinkos pakitimams. Jos pajusdavo 
nuodingas dujas daug anksčiau nei žmogus ir imdavo tarsi perspėdamos blaš- 
kytis. Lyg kokia kanarėlė šachtoje rašytojas sakytum nori perspėti apie tai, ko 
dar “nemato kitų akys ir negirdi ausys". Po daugeliui įprastu ir net jaukiu kas- 
dienybės luobu rašytojas jauste jaučia pražūtį ir išsigimimą Žadančios ateities 
užuomazgas. Ne veltui Vinstonas Nailzas Ramfordas “Titano sirenose", tarsi 
sufleruodamas tikrąjį kūrinio suvokimo raktą, nuolat kartoja: “Visa, kas buvo, 
tęsis amžinai, visa, kas bus, yra jau dabar?. 

Vienas svarbiausių ir nuostabiausių Kurto Voneguto bruožų — kaip tik 
tas nepaprastas jo sugebėjimas matyti pasaulį taip, lyg kaskart regėtų jį pirmą 
sykį. Juk paprastai žmogus daug ką suvokia ir vertina mechaniškai. Dažnai jis 
priima svetimas idėjas ir mintis be jokių įrodymų tarsi savas, nes taip daro visi. 
"Tuomet nejučia tiesa ir gėris jau ima atrodyti tai, kas įprasta, kas “normalu?". 
Sitaip ilgainiui nustojama piktintis apgaule, melu ir išvis bet kokiu blogiu, nes 
jis tampa įpročiu, gyvenimo norma. Atvirai kalbant, tokia dvasios inercija labai 
stipri, jai atsispirti ne taip jau paprasta, daugiau ar mažiau jai pasiduodame 
visi. Juk iš tikrųjų nuolat savarankiškai mąstyti, lyginti ir dorai vertinti — sunkus 
darbas, reikalaujantis nemažai pastangų, o jų ne visi mokame, galime ir, svar- 
biausia, norime kiek reikiant padėti. Cia rimta paspirtis gali būti ir yra menas, 
kuriamas Žmonių, maksimaliai laisvų nuo minėtos inercijos. Jis tarsi siūlo mūsų 
akims, įprastusioms žiūrėti vienon kurion pusėn, geriau apsidairyti, įdėmiau 
pažvelgti ten, kur dirstelėti kartais sąmoningai vengiame. Sitaip jis nubraukia 
1nercijos apnašas nuo, regis, pačių paprasčiausių, kasdieniškiausių dalykų, ir ūmai 
savimi patenkinta bei neginčijamu teisumu įpratusi puikuotis kasdienybė nuste- 
busi pamato ne itin simpatingą, tačiau tikrą, be saviapgaulės nėrinukų savo at- 
vaizdą vaiskiame menininko ironijos veidrodyje. 

"Tokiu veidrodžiu tapo jau pirmasis Kurto Voneguto kūrinys “Pianola? 
(Player Piano, New York, Scribner. 1952), kuriame visiškai netikėtai debiutantas 
sugebėjo parodyti labai rimtą ir pavojingą, nors daug kam ligi šiol nematomą 

mūsų visuomenės negalią — sparčiai progresuojanų vis labiau plintančios ne tik 
buitinės. bet ir dvasinio gyvenimo mechanizacijos sukeltą pačios Žmogiškumo 
esmės Žmoguje paralyžių. 

Idėjos, sudėtos į “Pianolos" pamatą, rutuliojamos toliau “Titano Sireno- 
se". Jų visumą galima būtų apibrėžti kaip, viena, skeptišką požiūrį į tai, ką davė, 
duoda ir rengiasi duoti Žmonijai, daugelio nuomone, reikšmingiausias mūsų 
amžiaus laimėjimas, vadinamoji mokslo ir technikos revoliucija ir, antra, liūdesį 
dėl to, ko šitas vis dėlto įstabus reiškinys nedavė ir negali duoti. Įstabus dėl 
nesutaikomos prieštaros, slypinčios jame taip giliai, kad tobulinti ir taisyti jo 
neįmanoma — per daug seniai ir kryptingai eita prie to, kas vyksta dabar. O 
ir atsisakyti kelio, kuriuo jau šitiek laiko, tegu ir mechaniškai, iš inercijos 
žengiame, nebegalima — per daug toli už nugaros liko alternatyvios jo atšakos, 
dabar kone užmirštos. 

Ar tikrai tai, ką visi sutartinai vadina progresu, yra pažanga? Ar tokioje 
daiktų kulto ir prakticizmo apniktoje visuomenėje ji išvis įmanoma? Ar tobu- 
lindamas daiktus Žmogus iš tikro tobulina save? Stai klausimai, iškelti jau 
pirmajame romane, kurie neduoda rašytojui ramybės ir“ Titano Sirenose“. Dar 
daugiau. Tenai skaitytojas ras ne tik daugelį “Pianoloje" narpliotų problemų, 
bet ir atskirų įvaizdžių, metaforų ar net veikėjų. Daugelis jų tarsi gyvena, auga 
toliau ir lyg pakyla į aukštesnį raidos vingį. Visai gali būti, kad šis įspūdis 
atsiranda ir dėl to, kad autorius prie tiriamos “kuo realiausios kasdienybės" 
dar labiau priartina minėtąją grotesko linzę. Su jos pagalba rašytojo akis tarsi 
prasiskverbia dar giliau pro šiokį tokį padorumo regimybės šydą, gaubiantį 
“Pianoloje" aprašytą miestą Ailiumą. (Nors mašinos valdo Žmones, tačiau vis 
dėlto aprūpina juos būtiniausiais daiktais ir net teikia jiems saugų, sotų, šiltą 
beigi patogų gyvenimą, kur nebereikia abejoti, blaškytis ar ką nors spręsti). Lyg 
šviesos spinduliu perskrodęs tą apgaulingo rūko skraistę, K. Vonegutas atskleidė 
dar gilesnius dabartinės Žmonių civilizacijos esmių klodus, negu tai pavyko pa- 
daryti “Pianoloje". Taip prasideda Kurto Voneguto skaitytojui siūloma nesibai- 
gianti kelionė “O kas už viso to slypi?“ 

Nuo tokio “priartinimo“ nužmogėjimas technokratijos stabo surakintame 
mieste pasidaro toks baisus, jog “ribotam Žemės protui“ pasirodytų mažiausiai 
neįtikėtinas. Galbūt dėl to Ailiumas perkeliamas iš Žemės į Marsą ir tampa 
klaikios išsigimėliškos jo civilizacijos centru. Sitaip skaitytojui tarsi paliekama 
galimybė košmarišką jo būtį suvokti kaip rašytojo fantazijos Žaismą. 

Nesunkiai “Pianoloje" aptiksime ir daugelio “Titano Sirenų“ veikėjų užuo- 
mazgas.. Kuklus armijos eilinis Elmas Heketsas, graudžiai komiškas ir naivus 
“Pianolos* “takaru"* “Titano Sirenose"“ tarsi susilieja su daktaru Polu Pro- 
teusu, mėginančiu Žžūt būt nepasiduoti totaliniam nudvasėjimui. Vienam iš jų 
likimas buvo palankus, o kitą nepelnytai nuskriaudė, skirdamas jam beviltiškai 
skurdžią ir tamsią būtį. “Titano Sirenose“ šis įžeistas Žmogiškojo teisingumo 
Jausmas perauga į Sofoklio herojams būdingas pastangas suvokti dieviškojo 
teisingumo paslaptis: aniedu kraštutinumai ištinka vieną, o ne du skirtingus 
žmones. Taip gimsta tragiškasis “daugel kentėjimų patyręs“ tarpžvaigždinis 
Odisėjas Malačis Konstantas, o tylus nepasitenkinimo, protesto, užuojautos ir 
nerimo motyvas, nuspalvinęs Polo paveikslą “Pianoloje“, “Titano Sirenose“ 
išsilieja į desperatišką šauksmą, tarsi ataidėjusį iš Dostojevskio kūrybos: “ Kančia 
— juk tai būtiniausia, esminė sąmonės sąlyga ir priežastis!" Nesitaikstymą 
pasirinkusio Žmogaus gyvenimas neišvengiamai kupinas kančios. Tai pragaras ir 
skaistykla kartu, kur siela tobulėja ir gryninasi. Tenai ją nukreipia gražiausi, 
taurniausi Žmogui prieinami jausmai — meilė, pasiaukojimas, užuojauta. Tik jiems 
aplankius Malačis iš persisotinusios pinigų vartojimo mašinos vėl tampa žmo- 


* K. Voneguto išgalvotas žodis, kažkuriame Indijos užkampyje neva egzistuojančios atsilikusios tau- 
telės kalboje reiškiantis “vergas". 

gumi. “Pianoloje" pradėjęs platų pasakojimą apie tai, kaip pamynęs tuos jaus- 
mus intelektas atsisako dvasios tobulėjimo kryžiaus kelių, pragmatiškai pasirink- 
damas daug patogesnį ir sotų konformizmo kelią, “Titano Sirenose“ rašytojas 
problemą tarsi sutraukia, sukoncentruoja į nesutaikomą Dusliaus ir Bouzo prieš- 
priešą. . 

“Pianoloje" parodęs visą technokratiško požiūrio į Žmogų absurdiškumą, 
“Titano Sirenose“ jis pakartoja ką pasakęs trumpai, viena vienintele ironiška 
Ramfordo pastaba: “Kartais man atrodo, kad mąstanti ir jaučianti medžiaga 
mumyse yra didžiulė gamtos klaida: juk ji sudaro tiek rūpesčių. Nors, kita 
vertus, akmenis ir mėnulius galima apkaltinti, kad jie pernelyg flegmatiški“. Tarsi 
reziumuoja ir eina toliau. Nuosekliai tęsia ką pradėjęs. Žmogus per daug 
emocionalus, todėl nepatikimas ir netikslus. Gamybai jis tinka prasčiau nei 
mašinos. Bet nėra to blogo, kuris neišeitų į gera: čia jų pakeistas jis lieka laisvas 
nuo fizinio darbo. Tačiau jausmai daro ir jo protinį darbą palyginti nepro- 
duktyvų. Ir vėl pagalbon ateina mašinos — dabar didžioji dalis Žmonijos lieka 
išvaduota nuo sunkios pareigos mąstyti. Bet ir vėl: viską gerai apskaičiavus, 
žmogus toks netobulas ir nerentabilus, kad jo buvimas pasirodo esąs išvis per 
didelė prabanga. Taip “Pianolos" pasakojimas “Titano Sirenose" perauga į 
sakmę apie Tralfamadorą, tolimą planetą, kurioje sąmoningumo ir pragmatizmo 
lygis buvęs pasiektas toks aukštas. jog nebeliko nieko kito, kaip tik sunaikinti 
tą dvilypę ir savigraužą būtybę. 

“Titano Sirenose“ bandoma giliau pažvelgti ir į valdančiųjų bei pavaldinių 
hierarchiją, taip kruopščiai pradėtą piešti “Pianoloje". O kas gi valdo valdan- 
čiuosius? Kokios nematomos jėgos diktuoja jų veiksmus? Atidesnė įžvalga “Ti- 
tano Sirenose“ pagimdo dar fantasmagoriškesnius vaizdus nei “Pianoloje". Taip 
atsiranda kurioziškas Vinstono Ramfordo paveikslas, į kurį tilpo ir gana sim- 
patinga dvasios ir valios laisvę “Pianoloje" įkūnijanti gaivališka Finerčio figūra, 
ir visiškai nauja, “Pianoloje" nenagrinėta Žmogaus asmenybės pusė, pastebėta 
bandant aprėpti tuos. kas tarsi marionetes už virvučių tampo pačius valdančiuo- 
sius. Ramfordo sugebėjimas užvaldyti daugybės žmonių protus ir “pulsuoti* — 
tai pasirodyti, tai vėl išnykti ir tuo pačiu metu būti visur — ne tiek talentingo 
fantasto išmonė, kiek, kaip sakoma, skaudi istorinė tiesa. Tai šen, tai ten mūsų 
planetoje tolydžio apsireiškia štai tokie diktatoriai-manipuliatoriai, kad vos išnykę 
vienoje kurioje šalyje. vėl pasirodytų kitoje. O ryšys su Finerčiu štai koks. 
Užčiuopęs “Pianoloje“ pozityvų valios laisvės aspektą kaip atspirtį visuotinei 
mąstymo inercijai rašytojas greitai pastebi, kad nežabota valios laisvė, kaip ir 
intelektas, pati savaime, nesaistoma nei sąžinės, nei meilės, nei kitų “nenaudingų 
emocijų“, iš gana patrauklaus šaunumo netrunka išaugti štai į tokį monstrą, koks 
galiausiai pasirodo esąs Ramfordas. 

Dėl gilesnės autoriaus įžvalgos “Titano Sirenose“ pastebimų, kone esmi- 
nių, permainų patyrė dvasios ganytojo paveikslas ir, ko gero, pats Voneguto 
požiūris į religiją. Iš rimto ir radikalaus “Pianolos" kovotojo Lešerio beliko gana 
komiškas dvasiškasis tėvas S.. Horneris Raudonvynis ir visai juokingas bei 
apgailėtinas evangelistas Bobis Dentonas. 

"Tarsi nauja, “Pianoloje" dar neskambėjusi gaida iškyla švelnaus graudulio 
nuspalvintas moters — Beatričės paveikslas, kaip netikėta gamtos užgaida, 
pavyzdys, kad “galima būti ir šitaip gražiam", kaip užuomina į specifinį, poetinį 
pasaulio suvokimą, o vadinas, ir į gyvenimo poeziją. Jis tarsi išreiškia harmonijos. 
kaip priešybių egzistavimo ilgesį ir pagaliau gauna jos patirti, nors ir. trumputę 
akimirką. “vienintelei Marso poetei“ susijungus su “vieninteliu Marso filosofu“, 
tai yra Konstantu. Žodžiu, tegyvuoja ir jausmas, ir protas, tegu papildo ir 
tobulina vienas kitą. O kai dėl gyvenimo prasmės. tai jos yra tiek, kiek Žmogus 
sugeba jos sukurti savo darbais. ' 

